
KUKURUZŲ 
VAIKAI 


Bertas įjungė radiją pernelyg garsiai, bet nė nemanė jo 
pritildyti: jiedu vėl susiginčijo, ojis nenorėjo, kad vėl kiltų barnis. 
Tiesiog desperatiškai nenorėjo. 

Vika kažką pasakė. 

- Ką? - riktelėjo Bertas. 

- Pritildyk! Nori, kad man sprogtų ausų būgneliai? 

Bertas vos susilaikė nenusikeikęs ir išjungė radiją. 

Vika vėdavosi savo kaklaskare, nors “Ti-Berd" modelio auto- 
mobilyje veikė oro kondicionierius. 

- Kur vis dėlto mes esame? - paklausė ji. 

- Nebraskoje. 

Vika nužvelgė vyrą šaltu, abejingu žvilgsniu. 

- Taip, Bertai. Aš žinau, kad Nebraskoje. Bet kur, po velnių, 
mes esame? 

- Kaip sąmojinga! Todėl m mes ir išsukome iš autostrados. Kad 
galėtume žiūrėti į tris šimtus mylių besitęsiančius kukurūzų 
laukus. Ir gėrėtis Berto Robsono sąmojingumu bei išmintimi. 

Bertas sugniaužė vairą taip, kad net krumpliai pabalo. Jei 
nespausčiau taip stipriai, mąstė jis, viena ranka galėtų netyčia 
atsiplėšti nuo vairo ir tėkšti per veidą šalia sėdinčiai Baliaus 
Ekskaralienei. O mes juk bandome išsaugoti savo santuoką, 
priminė sau Bertas. Taip. Ir tai tas pat, kas norėti karo metu 
išsaugoti kaimus. 

- Vika, - atsargiai pradėjo jis. - Mes nuvažiavome jau penkio- 
lika šimtų mylių nuo Bostono. Ir visą laiką mašiną vairavau aš, 
nes tu atsisakei sėsti už vairo... 


- Aš neatsisakiau! - piktai paprieštaravo Vika. - Tiesiog man 
pradeda skaudėti galvą, kai ilgai vairuoju... 

- Kai aš paklausiau, ar galėtum pagal atlasą man nurodyti 
šalutinius kelius, tu pasakei: “Žinoma, Bertai". Būtent taip ir 
pasakei: “Žinoma, Bertai". O paskui... 

- Aš kartais tiesiog stebiuosi, kad išvis už taves ištekėjau. 

- Pasakiusi du trumpus žodelius. 

Vika dėbtelėjo į jį, sučiaupusi pabalusias lūpas, paskui stvėrė 
kelių atlasą ir ėmė piktai versti puslapius. 

Nereikėjo išsukti iš autostrados, niūriai pagalvojo Bertas. Tai 
viską ir sugadino. Juk iki tol jiems labai neblogai sekėsi, ir elgėsi 
jie vienas su kitu gana žmoniškai. Retkarčiais net atrodė, kad ši 
kelionė į pajūrį, tariamai pas Vikos brolį ir jo žmoną (bet iš 
tikrųjų tai buvo paskutinė pastanga aplopyti jų irstančią santuo- 
ką), jau duoda šiokios tokios naudos. 

Bet vos tik jie išsuko iš autostrados, viskas vėl grįžo į senas 
vėžes. Į senas? Ne, viskas nuėjo velniop! 

- Mes pasukome iš kelio ties Homburgu, taip? 

- Taip. | 

- Iki Gatlino daugiau nėra jokios gyvenvietės, - tarė Vika, 
žiūrėdama į žemėlapį. - Dar dvidešimt mylių. Netrumpas kelio 
galas. Ar tau neatrodo, kad reikėtų čia sustoti ir užkąsti? O gal 
pagaltavo sudarytą nepakeičiamąją dienotvarkę turime važiuoti 
iki antros kaip vakar? 

Bertas liovėsi stebėjęs kelią ir pasisuko į žmoną: 

- Aš galiu jos ir atsisakyti. Dėl manęs galime čia pat apsisukti, 
grįžti namo ir nueiti pas advokatą, su kuriuo tu norėjai pasitarti. 
Todėl, kad iš šitos kelionės nebus jokios... 

Jam kalbant, Vika žvelgė priešais save, nutaisiusi akmeninę 
veido išraišką, kurią staiga pakeitė nuostaba ir siaubas. 

- Bertai, žiūrėk, tu... 

Bertas atsigręžė į kelią, bet spėjo tik pamatyti, kaip kažkas 
dingo po “Ti-Berdo" priekiniu bamperiu. O po akimirkos, dar tik 
pradėjęs spausti stabdžius, pajuto šlykštų dunkstelėjimą į prie- 

kinius, paskui į užpakalinius ratus. Penkiasdešimties mylių per 
valandą greičiu lėkusi mašina pagaliau sustojo, palikusi už savęs 
juodas vėžes, ir Bertą su Vika smarkiai mestelėjo į priekį. 

- Šuo, - pratarė Bertas. - Vika, pasakyk man, kad tai buvo šuo. 

Jos veidas buvo mirtinai išblyškęs. 

- Berniukas. Tai buvo mažas berniukas. Jis išbėgo iš kukurūzų 
ir... sveikas, tigre. | 

Vika pagrabinėjusi atidarė mašinos | dureles, persilenkė lau- 
kan ir susivėmė. 

Bertas sėdėjo įsitempęs, tebegniauždamas “Ti-Berdo" vairą, 
ilgą laiką nesuvokdamas nieko, išskyrus sunkų, troškų organinių 
trąšų kvapą. 

Paskui jis pastebėjo, kad žmonos šalia nebėra, ir žvilgtelėjo į 
šoninį veidrodėlį: ji svirduliavo plentu prie kažko, primenančio 
skarmalų šūsnį. Šiaip jau Vika buvo grakšti moteris, tačiau dabar 
to grakštumo nesimatė nė ženklo. 

“Žmogžudystė. Tai vadinama žmogžudyste. Aš nežiūrėjau į 
kelią." 

Bertas išjungė variklį ir išlipo iš mašinos. Žmogaus ūgio 
kukurūzuose tyliai šiugždėjo vėjas, ir tas garsas kažkaip keistai 
priminė alsavimą. Vika jau stovėjo prie skarmalų šūsnies. Bertas 
girdėjo, kaip ji kūkčioja. 

Jis buvo pusiaukelėje tarp mašinos ir Vikos, kai staiga paste- 
bėjo kairėje ryškią, tarsi dažų dėmę - akį rėžiantį raudonį žalių 
augalų fone. 

Bertas sustojo, įdėmiai žvelgdamas į kukurūzus, ir netikėtai 
suvokė galvojąs (kad tik nukreiptų mintis nuo tų skarmalų 
vidury kelio, kurie anaiptol ne skarmalai), kad šįmet derlius bus 
tiesiog fantastiškas. Tankiai sužėlę kukurūzai buvo jau beveik 
prinokę. Įžengęs į tvarkingas, pavėsingas vagas, galėjai klaidžio- 
ti po lauką visą dieną, ieškodamas kelio atgal. Bet vienoje vietoje 
ideali vagų tvarka buvo pažeista - keli aukšti kukurūzų stiebai 
nulaužti ir nulinkę į šoną. O kas ten toliau šešėlyje? 


- Bertai! - riktelėjo jam Vika. - Ar nenori prieiti arčiau ir 
pasižiūrėti? Paskui, kai susirinksite lošti pokerį, galėsi papasako- 
ti savo draugužiams, ką tu sumedžiojai Nebraskoje. Ar nenori... 
- Tolesnius žodžius užgniaužė rauda. Vikos šešėlis baugščiai 
gūžėsi jai prie kojų. Buvo beveik vidurdienis. 

Jis žengė į tarpuvagį ir iš karto atsidūrė prieblandoje. Raudo- 
ni dažai pasirodė besąs kraujas. Aplinkui monotoniškai dūzgė 
musės --atskrisdavo, paragaudavo jo ir zvimbdavo šalin... tik- 
riausiai pranešti kitoms. Kiek tolėliau ant lapų taip pat raudona- 
vo kraujas. Ar galėjo jis ištrykšti net iki čia, nusistebėjo Bertas, o 
po akimirkos jau stovėjo prie daikto, kurį pastebėjo nuo plento, 
ir greitai jį pakėlė. 

Tvarkinga vaga toje vietoje buvo ištrypta, keli stiebai svyravo 
nulinkę, du buvo visai nulaužti. Ir kraujas. Kukurūzai tyliai 
šlamėjo. Bertas drebėdamas grįžo atgal. 

Puolusi į isteriją Vika keikė jį nešvankiais žodžiais, verkė ir 
kvatojo. Kas galėjo pagalvoti, kad viskas baigsis taip melodra- 
miškai, galvojo Bertas, žiūrėdamas į žmoną. Ne, tai neidentišku- 
mo krizė, ne sudėtingas pereinamasis laikotarpis ar dar kas nors 
panašiai. Bertas nekentė savo žmonos. Jis priėjo ir smarkiai šėrė 
jai per veidą. | 

Vika iškart nutilo ir užsidengė delnu raudonuojančius jo 
pirštų atspaudus. 

- Tu sėsi į kalėjimą, Bertai, - niūriai pareiškė ji. 

- Nemanau, - atsakė jis, statydamas ant žemės nedidelį 
lagaminą, kurį rado kukurūzuose. 

- Kas?.. . 

- Nežinau. Spėju, kad lagaminas priklausė jam. - Bertas 
parodė į berniuko lavoną - jis gulėjo kniūbsčias, rankos išskėstos 
į šalis. Iš pažiūros vaikui buvo ne daugiau kaip trylika. 

Lagaminas buvo senas ir skylėtas, ruda oda nusitrynusi. Abu 
galai apvynioti virvėmis, surištomis dideliais, klouniškais maz- 
gais. Vika pasilenkė, norėdama atrišti vieną jų, pastebėjo ant 
virvės kraują ir atšoko. 

Bertas priklaupė ir atsargiai atvertė vaiką veidu aukštyn. 

- Aš nenoriu į jį žiūrėti, - pareiškė Vika, tačiau nepajėgė 
atplėšti žvilgsnio nuo lavono. Ir kai išplėstos negyvos akys 
atsisuko į juos, ji vėl suklykė. Purvinas berniuko veidas buvo 
persikreipęs iš siaubo. O gerklė perpjauta. 

Bertas atsistojo ir apkabino susverdėjusią žmoną. 

- Tik nenualpk, - labai tyliai ištarė jis. - Ar girdi mane, Vika? 
Tik nenualpk, nenualpk, - kartojo. 

Pagaliau Vika atsigavo ir abiem rankom tvirtai įsikabino į 
Bertą. Dabar jiedu atrodė taip, tarsi šoktų - čia, ant vidurdienio 
saulės užlieto plento, su berniuko lavonu po kojomis. 

- Vika? 

- Ką? - dusliai atsiliepė ji, įsikniaubusi veidu į jo petį. 

- Grįžk prie mašinos ir įsidėk raktelius į kišenę. Paimk nuo 
užpakalinės sėdynės antklodę ir mano šautuvą. Atnešk viską 
čionai. 

- Šautuvą? 

- Kažkas perpjovė jam gerklę. Galbūt tas kažkas dabar stebi 
mus. 

Vika staigiai pakėlė galvą ir įsmeigė baimės išplėstas akis į 
kukurūzus. Laukas driekėsi tolyn, kiek tik akys užmatė, banguo- 
damas neaukštomis kalvelėmis ir lomomis. 

- Tikriausiai jis jau nuėjo. Bet neverta rizikuoti. Eik ir atnešk, 
ką prašiau. 

Ji nužingsniavo sustingusiomis kojomis link mašinos, o šešė- 
lis - tamsus talismanas, dabar prisispaudęs prie pat jos pėdų - 
nusekė jai iš paskos. Kai Vika pasilenkusi įkišo galva į mašiną, 
Bertas vėl priklaupė prie berniuko. Baltasis, be jokių išskirtinių 
žymių. Pervažiuotas,tas tiesa, bet“Ti-Berdas" negalėjo perpjauti 
vaikui gerklės. Pjauta nelygiai, neišmanėliškai - joks armijos 
seržantas žudiko nemokė, kaip reikia pjauti, norint nužudyti iš 
karto, - tačiau pjūvis vis tiek buvo mirtinas. Paskutines trisdešimt 
pėdų iki plento vaikas nubėgo mirtinai sužeistas arba buvo 
nutemptasjau nebegyvas. Ir tada jį pervažiavo Bertas Robsonas. 

Jeigu berniukas buvo dar gyvas, kai jį partrenkė mašina, tai mirė 
maždaug per trisdešimt sekundžių. 

Bertas net pašoko, kai Vika patapšnojo jam per petį. 

Per kaire ranką ji buvo persimetusi rudą kareivišką antklodę, 
dešinėje turėjo į futliarą įdėtą šautuvą; veide sustingusi bereikš- 
mė išraiška. Bertas paėmė antklodę ir patiesė ant kelio, tada 
užrideno ant jos vaiko lavoną. Vika tyliai, beviltiškai sudejavo. 

- Tau negera? - Bertas pakėlė akis į žmoną. - Vika? 

- Viskas gerai, - išlemeno ji. 

Bertas suvyniojo berniuko kūną į antklode ir pakėlė. Pasibai- 
sėtinai sunkus nešulys išlinko ir vos neišslydo jam iš rankų. 
Bertas tvirčiau suėmė antklodės kraštus ir kartu su Vika grįžo 
prie “Ti-Berdo". 

- Atidaryk bagažinę, - sumurmėjo jis žmonai. 

Bagažinė buvo pilna įvairiausių kelioninių daiktų, lagaminų 
ir suvenyrų. Vika beveik viską sumetė ant užpakalinės sėdynės, 
Bertas įgrūdo lavoną bagažinėn ir užtrenkė dangtį. Ir nejučia 
lengviau atsiduso. 

Vika priėjo prie vairuotojo durelių, tebelaikydama rankoje į 
futliarą įdėtą šautuvą. 

- Padėk jį ant užpakalinės sėdynės ir sėskis, - paliepė Bertas. 

Žvilgtelėjęs į laikrodį, jis pamatė, kad praėjo tik penkiolika 
minučių. O atrodė, kad kelios valandos. 

- O lagaminas? - paklausė Vika. 

Bertas ristele grįžo prie stovinčio ant baltos kelio vidurio 
linijos lagamino - tarsi fokuso taško impresionistiniame paveiks- 
le. Jis čiupo už nusitrynusios rankenos ir staiga apmirė - jam 
pasirodė, kad kažkas jį stebi. Bertui ne kartą teko skaityti apie tą 
jausmą, daugiausia pigiose nuotykių knygose, bet jis visada 
abejojo tokio pojūčio realumu. Dabar visos abejonės dingo. 
Bertui atrodė, kad kukurūzuose slepiasi žmonės, galbūtnet daug 
žmonių, ir ramiai svarsto, ar suspės moteris iš futliaro ištraukti 
šautuvą ir iššauti, kol jie pačiups vyrą, nusitemps į ūksmingas 
vagas ir perpjaus jam gerklę... 

Jis pasileido bėgte atgal, ištraukė raktelius iš bagažinės 
užrakto ir įšoko į mašiną. Širdis pašėlusiai daužėsi. 

Vika vėlraudojo. Bertas užvedė variklį, ir po minutės užpaka- 
liniame mašinos veidrodėlyje jau nebesimatė vietos, kur visa tai 
įvyko. 

- Koks, sakei, artimiausias miestelis? - paklausė jis žmonos. 

- Tuoj. - Ji vėl palinko prie kelių atlaso. - Gatlinas. Mes būsime 
ten už dešimties minučių. 

- Ar pakankamai didelis, kad jame būtų policijos nuovada? 

- Ne. Tiesiog taškelis. 

- Gal rasime bent konsteblį. 

Kurį laiką važiavo tylėdami. Kairėje matė siloso bokštą. Ir 
daugiau nieko. Vien kukurūzai. Ir nė vienos mašinos, net fermos 
sunkvežimio. 

- Vika, ar išsukę iš autostrados, mes kelyje ką nors sutikome? 

Ji minutėlę pagalvojo. 

- Vieną lengvąją mašiną ir traktorių. Ties sankryža. 

- Ne, šiame kelyje. Septynioliktame plente. 

- Ne. Man atrodo, nesutikome. 

Anksčiau ji būtų pridūrusi kandžią pastabą, tačiau dabar 
sėdėjo tyliai ir žvelgė pro priekinį stiklą į priešais atbėgantį kelią 
bei begalinę taškų liniją. 

- Gal atidarytum lagaminą, Vika? 

- Manai, verta? 

- Nežinau. Galbūt. 

Kol Vika atmezginėjo mazgus (jos veido išraiška - žvilgsnis 
abejingas, bet lūpos kietai sučiauptos - priminė Bertui motinos 
veidą, kai toji išiminėdavo vidurius iš sekmadieninio viščiuko), 
Bertas vėl įjungė radijo imtuvą. 

Pop muziką transliuojančią stotį, kurios jie prieš tai klausėsi, 
beveik visiškai užgožė trukdžiai, ir Bertas ėmė lėtai sukti ratuką, 
slinkdamas raudoną žymeklį skale. Pranešimai apie žemės ūkį. 
Bakas Ovensas. Tami Vainet. Garsas vos girdimas, virtęs beveik 
nesuprantamu murmesiu. Ir staiga pačiame diapazono gale 

nuskambėjo vienas žodis - taip garsiai ir aiškiai, tarsi jį ištarusios 
lūpos būtų čia pat, už radijo imtuvo grotelių prietaisų lentoje. 

- IŠPIRKIMAS! - užbaubė balsas. 

Bertas dusliai šūktelėjo iš nuostabos. Vika pašoko. 

- TIK AVINĖLIO KRAUJAS GALI MUS IŠGELBĖTI! - užriau- 
mojo tas pats balsas, ir Bertas skubiai sumažino garsą. Matyt, 
stotis kažkur netoliese. Taip arti, kad... taip, štai ji. Tolumoje virš 
kukurūzų, dangaus žydrynės fone, tarytum milžiniškas voras 
dunksojo raudonas trikojis. Radijo bokštas. 

- Išpirkimas - štai apie ką mes turime galvoti, broliai ir seserys, 
- tęsė balsas ramesniu tonu, ir kažkur toliau nuo mikrofono 
keliolika balsų sumurmėjo: “Amen". - Kai kurie mano, kad būtų 
gerai grįžti į pasaulį, tarsi ten įmanoma gyventi ir dirbti, nesusi- 
tepant nuodėme. Argi šito moko mus Dievo žodis? 

Toliau nuo mikrofono, bet garsiai: 

- Ne! 

- ŠVENTASIS JĖZAU! - sušuko pamokslininkas, ir dabar jo 
žodžiai ėmė plaukti galingu, banguojančiu tempu, užvaldančiu 
beveik taip pat, kaip rokenrolo ritmas. - Kada jie supras, kad šis 
kelias - tai mirtis? Kada jie supras, kad už visus šio gyvenimo 
darbus teks mokėti aname pasaulyje? Kada? Kada? Viešpats 
sakė, kad jo namai didžiuliai ir erdvūs. Tačiau juose nėra vietos 
paleistuviui. Nėra vietos svetimautojui. Nėra vietos kukurūzų 
teršėjui. Nėra vietos iškrypėliui. Nėra vietos... 

Vika išjungė radiją. 

- Mane pykina nuo šitų kvailysčių. 

- Ką jis pasakė? - paklausė jos Bertas. - Ką jis pasakė apie 
kukurūzus? 

- Aš negirdėjau. - Vika baigė atmegzti antrąjį mazgą. 

- Jis sakė kažką apie kukurūzus. Tikrai sakė. 

- Atrišau! 

Lagaminas ant Vikos kelių atsidarė. Tą akimirką jie pravažia- 
vo ženklą, skelbiantį: “GATLINAS 5 ML. ATSARGIAI, VAIKAI !* 

Ženklas, matyt, buvo pastatytas jau labai seniai ir išvarpytas 22- 
o kalibro kulkų. 

- Kojinės, - ėmė vardinti Vika lagamine buvusius daiktus. - Dvi 
poros glaudžių... marškiniai... diržas... virvelė su... - Ji pakėlė 
virvelę, rodydama Bertui paauksuotą apsilaupiusį medalioną. - 
O... „Vika padėjo virvelę atgal ir vėl pravirko. 

Po kelių minučių Bertas paklausė: 

- Tas radijo pamokslas tau nepasirodė juokingas? 

- Ne. Aš panašių dalykų sočiai prisiklausiau dar vaikystėje, ir 
man to pakaks iki gyvenimo galo. Aš tau kitados pasakojau. 

- Tau nepasirodė, kad jis visai jaunas? Tas pamokslininkas? 

Vika niūriai nusijuokė. 

- Tikriausiai paauglys. Na ir kas? Tas ir baisiausia, kad jie 
prisivilioja tuos, kurių smegenys dar guminės. Sudėlioja emoci- 
nius kirčius, savaip subalansuoja. Tau reiktų kartą kitą pabuvoti 
tose sueigose, į kurias mane tempdavosi tėvas ir motina... kad 
tapčiau “išganyta". Buvo ten, pavyzdžiui, tokia Mažoji Hortenzi- 
ja, Dainuojantis Stebuklas. Jai buvo tik aštuoneri. Ji dainuodavo 
“Atsiduokime amžinųjų rankų globai", o jos tėvas tuo metu 
apeidavo susirinkusius su lėkšte kartodamas: “Pasirauskite kiše- 
nėse, neleiskite nunykti šiam Dievo vaikeliui". Dar buvo toks 
Normanas Stautonas. Jis pamokslaudavo apie pragaro ugnį ir 
sierą, dėvėdamas Mažojo Lordo Fontlerojaus kostiumėlį su trum- 
pomis kelnaitėmis. Jam buvo tik septyneri. 

Vika linktelėjo atsakydama į nepatiklų vyro žvilgsnį. 

- Ir tokių buvo daugybė. Jie turėdavo didelį pasisekimą, - Vika 
pabrėžė paskutinį žodį. - Rudė Stampler, dešimtmetė, gydžiusi 
prisilietimu ir žodžiu. Seserys Greis. Jos ateidavo į sueigas su 
mažyčiais iš skardos bei folijos padarytais nimbais ant galvų ir... 
ach! 

- Kas čia? | 

Bertas pasuko galvą į Viką. Toji apstulbusi spoksojo į daiktą, 
kurį rado lagamino dugne, - mat kalbėdama, ji nesiliovė naršiusi 

po berniuko mantą. Bertas ištiesė ranką, norėdamas iš arčiau 
apžiūrėti radinį, ir Vika atidavė jį be žodžių. 

Tai buvo kryžius, nupintas iš kukurūzų aiženų, kadaise žalių, 
o dabar jau sudžiūvusių. Prie jo buvo pritvirtinta mažytė burbuo- 
lė. Joje dauguma grūdelių atsargiai išlukštenti, tikriausiai po 
vieną iškrapštyti kišeniniu peiliuku. Likę sudarė geltoną barel- 
jefišką nukryžiuotojo figūrėlę. Akys - du grūdeliai, kiekvienas 
įpjautas išilgai - pjūviai turėjo reikšti vyzdžius. Išskėstos į šalis 
grūdelių rankos, suglaustos kojos, užsibaigiančios grubia užuo- 
mina į basas pėdas. O viršuje - taip pat iškilusios iš kaulo baltumo 
stiebo keturios raidės: INRI. 

- Stulbinantis meno kūrinys, - pareiškė Bertas. 

- Tai siaubinga, - dusliai pratarė Vika. - Išmesk jį lauk. 

- Jo gali prireikti policijai, Vika. 

- Kam? 

- Na, nežinau, kam. Galbūt... 

- Išmesk jį. Prašau, padaryk tai dėl manęs. Aš nenoriu, kad 
šitas kryžius liktų mašinoje. 

- Aš padėsiu jį ant užpakalinės sėdynės. Kai tik nuvyksime į 
policiją, tučtuojau juo atsikratysime. Aš pažadu. Gerai? 

- Ach, daryk, ką nori! - suriko Vika. - Vis tiek bus taip, kaip tu 
užsimanysi! 

Bertas susikrimtęs numetė kryžių ant užpakalinės sėdynės, 
kur jis nukrito ant drabužių šūsnies. Grūdeliai-akys įsispoksojo 
į “Ti-Berdo" stogo liuką. Mašina vėl nulėkė pirmyn, žerdama iš 
po ratų žvyrą. 

- Atiduosime policijai lavoną ir viską, kas buvo lagamine, - 
prižadėjo Bertas. - Ir būsime visu tuo atsikratę. | 

Vika neatsakė. Ji žiūrėjo į savo rankas. 

Jiems pravažiavus dar vieną mylią, bekraščiai kukurūzų 
laukai ėmė trauktis nuo kelio, užleisdami vietą ūkiniams pasta- 
tams. Viename kieme jie pastebėjo purvinus viščiukus, apatiškai 
lesiojančius žeme. Ant daržinių stogų kabėjo išblukusios “Kolos" 
ir kramtomojo tabako reklamos. Jie pravažiavo aukštą skelbimų 

lentą su plakatu: “"IŠGELBĖS TIK JĖZUS". Matė kavinę su mašinų 
stovėjimo aikštele, tačiau Bertas nusprendė važiuoti tiesiai į 
miestelio centrą, jei čia toks yra. Jeigu ne, jie galės grįžti į kavinę. 

Tik vėliau jam atėjo į galvą, kad mašinų stovėjimo aikštelė buvo 
tuščia. Joje kėpsojo tik senas, purvinas pikapas, pritūpęs ant 
dviejų nuleistų padangų. 

Staiga Vika ėmė spigiai, nenatūraliai kvatoti, ir Bertas šune- 
rimo: dar kiek, ir ji vėl puls į isteriją. 

- Kas tave taip prajuokino? 

- Ženklai, - atsakė Vika kikendama ir gaudydama orą. - Tu 
neskaitei? Pavadindamas šias valstijas “Biblijos juosta", Menke- 
nas visai nejuokavo. Dievulėliau, štai dar! - Ji vėl isteriškai 
nusikvatojo ir užsidengė burną abiem delnais. 

Kiekviename ženkle buvo po vieną žodį. Jie buvo prikalti prie 
kalkėmis nubalintų stulpelių, susmaigstytų į smėlėtą pakelę. 
Kalkės buvo jau nublukusios ir nutrupėjusios. Stulpeliai stovėjo 
aštuonių pėdų atstumu vienas nuo kito. Bertas perskaitė: 
“DEBESIS... DIENĄ... UGNIES... PAGALVĖ... NAKTŲ". || 

- Jie pamiršo dar vieną čalyką, - bejėgiškai tebekikendama 
pratarė Vika. ' 

- Ką? - suraukęs kaktą, paklausė Bertas. 

- Skustuvą. - Ji spaudė prie burnos kumštį, stengdamasi 
užgniaužti juoką, bet isteriškas kikenimas vis tiek veržėsi pro 
pirštus kaip šnypščiančio imbierinio limonado burbuliukai. 

- Tu blogai jautiesi, Vika? 

- Aš jausiuosi gerai, kai mes būsime už tūkstančio mylių nuo 
čia, nuodėmingoje saulėtoje Kalifornijoje, ir nuo Nebraskos mus 
skirs Uolėtieji kalnai. 

Pasirodė dar viena ženklų grupė. Jie tylėdami perskaitė: 
“IMK... TAI... IR... VALGYK... SAKĖ... VIEŠPATS... DIEVAS". 

Kodėl, pagalvojo Bertas, aš iš karto įvardį “tai" mintyse 
susiejau su kukurūzais? Argi ne ši frazė sakoma dalinant komu- 
niją? Jis taip seniai buvo bažnyčioje, kad dabar nebegalėjo 
tiksliai visko prisiminti. Tačiau nieko nuostabaus, jeigu šiose 

apylinkėse šventoji ostija tikrai kepama iš kukurūzų miltų. 
Bertas jau išsižiojo, ketindamas pasidalinti savo mintimis su 
Vika, bet persigalvojo. 

Mašina pakilo į neaukštą kalvą, ir apačioje jie išvydo Gatliną“ 
- visus tris miestelio kvartalus, primenančius dekoracijas filmui 
apie ekonominės krizės laikotarpį. 

- Čia tikrai bus konsteblis, - pareiškė Bertas tuo pat metu 
stebėdamasis, kodėl šio snaudžiančio saulėkaitoje provincijos 
miestelio vaizdas staiga privertė jį sudrebėti iš baimės. 

Jie pravažiavo kelio ženklą, leidžiantį važiuoti ne didesniu 
kaip trisdešimties mylių per valandą greičiu, paskui kitą, aprū- 
dijusį, kuris skelbė: “JŪS ĮVAŽIUOJATE Į GATLINĄ, 
ŽAVINGIAUSIĄ MIESTELĮ NEBRASKOJE IR VISAME 
PASAULYJE! GYV. SK. 9431". 

Abipus kelio augo dulkėtos, sunykusios guobos. Jie pravažia- 
vo miško medžiagų sandėlį ir degalinę, kur karštame vidurdie- 
nio vėjyje lėtai suposi kainų lentelės: “Papr. - 35,9", “Aukšt. rūš. . 
- 38,9" ir dar viena: “Dyzelinis kuras sunkvežimiams kitoje 
pusėje". 

Mašina kirto Guobų gatvę, paskui Beržų ir nuvažiavo toliau, 
link miestelio aikštės. Visi namai Gatline buvo mediniai, su 
dengtomis verandomis. Paprasti, stačiakampiai namai. Išdžiū- 
vusios, pageltusios vejos. Kiek tolėliau priekyje į Klevų gatvės 
vidurį lėtai kėblino negrynaveislis šuva, akimirką pastovėjo, 
žiūrėdamas į mašiną, paskui atsigulė tiesiai ant gatvės ir įbedė 
nosį tarp priekinių letenų. 

- Sustok, - paprašė Vika. - Sustok čia. 

Bertas paklusniai pasuko mašiną prie šaligatvio. 

- Apsisuk. Nuvežkime berniuko lavoną į Grand Ailendą. Tai 
juk nelabai toli nuo čia, ar ne? Vežkime ten. 

- Kas atsitiko, Vika? 

- Kaip tai kas atsitiko? - beveik suspigo ji. - Miestelis tuščias, 
Bertai. Čia nėra nė vieno žmogaus, išskyrus mus. Negi tu pats šito 
nejauti? 

 Bertas tikrai kažką jautė. Bet... 

- Tau tik taip atrodo, - paprieštaravo jis žmonai. - Miestelis 
labaj mažas. Tikriausiai visi gyventojai susirinkę vienoje vietoje: 
gal aikštėje, kokioje nors mugėje, arba žaidžia "Bingo". 

- Čia nieko nėra, - pakartojo Vika, pabrėždama žodžius. - Argi 
pravažiuodamas nepastebėjai degalinės? 

- Mačiau prie miško medžiagų sandėlio. Na ir kas? - išsiblaš- 
kes paklausė Bertas, klausydamasis cikadų svirpimo gretimose 
guobose. Ore tvyrojo kukurūzų, dulkėtų rožių ir, žinoma, trąšų 
kvapas. Tai buvo pirmas miestelis visame jų kelyje nuo autost- 
rados. Miestelis valstijoje, kurioje jis dar nebuvo lankęsis (tiesa, 
kelis kartus skrido virš jos lėktuvu). Keista nuojauta sakė jam, 
kad čia kažkas ne taip, bet tuo pat metu viskas gerai. Pavažiavus 
kiek toliau gatve, turėtų būti vaistinė su vaisvandenių skyriumi, 
kino teatras, tikriausiai pavadintas “Bižu", ir mokykla. 

- Bertai, ten buvo iškabintos kainos: 35 doleriai 9 centai už 
paprastą ir 38 doleriai 9 centai už benziną su didesniu oktano 
kiekiu. Prieš kiek metų mūsų šalyje buvo tokios benzino kainos? 

„- Mažiausiai prieš ketverius,- sutiko Bertas. - Bet, Vika... 

- Mesjau beveik pačiame miestelio centreir darnematėme nė 
vienos mašinos. Nė vienos! | 

- Nuo čia iki Grand Ailendo - septyniasdešimt mylių. Būtų 
tiesiog kvaila vežti berniuko lavoną taip toli. 

- Man tai nerūpi. 

- Klausyk, mes nuvažiuosime tik. iki teismo ir ten.. 

- Ne! | 

Štai, po velnių, štai kodėljų santuoka skyla į dalis kaip riešuto 
kevalas. Aš to nenorėjau, dievaži, bet aš verčiau mirsiu, negu 
nusileisiu tau. 

- Vika... - vėl pradėjo Bertas. | 

- Reikia kuo greičiau dingti iš čia, Bertai. 

- Vika, paklausyk... | 

- Apsuk mašiną. Važiuojame. 

- Vika, nutilsi tu bent minutėlei? 

- Aš nutilsiu, kai tu apsisuksi. Važiuojam! 

- Mūsų mašinos bagažinėje guli negyvas vaikas! - užriko Bertas 
ant žmonos ir aiškiai patenkintas pastebėjo, kaip susigūžė jos 
pečiai ir persikreipė veidas. - Kažkas perpjovė jam gerkle ir 
numetė ant kelio, o aš jį pervažiavau. Dabar ketinu nueiti į 
teismą arba policiją ir pranešti apie tai. Jeigu tu nori tučtuojau 
grįžti į autostradą, gali išlipti ir keliauti pėsčiomis. Aš tave vėliau 
pasivysiu. Bet neprašyk, kad apsisukčiau ir važiuočiau į Grand 
Ailendą, esantį už septyniasdešimties mylių nuo čia, tarsi mūsų 
bagažinėje gulėtų tik senų skarmalų krūva. Tas vaikas, beje, 
turėjo motiną, ir aš noriu pranešti viską valdžiai, kol žudikas 
nespėjo pasprukti. | | 

- Tu tikras niekšas, - pravirko Vika. - Ir kodėl aš su tavim 
susidėjau? | 

- Nežinau, - atsakė Bertas. - Jau nebežinau. Bet tai galima 
ištaisyti, Vika. 

Jis vėl išvairavo “Ti-Berdą" į gatvės vidurį. Išgirdęs trumpą 
padangų cyptelėjimą, š šuo pakėlė galvą, paskui vėl nuleidoją ant 
letenų. 

"Jie pravažiavo ; dar vieną kvartalą ir pasiekė aikštę. Ties 
sankryža su Plezant gatve Centrinė gatvė šakojosi į dvi dalis. Toje 
vietoje buvo miesto aikštė - žole apžėlęs skveras su pakyla 
viduryje. Kitame aikštės gale, kur abi Centrinės gatvės atšakos 
vėl susiliejo į vieną, stovėjo du iš pažiūros visuomeniniai pasta- 
tai. Ant vieno iš jų Bertas netgi įskaitė užrašą: “Municipalinis 
centras". 

- Štai ten ir važiuosime, - tarė jis. Vika tylėjo, kaip žemę 
pardavusi. 

Tačiau dar neprivažiavęs aikštės, Bertas vėl pasuko mašiną 
prie šaligatvio. Jie buvo ties užkandine su užrašu “Gatlino 
erilbaras". | | 

- Kur tu eini? - sunerimusi paklausė Vika, kai Bertas atidarė 
dureles. | 

- Sužinosiu, kur visi dingo, Ten kabo lentelė "Atidaryta". 

- Tu negali palikti manęs čia vienos. 

- Tai eime kartu. Kas tau neleidžia? 

Kol jis apėjo mašiną, Vika atsidarė dureles savo pusėje ir 
išlipo. Bėrtas pamatė, kokia j ji išblyškusi, ir akimirką jam net 
pagailo žmonos. 

- Tu girdi? - paklausė Vika, kai jis priėjo. 

- Ką? 

- Nieko. Nei lengvųjų mašinų, nei traktorių, nei žmonių, Jokio 
garso. 

Ir staiga iš kito kvartalo atsklido skambus, linksmas vaikų 
juokas. 

- Aš girdžiu vaikų balsus, - atsakė Bertas. - O tu ne? 

Vika neramiai pažvelgė į vyrą. 

-Bertas pravėrė užkandinės duris ir įžengė į tvankią, nepake- 
liamą kaitrą. Grindis dengė dulkių sluoksnis. Chromuoto prekys- 
talio blizgesys buvo apsiblausęs, mediniai ventiliatoriai palubėje 
sustingę. Stalai tušti. Taburetės prie baro taip pat. Tačiau 
veidrodis už prekystalio buvo sudaužytas. Ir dar kažkas... ach, 
taip: iš visų alaus statinaičių buvo ištraukti kaiščiai ir tarsi 
savotiški suvenyrai sudėti ant prekystalio. | 

- Nava, - nenatūraliai linksmai pareiškė Vika. - Pasiklausk ko 
nors. Atleiskite, sere, ar negalėtumėte man pasakyti... 

- Užsičiaupk, - bejėgiškai atkirto Bertas. | 

Jiedu stovėjo dulkėtame saulės šviesos spindulyje, krentan- 
čiame pro platų vitrinos langą, ir Bertą staiga vėl apėmė jausinas, 
kad juos kažkas stebi. Jis pagalvojo apie berniuką mašinos 
bagažinėje ir linksmą vaikų juoką. Ir kažkodėl jo galvoje ėmė 
mistiškai suktis viena juridiškai skambanti frazė: “Už akių. Už 
akių. Už akių". | 

Bertas nužvelgė pageltusias nuo laiko kainų korteles ant 
prekystalio: “Čizburgas" - 35 ct, “Vorlds Best Džo" - 10 ct, 
žemuogių-rabarbarų pyragas - 25 ct, spec. patiekalas: kumpis su 
padažu ir bulvių koše - 80 ct. 

Kiek metų jis nematė užkandinėse tokių kainų? 

Vika žinojo atsakymą. | 

- Pažvelk, - tarė ji, rodydama į sieninį kalendorių. - Atrodo, čia 
taip puotaujama jau: mažiausiai dvylika metų. - Ir ji dusliai 
nusijuokė. 

Bertas priėjo prie kalendoriaus. Viršuje buvo nuotrauka - du 
berniukai, plaukiojantys tvenkinyje, ir mielas šunelis, nusine- 
šantis jų drabužius, - o po ja užrašas: “Gatlino bendrovė “Medžio 
ir metalo gaminiai" sveikina jus. Jūs laužote - mes taisome". Ir 
mėnuo apačioje - 1964-ųjų rugpjūtis. 

- Nieko nesuprantu, - neryžtingai pratarė Bertas. - bet aš esu 
tikras, kad:.. 

-Tu esi tikras! - isteriškai suspiegė Vika. - Tu esi tikras! Tai yra 
viena tavo nelaimės priežasčių, kad tu visada viskuo tikras! 

„Bertas pasuko link durų, žmona žengė paskui jį: 

- Kur tu dabar važiuosi? 

- Į municipalinį centrą. 

- Na, kodėl tu toks užsispyręs, Bertai? Juk ir pats supranti, kad 
čia kažkas negerai. Kodėl negali to pripažinti? 

- Aš neužsispyręs. Aš tiesiog noriu atsikratyti tuo, ką mes 
vežamės bagažinėje. 

Jie išėjo iš užkandinės, ir Bertą iš naujo pribloškė mieste 
tvyrojusi tyla ir trąšų kvapas. Apie jį kažkodėl negalvoji, kai 
užsitepi ant kukurūzų burbuolės sviesto, pasibarstai druska ir 
atsikandi. Ačiū saulelei, lietui, visokiems dirbtiniams fosfatams 
ir gerai, sveikai karvių mėšlo dozei. Bet čia mėšlo kvapas kažkuo 
skyrėsi nuo to, prie kurio jis buvo pripratęs, augdamas kaime 
šiaurinėje Niujorko valstijos dalyje. Gali sakyti ką nori apie 
organines trąšas, bet kai pavasarį mašinos krėsdavo jas ant 
laukų, aplinkui sklindantis kvapas atrodydavo beveik malonus. 
Žinoma, ne dieviškas aromatas, bet pagautas pavasario popietės 
vėjelio ir išnešiotas virš ką tik suarto lauko, jis keldavo tikrai 
malonias asociacijas. Jis reiškė, kad pagaliau baigėsi žiema. Kad 
maždaug už šešių savaičių mokyklos durys su trenksmu užsida- 

rys, it vaikai pabirs į vasarą. Mėšlo kvapas Berto atmintyje siejosi 
ir su kitais, tikrai aromatingais kvapais:. motiejukų, dobilų, 
piliarožių, sedulos, šviežiai suartos žemės. 

„Tačiau čia mėšlas kvepėjo kažkaip kitaip. Panašiai, bet ne 
taip. Čia kvapas buvo salsvas ir šleikštus. Beveik šlykštus. Gerai 
pažįstamas Bertui nuo tų laikų, kai jis tarnavo sanitaru Vietna- 
me. | | | | 
Vika tyliai sėdėjo mašinoje, pasidėjusi ant kelių kukurūzinį 
kryžių ir susižavėjusi žvelgė į jį. Bertui tas nepatiko. 

- Padėk, kur buvo, - paliepė jis žmonai. 

- Ne, - atsakė Vika, nepakeldama galvos. - Tu darai, ką nori, 
ir aš darysiu, ką norėsiu. 

Bertas užvedė variklį ir po minutės privažiavo gatvės kampą. 
Virš sankryžos, lengvai siūbuodamas vėjyje, kabėjo neveikiantis 
šviesoforas. Kairėje gatvės pusėje stovėjo daili balta bažnyčia. 
Žolė aplink ją buvo nupjauta, abipus plytelėmis iškloto tako, 
vedančio prie durų, žydėjo rūpestingai prižiūrimos gėlės. Bertas 
pasuko mašiną prie šaligatvio. 

- Ką tu sugalvojai? 

- Noriu žvilgtelėti vidun, - atsakė jis. - Atrodo, tai vienintelė 
miesto vieta, neapnešta dešimtmečio dulkių. Pažvelk į skelbimų 
lentą. | 

Vika atsisuko į lentą, kokiose paprastai skelbiamos pamaldų 
temos: po stiklu tvarkingai prismeigtos baltos raidės: “Galia ir 
gailestingumas To, Kuris Vaikšto Tarp Vagų". Ir data - 1976 m. 
liepos 24 d. Praėjes sekmadienis. 

- Tas, Kuris Vaikšto Tarp Vagų, - nusistebėjo Bertas, išjungda- 
mas variklį. - Tikriausiai vienas iš devynių tūkstančių Dievo 
vardų, vadinamasis Nebraskos variantas. Eini? 

Vika nusišypsojo. 

- Aš neisiu su tavimi, - atsakė ji. 

- Kaip nori. 

- Aš nebuvau bažnyčioje nuo tada, kai palikau tėvų namus, ir 
dar labiau nenoriu eiti į šią bažnyčią. Aš nenoriu ilgiau likti šiame 

miestelyje, Bertai. Aš tiesiog mirštu iš baimės. Važiuokime iš čia, 
Bertai! 

- Aš tuoj pat grįšiu. | 

- Aš turiu savo raktelius, Bertai. Jeigu tu nepasirodysi po 
penkių minučių, aš išvažiuosiu viena ir paliksiu tave čia. 

- Na, na, brangioji. 

Aš taip ir padarysiu. Nebent prievarta atimsi. iš manęs raktus. 
Iš tavęs visko galima tikėtis. 2 | 
- Bet tu nemanai, kad aš taip padarysiu? 
- Ne. Ė 

Vikos rankinukas gulėjo tarp jų ant priekinės sėdynės. E Bertas 
stvėrė jį, ir Vika suklikusi griebė už dirželio. Bet Bertas spėjo 
pirmas pačiupti rankinuką, apvertė jį, neapsunkindamas savęs 
ieškojimu, ir išpurtė visą turinį ant sėdynės. Tarp kosmetikos 
priemonių, smulkių monetų bei senų parduotuvės čekių blykste- 
lėjo rakteliai. Vika ištiesė ranką, tačiau Bertas atstūmė ją ir 
įsikišo raktelius sau į kišenę. 

- Kodėl tu taip padarei? - pravirko Vika. - Atiduok juos man. 

- Ne, - atkirto jis ir šaltai, abejingai nusišypsojo. - Jokiu būdu. 

- Prašau, Bertai! Aš bijau! - Ji maldaujamai ištiesė ranką. 

- Tu palauktum dvi minutes ir nuspręstum, kad laukei pakan- 
kamai ilgai. | 

- Ne... 

- Ir tada kvatodama nuvažiuotum, pasakiusi sau: “Tegul 
Bertas žino, kaip prieštarauti man, kai aš ko nors užsimanau". 
Argi ne toks buvo tavo moto visą tą laiką, kol mes vedę? “Tegul 
žino, kaip man prieštarauti". 

Jis išlipo iš mašinos. ( 

- Prašau, Bertai! - sušuko Vika, puldama prie durelių. - 
Klausyk....aš suprantu... kai tik išvažiuosime iš Gatlino, paskam- 
binsime iš telefono būdelės, gerai? Aš turiu smulkių. Aš tiesiog... 
mes galime... nepalik manęs vienos, Bertai, nepalik manęs čia 
vienos! 


22 


Bertas užtrenkė dureles žmonai prieš veidą ir akimirką atsiš- 
liejo į “Ti-Berdo" sparną, užsidengęs rankomis akis. Vika daužė 
kumščiais į langą vairuotojo pusėje ir šaukė Bertą vardu. Kaip 
ištįs jos veidas, kai jis pagaliau suras kokį valdžios atstovą, kuris 
pasirūpins vaiko kūnu. O taip! 

Bertas apsisuko ir nužingsniavo į bažnyčią plytelėmis išklotu 
taku. Jis užtruks tik dvi tris minutes: tiesiog apsidairys ir grįš 
atgal. O-ir durys tikriausiai bus užrakintos. 

Bet durys lengvai ir tyliai pasisuko ant gerai suteptų vyrių 
(tiesiog pagarbiai suteptų, tarė sau Bertas, ir ta mintis jį kažkodėl 
prajuokino), ir jis įžengė į tamsų vestibiulį. Čia buvo vėsu, beveik 
žvarbu. Praėjo kelios sekundės, kol akys apsiprato su prieblanda. 

Pirmiausiai jis pastebėjo krūvą apdulkėjusių medinių raidžių, 
nerūpestingai suverstų kampe. Pagautas smalsumo, Bertas pri- 
ėjo prie jų. Raidės atrodė tokios pat senos ir užmirštos, kaip ir 
kalendorius užkandinėje, nors pats vestibiulis buvo tvarkingas, 
grindys iššluotos. Raidės, be abejo, sudariusios kažkokį užrašą, 
buvo beveik dviejų pėdų aukščio. Bertas išdėliojo jas ant kilimo 
- jų buvo devyniolika - ir ėmė sudarinėti žodžius. TAI MADA 
BALTŲ TIPS NOSM. Nesąmonė. MANŲ BALDAI MATOSI PTS. 
Ne ką geriau. Pala, tas PTS. Jis greitai surinko žodį BAPTISTAI 
ir įsistebeilijo į likusius MANŲ LDA MOS. Kvaila. Jis tupi čia, 
žaisdamas idiotišką žaidimą su raidėmis, o Vika tuo tarpu 
mašinoje kraustosi iš proto. Bertas jau norėjo atsistoti, bet staiga 
suprato, kokį užrašą sudarė raidės. Jis sudėliojo MALDOS, liko 
ANŲM. Sukeitė M su N ir gavo NAMŲ. Tada Ų sukeitė su AI 
žodyje BAPTISTAI. BAPTISTŲ MALDOS NAMAI. Raidės, matyt, 
kadaise buvo prikaltos virš pagrindinio įėjimo. Kažkas nuplėšė 
jas ir abejingai suvertė į kampą. Pastatas buvo perdažytas, ir 
dabar nebesimatė, kur jos kabėjo. 

Kodėl? | 

Tai daugiau ne baptistų maldos namai, tas aišku. Bet kas 
tada? Klausimas kažkodėl privertė Bertą krūptelėti. Jis skubiai 

atsistojo, valydamasis nuo pirštų dulkes. Jie nuėmė raides, na ir 
kas? Galbūt jie įkūrė čia Flipo Vilsono “Dabarties vyksmo bažny- 
čią“? 

Bet kas nutiko po to? 

Nuvijęs šalin tą mintų, Bertas žengė pro vidines duris ir 
atsidūrė pačioje bažnyčioje. Jis pažvelgė į centrinę navą ir 
pajuto, kaip siaubas lediniais pirštais spaudžia širdį. Iš krūtinės 
išsiveržė sunkus atodūsis, toks skambus daugiaprasmėje šios 
patalpos tyloje. 

Visą sieną už sakyklos užėmė milžiniškas Kristaus portretas, 
ir Bertas nejučia pagalvojo: “Jeigu niekas šiame miestelyje 
neprivertė Vikos klykti iš siaubo, tai tas paveikslas tikrai privers: 
tų. 

Kristus klastingai šypsojosi. Smarkiai išplėstos akys nemalo- 
niai priminė Bertui aktorių Loną Čanį “Operos vaiduoklyje". 
Kiekviename didžiuliame juodame vyzdyje kažkas (tikriausiai 
nusidėjėlis) skendo ugnies ežere. Bet labiausiai stebino tai, kad 
Kristaus plaukai buvo žali. Atidžiau įsižiūrėjes, Bertas suprato, 
kad tai ne plaukai, o susiraizgę jauni kukurūzų lapai ir stiebai. 
Paveikslas buvo nutapytas grubiai, bet efektingai. Sakytum, 
gabaus vaiko nupiešta karikatūra - Senojo Testamento Kristus 
arba stabmeldžių Kristus, galintis papjauti avį ant aukojamo 
akmens užuot ją ganęs. 

Kairiosios klauptų eilės gale stovėjo vargonai, tačiau juose 
kažkas buvo negerai - Bertas iš pradžių nesuprato kas. Jis paėjėjo 
toliau kairiąja nava ir pasibaisėjo tuo, ką išvydo: klavišai buvo 
išplėšti, pedalai nulaužti... o patys vamzdžiai prigrūsti kukurūzų 
aiženų. Virš vargonų kabėjo popieriaus lapas su dailiai išvedžio- 
tu užrašu: “TENEBUS JOKIOS MUZIKOS, IŠSKYRUS ŽMONIŲ 
BALSAIS GAUNAMĄ, SAKĖ VIEŠPATS". 

Vika teisi - čia įvyko kažkas siaubingo. Bertas ėmė svarstyti, 
ar nevertėtų tučtuojau grįžti pas žmoną, sėsti į mašiną ir kaip 
galima greičiau palikti miestą, net neužsukant į municipalitetą. 
Tačiau tai įžeistų jo savigarbą. Prisipažink, tarė jis sau, kad prieš 

grįždamas ir sutikdamas, jog Vika buvo teisi, tu nori iš pradžių 
gerai ją pamokyti. 

Jis užtruks čia dar minutę kitą ir tada eis atgal. 

Bertas nužingsniavo prie sakyklos. Juk pro Gatliną visą laiką 
turi važiuoti žmonės, galvojo jis. Kaimyninių miestelių gyvento- 
jai tikriausiai turi čia draugų ir giminių. Pro čia turi kursuoti 
autobusai. O energijos kompanija? Šviesoforas virš sankryžos 
neveikė. Ten, be abejo, žinotų, jei dvylika ilgų metų Galinė 
nebūtų elektros. Išvada: to, kąj jie matė Gatline, paprasčiausiai 
negalėjo būti. 

Ir vis tik Berto nugara nuėjo pagaugai. 

Jis keturiais kilimu užtiestais laipteliais užkopė į sakyklą ir iš 
ten nužvelgė tuščius klauptus, žvilgančius prietemoje. Jis beveik 
juto, kaip sunkus žiaurių, visai nekrikščioniškų akių žvilgsnis 
įsmigo jam į nugarą. | 

Ant analojaus gulėjo didelė Biblija, atversta ties 38-uoju Jobo 
knygos skyriumi. Bertas užmetė akį įknygą ir perskaitė: “Tuomet 
Viešpats, atsakydamas Jobui iš viesulo, tarė: Kas yra tasai, kurs 
vysto nuomones šnekomis be išmonės?.. Kur buvai, kai aš dėjau 
žemės pamatus? Pasakyk man, jei turi išmanymo". Viešpats. Tas, 
Kuris Vaikšto Tarp Vagų. Pasakyk man, jei turi išmanymo. Ir 
laikykis toliau nuo kukurūzų. 

„Bertas < ėmė vartyti Bibliją. Puslapiai sausai šlamėjo, tarsi 
tiesų egzistuoja. O tokioje vietoje kaip ši nesunku buvo tuo 
patikėti. Kai kurie skyriai buvo išpjauti, daugiausia iš Naujojo 
Testamento. Kažkas nusprendė žirklėmis pataisyti gerojo kara- 
liaus Džeimso darbą. 

Bet Senasis Testamentas buvo nepaliestas. 

Bertas jau ketino. nulipti nuo sakyklos, bet pastebėjo ant 
apatinės lentynos kitą knygą ir išsitraukė ją. Jis tikėjosi, kad tai 
bus bažnytinė santuokų, konfirmacijos ir laidotuvių registracija. 

Bertas susiraukė, perskaitęs užrašą auksinėmis raidėmis, 
nemokšiškai įspaustomis viršelyje: “TEGU TAD ŽŪNA BLOGIS, 

KAD ŽEMĖ VĖL TAPTŲ DERLINGA, SAKĖ DIEVAS, ŽMONIŲ 
VIEŠPATS". 

Atrodo, čia viskas sukasi viena kryptimi, pamanė Bertas, bet 
per daug nenustebo. 

Jis atsivertė pirmą puslapį - platų, tvarkingai suliniuotą - ir iš 
pirmo žvilgsnio suprato, kad rašė vaikas. Kai kur rašalas buvo 
atsargiai ištrintas, rašybos klaidų nesimatė, tačiau didelės vaikiš- 
kos raidės atrodė greičiau išpieštos negu parašytos. Bertas 
perskaitė pirmąjį stulpelį: 


Amosas Deiganas (Ričardas), | 
g. 1945 m. rugsėjo 4 d. 1964 m. rugsėjo 4 d. 


Izaokas Renfriu (Viljamas), 

“g. 1945 m. rugsėjo 19 d. 1964 m. rugsėjo 19 d. 

| Zefenijas Kerkas (Džordžas), | | 

g. 1945 m. spalio 14 d. 1964 m. spalio 14 d. 
Marija Vels (Roberta), | 
e. 1945 m. lapkričio 12 d. 1964 m. lapkričio 12 d. 
Jemenas Holis (Edvardas), | 
e. 1946 m. sausio 5 d. 1964 m. sausio 5 d. 


Niūriai suraukęs kaktą Bertas toliau vertė puslapius. Likus 
ketvirtadaliui knygos, gretimas stulpelis staiga nutrūko. 


Rachelė Stizmen (Dona), 
g. 1957 m. liepos 21 d. 1976 m. liepos 21 d. 
Mozė Ričardsonas (Henris), 2 
g. 1957 m. liepos 29 d. 
Malachijas Bordmenas (Kreigas), 
g. 1957 m. rugpjūčio 15 d. 


Paskutinė sąraše buvo Ruta Kloson (Sandra), g. 1961 m. 
balandžio 30 d. Bertas žvilgtelėjo į lentyną, kur rado šią knygą, 

ir ištraukė dar dvi. Pirmosios viršelyje buvo įspaustas toks pat 
užrašas: “TEGUL TAD ŽŪNA BLOGIS“, ir joje toliau tęsėsi 
viengubas stulpelis su gimimo vardais bei datomis. 1964-ųjų 
rugsėjo pradžioje Bertas rado Jobą Gilmeną (Kleitoną), gimusį 
1964 m. rugsėjo 6 d., o po juo buvo įrašyta Ieva Tobin, gimusi 
1965 m. liepos 16 d. Be antrojo vardo skliausteliuose. 

Trečioji knyga buvo tuščia. | 

Bertas stovėjo sakykloje ir mąstė. 

Kažkas nutiko čia 1964-aisiais. Ir tai susiję su religija, kuku- 
rūzais... bei vaikais. 

Viešpatie brangiausias, maldaujame Tave palaiminti pasė- 
lius. Jėzaus vardu, amen. 

Ir pakilo peilis, kad paaukotų ėriuką - bet ar tikrai ėriuką? 
Tikriausiai jie visi pasidavė religinei manijai. Jie buvo vieni, 
visiškai vieni, atskirti nuo išorinio pasaulio šimtų kvadratinių 
mylių paslaptingai šnarančių kukurūzų. Vieni po septyniasde- 
šimčia milijonų akrų žydro dangaus. Vieni, stebimi budrios 
Dievo akies, dabar - keisto žalio Dievo, kukurūzų Dievo, pasenu- 
sio, sužvėrėjusio ir išalkusio. To, Kuris Vaikšto Tarp Vagų. 

Bertą nupurtė šiurpas. 

Paklausyk, Vika, vienos istorijos. Tai pasakojimas apie Amosą 
Deiganą, gimusį Ričardu Deiganu 1945-ųjų rugsėjo ketvirtą. 
1964 metais jis pasivadino Amosu; gražiu Senojo Testamento 
vardu, priklausiusiu vienam iš pranašų. Taigi, Vika, atsitiko taip 
- tik nesijuok, - kad Dikas Deiganas ir jo draugai - Bilis Renfriu, 
Džordžas Kerkas, Roberta Vels, Edis Holis ir kiti, - pasidavę 
religiniam fanatizmui, išžudė savo tėvus. Visus. Siaubinga, ar 
ne? Nušovė lovose, nusmeigė voniose, užnuodijo jų vakarienes, 
pakorė, perskrodė pilvus ar dar kaip nors. 

Kodėl? Dėl kukurūzų. Galbūt jie nyko. Galbūt vaikams ėmė 
atrodyti, kad kukurūzus žudo žmonių nuodėmės. Ir todėl reikia 
atnašauti jiems aukas. Apeigos buvo atliekamos lauke, vagose. 

Ir kažkodėl, Vika, - aš tuo nė kiek neabejoju - vaikai nuspren- 
dė, kad nė vienas jų negali gyventi ilgiau kaip devyniolika metų. 

Ričardui “Amosui" Deiganui, mūsų trumpos istorijos herojui, 
suėjo devyniolika 1964-ųjų rugsėjo ketvirtąją. Ši data ir nurody- 
ta knygoje. Manau, vaikai jį nužudė. Paaukojo kukurūzuose. 
Argi ne kvaila istorija? 

O štai Rachelė Stigmen, kuri iki 1964-ųjų vadinosi Dona 
Stigmen. Jai sukako devyniolika birželio 21-ają, truputį daugiau 
kaip prieš mėnesį. Mozė Ričardsonas gimė liepos 29-ąją - jo 
devynioliktas gimtadienis bus už trijų dienų. Kaip t manai, kas 
laukia gerojo Mozės dvidešimt devintąją? 

Nesunku atspėti. 

Bertas apsilaižė sudžiūvusias lūpas. 

Ir dar vienas dalykas, Vika. Štai žiūrėk. Po Jobo Gilmeno 
(Kleitono), gimusio 1964 m. rugsėjo 5 d., nėra jokių į įrašų iki 
1965 m. liepos 16-osios. Dešimties mėnesių tarpas. Žinai, ką aš 
apie tai galvoju? Jie išžudė visus suaugusius, net nėščias moteris, 
štai ką. O 1964-ųjų spalį pastojo viena išjų - kuri nors šešiolikos 
ar septyniolikos metų mergaitė - ir pagimdė Ievą. Ievą. Pirmąją 
moterį. . 

Bertas ėmė karštligiškai versti puslapius, kol surado Ievos 
Tobin įrašą. Po juo buvo įrašytas Adomas Grinbau, gimęs 1965 
m. liepos 11 d. 

Jiems dabar po vienuolika, pagalvojo Bertas ir suvirpėjo, 
Galbūt jie kur nors čia. Netoliese. | 

"Bet kaip visi tie įvykiai galėjo išlikti paslaptyje? Kaip I tai gali 
tęstis iki šiol? 

Kaipgi kitaip, jei ne su Dievo pagalba? | 

- O, Viešpatie, - sumurmėjo Bertas, ir tą pačią akimirką 
popietės tylą perskrodė ilgas, veriantis “Ti-Berdo" signalas. 

Bertas nušoko nuo sakyklos, nubėgo centrine nava ir išpuolė 
pro vestibiulio duris į karštą; akinančią saulės šviesą: Vika, 
užgulusi vairą ir pašėlusiai purtydama galvą, abiem rankom 
spaudė signalą. O iš visų pusių artėjo vaikai. Kai kurie iš jų 
džiugiai juokėsi. Jie nešėsi peilius, kirvius, plaktukus, akmenis, 

vamzdžių galus. Viena kokių aštuonerių metų mergytė ilgais 
šviesiais plaukais laikė rankoje ilgą lazdą. Kaimiški ginklai. 
Šautuvo neturėjo nė vienas. Bertas juto nenugalimą norą sušukti 
jiems: “Kurie iš jūsų Adomas ir Ieva? Kurios iš jūsų motinos, o 
kurios dukterys? Tėvai? Sūnūs?" 

Pasakyk man, jei turi išmanymo. 

"Vaikai ėjo iš šoninių gatvelių, iš miesto parko, pro mokyklos 
žaidimų aikštele juosusios tvorelės vartus. Vieni jų žvelgė į Bertą, 
sustingusį ant bažnyčios laiptelių, abejingai, kiti rodė į jį pirštais, 
baksnojo vienas kitą alkūnėmis ir šypsojosi... vaikiškai meiliai. 

Mergaitės dėvėjo ilgas rudas vilnones sukneles ir išblukusias 
skrybėles nuo saulės. Berniukai buvo apsirengę kaip kvakerių 
kunigai - juodi drabužiai ir apvalios juodos skrybėlės. Vaikai ėjo 
būreliais per miesto aikštę, tiesiai per vejas link mašinos, keli 
pasirodė i iš už bažnyčios, iki 1964-ųjų buvusios baptistų maldos 
namais. Šie buvo taip arti, kad vieną ar du Bertas beveik galėjo 
pasiekti ranka. 

: Šautuvas! - suriko Bertas. - Vika, čiupk šautuvą! 

Bet Vika buvo visai pakvaišusi iš baimės, jis matė tai nuo 
laiptelių. Vargu ar ji išvis ką nors girdėjo pro uždarytus mašinos 
langus. 

Vaikai apsupo “Ti-Berdą". Kirviai, plaktukai ir vamzdžių 
nuolaužos ėmė kilti ir leistis. Dieve mano, negi tai vyksta iš 
tikrųjų, apstulbęs galvojo Bertas. Nuo mašinos šono nukrito 
žvilganti metalinė strėlė. Į šalį nulėkė kapoto papuošimas. 
Nusėdo peiliais perrėžtos padangos. Signalas tebežviegė. Prieki- 
nis ir šoniniai langai buvo taip sutrankyti, kad nebesimatė, kas 
vyksta viduje... Bet po kelių akimirkų priekinis stiklas įlūžo, ir 
Bertas vėl išvydo Viką. Ji sėdėjo kiek galėdama toliau atsilošusi, 
viena ranka tebespaudė signalą, o kita dengė veidą. Jaunos 
vikrios rankos lindo vidun, bandydamos atidaryti dureles, o Vika 
įnirtingai atmušinėjo jas. Signalas ėmė trūkčioti, paskui visai 
nutilo. 

Vaikai išlaužė sulankstytas, pramuštas dureles ir pamėgino 
ištempti Viką lauk. Bet ji tvirtai įsikabino į vairą. Tada vienas jų 
pasilenkė, iškėlęs rankoje peilį, ir 

Bertą sukaustęs paralyžius pagaliau praėjo. Jis nušoko nuo 
laiptų, vos išsilaikęs ant kojų, ir metėsi plytelėmis išklotu taku 
prie mašinos. Vienas iš užpuolikų, maždaug šešiolikos metų 
berniukas ilgais ugniniais plaukais, išsidraikiusiais iš po skrybė- 
lės, beveik atsitiktinai pasisuko į jį, ir ore kažkas blykstelėjo. 
Kairioji Berto ranka truktelėjo atgal. Akimirką jam pasirodė, kad 
krenta, smarkiai pastumtas. Paskui ranką nutvilkė skausmas, 
toks ūmus ir aštrus, kad Bertui aptemo akyse. 

Jis kvailai įsispoksojo į savo ranką. Iš jos tarsi auglys kyšojo 
kišeninis peiliukas už pusantro dolerio. Berto sportinių marški- 
nių rankovė greitai nusidažė raudonai. Jis taip spoksojo, rodėsi, 
visą amžinybę, stengdamasis suprasti, kaip iš rankos galėjo 
išaugti kišeninis peiliukas... Argi tai įmanoma? 

Kai Bertas pakėlė galvą, raudonplaukis berniukas stovėjo 
tiesiai prieš jį ir patenkintas šypsojosi. | 

- Ach tu išgama, - užlūžusiu balsu išstenėjo Bertas. 

- Perduok savo sielą Viešpačiui, nes po akimirkos stosi prieš 
Jo sostą, - tarė raudonplaukis ir siektelėjo pirštais Berto akių. 

Tas žingtelėjo atatupstas, išsitraukė iš rankos peilį ir smeigė 
Jįįraudonplaukio gerklę. Veržli kraujo čiurkšlė pliūptelėjo tiesiai 
ant Berto. Berniukas ėmė gargaliuodamas suktis ratu, paskui 
stvėrė už savo paties peilio ir pamėgino jį ištraukti, bet nepajėgė. 
Bertas išsižiojęs žiūrėjo į jį įtikinėdamas save, kad tai negali vykti 
tikrovėje, kad tai tik sapnas. O raudonplaukis vis ėjo ratu ir 
gargaliavo. Daugiau joks garsas netrikdė kaitrios popietės tylos. 
Kiti vaikai apstulbę stebėjo šią sceną. 

Šito jų užmačiose nebuvo, dingtelėjo Bertui. Mudu su Vika 
buvome pasmerkti. Ir tas berniukas kukurūzuose, kuris bandė 
pabėgti. Bet nė vienas iš jų pačių neturėjo žūti. Bertas įsiutęs 
spoksojo į vaikus, trokšdamas surikti: “Kaip jums tai patinka?" 

Raudonplaukis paskutinį kartą tyliai sugargė ir susmuko ant 
kelių. Akimirką jis žvelgė į Bertą, paskui paleido įstrigusio 
gerklėje peilio kotą ir krito kniūbsčias. 

Vaikai, susirinkę aplink “Ti-Berdą", tyliai aiktelėjoir įsistebei- 
lijo į Bertą. Bertas taip pat tarsi užkerėtas į įsmeigė į juos akis. Ir 
tada pastebėjo, kad Vikos nebėra. 

- Kur ji? - paklausė jis. - Kur jūs ją nutempėte? 

Vienas berniukas pakėlė kruviną peilį ir brūkštelėjo juo sau 
palei kaklą. Jis šypsojosi. Kito atsakymo nebuvo. 

Kažkur Bertui už nugaros pasigirdo vyresnio vaikino balsas: 

- Čiupkite jį. 

Berniukai žengė prie Berto. Jis pasitraukė atatupstas. Vaikai 
paspartino žingsnį. Bertas taip pat ėmė trauktis greičiau. Šautu- 
vas, tas prakeiktas šautuvas! Paimti jį buvo neįmanoma. Saulė 
metė juodus vaikų šešėlius ant žalios vejos priešais bažnyčią... O 
poakimirkos Bertas atsidūrė ant šaligatvio. Jis apsisuko ir metėsi 
bėgti. 

- Užmuškite jį! - riktelėjo kažkas, ir vaikai puolė jam pavymui. 

Bertas skuodė iš visų jėgų, tačiau neprarado nuovokos. Jis 
apibėgo municipaliteto pastatą - ten neišsigelbėsi, persekiotojai 
užspeistų jį į kampą kaip žiurkę - ir nukūrė pirmyn Centrine 
gatve, kuri už dviejų kvartalų platėjo ir virto plentu. Jeigu tik jis 
būtų jos paklausęs, jiedu su Vika dabar dumtų šiuo keliu tolyn 
nuo čia. 

Berto batai garsiai trepsėjo į šaligatvį. Priešais stovėjo dar keli 
visuomeniniai pastatai, tarp jų- "Gatlino ledainė i ir kino teatras 
VAITĘ ELI AT TEILOR FI M “KLEOPA RA". Už kitos sankryžos 
buvo degalinė, žyminti miestelio ribą..O už jos kelią vėl supo 
kukurūzai. Žalias kukurūzų vandenynas. 

Bertas bėgo. Ir girdėjo, kaip iš paskos artėja persekiotojai, 
penkiolika metų jaunesni ir greitesni už jį. Vaikų pėdos šlepsėjo 
į šaligatvį. Jie šūkaliojo ir rėkė kažką vienas kitam. Bertas nei iš 

šio, nei iš to pagalvojo, kad suteikė jiems progą kaip niekad 
smagiai pasilinksminti. Kalbos apie šį įvykį nenutils ilgus metus. 

Bertas bėgo. 

Jis pralėkė pro degaline, žyminčią miestelio ribą. Oras krūti- 
nėje ūžė ir švilpė. Po kojomis nėrė pirmyn šaligatvis. Bertas 
turėjo tik vieną galimybę, tik vieną šansą atsiplėšti nuo persekio- 
tojų ir išsigelbėti. Namų priekyje nebuvo, miestelis baigėsi. Kelio 
pakraščius užplūdo minkštos, žalios kukurūzų bangos. Tyliai 
šiureno aštrūs kalavijo pavidalo lapai. Ten, žmogaus ūgio kuku- 
rūzų vagose, bus saugu ir vėsu. 

Priešais stovėjo ženklas, skelbiantis “JŪS PALIEKATE 
GATLINĄ, ŽAVIN GIAUSIĄ MIESTELĮ NEBRASKOJE IR VISAME 
PASAULYJE! UŽSUKITE VĖL, KADA TIK PANORĖSITE!" | 

Būtinai, niūriai pagalvojo Bertas. 

Jis pradūmė pro ženklą kaip sprinteris, baigiantis distanciją, 
pasuko skersai kelią kairėn ir nesustodamas nuspyrė šalin savo 
batus. Po akimirkos jis atsidūrė kukurūzuose, kurie užsivėrė 
aplink jį ir virš jo tazsi jūros vilnys. Jie priglaudė jį. Paslėpė. Umai 
Bertas pajuto netikėtą palengvėjimą, ir iškart atėjo antras kvėpa- 
vimas. Išsekę plaučiai tarytum atsirakino ir vėl prisipildė oro. 

Jis nuskubėjo pirmyn ta vaga, į kurią įšoko, palenkęs galvą, 
plačiais pečiais skirdamas virpančius kukurūzų lapus. Nubėgęs 
apie dvidešimt jardų, pasuko dešinėn, lygiagrečiai plentui, dar 
žemiau palenkes galvą, kad tarp geltonų spurgų vaikai nepaste- 
bėtų jo tamsių plaukų. Paskui Bertas sugrįžo atgal, link plento, 
perkirto kelias vagas, tada vėl nubėgo gilynį įlauką, kartkartėmis 
peršokdamas į kitą vagą. 

Galų gale jis susmuko ant kelių ir įrėmė kaktą į žemę. Jis 
girdėjo tik savo sunkų alsavimą, o galvoje sukosi viena mintis: 
“Ačiū Dievui, kad mečiau rūkyti, ačiū Dievui, kad mečiau rūkyti, 
ačiū Dievui... | 

Netrukus Bertas vėl išgirdo vaikų balsus: jie šūkavot tarpusa- 
vyje ir kartais bardavosi, susidūrę vienoje vagoje (“Ei, čia mano 

vaga!"). Jis nusiramino. Vaikai buvo gerokai į kairę nuo jo ir 
ieškojo nenuosekliai. | 

Bertas išsiėmė užkištą už marškinių rankovės nosinę, perlen- 
kė pusiau ir vėl užsidėjo ant žaizdos, prieš tai ją apžiūrėjęs. Nors 
organizmui teko pakelti didelį krūvį, kraujavimas liovėsi. 

Nusprendes dar truputį pailsėti, jis ūmai suvokė, kad išskyrus 
skausmingą tvinkčiojimą rankoje, fiziškai jaučiasi puikiai, ge- 
riau negu kada nors gyvenime. Bertas buvo maloniai susijaudi- 
nes ir patenkintas (kad ir kaip tai atrodė nenormalu), jog staiga 
atsikratė slegiančios problemos - dvejus metus trukusių pastan- 
gų susidoroti su piktosiomis dvasiomis, čiulpusiomis gyvybės 
syvus iš jo santuokos. 

Bertas suprato, kad atsipalaiduoti negalima - nevalia taip 
galvoti: juk jam tebegresia mirtinas pavojus, o jo žmona pagrob- 
ta. Galbūt jau nebegyva. Jis pamėgino įsivaizduoti Vikos veidą, 
kad grįžtų derami jausmai, bet negalėjo. Prieš akis stovėjo tik 
raudonplaukis berniukas su peiliu gerklėje. 

Po kiek laiko Bertas pradėjo užuosti aplinkui tvyrantį kuku- 
rūzų kvapą. Vėjo judinamų viršūnių šnaresys priminė žmonių 
balsus ir veikė raminančiai. Kad ir kokios baisybės buvo daromos 
kukurūzų vardan, dabar jie gynė Bertą. | 

Bet vaikai artėjo. 

Jis vėl susigūžęs pabėgėjo 1 vaga, kurioje ilsėjosi, perkirto ją, 
grįžo atgal ir vėl kirto kelias vagas. Bertas stengėsi, kad vaikų 
riksmai visą laiką liktų jo kairėje, bet artėjant vakarui, vis 
sunkiau buvo nustatyti, iš kurios pusės jie sklinda. Balsai nutilo, 
ir dažnai kukurūzų šlamėjimas visai užgoždavo juos. Bertas 
bėgo, stabtelėdavo pasiklausyti ir bėgo toliau. Jis buvo be batų, 
vienomis kojinėmis, todėl sudžiūvusioje, kietoje dirvoje nepalik- 
davo beveik jokių pėdsakų. 

Kai virš laukų vakaruose pakibo žėrinti raudona saulė, Bertas 
sustojo. Laikrodis rodė penkiolika po septynių. Saulė nudažė 
kukurūzų viršūnes rausvu auksu, bet žemiau tebetvyrojo sodri 

prietema. Bertas įsiklausydamas pakreipė galvą. Saulei leidžian- 
tis, vėjas visai nuščiuvo, ir kukurūzai dunksojo apmirę, šiltame 
ore tvyrojo salsvas jų kvapas. Jeigu vaikai dar jo ieškojo, tai jie 
arba buvo labai toli, arba tūnojo pasislėpę ir klausėsi. Tačiau 
Bertas abejojo, ar vaikų būrys - net tokių pamišusių vaikų - galėtų 
taip ilgai sėdėti tyliai. Jis tikėjosi, kad šie vaikai pasielgė taip, 
kaip elgiasi visi vaikai, paprastai negalvojantys apie pasekmes: 
nusprendė, kad ieškoti nebeverta, ir grįžo namo. 

Bertas patraukė ton pusėn, kur virš horizonto saulė pamažu 
grimzdo į sluoksniuotus debesis: jei kirs lauką, laikydamasis 
vakarų krypties, anksčiau ar vėliau išeis į 17-ą plentą. 

Rankos skausmas aprimo, liko tik bukas, beveik malonus 
tvinksėjimas. Gera nuotaika irgi neišnyko. Bertas nusprendė, 
kad gali ramiai mėgautis ja tol, kol bus čia, tarp kukurūzų. 
Sąžinės graužatis grįš, kai teks aiškinti policijai, kas nutiko 
jiedviem su Vika Gatline. Bet kol kas apie tai galima negalvoti. 

Bertas brovėsi pro kukurūzus, stebėdamasis, kad jaučiasi toks 
žvalus - kaip niekada gyvenime. Po penkiolikos minučių iš saulės 
liko tik kyšantis virš horizonto pusrutulis, ir jis vėl sustojo. 
Keistasis žvalumas ėmė Bertui nebepatikti. Jam darėsi baugu. 

"Jis įsiklausė. Kukurūzai šnarėjo. 

Bertasjau kurį laiką suvokė tą garsą, betiš pradžių neatkreipė 
dėmesio. Vėjo nebuvo. Tai kaip jie galėjo šnarėti? 

Jis baugščiai apsidairė, beveik tikėdamasis išvysti kvakeriškai 
apsirėdžiusius berniukus, iššliaužiančius iš kukurūzų su peiliais 
rankose ir šypsenomis lūpose. Nieko panašaus. Bet kukurūzai 
tebešlamėjo. Garsas sklido iš kairės. 

Bertas nužingsniavo ta kryptimi, ir jam daugiau nebereikėjo 
skintis kelio pro kukurūzus. Vaga pati vedė jį ten, kur jis norėjo 
eiti. Staiga ji baigėsi. Baigėsi? Ne, tiesiog už kelių žingsnių lauko 
viduryje buvo kažkokia aikštelė. Šlamėjimas sklido iš ten. 

Bertas išsigandęs sustojo. | 

Oras buvo tiesiog prisotintas kukurūzų kvapo, žemė įkaitusi 
nuo saulės spindulių. Bertas tik dabar pamatė, kad jis šlapias nuo 

prakaito, visas aplipęs šapeliais ir plonais kukurūzų spurgų 
plaušais. Po jį turėjo ropinėti visokiausi vabzdžiai... bet neropi- 
nėjo. 

Jis stovėjo. apmiręs, įsmeigęs. akis ten, kur vidury lauko 
plytėjo platus, apvalus plikos žemės ratas. 

Čia nebuvo nei musių, nei uodų ar moskitų. To, ką jiedu su 
Vika, kai dar nebuvo susituokę, vadindavo “įvažiuojamųjų kino 
teatrų vabalais", prisiminė Bertas, ir ūmai jį apėmė netikėtai 
skausmingas ilgesys. Be to, jis nematė čia nė vienos varnos. Argi 
taip būna - kukurūzų laukas be varnų? 

Gestančioje dienos šviesoje Bertas atidžiai įsižiūrėjo į vagą 
kairėje: visi lapai ir stiebai buvo idealiai sveiki, o tai atrodė 
tiesiog neįmanoma. Nebuvo nė vieno skylėto ar geltonojo amaro 
pažeisto lapo, nebuvo jokių vikšrų ar parazitų kiaušinėlių, jokių 
kurmiarausių, jokių... 

Berto akys išsiplėtė. 

Dieve mano, čia nėra jokių žolių! 

Nė vienos. Kas pusantros pėdos iš dirvos kilo kukurūzų 
stiebai. Tarp jų nežėlė nei balandos, nei varpučiai, nei durnaro- 
pės, nei žliūgės, nei viksvos. Niekas. 

Bertas pakėlė išplėstas akis aukštyn. Šviesa vakaruose greitai 
geso. Debesys susispietė į vieną didžiulį tuntą. Paskutinių spin- 
dulių auksas virto ochra. Netrukus visai sutems. 

"Laikas išeiti į aikštelę kukurūzuose ir pasižiūrėti, kas ten. 
Tiesą sakant, argi ne taip buvo sumanyta iš pat pradžių? Argi ne 
čionai jis buvo vedamas visą laiką, kai manė einąs link plento? 

Jausdamas, kaip iš baimės susitraukė viduriai, Bertas nuėjo 
likusį vagos galą ir sustojo aikštelės pakraštyje. Buvo dar pakan- 
kamai šviesu, kad galėtum permesti ją akimis. Bertas nepajėgė 
net surikti - plaučiuose nebeliko oro. Apsipylęs prakaitu, išspro- 
ginęs akis, jis žengė sumedėjusiomis kojomis į aikštelės vidurį. 

- Vika, - sušnibždėjo jis. - O, Dieve mano, Vika. 

Ji buvo užkelta ant kryžiaus tarsi koks trofėjus. Rankos ties 
riešais ir kojos ties kulkšnimis pritvirtintos prie skersinių papras- 


35 


ta spygliuota viela, kokios gali gauti bet kurioje Nebraskos 
metalo gaminių krautuvėlėje po septyniasdešimt centų už jardą. 
Akys išplėštos, tuščios akiduobės prikimštos spindinčių kukurū- 
zų pluošto gijų. Begarsiam riksmui pražiota burna prigrūsta 
kukurūzų aiženų. | 

Į kairę nuo Vikos stovėjo kitas kryžius, ant jo kabėjo skeletas 
su sudilusios kamžos likučiais. Kaukolė šypsojosi plikais žandi- 
kauliais, akiduobės linksmai spoksojo į Bertą. “Ne taipjau blogai 
būti paaukotam kukurūzuose stabmeldžių šėtono vaikų, - tary- 
tum sakė jam buvęs baptistų kunigas. - Ne taip jau blogai, kai tau 
pagal Mozės įstatymą išplėšia akis, ne taip jau blogai..." 

"O į kairę nuo šio skeleto buvo dar vienas su apipuvusia 
mėlyna uniforma. Užsmukusios ant akiduobių kepurės snapely- 
je žvilgėjo pažaliavęs ženklelis “Policijos viršininkas". | 

Ir tada Bertas išgirdo žingsnius: kažkas didžiulis brovėsi per 
kukurūzus link aikštelės. Ne vaikai, ne. Vaikai nedrįstų naktį 
įžengti į lauką. Tai buvo šventa vieta, priklausanti Tam, Kuris 
Vaikšto Tarp Vagų.- 

Bertas pasisuko bėgti, tačiau tarpuvagis, kuriuo jis atėjo į 
aikštelę, buvo išnykęs. Užsivėręs. Visi tarpuvagiai buvo išnykę. O 
tas kažkas buvo jau visai arti - Bertas girdėjo, kaip traška skiriami 
į šalis kukurūzai, girdėjo kvėpavimą. Prietaringas siaubas pakir- 
to jam kojas. Žingsniai nesulaikomai artėjo. Kukurūzai kitame 
aikštelės gale staiga patamsėjo, uždengti milžiniško šešėlio. 

Jis artėjo. | 

Tas, Kuris Vaikšto Tarp Vagų. 

Jis įžengė į aikštelę. Bertas išvydo kažką didžiulį, užstojantį 
horizontą... kažką žalią siaubingomis, raudonomis futbolo ka- 
muolio dydžio akimis. | 

Nuo Jo sklido suplėkusių kukurūzų lapų kvapas. 

Bertas ėmė rėkti. Bet rėkė neilgai. 

Netrukus patekėjo išpurtęs oranžinis mėnulis. 

Vidurdienį kukurūzų vaikai stovėjo aikštelėje, žvelgdami į du 
skeletus ir du kūnus... kūnus, taip pat virsiančius griaučiais. 
Laikui bėgant. Čia, Nebraskos širdyje, kukurūzuose, daugiau 
nebuvo nieko, išskyrus laiką. 

- Klausykite visi. Šiąnakt aš regėjau sapną, kuriame Viešpats 
parodė man visa tai. | 

Jie, išsigande ir nustebę, pasisuko į Izaoką - visi, net ir 
Melachijas. Izaokui buvo tik devyneri, bet nuo to laiko, kai 
kukurūzai pasiėmė Dovydą - tą dieną, kai jam sukako devynio- 
lika, Dovydas įžengė į pasėlius, vos tik ant vagų nusileido 
sutemos, - Izaokas tapo Pranašu. 

Mažas veidas po apvalia skrybėle žvelgė rimtai. Izaokas tęsė: 

- Tame sapne Viešpats pasirodė man šešėlio, vaikščiojančio 
tarp vagų, pavidalu ir prabilo į mane žodžiais, kokiais anksčiau 
kalbėdavo su mūsų vyresniaisiais broliais. Viešpats labai nepa- 
tenkintas šia auka. 

Vaikai sužiuro į juos supančias žalias sienas ir ėmė verksmin- 
gai dūsauti. 

- Viešpats pasakė man: “Argi aš i neparodžiauj jums vietos aukų 
atnašavimui? Ar nesuteikiau jums malonės? Bet šis žmogus 
išniekino mane, ir aš nužudžiau jį pats. Kaip ir Mėlynąjį Vyrą bei 
netikrą kunigą, pabėgusius prieš daugelį metų. 

- Mėlynąjį Vyrą... netikrą kunigą... - sušnibždėjo vaikai ir 
neramiai susižvalgė tarpusavyje. 

- Todėl dabar aš sutrumpinsiu jums Malonės Amžių nuo 
devyniolikos iki aštuoniolikos sėjos ir derliaus nuėmimo metų, - 
negailestingai tęsė Izaokas. - Tad būkite vaisingi ir dauginkitės, 
kaip dauginasi kukurūzai, ir gyvensite mano malonėje. 

Izaokas nutilo. 

Visų žvilgsniai nukrypo į Malachiją ir Juozapą, vienintelius iš 
čia esančių, kuriems jau buvo po aštuoniolika. Miestelyje liko dar 
keliolika aštuoniolikmečių, iš viso apie dvidešimt. 

Jie laukė, ką pasakys Malachijas. Malachijas, vadovavęs 
Jafeto gaudynėms. Nuo šiol Jafetas bus vadinamas Ahazu, Dievo 
prakeiktuoju. Malachijas perrėžė jam gerklę ir numetė lavoną 
ant kelio, kad pūvantis kūnas nesuterštų ir neišniekintų kukurū- 
zų. | | | 

- Aš paklusiu Viešpaties valiai, - sušnibždėjo Malachijas. 

Kukurūzai sušnarėjo, tarytum pritardami jo žodžiams. 

Per kelias savaites mergaitės nupins iš kukurūzų stiebų daug 
kryžių, kurie apsaugos vaikus nuo galimo blogio. | 

Tą vakarą visi, kurie dabar atsidūrė už Malonės Amžiaus 
ribos, tylėdami įžengė į kukurūzus ir nuėjo į aikštelę, kad Tas, 
Kuris Vaikšto Tarp Vagų, suteiktų jiems amžinąją malonę. 

„- Sudie, Malachijau, - sušnabždėjo Ruta ir liūdnai pamojavo 
ranka, o ašaros plūdo jos skruostais. Ji nešiojo savyje Malachijo 
vaiką. Malachijas neatsisuko. Jis žengė pirmyn tiesus, pasitem- 
pęs. Dar akimirka, ir kukurūzai prarijo jį. 

Ruta verkdama nusisuko. Ji slapta nekentė kukurūzų ir 
kartais svajodavo ateiti čionai su dviem deglais rankose, kai 
sausas rugsėjis išdžiovina nebegyvus stiebus, ir jie užsiliepsnoja 
akimirksniu. Bet ji bijojo. Ten, naktyje, kažkas klaidžiojo po 
lauką ir matė viską... net širdyje slepiamas paslaptis. 

Sutemos sutirštėjo, nusileido naktis. Aplink Gatliną paslap- 
tingai šnarėjo ir šnibždėjo kukurūzai. Jie buvo patenkinti. 


Vertė 
Živilė SAMĖNAITĖ 


PRAGARO 
KATĖ 


Chelstonui dingtelėjo, kad krėsle ant ratukų sėdintis senis 
atrodo ligotas, įbaugintas ir apskritai kapais atsiduoda. Kažką 
panašaus jam teko matyti ir anksčiau. Tarp profesionalų Chels- 
tonas buvo žinomas kaip vienišius, nepriklausomas gangsteris, 
mokantis sugyventi su kitais banditais. Per visą savo “veiklos" 
laiką šioje srityje jis likvidavo aštuoniolika vyrų ir šešias moteris, 
taigi nutuokė, kaip atrodo mirtis. 

Namas -otiksliau didžiulė vila - buvo šaltas ir tylus, tik židiny 
vos girdimai spragsėjo ugnis, o lauke gūdžiai stūgavo lapkričio 
vėjas. | 

- Aš noriu, kad jūs suduotumėte savo smūgį. - Senio balsas 
priminė glamžomo popieriaus čežėjimą. - Kiek supratau, būtent 
tuo jūs užsiiminėjate. | 

- Su kuo jūs kalbėjotės? - pasidomėjo Chelstonas. Jis buvo 
trisdešimt dvejų metų, niekuo neišsiskiriančios išvaizdos žaliū- 
kas. Tačiau jo judesiai, it žmoguje įsikūnijusio ryklio, pasižymėjo 
lengva ir kartu grėsminga gracija. | 

- Aš kalbėjau su žmogumi, vardu Solas Lodžija. Jis sakė, kad 
jūs jį pažįstate. 

Chelstonas linktelėjo. Jei Solas rekomendavo į jį šiam žmogui, 
vadinasi, viskas turėtų būti gerai. O jeigu kambary yra įmontuo- 
tų "blakių", ką bepasakytų senis Droganas, jam, Chelstonui, gali 
stipriai atsirūgti. 

- Ką turiu pašalinti? 

Droganas paspaudė mygtuką ant savo krėslo ranktūrio, ir šis, 
suzvimbęs kaip į butelį patekusi musė, išvažiavo į priekį. Droga- 
nui prisiartinus, tvokstelėjo gaižus senatvės, prakaito ir baimės 
smarsas. Chelstoną apėmė pasišlykštėjimas, bet jis neišsidavė. 

- Jūsų auka jums už nugaros, - sušnibždėjo Droganas. 

Chelstonas sureagavo žaibiškai. Žinant, kad nuo reakcijos 
greičio dažną sykį priklauso gyvybė, ne tik jo protas, bet ir kūnas 
būdavo nuolat įsitempęs, budrus. Jis pašoko nuo sofos, priklau- 
pė, atsigręžė, tuo pat metu kyšteldamas ranką savo specialiu 
užsakymu pasitūito sportinio apsiausto užantin, kur dėkle kabėjo 
vėlgi specialus 45-to kalibro revolveris. Dar sekundė, ir ginklas 
atsidūrė jo rankoje - jis taikėsi į... katę. 

Akimirksnį Chelstonas ir katė įdėmiai spoksojo vienas į kitą. 
Ir tai buvo netikėtai keista Chelstonui, kuris neturėjo itin lakios 
vaizduotės ir nebuvo prietaringas. Tuo momentu, kai jis priklau- 
pė bei kilstelėjo revolverį, jam pasirodė, kad jau pažįsta šią katę, 
nors jeigu tai būtų iš tiesų taip, jis tikriausiai būtų prisiminęs 
tokios savitos išvaizdos gyvį. 

Katės snukis buvo tarsi perpjautas į dvi dalis: viena pusė 
juoda, kita - balta. Skiriamoji linija, tiesi kaip styga, ėjo nuo 
plokščios kaukolės pakaušio per nosį ir burną. Ištaigingos svetai- 
nės prieblandoje jos akys atrodė didžiulės, o juodi židinio šviesą 
atspiridintys vyzdžiai priminė neapykanta rusenančius angliu- 
kus. | 

Ta mintis, slogi ir keista, it aidas grįžo Chelstonui: mes 
pažįstam vienas kitą - tu ir aš. 

Paskui viskas praėjo. Jis nuleido revolverį ir atsistojo. 

- Už tai galėčiau jus nudėti, - burbtelėjo jis Droganui. - Aš 
nemėgstu pokštų. 

- O aš ir nepokštauju, - - atrėžė šis. - Sėskite. Štai pažvelkite. - 
Jis ištraukė iš po jo kelius dengiančio užkloto storą popierinį 
voką i ir ištiesė jį Chelstonui. 

Šis paklusniai atsisėdo. Ant sofos atlošo tupėjusi katė švelniai 
nusliuogė jam ant kelių. Keletą sekundžių ji spoksojo į gangsterį 
savo didžiulėmis tamsiomis akimis su keistais geltonų bei žalių 
apvadų apibrėžtais vyzdžiais, paskui susirangė į kamuoliuką ir 
užmurkė. 

Chelstonas klausiančiai pažvelgė į Droganą. 

- Ji elgiasi labai draugiškai, - tarė senis. - Iš pradžių. O 
apskritai ši katė mano namuose pas Abraomą išsiuntė jau tris 
žmones. Likau vienas. Aš senas, ligotas ir... man nesinorėtų 
padžiauti autų anksčiau, negu lemta. 

- Tiesiog galvoj netelpa, - sumurmėjo Chelstonas. - Jūs 
pasamdėte mane, kad užmuščiau katę? 

- Prašau, pažvelkite į voką. 

Chelstonas atplėšė jį. Vokas buvo pilnas senutėlių šimto ir 
penkiasdešimties dolerių kupiūrų. Suskaičiavęs iki trijų tūkstan- 
čių, jis liovėsi. 

- Kiek čia? 

- Šeši tūkstančiai dolerių. Kitus šešis gausite, kai pateiksite 
įrodymus, jog katė... pašalinta. Misteris Lodžija sakė, kad tai jūsų 
įprastinė kaina. 

Chelstonas linktelėjo, nesiliaudamas mechaniškai glostyti 
ant kelių gulinčios katės, kuri, vis dar murkdama, jau snūduria- 
vo. Kates Chelstonas mėgo. Tiesą sakant, tai buvo vienintelis 
gyvūnas, kuriam jis simpatizavo. Jos visada vaikščioja pavieniui. 
Viešpats sukūrė jas puikiu žudymo įrankiu. Taip, jos mėgsta 
vienatvę. Kaip ir Chelstonas. | 

- Aš galėčiau nieko neaiškinti, bet vis dėlto tai padarysiu, - 
tarė Droganas. - Įspėti - reiškia apginkluoti, taip, atrodo, sakoma, 
o man nesinorėtų, kad jūs pernelyg lengvabūdiškai žiūrėtumėte 
į šią užduotį. Be to, aš turiu ir savų priežasčių, taip sakant, kad 
pasiteisinčiau. Paprasčiausiai nenoriu jums pasirodyti puskvai- 
šiu. | 

Chelstonas vėl linktelėjo. Jis jau buvo nusprendes, jog suduos 
šį neįprastą smūgį taip, kad neprireiks jokių papildomų įrodymų. 
Tačiau jeigu Droganas nusiteikęs kalbėti, jis paklausysiąs. 

- Pirmiausiai, ar jūs žinote, kas aš toks? Kuo verčiuosi? 

- Drogano farmacinė įmonė, - atsakė Chelstonas. 

- Taip. Viena stambiausių farmacijos kompanijų Amerikoje. O 
kertinis mūsų finansinės sėkmės akmuo yra štai kas. - Senis 

ištraukė iš chalato kišenės mažytį buteliuką be etiketės ir ištiesė 
jį Chelstonui. 

- Tri-dormal-fenobarbinas, sudėtis “2? - tarė Droganas. - 
Skirtas tik beviltiškai sergantiems žmonėms, nes prie jo labai 
greitai priprantama. Tai ir nuskausminanti priemonė, ir trankvi- 
lizatorius, ir silpnas haliucinogenas. Pasižymi itin teigiamu 
poveikiu beviltiškai sergantiems žmonėms, nes padeda apsipras- 
ti su negalia ir lengviau j ją ištverti. 

- Jūs taip pat jį vartojate? - paklausė Chelstonas. 

Droganas nuleido klausimą negirdomis. | 

- Preparatas plačiai paplitęs pasaulyje. Jis visiškai sintezuo- 
tas, jį pagamino penkto dešimtmečio vidury mūsų laboratorijose 
Niudžersyje. Savo eksperimentus mes atlikinėjome daugiausiai 
su katėmis, kadangi jų nervų sistema unikalios struktūros. 

- Ir kiek jų tokiu būdu nugalabijotė? 

Droganas šiek tiek susigūžė, įsitempė. 

- Jūs duodate netaktiškus klausimus. 

Chelstonas patraukė pečiais. 

- Per ketverius metus nuo preparato pagaminimo iki jo 
patvirtinimo Federalinės farmacijos asociacijoje buvo... e-e, lik- 
viduota penki tūkstančiai kačių. 

Chelstonas tyliai švilptelėjo. Jo pirštai švelniai slostė miegan- 
čios katės galvą, jos juodai baltą snukutį. Katė vos girdimai 
murkė. 

- Ir dabar jūs manote, kad š ši katė atėjo jūsų nužudyti? 

- Aš anaiptol nesijaučiu kaltas, - tarė Droganas, tačiau jo 
seniokiškas balsas kiek pakilo ir jame suskambo susierzinimo 
gaidelės. - Penki tūkstančiai bandomų gyvūnų žuvo, kad šimtai 
tūkstančių žmonių gyvybių būtų... | 

- Palikime tai ramybėje, - nutraukė Chelstonas. Pasiteisinimai 
jį visada vargino. 

- Katė atsirado pas mus prieš septynis mėnesius, - tęsė 
Droganas. - Man asmeniškai ji niekada nepatiko. Tipiškos infek- 

cijos nešiotojos... amžinai laksto, kur pakliuvo... arba rausiasi 
šiukšlynuose... prisiėda Dievas žino ko... tai mano sesuo užsigei- 
dė ją pasiimti į namus. Nuo jos viskas ir prasidėjo. Ji brangiai 
užmokėjo už tai. - Senis su atvira neapykanta dėbtelėjo į katę. 

- Jūs minėjote, kad katė nužudė tris žmones. 

Kiek virpančiu balsu Droganas pradėjo savo pasakojimą. Katė 
gulėjo ant Chelstono kelių, stiprūs prityrusio žudiko pirštai 
švelniai kedeno jos kailiuką, ir ji patenkinta murkė per miegus. 
Retsykiais iš židinio atsklisdavo liepsnoje sproginėjančių kanko- 
rėžių traškėjimas, ir tada katė įsitempdavo kaip plieninė spy- 
ruoklė po kailio dengiamų raumenų sluoksniu. Lauke aplink 
nuošalų akmeninį namą stūgavo šiaurys. O senio balsas vis 
gergždėjo ir gergždėjo. 

Prieš septynis mėnesius jų čia būta ketvertas: Droganas, jo 
septyniasdešimt ketverių metų sesuo Amanda - dvejais metais 
vyresnė už jį, sena Amandos draugė Kerolaina Brodmur (anot 
Drogano, iš tų kilmingųjų Brodmurų), nuo jaunystės serganti 
emfizema', ir jau dvidešimt metų namuose dirbantis tarnas 
Ričardas Geidžas. Geidžas, kuriam buvo virš šešiasdešimt, vaira- 
vo didžiulį “Linkolną", gamino valgį ir vakarais išnešiodavo 
gėrimus. Dar pas juos ateidavo dieninė tarnaitė. Taip visas 
ketvertukas pragyveno apie dvejus metus, sudarydamas savotiš- 
ką turtingų pagyvenusių žmonių beijų šeimos vasalų kompaniją. 
Vienintelis šių keistų iškaršėlių užsiėmimas buvo laukti, kuris 
kurį pergyvens. 

O paskui atsirado ši katė. 

- Pirmasis ją pamatė Geidžas, kai šis padaras vogčia slankiojo 
aplink namus, - tęsė Droganas. - Iš pradžių jis mėgino ją nuvyti, 
apmėtė pagaliais, akmenimis, keletą kartų netgi pataikė. Bet 
katė neišsinešdino. Be abejo, ją viliojo maisto kvapai. Pati ji buvo 


“ Emfizema - oro susikaupimas organe arba tame audinyje, kuriame 
paprastai jo nebūna. 

vieni kaulai. Tokias meta kur į griovį, kad nudvėstų, ir tiek. Kaip 
Žiauru, nežmoniška pasmerkti gyvūną lėtai bado mirčiai. 

- O ką, geriau bandyti jų nėrvų sistemos atsparumą? - 
paklausė Chelstonas. 

Droganas nekreipė dėmesio į jo pastabą ir dėstė toliau. Jis 
nekentė kačių. Visada nekentė. Kai paaiškėjo, kad ji nesitrauks, 
jis įsakė Geidžiui ją nunuodyti - didžiulę apetitišką kačių mitalo 
porciją dosniai pagardino tri-dormal-fenobarbinu. 

Bet prie maisto katė net neprisilietė. 

Iki to laiko Amanda Drogan jau suspėjo pastebėti katę ir 
reikalavo, kad ši būtų paimta į namus. Droganas kaip galėdamas 
spyrėsi, bet sesuo pasiekė savo. Beje, jai tai visada pavykdavo.. 

- Taip, Amanda viską sutvarkė, kaip jai patiko, - tarė Droga- 
nas. - Pati, savo rankomis atnešė katę į namus. O šioji taip murkė, 
visai kaip dabar, misteri Chelstonai. Bet prie manęs ji nė karto 
netgi neprisiartino. Taip, neprisiartino... kol kas. Sesuo padėjo 
jai dubenėlį pieno, kurį katė kaipmat ištuštino. “O, jūs tik 
pažvelkite į šį vargšą gyvulį, jis išalkęs", - sesuo vos neverkė. 
Jiedvi su Kerolaina tiesiog ant pirštų galų šokinėjo aplink tą 
gaišeną. Be abejo, taip jos norėjo atkeršyti man, puikiausiai 
žinodamos, kaip aš žiūriu į kates... ypač po to, kai prasidėjo tri- 
dormalemo gamyba. Joms be galo patiko erzinti mane, jos 
mėgaute mėgavosi tuo žaidimu. - Senis niūriai dėbtelėjo į 
Chelstoną. - Bet jos brangiai už tai užmokėjo. | 

Gegužės vidury Geidžas, kaip paprastai, atsikėlė pusę šešių 
ryto, kad uždegtų namuose šviesas. Jo riksmas prikėlė ir Droga- 
ną, ir Kerolainą Brodmur. 

Amanda Drogan gulėjo ant grindų apačioje, prie pagrindinių 
laiptų, tarp sudužusios porcelianinės lėkštutės šukių ir maišelio 
“Mažieji kačiukai" (toks maistas katėms) turinio. Jos neregės 
akys buvo įsmeigtos į lubas, o aplinkui telkšojo iš burnos ir nosies 
išbėgusio kraujo bala. Jai buvo lūžęs stuburas, kaklas, viena koja. 

- Katė miegodavo sesers kambary, - tęsė Droganas, - ir ji 
tūpčiojo apie gyvulį kaip apie naujagimį... “Ji tokia aakana, 

baangusis. Juk ji išaako, tiesa? O gal noji išeiti ir padajyti pi-pi?“ 
Buvo tiesiog koktu girdėti tai iš senos mūšių užgrūdintos Aman- 
dos lūpų. Spėju, kad katė prižadino ją savo miauksėjimu. Aman- 
da paėmė lėkštute ir ėjo į apačią - jai visą laiką atrodė, kad Semi 
nemėgsta sausų “Kačiukų". Esą jai skaniau su pienu. Ir štai ji 
atsikėlė ir norėjo nusileisti žemyn, kad įpiltų į lėkštę pieno. Katė 
trainiojosi jai apie kojas. O Amanda buvo jau senutė, sunkiai 
bepastovėjo. Ir, be to, dar apsnūdusi. Kai ji prišlepsėjo prie laiptų, 
katė puolė jai po kojų... 

“Taip, - pagalvojo Chelstonas, - ko gero, viskas taip ir galėjo 
būti. Atrodo, nieko įtartino". Jis įsivaizdavo, kaip senė krenta 
žemyn, ritasi laiptais taip išsigandusi, jog neįstengia sušukti ir 
prižadinti miegančiųjų. “Kačiukai" pažyra į šalis, lėkštė sudūžta, 
ji pati išsitėškia ant grindų; neatlaikę smūgio, sutrupa seni 
kaulai. Paskui ją lekia katė, rydama ant laiptų išsimėčiusius 
“Mažuosius kačiukus". 

- O ką pasakė teismo 5 tardytojas? - paklausė Chelstonas. 

- Nelaimingas atsitikimas, aišku. Bet aš viską žinojau. 

- Tai kodėl po to neatsikratėte kate? Jau po Amandos mirties? 

Matyt, dėl to, kad Kerolaina Brodmur grasino išeisianti iš 
namų, jeigu jis taip padarys. Ji apskritai buvo isterikė ir dar 
kvėštelėjo dėl katės. Be to, ji buvo labai ligota moteris, dažnai 
kurianti įvairiausias... fantazijas. Kartą ji pasakė Droganui, jog 
neabejoja, kad Amandos siela persikėlė į Semi. O kadangi Semi 
buvo Amandos katė, dabar ji pati ją mylės ir rūpinsis, kaip tai 
darė Amanda. 

Bėgant metams Chelstonas išmoko gana neblogai skaityti 
tarp eilučių ir numanė, kad Droganas ir Kerolaina Brodmur 
kadaise buvo meilužiai, todėl tikriausiai senam iškaršėliui nesi- 
norėjo prarasti jos dėl kažkokios katės. 

Ji iš tiesų galėjo išvažiuoti. 

- O tai prilygtų savižudybei, - tarė Droganas. - Juk ji visiškai 

viena. Čia Kerolaina gyveno antrame aukšte specialiai įrengta- 


me kambaryje, kur buvo palaikoma drėgmė. Ji turėjo jau septy- 
niasdešimt metų, misteri Chelstonai. Sulaukusi vos dvidešimt 
vienerių, ji įprato rūkyti po du pakelius cigarečių per dieną,.o 
kartais ir daugiau. Jos emfizema buvo itin apleista. Aš norėjau, 
kad ji pasiliktų čia, ir jeigu katei taip pat buvo lemta likti... 

Chelstonas linktelėjo ir reikšmingai pažvelgė į laikrodį. 

- Mirė ji birželio pabaigoje, - tarė Droganas, - naktį, miegoda- 
ma. Gydytojas pažiūrėjo į tai gana ramiai... paprasčiausiai atėjęs 
išrašė mirties liudijimą, ir tiek. Bet jos kambaryje buvo katė. 
Geidžas man tai pasakė. . 

- Betgi ji turėjo kada nors numirti nuo emfizemos, - tarė 
Chelstonas. | | 

--Na, žinoma. - Drogano veidą iškreipė kažkokia keista dygi 
šypsena. - Būtent taip kalbėjo ir gydytojas. Bet aš žinau. Aš viską 
prisimenu. Mano motina pasakojo man. Katės mėgsta pribaigti 
miegančius senius bei mažus vaikus. Tada jos pagrobia jų 
kvėpavimą. 

- Bet juk tai tik mitas, tiesa? | 

- Kaip ir daugelis mitų, pagrįstas faktais, - paprieštaravo 
Droganas. Židinio šviesoje jo skruostai atrodė įkritę, galva primi- 
nė kaukolę. - Katės mėgsta draskyti nagais minkštus daiktus. 
Pagalvę, storą pliušinį kilimėlį arba... užklotą. Lopšyje gulinčio 
kūdikio antklodę ar senio užklotą. Papildomas svoris ant silpno 
žmogaus kūno... | | 

Droganas nutilo, o Chelstonui prieš akis iškilo šis reginys. 
Kerolaina Brodbur guli savo miegamajame, švokščiantis kvėpa- 
vimas veržiasi iš negalios pažeistų plaučių, tačiau jis vos girdėti 
per specialių oro kondicionierių zirzimą. Juodai balta katė tyliai 
liuokteli į jos lovą ir įsistebeilija savo žibančiomis akimis į seną, 
sios krūtinės ir murkdama susirango ant jos... Kvėpavimas 
apmiršta... prityla... o katė vis murkuoja ir murkuoja, kol senė 
pamažėle nuo krūtinę spaudžiančio svorio išleidžia paskutinį 
kvapą. | 

Chelstonas niekada nepasižymėjo lakia fantazija, tačiau min- 
tyse susikurtas vaizdas privertė krūptelėti netgi jį. 
 - Droganai, - Chelstonas tebeglostė tyliai murkiančios katės 
galvą. - Bet sakykite, dėl Dievo meilės, kodėl jūs nenuvežėte jos 
pas veterinarą ir nenunuodijote ten? Mano senelis pernai pana- 
šiai atsikratė savo šuns, ir tai jam tekainavo dvidešimt dolerių. 

- Laidotuvės įvyko liepos pirmą. - Droganas tarsi negirdėjo 
Chelstono žodžių. - Aš pasirūpinau, kad Kerolaina atgultų mūsų 
šeimyniniame sklype šalia sesers. Ji pati būtų to norėjusi. Liepos 
trečią aš pasišaukiau Geidžą į tą patį kambarį ir padaviau jam 
pintine su kate, liepdamas nuvežti ją pas veterinarą į Milfordą. 
“Klausau, sere", - tarė jis, paėmė krepšį ir išėjo. Daugiau aš jo 
gyvo nemačiau. Šešiasdešimties mylių per valandą greičiu lėkęs 
“Linkolnas" įsirėžė į betoninį tilto turėklą. Dikas Geidžas žuvo 
vietoje. | 

Ant jo veido buvo rasta begalės įdrėskimų. 

Chelstonas tylėjo. Norom nenorom vaizduotė ėmė regzti 
siaubo sceną. Kambaryje - nė garso, tik jaukiai židinyje spragsi 
malkos ir taip pat jaukiai ant jo kelių purkuoja katė. Kuo ne puiki 
iliustracija Edgaro Gesto poemai: “Jauki židinio liepsna, ir 
katinas ant kelių snaudžia. Ak, kas gali apsakyti, kokia palaima 
sieloj gaudžia". 

Bet reginys vis dėlto iškilo. 

Dikas Geidžas, penkiomis myliomis per valandą viršydamas 
saugų greitį, privažiuoja “Linkolnu" posūkį į Milfordą. Šalia jo 
ant sėdynės tas pats grėsmingasis krepšys. Dikas atidžiai stebi 
kelią, prašvilpiančias mašinas, galbūt jis lenkia didžiulį sunkve- 
žimį ir todėl nemato seno krepšio virbus praskiriančio keisto 
juodai balto katės snukio. Taip, ko gero, būtent tą akimirksnį, kai 
jis lenkia didžiulį sunkvežimį, katė šoka jam antveidoir, išleidusi 
aštrius nagus, įninka draskyti odą. Letenos tiesiasi prie akių, 
kėsindamosi išlupti jas, apakinti žmogų. Šešiasdešimt mylių per 
valandą, galingo “Linkolno" variklio ūžesys - ir naguota letena 

įsikerta Geidžui į tarpuakį, sukeldama klaikų, nepakeliamą 
skausmą. “Linkolną" ima nešti į dešinę, po artėjančio sunkveži- 
mio ratais. Jo vairuotojas beviltiškai spaudžia pedalą, sukaukia 
širdį verianti šaiži sirena, tačiau Geidžas nieko negirdi, nes 
kurtinančiai spiegia katė. Šis gyvis it milžiniškas juodas gauruo- 
tas voras visu kūnu išsikėtoja ant Diko veido. Ausys prigludusios 
prie galvos, žalios akys švyti kaip pragaro prožektoriai, iš pravirų 
nasrų tįsta seilės, stiprios užpakalinės kojos nagais įsisiurbia į 
minkštą senio kaklą. Mašiną staigiai švysteli į dešinę, o Geidžas 
jau ne tik nemato, bet vargu ar supranta, kad priešaky - tilto 
turėklai. Katė iššoka, o “Linkolnas" tarsi žibantis juodas patran- 
kos sviedinys įsirėžia į betoninį sutvirtinimą. Geidžas siaubinga 
jėga trenkiasi į vairą, kuris sutraiško, suknežina jam krūtinę... 

Chelstonas perdžiūvusioje gerklėje nustūmė seilę. 

- O katė grįžo? - išstenėjo jis. 

Droganas linktelėjo. 

- Po savaitės. Tiksliau, tą pačią dieną, kai laidojo Diką Geidžą. 
Ji grįžo. 

- Ji išliko gyva po automobilio katastrofos? Lekiant šešiasde- 
šimties mylių per valandą greičiu? Sunku patikėti. 

- - Kalba, kad kiekviena katė turi devynis gyvenimus. Tada aš 
ir ėmiau galvoti, jog tai - pragaro katė. Kažkas panašaus į... 
demoną, pasiųstą, kad... 

- Atkeršytų jums? 

- Aš nežinau. Bet aš bijau to. Aš šeriu ją, tiksliau - moteris, 
ateinanti tvarkyti, šeria. Katė jai taip pat nepatinka. Sako, toks 
snukis - tikras prakeikimas..Dievo prakeikimas. Suprantama, ji 
- vietinė, - senis pamėgino nusišypsoti, bet jam nepavyko. - Aš 
noriu, kad jūs nužudytumėte šią kate. Štai jau keturi mėnesiai, 
kai aš gyvenu su ja po vienu stogu. Ji sėlina prie manęs tamsoje. 
Ji spokso į mane. Atrodo, jog ji... laukia. Galų gale aš susisiekiau 
su Solu Lodžija, ir jis rekomendavo jus. Netgi kažkaip jus 
pavadino... 

- Atsiskyrėliu. Tai yra, aš dirbu savarankiškai. 

- Taip. Ir dar jis pasakė: “Chelstonas niekada neįkliūna. Net 
įtarimo nesukelia. Jis visada nusileidžia ant kojų... kaip katė". 

Chelstonas pažvelgė į senį invalido vežimėlyje. Staiga jo ilgi 
raumeningi pirštai nervingai perbėgo katės nugara. 

- Ne! - sušuko Droganas, sunkiai alsuodamas. Raudonis 
užliejo jo išbalusius skruostus. - Ne... Ne čia. Išvežkite ją. 

. Chelstonas liūdnai šyptelėjo ir ėmė iš lėto, labai švelniai 
glostyti miegančios katės galvą bei nugarą. 

- Gerai, - pratarė jis, - aš priimu šį sandėrį. Jūs pageidausite 
gauti jos kūną? 

- Apsaugok, Viešpatie! - sumosavo rankomis senis. - Užmuš- 
kite ją! Užkaskite! - Jis patylėjo, paskui staigiai pasuko savo 
krėslą į Chelstoną. - Man reikalinga tik uodega. Aš noriu įmesti 
jąi uznį ir stebėti, kaip j ji dega. 


+ 


Chelstonas vairavo savo 1972 metų modelio “Mustangą", po 
kurio kapotu gaudė susidėvėjusi ir pavargusi 56-ųjų laidos 
“Studebekerio" širdis. Mašina buvo tikras laužas, ir jos išmeta- 
masis vamzdis švilpė prie žemės, pasviręs dvidešimties laipsnių 
kampu. Jis pats perdarė jos greičių dėžę ir užpakalinę dalį, o 
kėbulą aprūpino kai kuriomis kitų modelių detalėmis. 

Iš Drogano namų jis išvažiavo apie puse dešimtos. Pro lapk- 
ričio vakaro dangumi plaukiančius debesis švysčiojo šaltas ir 
siauras mėnulio pjautuvas. Chelstonas lėkė atsidaręs visus lan- 
gus, nes jam atrodė, jog slogus baimės ir negalios kvapas suspėjo 
įsigerti į jo drabužius. Šaltis buvo plieninis, aštrus it išgaląsto 
peilio ašmenys, tačiau kartu ir gaivinantis. O ir šlykštus dvokas 
greitai išsivėdino. 

Jis pasuko iš pagrindinio plento; prie Pleisers Gleno ir nudūmė 
per ištuštėjusį miestą, kuriame mirksėjo vienas vienintelis švie- 
soforas. Tačiau Chelstonas neviršijo nustatytų trisdešimt penkių 

mylių per valandą. Išvažiavęs iš miesto ir atsidūręs 30-ajame 
kelyje, jis šiek tiek padidino greitį. “Studebekerio" variklis dirbo 
švelniai, ir jo burzgimas priminė vos prieš valandą ant Chelstono 
kelių gulėjusios katės murkimą. Jis šyptelėjo nuo šios minties. 
Pro apsnigtus, sušalusius lapkričio laukus su kur ne kur styran- 
čiais kukurūzų ražais jis pralėkė jau septyniasdešimties mylių 
per valandą greičiu. 

Katė tupėjo krepšyje su dvigubomis sienelėmis; viršuje jį 
patikimai saugojo stora virvė. Krepšys gulėjo ant užpakalinės 
sėdynės. Ir kai Chelstonas tupdė katę į krepšį, ir dabar, kelyje, ji 
ramiai snūduriavo. Galbūt gyvulys suprato, kad patinka Chels- 
tonui, ir jautėsi su juo saugiai. Juk ir jis, ir ji iš esmės buvo 
vienišiai. 

Keista užduotis, pagalvojo Chelstonas ir staiga nustebo, pa- 
gavęs save laikant tai užduotimi. O nuostabiausia, ko gero, buvo 
tai, kad katė jam išties patiko, ir jis jautė jai kažkokį artumą. 
Jeigu jai pavyko atsikratyti tokiais trim iškaršėliais, vadinasi, 
nemažą turi jėgą... ypač prisiminus Geidžą, vežusį ją į Milfordą 
“į pasimatymą" su besišypsančiu veterinaru, kuris tik ir laukė, 
kada galės įgrūsti ją į miniatiūrinę mikrobanginės krosnelės 
dydžio dujų kamerą. Chelstonas iš tikrųjų jautė katei savotišką 
palankumą, nors ir nesiruošė atsisakyti savo ketinimo įvykdyti 
sutartį. Tačiau jis viską padarys kaip galima padoriau ir užmuš 
ją greitai bei profesionaliai. Sustabdys mašiną kokio nors lauko 
pakrašty, ištrauks kate iš krepšio, nusuks jai sprandą, o po to 
nupjaus uodegą, kad parodytų seniui. Paskui, svarstė jis, aš ją 
palaidosiu kaip pridera, nereikia, kad ji atitektų šiukšlių surinkė- 
jams ar kokiems valkatoms. 

Būtent tuo momentu, kai Chelstonas skendėjo savo mintyse, 
katė ūmai atsidūrė priešais jį, tiesiai virš prietaisų pulto, jos 
nasrai nuožmiai išsišiepė. 

- Velnias! -iškošė Chelstonas, nejučia žvilgtelėdamas į dešinę, 
- sienelėje, dviguboje krepšio sienelėje buvo pragraužta didžiulė 

skylė. Jis vėl pažvelgė į priekį, ir tą akimirksnį katė, iškėlusi 
leteną, žiebė jam per veidą. Jis staigiai loštelėjo atgal... ir išgirdo, 
kaip sucypė “Mustango" ratai. | 
Mašiną mestelėio per dvigubą geltoną liniją ant plento kaž- 
kur atgal. Katė tebestovėjo ant prietaisii pulto, ir jis iš visų jėgų 
trenkė jai. Žvėris sušnypštė, bet nepasitraukė. Cheision2S smogė 
dar kartą, tačiau, užuot atšokusi į šalį, katė puolė jam ant veido. 
“Geidžas, - dingtelėjo Chelstonui. - Visai kaip Geidžas." 
Koja spaudė stabdžių pedalą. Katė tupėjo jam ant galvos, 
stengdamasi kuo giliau įleisti nagus, kad išsilaikytų. Jos gauruo- 
tas kūnas užstojo jam kelią. Chelstonas, iš skausmo sukandęs 
dantis, spaudė vairą. Jis krestelėjo galvą, dar ir dar kartą. Tuo 
metu nuo stipraus smūgio jį švystelėjo į priekį, staigiai įsitempė 
saugos diržai. Klaikus, pragariškų skausmų varstomos moters 
klyksmas buvo paskutinis dalykas, pasiekęs jo sąmonę. Ir vis 
dėlto jis rado jėgų dar vienam smūgiui, bet ranka tik nuslydo 
standžiais katės raumenimis. 
Po to jo protą aptraukė tamsa. 


+ 


Mėnuo nusirito už horizonto. Iki aušros buvo uikusi maždaug 
valanda. | 

“Mustangas" gulėjo ant šono krūmais apaugusiame griovyje. 
Jo radiatoriaus tinklelyje styrojo įsipynusi spygliuota viela. Visas 
mašinos priekis buvo virtes metalo laužu. | 

Chelstonas po truputį atsigavo. Ir pirmiausia, ką jis išvydo 
atsimerkęs,. buvo jam ant kelių tupinti katė. Ji ramiai murkė ir 
žiūrėjo į jį žibančiomis žaliomis akimis. 

Savo kojų Chelstonas nejautė. 

Jis praslydo žvilgsniu gyvulį ir pamatė, kad mašinos priekis 
visiškai sūirintas, užpakalinė i salona istumto variklio dalis 
sutraiškė jam kojas, o jį patį mirtinai prispaudė, tarsi palaidojo. 

Kažkur toli, pajutusi grobį, suūkė pelėda. 

O visiškai arti, tarytum viduje, - tylus katės kniaukimas. 

Atrodė, ji šypsosi jam. 

" Chelstonas matė, kaip ji atsistojo, išrietė kuprą, pasirąžė. 
Staiga su siaubingu plėšrūno vikrumu ji, it banguojantis plonvtis 
audinys, liuoktelėjo jam ant peties. Cheistonas pamėgino pakelti 
ranką, kai nusimestų ją. 

Ranka nekrustelėjo. 

“Nugara, - lyg gydytojas profesionalas pagalvojo jis. - Lišę 
stuburas. Aš paralyžiuotas." 

Katė šiurpiai murkė jam tiesiai į ausį, ir šis garsas priminė 
griausmą danguje. 

- Nešdinkis lauk! - užriko Chelstonas kimiu, švargždančiu 
balsu. Katė įsitempė, atsitraukė. Staiga jos nagai drykstelėjo 
Chelstonui per skruostą, nors iki tol ji nebuvo jų išleidusi. Aštrus 
sopulys žaibu persimetė į gerklę. Nutekėjo šilto kraujo srovelė. 

Skausmas. 

Jautrumas išliko. 

Jis pabandė pasukti galvą į dešinę, ir ši pakluso. Akimirksnį 
jo veidas paskendo sausame, minkštame kailyje. Cheistonas 
užriaumojo ant katės. Ji išleido keistą, nirtų ga rsą - jouk! - ir 
nušoko ant sėdynės. Prispaudęs prie šalvos ausis, šis gyvis kaip 
ir ankšciau nenuleido nuo jo įsiūčiu degančių akių. 

- Ką, nereikėjo man to daryti, taip? - prašvokštė jis. 

Katė pražiojo nasrus ir sušnypštė. Žvelgdamas į šį keistą, 
šizofreniškai padalintą snukį, Chelstonas suprato, kodėl Droga- 
nas pavadino ją pragaro kate. Ji... 

Jo mintys ūmai nutrūko, kai pajuto silpną dilgsėji imą abiejuo- 
se riešuose bei pečiuose. 

Pojūčiai grįžta. Štai jie - adatų dūriai. 

Išleidusi nagus, katė šnypšdama šastelėjo jam ant veido. 

Cheistonas užsimerkė, išsižiojo. Jis norėjo įkasti katei į pilvą, 
bet istengė sugriebti tik kuokštą gaurų. Nagai susmigo jam į 
ausis, katė spaudė jas visu savo svoriu. Veriantis, nepakenčiamas 

skausmas. Chelstonas pamėgino pakelti rankas. Jos vos kruste- 
lėjo, bet taip ir neatitrūko nuo kelių. 

Jis palenkė galvą į priekį ir ėmė purtyti ją tarsi žmogus, 
kuriam į akis pateko muilo. Šnypšdama bei spiegdama katė 
laikėsi iš paskutiniųjų. Chelstonas juto, kaip jo skruostais lėtai 
ritasi kraujo lašai. Ausys degė it ugny. | 

Jis atlošė galvą ir sustūgo - matyt, avarijoje buvo pažeisti 
kaklo raumenys, ir dabar jie priminė apie save. Bet katę Chels- 
tonas vis dėlto nusimetė - pasigirdo tylus šleptelėjimas už 
nugaros. 

Srovelė kraujo įtekėjo į vieną akį. Jis vėl stengėsi pakrutinti 
rankas, nors vieną iš jų kilstelėti, kad išsivalytų kraują. Jos 
trūkčiojo ant kelių, bet taip ir nepajudėjo. Jis prisiminė savo 
užantyje kabantį specialų 45-to kalibro revolverį. 

“Jei tik įstengsiu jį pasiekti, kicule, tavo devynių gyvenimų 
neliks nė kvapo." | 

Ir vėl gilsnojimas rankose, jau stipresnis. Bukas maudulys 
variklio suspaustose ir sutrupintose kojose, lengvas smilkčioji- 
mas klubuose - jausmas lygiai toks pats, kaip miegant nutirpus 
kojai, o paskui, žengus keletą žingsnių, viskas ima praeiti. To 
užteko, kad Chelstonas suprastų, jog jo nugara nepažeista, ir jam 
teks likusį gyvenimą kankintis kaip gyvam lavonui invalido 
vežimėlyje. | | 

“O gal ir aš turiu keletą atsarginių gyvenimų?" 

Dabar reikia susidoroti su kate. Tai svarbiausia. Paskui išsik- 
rapštyti iš čia - galbūt kas nors eis pro šalį, tada jis pasistengsiąs 
sykiu išspręsti abi problemas. Nors beveik neįtikėtina, kad kam 
šautų į galvą vaikštinėti šiuo tuščiu keliu, ir dar pusę penkiu = "to. 
Vis dėlto toks šansas yra. Ir... 

Bet ką ten ta katė už nugaros daro? 


Chelstonui visiškai nesinorėjo, kal“. Ši šliaužiotų j jamantveido, 


tačiau dar blogiau buvo, jo? * ven, už nugaros, jo nematoma. Jis 
stengėsi įžvelgti ja vZ T drodėlyje, bet nuo smūgio šis persikreipė, 


53 


ir viskas, ką Chelstonas dabar galėjo išvysti, buvo tik griovys, 
kuriame baigėsi jo kelionė. 

Už nugaros pasigirdo urzgimas, primenantis plėšomos me- 
džiagos čežėjimą. 

Urzgimas. 

“Na, ir pragaro katė. Sugalvojo ten pamiegoti." 

Bet ieigu netgi ne taip, jei ji, gulėdama ten, planuotų žmog- 
žudystę, ką ji galėtų padaryti? Sveria ji apie pustrečio kilogramo, 
ne daugiau. O greitai... greitai jis vėl galės judinti rankas tiek, 
kad pasiektų savo revolverį. Tuo jis neabejojo. 

Chelstonas sėdėjo ir laukė. Pojūčiai vis atsinaujino, visą kūną 
varstyte varstė. Absurdas, žinoma (o gal tai buvo jo artimo 
sąlyčio su mirtimi pasekmė?), bet maždaug minutę laiko jis 
patyrė stiprią erekciją. | 

Toli rytuose horizonte sušvito siauras aušros ruožas. Kažkur 
pragydo paukštis. 

Chelstonas dar sykį pamėgino pajudinti rankas, tačiau įsten- 
gė kilstelėti jas tik mažą colio dalį, po to jos vėl šlumštelėjo ant 
kelių. 

“Dar ne. Bet greitai." 

Pasigirdo silpnas stuktelėjimas į gretimos kėdės atlošą. Chels- 
tonas atsisuko ir pažvelgė į juodai baltą snukį, kabinos prieblan- 
doje spindinčias akis su didžiuliais tamsiais vyzdžiais. 

Chelstonas panūdo pasikalbėti su ja. 

- Dar nebuvo atvejo, kad aš neišpildyčiau gautos užduoties, - 
pratarė jis. - Šis, katele, galėjo tapti pirmuoju. Bet greitai aš vėl 
atgausiu rankas. Penkios, gal dešimt minučių. Nori, duosiu 
Da ątatimą? Šok per langą. Visi langai atviri. Nešdinkis ir gelbėk 


savo uou, 22: 
Katė nemirk? 
Chelstonas vėl pana. 

vis dėlto pakilo. Gal pusanu. 

šleptelėti atgal. Nukritusios ant mina. 
bolavo kabinos prietemoje. 

ėdama spoksojo į jį. 

Lrino rankas. Jos beviltiškai drebėjo, bet 
0) centimetro. Ir iis leido joms 
"štos sėdynės, jos silpnai 


Katė šypsojosi, žvelgdama jam į veidą. 

Jos kūnas įsitempė, ir jau prieš šuolį Chelstonas žinojo, ką 
būtent ji ruošiasi daryti, todėl plačiai išsižiojo, kad iš visų jėgų 
užkauktų. | 

Ji nusileido tiesiai jam įtarpukojį -ir vėl nagai susmigo į mėsą. 

Tą akimirksnį Chelstonas nuoširdžiai troško būti paralyžiuo- 
tas. Klaikus skausmas, kokio jis gyvenime neįsivaizdavo, smelkė- 
si, raižė peiliais. Dabar jam katė atrodė šnypščianti suspausta 
įtūžio spyruoklė, įsikibusi į jo genitalijas. 

Chelstonas iš tiesų sustūgo, ir staiga katė, pakeitusi savo 
ketinimus, šovė jam ant veido. Tuo momentu jis pagaliau 
suprato, jog tai tikrai ne paprasta katė, o siaubingas kraujo 
ištroškęs žvėris. | | 

Jis mestelėjo paskutinį žvilgsnį į šią juodai baltą žudikę, matė 
jos prie galvos prispaustas, tarsi priklijuotas ausis, didžiules 
beprotiškos neapykantos ir... triumfo kupinas akis. Ji jau atsik- 
ratė trim seniais, dabar atėjo eilė jam, Džonui Chelstonui. 

It grėsminga įsiūčio bomba ji smogė jam į burną. Chelstonas 
vos neužduso. Skrandis susitraukė į tumulą, ir jis apsivėmė. 
Vėmalai aptaškė priešakinį stiklą taip, jog per jį jau nieko 
nebesimatė, o pats Chelstonas užspringęs pratrūko kosuliu. 

Dabar jau jis, kaip-katė, susirietė į spyruoklę, stengdamasis 
išsivaduoti iš paralyžiaus. Jis staigiai pakėlė rankas, norėdamas 
sučiupti katę, jo aptemusią sąmonę pervėrė tokia keista Žiauri 
mintis, jog net ne iš karto šuvokė ją, orankos pajėgė sugriėbti tik 
šios pragaro išperos uodegą. 

Kažkokiu būdu jai pavyko įsisprausti į jo gerklę visu kūnu - 
dabar jos juodai baltas snukis graužėsi sau kelią kažkur kaklo 
vidury. 

Iš Chelstono burnos išsiveržė šiurpus trūkčiojantis kriokimas; 
kaklas išsipūtė ir drebėjo, tarsi priešindamasis šios nesuvaldo- 
mos gyvos mirties skverbimuisi. 

Jo kūnas krūptelėjo: sykį... po to dar vieną. Delnai tvirtai 
susigniaužė į kumščius, paskui iš lėto suglebo, atsileido. Akys 

netikėtai nušvito ir tuoj pat sustiklėjo. Rodės, Chelstonas nukrei- 
pė savo neregį žvilgsnį pro aptaškytą priekinį „Mustango“ stiklą 
kažkur į tolį, į brėkštantį dangų. 

Jo išdraskytoje burnoje šmėžavo kokių penkių centimetrų 
ilgio pūkuotas juodai baltas uodegos galiukas. 

Paskui ir jis dingo. 

Kažkur vėl sukliko paukštis... ir greitai tylius Konektikulo 
laukus užliejo švelnūs saulės spinduliai. 


< 


Fermeris buvo vardu Vilas Rosas. 

Jis traukė į Pleisers Gleną, kur ketino pakeisti savo trakto- 
riaus alkūninį veleną. Rytmečio šviesoje pastebėjęs prie kelio 
kažkokį didelį daiktą, jis privažiavo arčiau ir išvydo griovyje 
riogsantį sulamdytą “Mustangą". Jo radiatoriaus tinklelyje, it 
išpašytos siūlų sruogos, styrojo spygliuotos vielos galai. 

Jis ėmė leistis nuo kelio ir staiga apmirė kaip įkirstas. 

- Švenčiausioji mergele, gelbėk ir pasigailėk! 

Už vairo sėdėjo žmogus kruvinu veidu. Sustingęs žvilgsnis 
buvo įbestas kažkur į amžinybę. Krūtinę kertantis saugos diržas 
greičiau priminė į kūną įsirėžusį pistoleto dėklo raištį. 

Durys buvo lyg privirintos, bet Rosas, abiem rankom įsitvėręs 
į rankenėlę, vis dėlto išlupo jas. Tarsi protestuodamos j jos jau 
riai sugirgždėjo. 

Jis pasilenkė ir atsegė diržą, ketindamas sportinio apsiausto 
kišenėse paieškoti kokių nors dokumentų. Ranka jau tiesėsi prie 
apsiausto, kai jis pastebėjo, jog virš diržo sagties lavono marški- 
niai perplėšti, ir toje vietoje kažkoks pasipūtimas. Tą pat aki- 
mirksnį ant marškinių it grėsmingos rožės pasklido kraujo 
dėmės. 

- Kas per velnias! - sušuko Rosas. Jis pasilenkė dar žemiau ir, 
sugriebes už marškinių krašto, trūktelėjo juos iš kelnių. Šis rankų 

judesys įsirėžė jo atminty amžiams, palikdamas randą visam 
gyvenimui. | 

Vilas Rosas pažvelgė... ir klaikiai sustūgo. 

Chelstono pilve žiojėjo pragraužta skylė, iš kurios kyštelėjo 
kraujais aptekusi juodai balta katės galva. Jos didžiulės akys 
tūužmingai įsmigo į Vilą. | 

Rosas rėkdamas atšoko, užsidengė rankomis veidą. Į dangų 
šovė šimtai varnų, lesinėjusių tuščiame kukurūzų lauke. 

Katė išlindo lauk ir su atkariu nuovargiu pasiraivė. 

Paskui ji iššoko pro atvirą mašinos langą. Rosas, iš lėto 
nuleisdamas rankas, žvelgė jai pavymui. Ji liuoksėjo aukšta 
sušalusia žole, kol visiškai dingo iš akių. 

Tarytum jos dar būtų laukę kažkokie nebaigti reikalai. 


| Vertė 
Jolanta KOROLKOVAITĖ 


KORPORACIJA 
"MESKITE RŪKYTI! 


"Tą dieną Morisonas sėdėjo Kenedžio aerouosto bare ir laukė 
žmogaus. Lėktuvui, kuriuo šis turėjo atskristi, neleido nusileisti 
- virš aerouosto susidarė vadinamoji oro “karuselė". Bufeto gale 
Morisonas pastebėjo pažįstamą veidą ir nusprendė prieiti. | 

- Džimas? Džimas Makenas? 

Taip, tai buvo jis. Nors Makenas kiek papilnėjo nuo paskuti- 
nio jų susitikimo parodoje Atlantoje, vis dėlto atrodė puikiai. 
Morisonas prisiminė, jog koledže Džimas buvo užkietėjęs rūko- 
rius, liesas, išblyškęs. Jo veido beveik nesimatydavo per didžiu- 
lius akinius raginiais rėmeliais. Dabar Makenas, ko gero, nešioja 
kontaktines linzes. | 
“ - Dikas Morisonas? 

- Taip. Šauniai atrodai. - Jie sukirto delnus. 

„-Tuirgi, - tarė Makenas, bet Morisonas žinojo, kad tai melas. 
Jis pernelyg daug dirbo, valgė, rūkė. - Ką gersi? 

- Burboną, - atsakė Morisonas, patogiai atsisėdo ir užtraukė 
dūmą. 

- Ką nors pasitinki, Džimai? 

- Ne. Skrendu į Majamį, į pasitarimą su svarbiu klientu, kuris 
kainuoja šešis milijonus. Įsakyta jį nuraminti. Mes pražiopsojo- 
me rimtą kontraktą, o darbai turi prasidėti kitą pavasarį. 

- Vis dar plūkiesi firmoje “Kregeris ir Bartonas"? 

- Aš dabar jos pirmasis viceprezidentas. 

- Čia tai bent! Sveikinu! Kada gi tave paskyrė? - Morisonas 
bandė save įtikinti, kad suspaudes rėmuo stemplėje - ne iš 
pavydo, o nuo padidėjusio rūgštingumo. Jis išsitraukė tabletę ir 
įsidėjo po liežuviu. 

- Rugpjūtį. O iki tol keletas įvykių pakeitė visą mano gyveni- 
mą. -Jisįdėmiai pažvelgė į Morisoną, nugėrė gurkšnelį. - Tai tave 
gali sudominti: | 

Dieve mano, pagalvojo Morisonas krūptelėjęs, bet neišsiduo- 
damas. Nejau Džimas Makenas pasinėrė į religiją? 

- Be abejo, man įdomu, - atsakė Morisonas ir sriūbtelėjo iš 
barmeno atneštos taurės. 

- Mano popieriai buvo visai prasti, - pradėjo Makenas. - 
Nemalonumai su Šeron, nuo infarkto mirė tėvas, patį kamavo 
šlykštus kosulys. Sykį į mano kabinetą užsuko Bobis Kregeris ir 
energingai, kone tėviškai užsiplieskė auklėti. Prisimeni tokius 
pokalbius? | 

- O taip, žinoma! - Morisonas išdirbo firmoje “Kregeris ir 
Bartonas" pusantrų metų, o paskui perėjo į agentūrą “Morto- 
nas", - “Turite proto... arba turite kojas rankose". 

Makenas nusijuokė. 

- Na, štai. O čia dar gydytojas prigąsdino: “Pas jus atsirado 
auglys, meskite rūkyti", - Makenas nutaisė rūsčią miną. - Lygiai 
taip pat sėkmingai jis galėjo išdrožti: “Meskite kvėpuoti". 

Morisonas linktelėjo -jau jis tai puikiai suprato. Tik nerūkan- 
tys gali taip juokauti. Jis su. pasibjaurėjimu dėbtelėjo į savo 
cigaretę ir užgesino ją žinodamas, jog tuoj pat užsidegs naują. 

- Ir tu metei rūkyti? 

- Mečiau. Iš pradžių net negalvojau, kad sugebėsiu - dūmyda- 
vau slapčia vos pasitaikius progai. Paskui sutikau vaikiną, kuris 
papasakojo man apie korporaciją 46-oje gatvėje. Tai tikri specia- 
listai. Aš nusprendžiau, kad neturiu ko prarasti, ir kreipiausi į 
juos. Nuo to laiko nerūkau. 

Morisonas išpūtė akis. | 

- Jie kankino tave preparatais? 

. Ne - Makenas išsitraukė piniginę ir ėmė joje kuistis. - 
Prisimenu, kažkur ji pas mai2 voliojosi. Štai. - Jis padėjo ant 
bufeto paprasčiausią baltą vizitinę kortelę. 

KORPORACIJA “MESKITE RUKYTT" 
Sustokite! Jūsų sveikata išlekia kartu su dūmais! 
237 Ist, 46-o0ji gatvė | 
Gydymas pagal išankstinį susitarimą 


- Jei nori, pasiimk, - pasiūlė Makenas. - Jie tave išgydys. 
Garantuoju. 
- Kaip? 
- Neturiu teisės apie tai kalbėti. 
- Bet kodėl? 
- Yra toks punktas sutarty, kurią duoda pasirašyti. Ten tau 
viską paaiškins. 
- Ir tu pasirašei sutartį? 
Makenas linktelėjo. 
- Ir todėl tu.. 
- Būtent... - Jis nusišypsojo Morisonui, o šiam dingtelėjo 
mintis: “Džimas Makenas parsidavė velniui". | 
- Kam toks slaptumas, jeigu jie efektyviai dirba? Kodėl aš 
niekada nemačiau jų reklamos per televiziją, plakatų, skelbimų 
žurnaluose... 
- Jiems per akis klientų, kurie apie juos paprasčiausiai kažką 
girdėję. 
- Juk tu reklamos specialistas, Džimai. Kaip salima tuo tikėti? 
- Aštikiu, - atsakė Makenas. - Devyniasdešimt aštuoni procen- 
tai jų klientų meta rūkyti. | 
- Minutėle, - tarė Morisonas, užsisakė dar išgerti ir užsirūkė. 
- Jie suriša tave ir priverčia rūkyti iki šleikštulio? 
- Ne. 
- Sugirdo kažką, ir tau pasidaro bloga, kai tik užsirū... 
- Nieko panašaus. Nueik pas juos ir įsitikinsi nais. - Jis parodė 
į Morisono cigaretę. - Juk tau rūkymas neteikia ypatingo malo- 
numo, a? 
- Ne, bet... 


£N 
UU 


- Aš mečiau rūkyti, ir daug kas mano gyvenime pasikeitė, - 
paaiškino Makenas. - Įvairiai žmonėms būna, o man viskas einasi 
kaip sviestu patepta. Atsirado jėgų, pasitaisė santykiai su Šeron, 
ėmiau geriau dirbti. 

- Klausyk, tu mane sudominai. Gal nors ką gali papasa... 

- Atleisk, Dikai. Neturiu teisės, - kaip kirviu nukirto Makenas. 

- Tikriausiai pastorėjai, metęs rūkyti? - paklausė Morisonas ir 
jam pasirodė, jog Džimas apsiniaukė. 

- Net labai. Bet aš numečiau viršsvorį - juk visada buvau liesas. 
Dabar pats sykis. 

- Dvidešimt šeštas reisas, registracija devintoje sekcijoje, - 
paskelbė per garsiakalbį. 

- Mano, - tarė Makenas, pakilo, numetė ant bufeto penkis 
dolerius. - Išeerk dar, iei nori. Ir garbės žodis, Dikai, pagalvok 
apie tai, ką kalbėjau. - Sulig tais žodžiais jis nuėjo, braudamasis 
per minią prie eskalatoriaus. Morisonas paėmė kortelę, susimąs- 
tes pažvelgė į ją, paskui įsidėjo į piniginę ir užmiršo. 

Po mėnesio kortelė iškrito iš Morisono piniginės ant stalo 
kitame bare. Jis anksčiau išėjo iš darbo ir susiruošė praleisti 
vakarą prie taurelės. Darbe buvo tikras pragaras. Morisonas 
davė Henriui dešimt dolerių ir, pakėlęs kortele, ėmė ją skaitinėti. 
237 Ist, 46-oji gatvė - visiškai šalia, už dviejų kvartalų. Tokia 
saulėta šaltoka spalio diena - gal dėl juokų verta... 

Kai Henris atnešė grąžą, Morisonas baigė gerti ir išėjo pasi- 
vaikščioti. | 


<> 

Korporacija “Meskite rūkyti" buvo įsikūrusi naujame pastate, 
kurio vieno kabineto nuomos kaina, ko gero, prilygo metiniam 
Morisono uždarbiui. Iš informacijos vestibiulyje jis suprato kad 
"Meskite rūkyti", atrodo, užima visą aukštą, vad“: asi, pinigų jie 
turi, netgi apsčiai. 

Jis pasikėlė liftu ir, perejęs brangiu kilimu koridoriuje, atsidū- 
rė ištaigingame laukiamajame su didžiuiii stąlu. Ant kėdžių 
palei sieną sėdėjo trys vyrai ir moteris - skaitė žurnalus. Iš 
pažiūros - biznieriai. Morisonas prisiartino prie stalo ir ištiesė 
sekretorei kortelę. | 

- Man davė ją draugas. Jūsų klientas. 

Ji šyptelėjo ir įdėjo į rašomąją mašinėle anketą: 

- Jūsų pavardė, sere? 

- Ričardas Morisonas. | 

Tuk-tuk-tuk. Tyliai spausdino firmos IBM mašinėlė. 

- Jūsų adresas? 

- 29 Mein!-Teinas, Kleistonas, Niujorkas. 

- Vedes? 

- Taip. 

- Vaikų yra? 

- Vienas vaikas. - Jis pagalvojo apie Elviną ir apniuko - ne 
vienas, o “pusė vaiko". Jo sūnus protiškai atsilikes ir gyvena 
specialiame internate Niudžersyje. | 

- Kas jums rekomendavo čia kreiptis, misteri Morisonai? 

- Džeimsas Makėnas, senas universiteto laikų draugas. 

- Puiku. Prašau sėstis. Pas mus šiandien daug žmonių. 

- Gerai. 

Jis atsisėdo tarp moters žydru kostiumėliu bei jaunuolio tvido 
švarku su madingais bakenbardais, išsitraukė pakelį cigarečių, 
bet, pastebėjęs, jog niekur nėra peleninių, vėl jį paslėpė. 

Mažmožis, jis jų pokštus mato kiaurai, nalauks, kiek reikia, o 
išeidamas užsirūkys. Jeigu jie privers ilgai laukti, galima bus 
netgi nuspriegti pelenus ant jų prabangaus rudo kilimo. Moriso- 
nas paėmė žurnalą “Taim" ir įniko vartyti. 

Jo organizme susikaupęs nikotinas reikalavo papildymo. 
Paskui jį į laukiamąjį atėjęs vyras išsitraukė portsigarą, atidarė jį, 
bet, taipogi pasigedes pėleninių, su kalta veido išraiška, kaip 
pasirodė Mo1;S0NUi, įsikišo jį atgal į kišenę. Nuo to Morisonui 
J 


kiek palengvėjo. 

Pagaliau sekretorė apdovanojo jį spinduliuojančia š šypsena ir 
pakvietė užeiti. | 

Morisonas atsidūrė blausiai apšviestame koridoriuje. Augalo- 
tas vyras su tokiais baltais plaukais, jog jie atrodė kaip perukas, 
paspaudė jam ranką ir maloniai šyptelėjo: 

- Sekite paskui: mane, misteri Morisonai. 

Jie praėjo pro keletą uždarytų durų be lentelių ir numerių. 
Kažkur koridoriaus vidury augalotasis atrakino vienas iš jų. Jie 
įžengė į mažą kambarėlį su baltomis lentelėmis apmuštomis 
sienomis. Apstatymas spartietiškas: stalas ir dvi kėdės. Sienoje, 
už stalo, matyt, padarytas nedidelis langelis, kurį dengia trum- 
pos žalios užuolaidėlės. Ant sienos Morisonui iš kairės - neaukšto 
žilaplaukio vyro su popieriaus lapu rankoje portretas. Jo veidas 
Morisonui pasirodė pažįstamas. 

- Vadinuosi Vikas Donatis, - prisistatė augalotasis. - Jeigu 
mūsų kursas jums bus priimtinas, aš su jumis dirbsiu. 

- Malonu susipažinti. - Morisonui siaubingai knietėjo užsirū- 
kyti. 

- Sėskite. 

Donatis padėjo ant stalo sekretorės užpildytą anketą, ištrau- 
kė iš dėžutės naują blanką ir pažvelgė Morisonui tiesiai į akis. 

- Jūs tikrai ketinate mesti rūkyti? 

Morisonas krenkštelėjo, užsikėlė koją ant kojos, norėjo išsi- 
sukti nuo atsakymo, bet nieko nesugalvojęs, išdrožė: 

- Taip. 

- Tada pasirašykite. 

Jis ištiesė blanką Morisonui. Šis greitai perbėgo jį akimis: 
sutartį pasirašęs įsipareigoja neskelbti metodų i ir taip toliau, ir 
panašiai. 

- O taip, žinoma. - Donatis atkišo jam parkerį, Morisonas 
iškeverzojo savo pavardę, Donatis pasirašė po ja. Dar akimirks- 
nis, ir blankas dingo stalčiuje. Ką gi, ironiškai pagalvojo Moriso- 
nas, aš daviau priesaiką. Ir anksčiau pasitaikydavo. Sykį jis net 
dvi dienas nerūkė. 

- Puiku, - tarė Donatis. - Mes čia neužsiimame propaganda, 
misteri Morisonai. Mūsų nedomina sveikatos išlaidų, labdaros 
problemos, kaip, beje, ir priežastys, dėl kurių jūs nusprendėte 
mesti rūkyti. Mes - praktiški žmonės. 

- Nuostabu, - abejingai burbtelėjo Morisonas. 

- Nenaudojame jokių preparatų, neskaitome Deilo Karnėgio“ 
pamokslų, nerekomenduojame jokių ypatingų dietų. Užmokėsi- 
te mums po to, kai metus laiko nerūkysite. 

- O, Dieve, - suvapėjo Morisonas. 

- Misteris Makenas jums apie tai nepasakojo? 

- Ne. 

- Beje, kaip jam sekasi? Viskas gerai? 

- Puikiai! Tiesiog šauniai! 

- O dabar... dar keletas klausimų, misteri Morisonai. Garan- 
tuoju, atsakymai bus laikomi paslapty. 

- Taip? - išsiblaškęs tarstelėjo Morisonas. 

 - Kuo vardu jūsų žmona? 

- Liusinda Morison. Mergautinė pavardė - Remzi. 

- Jūs mylite ją? | | 

Morisonas staigiai pakėlė akis, bet Donatis žvelgė į įjį gerašir- 
diškai, 

- Be abejo. 

- Pykstatės su ja? Gal kurį laiką gyvenote išsiskyrę? 

- Kokį tai turi ryšį su tuo, jog aš ruošiuosi mesti rūkyti? - 
griežčiau nei norėjo paklausė Morisonas, tačiau jį traukė - kur 
ten! - jis trokšte troško užsirūkyti. 

- Tiesioginį. Atsakinėkite į mano klausimus. 

- - Nieko panašaus nebuvo. - Nors paskutiniu metu jųdviejų 
santykiai išties pasidarė įtempti. 

- Jūs turite vieną vaiką? 


" Deilas Karnegis (1888-1955) - knygos “Kaip įsigyti draugų ir daryti įtaką 
žmonėms" autorius; Niujorke skaitė oratorinio meno kursą biznieriams. 


64 


- Taip. Jo vardas Elvinas, jis privačioje mokykloje. 

- Kokioje? 

- Šito aš jums nesakysiu, - niūriai tarė Morisonas. 

- Gerai, - mielai sutiko Donatis ir šyptelėjo. - Rytoj pirmame 
kurso seanse aš atsakysiu į visus jūsų klausimus. 

- Labai malonu, - sumurmėjo Morisonas ir atsistojo. 

- Ir paskutinis klausimas: jūs nerūkėte jau visą valandą. Kaip 
jaučiatės? 

- Puikiai, - sumelavo Morisonas, - tiesiog nuostabiai. 

- Šaunuolis! - šūktelėjo Donatis, apėjo stalą ir atidarė duris. 
- Šiandien dar galite rūkyti. Nuo rytdienos nepaimsite nė vienos 
cigaretės. 

- Neįtikėtina! 

- Tai mes jums garantuojame. 


M . 


Kitą dieną, lygiai trečią, Morisonas sėdėjo korporacijos “Mes- 
kite rūkyti" laukiamajame. Nuo pat ryto jį draskė abejonės: neiti 
į susitikimą ar vis dėlto nueiti, paprasčiausiai iš savo paties 
užsispyrimo: pažiūrėti, ką jie.dar sugalvos. 

Pagaliau jam padėjo apsispręsti viena Džimio Makeno ištarta 
frazė: | 

Mano gyvenime daug kas pasikeitė. 

Dievaži, jo gyvenime taip pat reikalingos permainos. O ir 
smalsu juk be galo. Prieš įeidamas į liftą, jis surūkė cigaretę iki 
filtro. Gaila, velniai griebtų, jeigu ji bus paskutinė. | 

Šįkart ilgai sėdėti neteko. Kai sekretorė pakvietė užeiti, 
Donatis jau laukė. Jis paspaudė Morisonui ranką ir nuožmiai 
šyptelėjo. Morisonui pasidarė šiek tiek negera, ir jis užsinorėjo 
rūkyti. | | | 

- Eime, - pakvietė Donatis, sukdamas į kambarį. Jis atsisėdo 
už stalo, Morisonas - priešais. 

- Džiaugiuosi, kad jūs atėjote, - tarė Donatis. - Daugelis 
klientų nebepasirodo po pirmojo pokalbio. Jie supranta, jog ne 
taip jau stipriai trokšta mesti rūkyti. Aš mielai su jumis dirbsiu. 

- Kada prasidės gydymo kursas? - Hipnozė, pagalvojo jis, 
tikriausiai hipnozė. 

- Jis prasidėjo tą akimirksnį, kai mes koridoriuje paspaudėme 
vienas kitam rankas. Jūs turite cigarečių, misteri Morisonai? 

- Taip. 

- Ar negalėtumėte jų man atiduoti? 0 

Gūžtelėjes pečiais, Morisonas ištiesė Donačiui pakelį. Jame 
vis tiek buvo likusios tik dvi ar trys cigaretės. 

Donatis padėjo pakelį ant stalo, šyptelėjo Morisonui, sug- 
niaužė dešine ranką į kumštį ir padūko daužyti per pakelį, kol šis 
supliuško, iš vidaus iškrito sulaužyta cigaretė, pabiro tabakas. 
Smūgiai garsiai aidėjo kambary, o Donatis vis šypsojosi - Mori- 
sono nugara perbėgo šiurpas. Gal jie būtent taip pasiekia tą 
efektą, pagalvojo jis. 

Pagaliau trankymas liovėsi. Donatis, pačinęs tai, kas liko iš 
pakelio, išmetė į šiukšlių dėže: 

- Jūs net neįsivaizduojate, kokį aš patiriu malonumą šitaip 
trankydamas juos visus trejus metus, kiek čia dirbu. 

- Toks gydymo kursas neteikia vilčių, - įgėlė Morisonas. - 
Vestibiulyje yra kioskas, kur galima nusipirkti kokių tik nori 
cigarečių. 

- Visiškai teisingai, - sutiko Donatis ir sukryžiavo ant krūtinės 
rankas. - Jūsų sūnus, Elvinas Donsas Morisonas, mokosi Peterso- 
no protiškai atsilikusių vaikų mokykloje. Dėl gimdymo traumos 
jis niekada nebetaps normalus. Jo intelektualinių sugebėjimų 
koeficientas - 46. Jūsų žmona... | 

- Kaip sužinojote? - pašoko Morisonas. Jis buvo sukrėstas. - 
Kokią jūs turite teisę kišti savo... 

- Mes apie jus daug žinom, - tuo pat monotonišku balsu tarė 
Donatis, - bet, kaip jau minėjau, viskas liks paslapty. 

- Aš išeinu, - sunkiai išlemeno Morisonas ir atsistojo. 

- Pasilikite dar truputį. 

Morisonas įdėmiai pažvelgė į Donatį -šis buvo ramus. Atrodė, 
net šiek tiek mėgaujasi tuo, kas vyksta. Iš veido išraiškos buvo 
galima suprasti, jog Donačiui teko stebėti panašią reakciją 
šimtus kartų. 

- Gerai, aš pasilieku. O jus, prašyčiau, arčiau reikalo. 

- Būtinai. - Donatis atsilošė kėdėje. - Aš jums jau aiškinau - 
mes žmonės praktiški. Todėl nuo pat pradžių turėjome suprasti, 
kaip sunku išgydyti nuo rūkymo. Aštuoniasdešimt penki procen- 
tai metusiųjų vėl pradeda rūkyti. Tarp narkomanų, atsisakiusių 
vartoti heroiną, šie skaičiai mažesni. Problema be galo sudėtin- 
sa. Be galo. 

Morisonas dirstelėjo į šiukšlių dėžę. Viena cigaretė buvo 
suplota, sulamdyta, bet rūkyti dar tinkama. Donatis geraširdiš- 
kai nusikvatojo, pasilenkė ir pergnybo ją pusiau. 

- Kai kurių valstijų įstatymų leidimo susirinkimuose kartais 
siūloma panaikinti kalėjimuose kasdieninį cigarečių išdavimą. 
Balsuojant šie pasiūlymai neišvengiamai atmetami. Buvo atvejų, 
kad juos vis dėlto priimdavo, bet tada. kalėjimuose kildavo 
maištai, tikrų tikriausi maištai, misteri Morisonai. Jūs galite 
įsivaizduoti? 

- Tai manęs nestebina, - tarė Morisonas. 

- Jūs tik pamėginkite suvokti esmę! Kai žmogų pasodina į 
kalėjimą, jis praranda galimybę užsiiminėti seksu, politine veik- 
la, sportuoti, keliauti... Ir jokių streikų. Na, gal vienas kitas per 
visus kalėjimus. Bet vos tik kaliniams neduodama cigarečių - ba- 
bach! - Donatis trenkė kumščiu per stalą, kad pabrėžtų savo 
mintį. - Pirmojo pasaulinio karo metu, kai Vokietijoje labai trūko 
cigarečių, gatvėse nuorūkas rankiojantys aristokratai buvo nor- 
malus reiškinys. Per Antrąjį pasaulinį karą daugelis amerikiečių, 
negalėdami gauti cigarečių, ėmė rūkyti pypkes. Įdomus uždavi- 
nukas praktiškam žmogui, misteri Morisonai. 

- Gal geriau pradėkime gydymą. 

- Minutėlę. Prašyčiau prieiti štai čia. - Donatis atsistojo ir 
atitraukė žaliąją užuolaidėlę, kurią Morisonas buvo pastebėjęs 
dar vakar. Už stačiakampio langelio - tuščias kambarys. Ne, ne 
tuščias. Ant grindų iš dubenėlio duonos rutuliukus ėdė triušis. 

- Simpatiškas triušis, - tarė Morisonas. 

- Taip, sutinku. Stebėkite jį. - Donatis paspaudė ant palangės 
mygtuką - triušis liovėsi ėdęs ir ėmė šokinėti it pasiutęs. Kai jis 
paliesdavo grindis, atrodė, jį išmesdavo dar aukščiau, kailis 
pasišiaušė piestu, akys paklaiko. 

- Liaukitės! Jūs juk užmušite jį elektros srove! 

Donatis atleido mygtuką: 

- Na, ką jūs, tai labai silpna srovė. Tik pažvelkite į triušį, 
misteri Morisonai. i 

Šis tupėjo susigūžęs kampe, per trejetą metrų nuo dubenėlio. 
Jo nosis trūkčiojo. 

- Jeigu jį krėsčiau srove pakankamai stipriai, kai jis ėda, 
gyvuliui greitai susisietų šie pojūčiai: maistas-skausmas. Vadina- 
si, triušis neėstų. Krestelčiau jį srove dar keletą kartų - jis 
nudvėstų badu priešais dubenį su ėdalu. Tai vadinasi pasišlykš- 
tėjimo ugdymas. | 

Ir čia Morisoną persmelkė viena mintis - jis puolė prie durų. 

- Man šito nereikia, ačiū. | 

- Palaukite, misteri Morisonai. | 

Morisonas net nestabtelėjo, stvėrė už durų rankenos... šios 
buvo užrakintos. 

- Atidarykite. 

- Misteri Morisonai! Prašau, sėskite! 

- Atidarykite duris, arba aš S iškviesiu policiją greičiau, negujūs 
ištarsite “Malboro". 

- Sėskite. - Tai buvo pasakyta griežtu lediniu balsu. 

Morisonas pažvelgė į Donatį, į jo rudas apsiblaususias akis ir 
pagalvojo: “Viešpatie, aš juk užrakintas čia su psichu". Jis 
apsilaižė. Dar niekada gyvenime taip neknietėjo užtraukti dū- 
mą. | 

- Aš papasakosiu jums apie gydymo kursą kiek išsamiau, - tarė 
Donatis. 

- Jūs nesupratote, - apsimestinai ramiai paprieštaravo Mori- 
sonas. - Man nereikalingas jūsų kursas. Aš nusprendžiau jo 
atsisakyti. 

-- Ne, misteri Morisonai, tai jūs nesupratote. Jums jau nėra 
pasirinkimo. Aš neapgaudinėjau jūsų sakydamas, kad gydymo 
kursas jau prasidėjo. Man atrodė, jog jūs viską supratote. 

- Jūs beprotis, - apstulbęs pratarė Morisonas. 

- Ne, aš praktiškas žmogus ir papasakosiu jums apie gydymo 
kursą. | 

- Klokit, - puse lūpų burbtelėjo Morisonas. - Tik žinokit, kad 
vos tik aš iš čia išeisiu, nusipirksiu penkis pakelius cigarečių ir 
surūkysiu juos pakeliui į policiją. - Jis staiga pajuto, jog graužia 
didžiojo piršto nagą, ir prisivertė liautis. 

- Kaip jums patinka. Bet, man atrodo, jūs apsigalvosite, kai aš 
jums viską paaiškinsiu. 

Morisonas tylėdamas atsisėdo ir sukryžiavo rankas ant krūti- 
nės. 

- Pirmąjį gydymo kurso mėnesį mūsų Žmonės jus pastoviai 
seks, - pradėjo Donatis. - Kai kuriuos jūs pastebėsite, bet ne visus. 
Jus seks kiekviename žingsnyje. Visą laiką. Jeigu jie pamatys, 
kad jūs užsirūkėte, paskambins čia. 

- Tada mane atgabens ir pasodins vietoj triušio. - Morisonas 
stengėsi kalbėti ramiai, kiek sarkastiškai, bet staiga jį apėmė 
klaiki baimė. Tai tiesiog košmariškas sapnas. 

- Ne, - atsakė Donatis. - Vietoj triušio pasodins ne jus, o jūsų 
žmoną. 

Morisonas bukai dėbsojo į jį. 

Donatis šyptelėjo: 

- Ojūs Žiūrėsite pro langelį. | 

Kai Donatis jį išleido, Morisonas du kvartalus šlitiniavo kaip 
per rūką. Vėl buvo puiki diena, bet jis to nepastebėjo. Viską 
užstojo siaubūno Donačio veidas. | | 

- Supraskite, - tarė išlydėdamas šis, - praktinis uždavinys 
reikalauja praktinio sprendimo. Mes rūpinamės tiktai jūsų inte- 
resais. 


< 


Donačio žodžiais, korporaciją “Meskite rūkyti" (kažką pana- 
šaus į labdaringą organizaciją) įkūrė portrete pavaizduotas 
vyras. Jis gana sėkmingai užsiiminėjo tradiciniais savo “šeimos"" 
reikalais: žaidimų automatais, masažo kabinetais, pogrindine 
loterija bei aktyvia (nors ir nelegalia) prekyba tarp Niujorko ir 
Turkijos. Šis žmogus, Mortas Mirelis, pravarde Tripirštis, buvo 
prisiekęs rūkorius - ištuštindavo po tris pakelius per dieną. 
Popieriaus lapelis, kurį jis laiko rankoje portrete, - galutinė 
gydytojų diagnozė: plaučių vėžys. Mortas mirė 1970 metais, 
palikęs visus “šeimos" fondus korporacijai “Meskite rūkyti". 

- Stengiamės per daug neišlaidauti, - paaiškino Donatis, - bet 
už vis labiau mes suinteresuoti pagelbėti žmonėms, mūsų bro- 
liams. Na ir, be abejo, ši labdara padeda mums sumokėti 
mokesčius. 

Gydymo kursas pasirodė besąs itin paprastas. Pirmas pažei- 
dimas - Sindi atveža, anot Donačio, į “triušyną". Antras - ten pat 
atsiduria ir Morisonas. Trečias - juos kankina srove. Ketvirtas 
pažeidimas rodo lengvabūdišką požiūrį į gydymo kursą ir reika- 
lauja griežtesnės bausmės. Į Elvino mokyklą bus nusiųstas žmo- 
gus, kad jį pridaužytų. 

- Įsivaizduokite, - šypsodamasis kalbėjo Donatis, - kaip jausis 
berniukas. Jis nieko nesusigaudys, net jeigu jam kas nors bandys 
paaiškinti, kas vyksta. Supras tik, kad jį muša už tai, jog jo tėvas 
blogas. Elvinas mirtinai išsigąs. 

- Šunsnukis, - vos susivaldydamas beviltiškai iškošė Moriso- 
nas. - Prakeiktas šunsnukis. 


“ Mafijos padalinys. 

- Supraskite mane teisingai, - su užuojauta šypsodamasis 
toliau dėstė Donatis. - Aš įsitikinęs, kad to nebus. Keturiasdešim- 
čiai procentų klientų mes netaikome jokių nuobaudų. Šie duo- 
menys kiek ramina, ar ne? 

Nieko raminančio Morisonas juose nematė. Greičiau priešin- 
gai. 

- Be abejo, jeigu jūs pažeisite taisykles penktą kartą... 

- Ką jūs norite pasakyti? 

Donačio šypsena tiesiog spinduliavo: 

- Jūs su žmona “triušyne", sūnų primuš antrą kartą, o žmoną 

- pirmą. | 

Pasiekęs tokią būseną, kai jau nebegalėjo blaiviai mąstyti, 
Morisonas šoko per stalą ant Donačio. Šis, nors ir sėdėjo neva 
atsipalaidaves, sureagavo žaibiškai: atsistūmė su kėde atgal ir 
per stalą smogė Morisonui abiem kojom į pilvą. Dusdamas bei 
kriokdamas Morisonas nulėkė į šalį. 

- Sėskite, misteri Morisonai, - geranoriškai tarė Donatis. - 
Pasikalbėkime kaip protingi žmonės. 

Atgavęs kvapa, Morisonas paklusniai klestelėjo ant kėdės. 
Juk turi kada nors baigtis šis košmariškas sapnas! 

Korporacijoje “Meskite rūkyti", paaiškino Donatis, esama 
dešimt nuobaudų laipsnių. Šeštas, septintas, aštuntas nusižengi- 
mas - srovė stiprėja, sumušimai vis žiauresni. Jeigu Morisonas 
užsirūkys devintą kartą, jo sūnui sulaužys abi rankas. 

- O dešimtą? - paklausė Morisonas. Jo gerklė perdžiūvo. 

Donatis liūdnai palingavo galva: 

- Tokiu atveju mes pasiduosim. Jūs būsite priskirtas dviem 
procentams nepataisomų klientų. 

- Jūs išties pasiduosite? 

- Galima sakyti, taip. - Donatis atidarė vieną iš stalčių ir 
padėjo ant stalo 45-to kalibro revolverį. - Bet netgi tie du 
procentai neišgydomųjų niekad daugiau neužsirūkys. Mes tai 
garantuojame. 

Penktadienį vakare per televizorių rodė “Bulitą", kone mėgs- 
tamiausią Sindi filmą. Visą valandą Morisonas niurnėjo, nenus- 
tygo vietoje - Sindi jau negalėjo atidžiai žiūrėti televizoriaus. 

- Kas tau? - paklausė ji, kai filmas nutrūko. , 

- Nieko... et, viskas blogai, - suurzgė jis. - Mečiau rūkyti. 

Sindi pratrūko juoktis: 

- Kada? Prieš penkias minutes? 

- Nuo trečios valandos. 

- Ką, nuo tada ir nerūkei? 

- Ne, - tarė jis ir įniko graužti jau beveik iki mėsos apkramtytą 
didžiojo piršto nagą. 

- Bet juk tai puiku! Kas tave privertė apsispręsti? 

- Aš turiu galvoti apie tave... apie Elviną. 

Sindi išpūtė akis - ji net nepastebėjo, jog vėl prasidėjo filmas, 
- Dikas taip retai kalbėdavo apie jų sūnų. Ji priėjo prie vyro, 
pažvelgė iš pradžių į į tuščią peleninę, stovinčią netoli j jo dešinės 


rankos, „paskui jam į akis: 

- Tu tikrai ruošiesi mesti rūkyti, Dikai? 

- Tikrai. O jeigu aš kreipsiuosi į policiją, vietiniai banditai 
padarys tau neblogą operaciją, Sindi. 

- Aš labai džiaugiuosi. Net jeigu tu vėl imsi rūkyti, mes su 
Elvinu vis tiek būsim tau dėkingi už rūpestį. 

- Manau, jog daugiau aš nerūkysiu, - tarė jis ir prisiminė 
Donačio akis, kai šis spyrė jam kojomis į pilvą. Apsiblaususias 
žudiko akis. 

Naktį jis prastai miegojo. Snūduriavo, kelis kartus prabudo, 
kol pagaliau trečią valandą visai išsiblaškė. Rūkyti norėjosi taip, 
jog Morisonui pasirodė, kad jam pakilo temperatūra. Jis nulipo 
žemynirnuėjoį savo kabinetą namo gilumoj. Tas kambarys buvo 
be langų. Morisonas ištraukė viršutinį rašomojo stalo stalčių ir 
kaip apduotas įsispoksojo į cigarečių pakelį, po to apsidairė, 
lyžtelėjo lūpas. | 

Pirmą mėnesį nuolatinis stebėjimas, pasakė Donatis. Po to du 
mėnesius jį seks po aštuoniolika valandų per parą. Ketvirtą 
mėnesį (būtent tada daugelis klientų užsirūko) - vėl dvidešimt 
keturios valandos per parą. Paskui jį seks po dvylika valandų 
kiekvieną dieną iki metų galo. O po to? Iki gyvenimo pabaigos 
stebėjimas gali būti atnaujintas bet kuriuo metu. 

Iki gyvenimo pabaigos. 

- Mes galime tikrinti jus kas antrą mėnesį, - paaiškino Donatis. 
- Arba kas antrą dieną. Arba po dviejų metų suorganizuojame 
nuolatinį savaitinį stebėjimą. Svarbu, kad jūs nieko nežinosite. 
Užsirūkyti bus tas pats, kaip vaikščioti peilio ašmenimis. Seka jie 
ar ne? Sučiupo jau mano žmoną ar pasiuntė savo žmogų pas 
sūnų? Puiku, tiesa? O jeigu jis slapta ir surūkysiąs cigaretę, jos 
skonis bus klaikus - sūnaus kraujo skonis. 

Bet dabar, vidurnaktį, jie negali sekti jo kabinete. Name kapų 
tyla. 

Beveik dvi minutes jis negalėjo atplėšti akių nuo pakelio, 
paskui prisiartino prie durų, žvilgtelėjo į tuščią koridorių, grįžo 
atgal, vėl įsistebeilijo į cigaretes. Jam iškilo siaubingas regėji- 
mas: nė vienos cigaretės gyvenime. Kaip jis įstengs paaiškinti, 
priėjęs prie grafikų bei planų, sudėtingą problemą nepatikliam 
klientui be negrabiai rankoje rūkstančios cigaretės? Kaip jis 
ištvers be cigaretės nesibaigiančias Sindi sodo gėrybių parodas? 
Kaip reikės keltis ryte ir pradėti dieną be cigaretės, kol jis gers 
kavą bei skaitys laikraščius? 

Morisonas prakeikė save, kad įsivėlė į šią istoriją, prakeikė 
Donatį, o labiausiai Džimį Makeną. Kaip jis galėjo taip pasielgti!? 
Tetrenkia jį šimtas perkūnų, juk viską žinojo! Morisonui nuo 
geismo sugriebti niekšą Makeną už gerklės suvirpėjo rankos. | 

Jis dar kartą vogčia apsidairė, kyštelėjo ranką į stalčių, 
išsitraukė cigaretę, paglostė ją, pakėlė prie burnos ir, palenkes 
galvą, sustingo. | 

Tylus šnarėjimas spintoje. Vos girdimas. Be abejo, ne. Bet... 

Dar vienas vaizdinys iškilo jam prieš akis: elektros srovės 
krečiamas kaip padūkęs šokinėja triušis. Mintis, kad Sindi gali 
atsidurti tame kambaryje... 

Jis kiek galėdamas ištempė ausis, bet nieko neišgirdo. Jau 
buvo beeinąs prie spintos, bet ūmai nustėro pagalvojęs, ką ten 
gali rasti. Todėl vikriai apsisukęs grįžo į lovą, nors dar ilgai 
neįstengė nė bluosto sudėti. 


< 


Nepaisydamas bjaurios savijautos, pusryčius Morisonas suš- 
veitė skaniai. Kiek padvejojes, po tradicinės lėkštės kukurūzų 
dribsnių jis sugurgė ir kiaušiniene. Kai iš viršaus nusileido 
chalatą besisagstanti Sindi, Morisonas susierzinęs plovė indus. 

- Ričardai Morisonai. Tu paskutinį kartą ryte valgei kiaušinie- 
nę, kai mūsų Hektoras buvo dar šunytis. | 

Morisonas kažką nepatenkintas sumurmėjo. Žmonos pasaky- 
mas “kai mūsų Hektoras buvo dar šunytis" jam priminė kitą jos 
kvailą fraze: "Viską reikia daryti su šypsena". 

- Rūkei jau? - paklausė j ji, pildamasi sau apelsinų sulčių 

- Ne. 

- Iki pusiaudienio neištversi, - linksmai pareiškė Sindi. 

- Tokia iš taves ir pagalbininkė, - pratrūko Morisonas. - Visi 
jūs, nerūkantys, manote, kad... a, tiek to, ką ten. 

Morisonui atrodė, jog Sindi irgi tuoj užsiplieks, bet ši tik 
nustebusi žvelgė į vyrą: 

- Tu rimtai nori mesti rūkyti, garbės žodis, rimtai? 

- Žinoma. Tikiuosi, tu niekada nesužinosi, kaip rimtai. 

- Vargšelis, - tarė Sindi, prieidama prie jo. - Tu dabar panašus 
į gyvą numirėlį. 

Morisonas stipriai ją apkabino. 


< 

Scenos iš Ričardo Morisono gyvenimo spalio ir lapkričio 
mėnesiais: 

Morisonas su “Larkino studijoje" dirbančiu draugu sėdi Dže- 
ko Dempsio bare. Draugas siūlo Morisonui cigaretę, šis tvirčiau 
suspaudžia rankoje stikliuką: 

- Aš mečiau. 

Draugas netveria juokais: 

- Daugiau savaitės neišsilaikysi. 

Morisonas laukia rytinio traukinio ir pro “Niujork taims" 
laikraščio viršų pastebi jaunuolį mėlynu kostiumu. Jis mato jį 
kone kiekvieną rytą, sutinka ir kitose vietose: Ondžio bare, kur 
tenka kalbėti su klientais, Semo Gudžio plokštelių parduotuvėje, 
beieškant Semo Kuko albumo. Kartą Dikas matė šį jaunuolį golfo 
aikštelėje, kur pats Žaidė. 

Morisonas išlenkia taurelę svečiuose - pirštai niežti prisidegti 
cigaretę! - bet jis dar ne tiek išgėręs, kad tam ryžtųsi. 

Jis atvažiuoja aplankyti sūnaus, atveža didžiulį sviedinį, kuris 
cypia suspaudus. Seilėti Elvino bučkiai kažkodėl ne tokie šlykš- 
tūs, kaip seniau. Morisonas prisiglaudžia sūnų ir supranta, jog 
Donatis su savo kompanija suvokė anksčiau už jį: meilė - 
stipriausias narkotikas. Ir tegul romantikai ginčijasi, egzistuoja 
ji ar ne. Praktiški žmonės tuo įsitikinę ir panaudoja ją savo 
tikslams. 

Pamažėle Morisonui nuslopsta fizinis poreikis rūkyti, bet 
atsikratyti psichologinės traukos jis neįstengia, kaip ir įpročio ką 
nors laikyti burnoje: tabletes nuo kosulio, ledinukus, dantų 
krapštuką. Visa tai bent kiek pakeičia cigarete. | 

Ir štai Morisonas patenka į didžiulį automobilių kamštį 
Midtauno tunelyje. Tamsu. Sirenų ūžimas, benzino smarvė, 
mašinų burzgesys. Staiga Morisonas atidaro stalčiuką, mato 
praplėštą cigarečių pakelį, sekunde spokso į jas, stveria vieną, 
prisidega. Jei kas nors atsitiks, Sindi pati kalta, raminasi jis. 
Velniai griebtų, juk sakiau jai išmesti visas cigaretes. 

Pirmas įkvėpimas - jį pradeda draskyti siaubingas kosulys. 
Nuo antro ištrykšta ašaros, trečias - svaigsta galva. Štai jis tuoj 
tuoj praras sąmonę. “Koks šlykštus skonis", - dingteli Moriso- 
nui. | 

Ir iš karto šią mintį keičia kita: “Dieve mano, ką aš darau?" 

Už nugaros aidi nekantrūs mašinų signalai. Priekyje virtinė 
jau pajudėjo. Jis užgesina cigaretę peleninėje, atidaro abu prie- 
kinius langus ir ima rankomis vaikyti dūmus - bejėgiškai kaip 
berniūkštis, ką tik numetęs į klozetą savo pirmąją nuorūką. 

Ištrūkęs iš kamšaties, jis strimgalviais parlekia namo. 


+ 


- Sindi, tai aš, - pašaukė Morisonas. 
Tyla. | 

- Sindi? Brangioji, kur tu? 

Suskambėjo telefonas, Morisonas skubiai griebė ragelį. . 
- Sindi? Tu? 

- Sveiki, misteri Morisonai, - maloniu, ramiu, dalykišku balsu 
tarė Donatis. - Man atrodo, mums reikia aptarti vieną klausimą. 
Ar negalėtumėte užeiti penktą? 

- Mano žmona pas jus? 

- Žinoma, - atsakė Donatis. 

- Klausykite, paleiskite ją, - sumurmėjo Morisonas, - tai 
daugiau nepasikartos. Aš tiesiog neištvėriau - ir viskas. Įtraukiau 
vos tris kartus. Prisiekiu, man net buvo bjautu... 

- Labai gaila. Vadinasi, galiu tikėtis, kad jūs ateisite penktą? 

- Prašau jūsų, - vos neverkdamas vapėjo Morisonas, - maldau- 
ju... | 

Bet Donatis padėjo ragelį. 

Penktą valandą laukiamajame nieko nebuvo, išskyrus sekre- 
torę, kuri žavingai nusišypsojo Morisonui, nekreipdama dėme- 
sio į jo išblyškusį veidą bei sugniuždytą išvaizdą. 

- Misteri Donati! - paklausė ji per selektorių. - Pas jus atėjo 
misteris Morisonas. - Ji linktelėjo jam. - Užeikite. 

Donatis lūkuriavo prie durų be numerio kartu su gorilą 
primenančiu žaliūku, vilkinčiu marškinėliais su užrašu “Šypso- 
kite ir rankoje laikančiu 38-to kalibro revolverį. 

- Klausykite, - prabilo Morisonas, - mes juk galime susitarti. 
Aš jums užmokėsiu. Aš... 

|- Užsičiaupk, - atrėžė žaliūkas. 

-- Džiaugiuosi jus matydamas, - tarė Donatis. - Gaila, kad 
viskas vyksta tokiomis liūdnomis aplinkybėmis. Malonėkite sekti 
paskui mane. Viską padarysime kaip galima greičiau. Nusira- 
minkite: jūsų žmonai nieko baisaus neatsitiks... šį kartą. 

Morisonas įsitempė, pasiruošęs pulti Donatį. 

- Net negalvokite, - rūpestingai perspėjo šis. - Jeigu tai 
padarysite, šis bičas gerokai aplamdys jums šonkaulius revolve- 
rio rankena, o jūsų žmoną vis tiek krestels srove. Tad kokia iš to 
nauda? 

- Kad tu nusprogtum, - mestelėjo Morisonas. 

Donatis atsiduso: 

- Jeigu aš gaučiau nors po penkis centus už kiekvieną tokį 
palinkėjimą, jau seniai būčiau galėjęs išeiti į užtarnautą poilsį. 
Tegul tai būna jums pamoka, misteri Morisonai. Kai romantikas 
stengiasi padaryti gerą darbą ir jam nepavyksta, jį apdovanoja 
medaliu. O kai savo tikslą pasiekia praktiškas žmogus, jam linki 
mirties. Eime. 

Žaliūkas revolveriu parodė kur. 

Morisonas pirmas įžengė į kambarį ir prarado žadą. Mažos 
žalios užuolaidėlės buvo atitrauktos. Žaliūkas stumtelėjo jį re- 
volverio vamzdžiu. Tikriausiai tą patį jaučia ir bausmės liudinin- 
kas dujų kameroje, pagalvojo Morisonas, pažvelgė pro langelį ir 
išvydo apstulbusią besidairančią Sindi. | 

- Sindi, - gailiai pašaukė jis, - Sindi, jie... 

- Ji jūsų nemato ir negirdi, - paaiškino Donatis. - Tai veidro- 
dinis stiklas. Gerai, negaiškim. Nusižengimas nedidelis - manau, 
trisdešimties sekundžių užteks. | | | 

Žaliūkasviena ranka prispaudė mygtuką, kita įrėmė revolverį 
į Morisono nugarą. 

Tai buvo ilgiausios trisdešimt sekundžių jo gyvenime. 

Kai viskas baigėsi, Donatis uždėjo ranką ant Morisono peties 
ir tarė: 

- Jūsų nepykina? | 

- Ne, -tyliai išlemeno šis ir prisispaudė kakta prie stiklo - kojos 
jo nelaikė. Paskui Morisonas atsigrežė. Žaliūko nebuvo. 

- Eime su manimi, - pasiūlė Donatis. 

- Kur? - abejingai paklausė Morisonas. | 

- Man atrodo, jūs kažką turite paaiškinti savo žmonai. 

- Kaip aš galėsiu jai į akis pažvelgti? Kaip pasakysiu, kad aš... 
aš... | | | | 
- Manau, jūsų laukia siurprizas. 

Kambaryje, be sofos, daugiau nieko nebuvo. Ant jos bejėgiš- 
kai dvėsuodama gulėjo Sindi. | . 

- Sindi, - švelniai pašaukė Morisonas. 

Ji pakėlė į vyrą akis su išsiplėtusiais nuo ašarų vyzdžiais. 

- Dikai, - sušnibždėjo Sindi, - Dikai? Viešpatie... Viešpatie... - 
Jis stipriai ją apglėbė. - Dviese... Mūsų namuose... Iš pradžių aš 
pagalvojau - banditai, paskui nusprendžiau, kad mane išprievar- 
taus, ojie atvežė mane kažkur užrištomis akimis ir... ir... tai buvo 
siaub-binga... | 

- Nusiramink, nusiramink. 

- Bet kodėl? - paklausė žmona, pažvelgusi į jį. - Kodėl jie... 

- Viskas per mane. Aš turiu tau kai ką papasakoti, Sindi. 

Jis baigė pasakoti, truputį patylėjo ir tarė: 

- Tikriausiai tu manęs neapkenti. 

Morisonas spoksojo į grindis. Sindi suspaudė delnais jo veidą 
ir pasuko į save: 

- Ne. Aš nejaučiu tau jokios neapykantos: 

Jis nustebęs pažvelgė į žmoną. 

- Viskas gerai. Telaimina juos Dievas. Šie žmonės išlaisvino 
tave, Dikai. 

- Tu ką, rimtai? 

- Taip, - atsakė Sindi ir pabučiavo jį. - Važiuojame namo. Man 
jau daug geriau. Neprisimenu, kada man buvo taip gera. 


+ 


Kai vieną vakarą po savaitės suskambo telefonas ir Morisonas 
pažino Donačio balsą, jis užsiplieskė: 

- Jūsų žmonės suklydo. Aš cigaretės net rankose neturėjau! 

- Mes žinome. Reikia aptarti paskutinį klausimą. Gal galite 
užeiti rytoj vakare? 

- Tai... 

- Nieko ypatingo. Tik formalumas. Beje, sveikinu su paaukš- 
tinimu tarnyboje. | 

- Iš kur jūs Žinote? 

- Domimės, - burbtelėjo Donatis ir numetė ragelį. 


+ 


Kai jiedu įžengė į tą patį kambarį, Donatis tarė: 

- Ko taip nerimaujate? Niekas jums neįkąs. Prieikite čia. 

Morisonas prisiartino ir pamatė paprasčiausias svarstykles. 

- Klausykite, aš truputį pastorėjau, bet... 

- Taip, taip. Taip atsitinka septyniasdešimt trims procentams 
mūsų klientų. Prašau, stokite ant svarstyklių. 

Morisonas atsistojo, svarstyklės parodė septyniasdešimt de- 
vynis kilogramus. 

- Puiku, galite nulipti. Koks jūsų ūgis, misteri Morisonai? 

- Metras septyniasdešimt devyni centimetrai. 

- Pažiūrėsim. - Donatis išsitraukė iš vidinės kišenės nedidelę 
kortelę, aptrauktą permatoma plastmase. - Visai neblogai. Dabar 
ašišrašysiu jums receptą nelegalioms dietos tabletėms. Vartokite 
jas retai ir pagal instrukciją. Jūsų maksimalus svoris bus... - Jis 
dar kartą dirstelėjo į kortelę. - Aštuoniasdešimt trys kilogramai. 
Šiandien gruodžio pirma, vadinasi, kiekvieno mėnesio pirmą 
dieną laukiu jūsų pasisverti. Negalėsite ateiti - nieko baisaus, 
jeigu, žinoma, iš anksto pranešite. | | 

- Okasbus, jeigu aš sversiu daugiau kaip aštuoniasdešimt tris 
kilogramus? | 

Donatis šyptelėjo: 

- Kuris nors iš mūsų žmonių atvažiuos pas jus į namus ir 
nupjaus jūsų žmonai mažąjį pirštelį. Laimingai, misteri Moriso- 
nai. Išeisite pro šias duris. 


< 


Praslinko aštuoni mėnesiai. 

Morisonas susitinka bare savo draugą iš “Larkino studijos" 
Džeką Dempsį. Morisonas, kaip didžiuodamasi tvirtina Sindi, 
pačioj formoj - jis sveria septyniasdešimt penkis kilogramus, tris 
kartus per savaitę sportuoja ir puikiai atrodo. O draugužis 
primena velniai žino ką. 

Draugas: | k 

- Dieve mano, kaip tau pavyko mesti rūkyti? Aš dūmiju net 
daugiau už savo žmoną. - Jis su pasibjaurėjimu užgesina cigaretę 
ir baigia gurkšnoti viskį. 

Morisonas atidžiai nužvelgia jį, išsitraukia iš piniginės baltą 
vizitinę kortele ir deda ją ant bufeto. | 

“ - Žinai, - sako jis, - tie žmonės pakeitė mano gyvenimą. 

Praėjo metai. 
Morisonas gauna paštu sąskaitą: 
KORPORACIJA “MESKITE RŪKYTI" 
237 Ist, 46-oji gatvė, 
Niujorkas, Niujorko valstija, 10017 
Gydymo kursas - 2500 dolerių 
Specialisto (Viktoro Donačio) paslaugos - 2500 dolerių 
Elektra - 50 centų 
IŠ VISO (prašome užmokėti) 
5000 dolerių 50 centų 


- Šunsnukiai! - pratrūko jis. - Priskaičiavo net elektrą, kuria... 

- Sumokėk, - sako žmona ir bučiuoja jį. 

Praėjo dar aštuoni mėnesiai. | 

Visiškai atsitiktinai Morisonas ir Sindi “Helen Heis" teatre 
susitinka Džimą Makeną su žmona. Jie susipažįsta. Džimas 
atrodo -taip pat, kaip ir aerouoste, jei ne geriau. Morisonas 
niekada nebuvo matęs jo žmonos. Ji graži, tokia graži, kokios 
būna šiaip niekuo neišsiskiriančios moterys, kai jos labai labai 
laimingos. 

Morisonas paspaudžia jai ranką ir pajunta kažką keisto. Tik 
antro veiksmo viduryje Morisonas supranta ką. Ant Makeno 
žmonos dešinės rankos nėra mažojo pirštelio. 


Vertė 
Jolanta KOROLKOVAITĖ 


RUKAS 


I. Audna 


Štai kaip viskas buvo. 19... metų liepos mėnesį, tą naktį, kai 
Naujosios Anglijos šiauriniuose rajonuose pagaliau baigėsi il- 
giausia jos istorijoje kaitra, vakarinę Meino valstijos dalį užgriu- 
vo baisiausia audra, kokią man yra tekę matyti. 

„Mes gyvenome prie Long Leiko ežero ir prieš pat saulėlydį 
pastebėjome, kaip pirmieji vėjo gūsiai pašiaušė vandens pavir- 
šių. Vos prieš valandą nebuvo nė menkiausio vėjelio. Amerikos 
vėliava, kurią mano tėvas iškabino virš valčių pašiūrės dar 1936- 
aisiais, bejėgiškai karojo ant stiebo. Net pats kraštas nejudėjo. 
Kaitra rodėsi beveik apčiuopiama ir gili kaip tamsus karjero 
vanduo. Po pietų mes visi trys ėjome maudytis, bet net ir vanduo 
negelbėjo nuo tokio karščio, nebent būtum nėręs gilyn. Tačiau 
nei aš, nei Stefa nenorėjome plaukti toli nuo kranto. Dėl Bilio. 
Jam tik penkeri. 

"Pusę šešių viršutinėje terasoje, išeinančioje į ežero pusę, 
pavakarieniavome - be didelio apetito parakinėjome bulvių 
mišraine ir sužiaumojome po kelis sumuštinius su kumpiu. 
Nesinorėjo nieko, išskyrus “Pepsi", įstatytos į metalinį kibirėlį su 
ledo gabaliukais. | 

Po vakarienės Bilis vėl nuėjo žaisti - laipioti vaikiškomis 
kopėtėlėmis, - o mudu su Stefa likome terasoje. Sėdėjome ir 
tylėdami rūkėme, kartkartėmis žvilgčiodami į kitoje veidrodinio 
ežero pusėje išsimėčiusį Harisono miestelį. Kelios motorinės 
valtys sukiojosi netoli kranto. Spygliuočiai toje pusėje atrodė 
sunyke ir apdulkėję. Vakaruose tarsi armija prieš puolimą rinko- 
si didžiuliai violetiniai audros debesys, juose švysčiojo žaibai. 

Kiekvienam tokiam žaibo blyksniui garsiu traškesiu antrindavo 
mūsų kaimyno Brento Nortono radijo imtuvas, nustatytas į 
Vašingtono stotį, transliuojančią klasikinę muziką. Nortonas 
advokatavo Niudžersyje, o čia tik atostogaudavo paprastame 
vasarnamyje be apšildymo sistemos ir termoizoliacijos. Prieš 
porą metų mes susiginčijome dėl sklypų ribos, byla pateko į 
apygardos teismą. Laimėjau aš. Tačiau Nortonas tvirtino, jog 
man pasisekė tik todėl, kad jis esąs nevietinis. Nuo to laiko 
didelės meilės vienas kitam mudu nejautėme. 

Stefa atsiduso ir ėmė vėduotis krūtis viršutiniu maudymosi 
kostiumėlio kraštu. Vargu ar tai nors kiek ją atgaivino, tačiau 
šiek tiek pagerino bendrą vaizdą. . 

- Nenoriu tavęs gąsdinti, - tariau, - tačiau netrukus gali 
prasidėti smarki audra. 

Ji abejodama pažvelgė į mane. 

- Vakar taip pat buvo debesų, ir užvakar. Bet jie išsisklaidė. 

- Šįvakar neišsisklaidys. 

- Ne? 

- Jeigu vėjas labai įsisiautės, mums teks nusileisti žemyn. 

- Manai, gali įsisiautėti? 

Mano tėvas pirmasis šioje ežero pusėje pasistatė plytinį 
namą, kuriame buvo galima gyventi ištisus metus. Būdamas dar 
visai jaunas, jis kartu su broliais surentė čia vasarnamį, tačiau 
1938-ųjų vasarą audra sugriovė jį iki pamatų. Išliko tik valčių 
pašiūrė. Po metų tėvas pradėjo statyti naują, erdvų namą. 
Didžiausią pavojų audros metu čia kelia medžiai. Jie jau seni, ir 
stiprus vėjas gali juos išversti. Toks jau motinos gamtos tvarky- 
mosi būdas. 

- Nežinau, - burbtelėjau aš. Tiesą sakant, taip ir buvo, nes apie 
smarkiąją 1938-ųjų audrą žinojau tik aš pasakojimų. - Tačiau 
vėjas nuo ežero gali atūžti lyg greitasis traukinys. 

Netrukus grįžo Bilis skųsdamasis, jog laipioti kopėtėlėmis 
visai neįdomu, nes jis “visas šlapias". Aš pataršiau jam plaukus ir 
atkimšau dar vieną butelį “Pepsi". Padaugės darbo dantistui. 

Debesys slinko vis arčiau, pamažu užgoždami dangaus žyd- 
rynę. Jau nebeliko jokių abejonių, kad artinasi audra. Nortonas 
išjungė radiją. Bilis sėdėjo tarp manes bei Stefos ir susižavėjęs 
stebėjo dangų. Driokstelėjo griaustinis, lėtai nudundėjo per 
ežerą ir aidu grįžo atgal. Debesys vartėsi ir kaitaliojosi: tai juodi, 
tai purpuriniai, tai dryžuoti, tai vėl juodi. Palaipsniui jie pakibo 
virš viso ežero. Pamačiau, kaip iš dangaus nusileido plona lietaus 
uždanga. Bet lietus buvo dar toli - galbūt kažkur virš Bolterso ar 
Norvėjaus. | 

Pirmasis neryžtingas vėjo gūsis išskleidė vėliavą ir vėl nulei- 
do. Tačiau oras tapo gaivesnis ir pamažu vis labiau vėso. Mūsų 
suprakaitavę kūnai iš pradžių atsigavo, o paskui ėmė šiurpti nuo 
šalčio. | | 

Ir tada pamačiau atskubantį ežeru sidabrinį šydą. Per kelias 
sekundes jis uždengė Harisoną ir dabar judėjo tiesiai į mus. 
Motorinės valtys dingo. 

Bilis pašoko nuo kėdės, miniatiūrinės mudviejų su žmona 
direktoriškų kėdžių kopijos su jo vardu nugarėlėje. 

- Tėveli! Žiūrėk! 

-Eime į vidų, - tariau aš stodamasis į ir apglėbdamas rankomis 
sūnaus pečius. 

- Bet tu matei? Tėte, kas tai? 

- Vandens ciklonas. Eime į vidų. 

Stefa metė į mane greitą, neramų žvilgsnį ir paragino: 

- Eime, Bili. Tėvelio reikia klausyti. 

Mes įėjome į svetainę pro stiklines sustumiamas duris. Užda- 
res jas ir užstūmėęs velkę, dar kartą žvilgterėjau laukan. Sidabri- 
nė uždanga, jau įveikusi tris ketvirtadalius ežero pločio, virto 
didžiuliu piltuvu, kuris pašėlusiai sukosi tarp žemo juodo dan- 
gaus ir švininio vandens paviršiaus, išmarginto putų dryžiais. 
Long Leikas tapo panašus į vandenyną. Aukštos bangos bėgo į 
krantą ir dužo į prieplaukas bei bangolaužius, ištėkšdamos į orą 
purslų fontanus. Ežero viduryje putotos vilnys lingavo ir sukosi 
vietoje. 

Žiūrėjau į cikloną tarsi užhipnotizuotas, negalėdamas atit- 
raukti akių. Vandens piltuvas buvo jau visai netoli mūsų pakran- 
tės, kai staiga blykstelėjęs ryškus žaibas pusei minutės tarsi 
pavertė visą vaizdą negatyvu. Išgąstingai dzingtelėjo telefonas, 
ir aš pasisukau į saviškius: žmona su sūnumi stovėjo prie didelio 
panoraminio lango, nukreipto į šiaurinę ežero pusę. 

: Akimirką išvydau siaubingą viziją - tokios gali pasivaidenti tik 
vyrams ir tėvams: panoraminis langas šaižiai traškėdamas dūž- 
ta, ir dantytos stiklo šukių strėlės sminga į nuogą Žmonos pilvą, 
į sūnaus veidą ir kaklą. 

- Ko čia stovite, velniai griebtų! Greitai žemyn! 

Stefa nustebusi pasižiūrėjo į mane. Bilis atrodė taip, tarsi 
būtų ką tik pažadintas iš gilaus miego. Nuvedžiau juos į virtuvę 
ir įjungiau šviesą. Telefonas vėl skambtelėjo. 

Ir tada kaukdamas atlėkė vėjas. Namas suūžė ir sudrebėjo 
tarsi kylantis keleivinis lėktuvas. Skardus vėjo švilpimas palaips- 
niui virto žemu gausmu, paskui perėjo į veriantį kauksmą. 

- Lipkite žemyn! - sušukau žmonai, stengdamasis perrėkti 
audrą. 

Tiesiai virš namo driokstelėjo griaustinis - tarytum milžiniš- 
kos lentos trinktelėjo viena į kitą. Bilis įsikibo man į koją. 

- Ir tu leiskis! - šūktelėjo Stefa. 

Aš linktelėjau ir rankų mostais paraginau juos. Vargais nega- 
lais atplėšiau nuo savęs Bilį. 

- Eik su mama. Aš dar noriu surasti žvakes. Tam atvejui, jei 
dingtų elektra. 

Bilis nuėjo su Stefa, o aš ėmiau raustis po spinteles. Žvakės, 
kaip žinote, turi tokią keistą savybę: kiekvieną pavasarį pasidedi 
jas į tam tikrą vietą, nes vasaros audrų metu gali nutrūkti 
elektros tiekimas, bet kai ateina laikas, jos kažkur pasislepia. 

Ketvirta spintelė. Paketėlis žolės, kurią mudu su žmona 
nusipirkome prieš ketverius metus ir dar nė pusės nesurūkėme, 
prisukamas žaislinis žandikaulis su barškančiais dantimis, nu- 

pirktas Biliui Oburno naujienų parduotuvėje, visas pluoštas 
nuotraukų, kurių Stefa niekaip neprisiruošia suklijuoti į albumą. 
Žvilgtelėjau po storu prekybiniu katalogu ir už guminės taivaniš- 
kos lėlės, kurią išlošiau Fraiburgo mugėje, numušinėdamas 
teniso kamuoliukais medinius kėglius. 

Žvakės gulėjo už tos lėlės stiklinėmis numirėlio akimis. Vos 
tik užčiuopiau celofaninį paketą, į kurį jos buvo sudėtos, užgeso 
šviesa. Užtat danguje elektros buvo kiek nori. Svetainę apšvietė 
baltų ir violetinių žaibo blyksnių serijos. Išgirdau, kaip apačioje 
pravirko Bilis, ir Stefa ėmė kažką kalbėti, ramindama jį. 

Mane traukte traukė dar kartą žvilgterėti pro langą. 

Vandens ciklonas arba jau buvo praėjęs pro mus, arba tiesiog 
atslūgo, pasiekęs sausumą, tačiau vis tiek toliau dvidešimties 
jardų nuo kranto nieko nesimatė. Vanduo tiesiog kunkuliavo. 
Pro šalį kuolais aukštyn praplaukė kažkieno tiltelis - tikriausiai 
Džeserių, - iki pusės nugrimzdęs į putotas bangas. 

Nusileidau žemyn. Bilis tučtuojau pribėgo ir apsikabino ma- 
no kojas. Paėmes jį ant rankų, suspaudžiau glėbyje, paskui 
uždegiau žvakes. Mes sėdėjome svečių kambaryje, esančiame 
kitame koridoriaus'gale nuo mano nedidelės dirbtuvės. Gelto- 
noje mirgančių žvakių šviesoje žiūrėjome vienas į kitą ir klausė- 
mės, kaip audra kaukia ir trankosi į mūsų namą. Maždaug po 
dvidešimties minučių pasigirdo griūvančio medžio traškėjimas. 
Be abejo, kažkur netoliese išvirto viena iš senųjų pušų. Netrukus 
vėjas aptilo. | 

- Audra baigėsi? - paklausė Stefa. 

- Galbūt, - atsakiau. - O gal ir ne. 

Užkopėme laiptais aukštyn. Kiekvienas nešėmės rankoje po 
žvakę - tartum vienuoliai, einantys į vakarines pamaldas. Bilis 
laikė savo žvake atsargiai ir išdidžiai: juk jis nešė ugnį. Tai vaikui 
labai daug reiškė. Be to, padėjo užmiršti baimę. 

Buvo jau tamsu, ir mums nepavyko įžiūrėti, kokių bėdų 
pridarė audra aplink namą. Biliui jau seniai buvo metas miegoti, 

tačiau nei aš, nei žmona nevertėme jo eiti gulti. Tiesiog sėdėjome 
visi trys svetainėje, klausėmės vėjo įižimo ir stebėjome žaibus. 

Maždaug po valandos vėjas vėl ėmė stiprėti. Jau tris savaites 
laikėsi maždaug 32 laipsnių temperatūra, ir šešis kartus per tas 
dvidešimt dienų Nacionalinės meteorologinės tarnybos stotis 
Portlende pranešė, kad temperatūra pakilo virš 36. Siaubinga 
kaitra. Be to, praėjusi žiema buvo nepaprastai šalta, ir pavasaris 
vėlavo. Žmonės vėl ėmė murmėti, kad tai atominių bombų 
bandymo šeštajame dešimtmetyje pasekmės. Vėl prasidėjo kal- 
bos apie pasaulio pabaigą. Pati seniausia ir populiariausia tema. 

Antras škvalas buvo silpnesnis, tačiau jis išvertė dar kelis 
medžius, išjudintus pirmosios audros atakos. Kai vėjas vėl ėmė 
rimti, vienas medis griuvo tiesiai ant mūsų namo stogo - tarsi kas 
kumščiu trinktelėjo į karsto dangtį. Bilis pašoko ir baukščiai 
pažvelgė į lubas. | 

- Nebijok, vyre, namas išlaikys, - raminau sūnų. 

Jis nervingai man šyptelėjo. 

Apie dešimtą valandą vakaro užgriuvo paskutinis vėtros 
šuoras. Vėjas kaukė taip garsiai, kaip ir pirmąjį kartą, o Žaibai, 
rodėsi, blyksėjo tiesiog aplink mus. Išvirto dar keli medžiai. 
Staiga nuo pakrantės atsklido garsus bildesys ir traškesys. Stefa 
tyliai šūktelėjo, tačiau Bilis, užmigęs ant jos kelių, nepabudo. 

- Kas tai, Deividai? | 

- Tikriausiai valčių pašiūrė. 

- O Dieve. | 

- Eime žemyn, Stefa. . 

Paėmiau Bilį ant rankų ir atsistojau. Stefa žiūrėjo į mane 
išplėstomis iš baimės akimis. 

- Deividai, viskas bus gerai, ar ne? 

- Taip. | 

- Tikrai? 

- Tikrai. 

Mesnulipome laiptais žemyn. O po dešimties minučių, audrai 
pasiekus kulminaciją, iš viršaus atsklido trenksmas ir stiklo 

skambesys - išdužo panoraminis langas. Taip kad anoji vizija, 
šmėkštelėjusi mano akyse, matyt, nebuvo visai beprotiška. Stefa, 
jau spėjusi užsnūsti, tyliai aiktelėjo ir pabudo. Bilis neramiai 
pasimuistė lovoje. | 

- Lietus pateks į kambarį, - tarė Stefa. - Sugadins baldus. 

- Sugadins, tai sugadins. Viskas apdrausta. 

- Menka paguoda, - nusiminusi atsakė ji. - Ten tavo motinos 
spinta... mūsų nauja sofa... spalvotas televizorius... 

- Ššš... - sušnibždėjau. - Miegok. 

- Negaliu, - pasiskundė žmona, bet po penkių minučių užmi- 
g0. , 
Aš neguliau dar pusvalandį, palikęs vieną degančią žvakę, 
kad būtų smagiau. Klausiausi, kaip trankosi ir murma lauke 
griaustinis. Nesunku nuspėti, kad rytoj daugelis ežero pakrantės 
gyventojų pradės skambinti savo draudimo agentams: ten, kur 
virstantys medžiai apgadino langus ar stogus, ims zvimbti ben- 
zopjūklai, o kelyje pasirodys oranžiniai elektros tinklų tarnybos 
automobiliai. 

Audra rimo, ir jokių naujų škvalo požymių nebuvo. Palikęs 
Stefą ir Bilį miegančius, užlipau laiptais į svetainę. Sustumiamos 
durys atlaikė vėją, bet panoraminiame lange žiojėjo didžiulė 
skylė dantytais kraštais, o iš jos kyšojo beržo - seno medžio, 
augusio mūsų kieme prie įėjimo į rūsį, - viršūnė. Dabar supratau, 
ką turėjo omenyje žmona sakydama, jog jos neguodžia draudi- 
mas. Aš mėgau tą medį, vienintelį apylinkėje, kurio niekada 
nebūčiau nupjovęs pats. Daug rūsčių žiemų mes praleidome 
kartu su juo. Didelėse stiklo šukėse ant kilimo atsispindėjo 
tūkstančiai mano žvakės atspindžių. Pagalvojau, jog rytoj būti- 
nai reikės perspėti Stefą ir Bilį, kad eidami čionai apsiautų 
šlepetes - jie abu mėgsta rytais šlepsėti basi. 

Nulipau žemyn. Tą naktį mes visi trys miegojome svečiams 
skirtoje lovoje: aš ir Stefa iš kraštų, Bilis - per vidurį. Sapnavau 
Dievą, ateinantį nuo Harisono, iš kitos ežero pusės. Jis buvo toks 

milžiniškas, kad mačiau jį tik iki juosmens - visa viršutinė kūno 
dalis nyko kažkur giedrame žydrame danguje. Girdėjau, kaip 
traška lūžtantys medžiai - tai Dievas žingsniavo, trypdamas 
miškus. Jis suko aplink ežerą, artėdamas link Bridžtono, link 
mūsų, o visi namai, kotedžai ir vasarnamiai jo kelyje sproginėjo, 
virsdami baltai violetinės liepsnos stulpais. Netrukus visą pak- 
rantę aptraukė dūmai. Dūmai uždengė viską tarsi rūkas. 


II. Po AudRos. NoRToNaAsS. 
Kelionė į miEsSTĄ 


- Ohoho! - šūktelėjo Bilis. 

Jis stovėjo prie tvoros tarp mūsų ir Nortono sklypų i ir žiurėjo 
į alėją, vedančią prie mūsų namo. Ši beveik ketvirčio mylios ilgio 
alėja išeina į žvyrkelį, kuris už trijų ketvirčių mylios, savo ruožtu, 
įsuka į asfaltuotą dvipusį vieškelį, paprastai vadinamą Kanzaso 
keliu. Juo jūs galite nusigauti, kur tik norite, bent jau iki 
Bridžtono tai tikrai. 

Pažvelgiau į tą pusę, kur žiūrėjo Bilis, ir nutirpau. 

- Neik toliau, vyruti. Netgi čia stovėti nėra saugu. 

Bilis nesiginčijo. 

Rytas buvo aiškus ir skaidrus kaip varpo garsas. Dangus, 
apsiblausęs ir padūmaves kaitros metu, vėl atgavo gaivų, sodrų, 
beveik rudenišką žydrumą. Dvelkė lengvas vėjelis, ir alėjoje 
žaismingai mirguliavo pro lapus prasiskverbę saulės spinduliai. 
Netoli tos vietos, Kur stovėjo Bilis, iš žolės sklido garsus šnypšti- 
mas. Iš pirmo žvilgsnio galėjai pamanyti, kad ten rangosi gyvačių 
kamuolys. Elektros laidai, ėję į mūsų namą, audros metu nutrū- 
ko ir dabar susipynę gulėjo išdegusiame žolės lopinyje vos už 
dvidešimties pėdų nuo tvoros. Kartkartėmis vienas kuris tingiai 
sujudėdavo, spjaudydamas kibirkštis. Jeigu vakarykštė liūtis 
nebūtų taip smarkiai permerkusi žolės ir medžių, namas galėjo 
užsidegti. O dabar žolė išdegė tik toje vietoje, kur nukrito laidai. 

- Tėveli, šita lektra gali užmušti žmogų? 

- Taip. Gali. 

- Ką mes dabar su ja darysime? 

- Nieko. Palauksime elektrikų iš elektros tinklų tarnybos. 

- O kada jie atvažiuos? 

- Nežinau. - Penkiamečiai vaikai niekada nepritrūksta klausi- 
mų. - Manau, šįryt jie turi darbo iki kaklo. Nori pasivaikščioti su 
manimi iki alėjos galo? 

Bilis žengė link manes, bet sustojo, baimingai žvelgdamas į 
laidus. Vienas jų išsilenkė ir vangiai persivertė, tarsi modamas 
prieiti arčiau. | | : 

- Tėveli, ar gali lektra pereiti žemę? 

Ką gi, teisingas klausimas. 

- Gali, bet tu nebijok. Elektrai reikalinga žemė, o ne tu. Viskas 
bus gerai, jeigu nesiartinsi prie laidų. | 

- Reikalinga žemė, - sumurmėjo Bilis, paskui pribėgo prie 
manęs, ir mudu nužingsniavome alėja, susiėmę už rankų. 

Buvo blogiau, negu maniau. Skersai kelio gulėjo keturi 
nuvirtę medžiai: vienas jaunas, du vidutiniai ir vienas senas 
milžinas, kokių penkių pėdų storio, visas aplipęs samanomis 
tarsi supuvusiu korsetu. 

Ant kelio mėtėsi daugybė šakų su vėjo nudraskytais lapais. 
Mudu su Biliu nuėjome iki pat alėjos galo, rinkdami mažesnią- 
sias ir mesdami į krūmus šalikelėje. Tas darbas man priminė kitą 
vasaros dieną, kai aš pats buvau ne ką vyresnis už Bilį - tai buvo 
maždaug prieš dvidešimt penkerius metus. Suvažiavo visi mano 
dėdės ir iki pat pietų kirto krūmus bei brūzgynus. O vakare visi 
susėdo lauke prie didelio netašyto stalo, kurį buvo pasistatę 
kieme tėtis su mama, ir ėmė šveisti hamburgerius, karštas 
bandeles su dešrelėmis, bulvių mišrainę. Alus liejosi upėmis, ir 
dėdė Rubenas pasinėrė į ežerą, nenusivilkes drabužių ir net 
nenusiavęs. 

Tais laikais šiuose miškuose dar pasitaikydavo elnių. 

- Tėveli, ar galima man eiti prie ežero? - paklausė Bilis. 

Jis pavargo rinkti šakas, o geriausias būdas išblaškyti nusip- 
lūkusį vaiką - leisti jam užsiimti kuo kitu. 

- Žinoma, - atsakiau. | 

Mes kartu grįžome alėja, ir Bilis nubėgo į dešinę, aplink 
namą, plačiu lanku aplenkdamas nukritusius laidus. Aš pasukau 
kairėn, į garažą. Kaip ir spėjau, visoje ežero pakrantėje jau traukė 
savo neypatingai malonią ausiai dainą kaimynų benzopjūklai. 

 Prisipyliau benzino į savojo pjūklo bakelį, nusivilkau marški- 
nius ir jau ketinau grįžti į alėją, kai iš namo išėjo Stefa. Ji 
susirūpinusi nužvelgė nuvirtusius skersai kelio medžius. 

- Daug bus darbo? 

- Susidorosiu. Kaip namuose? 

- Aš surinkau stiklus, bet su tuo beržu, Deividai, tu turėsi ką 
nors padaryti. Medis svetainėje mums trukdys. 

- Taip, - sutikau aš. - Trukdys. 

Mes pažvelgėme vienas į kitą ryto saulės šviesoje ir nusijuo- 
kėme. Aš pastačiau benzopjūklą į šalį ir pabučiavau žmoną, 
uždėjęs rankas jai ant klubų. 

- Nereikia, - sumurmėjo ji. - Bilis... 

Tą pačią akimirką iš už namo kampo iššoko Bilis. 

- Tėte! Tėveli! Ateik, pažiūrėk, kaip... 

Stefa pastebėjo nutrauktus laidus ir riktelėjo jam, kad pasi- 
saugotų. Bilis, bėges pakankamai toli nuo pavojingos zonos, 
sustojo ir pažvelgė į mamą taip, tarsi ji būtų pasakiusi didžiausią 
kvailystę. 

- Viskas gerai, mama, - tarė berniukas tokiu tonu, kokiu 
paprastai raminami suvaikėje senukai, ir lėtai leidosi link mūsų, 
visa savo išvaizda rodydamas, kad iš tikrųjų viskas gerai. Stefa 
ėmė virpėti mano glėbyje. | 

- Nesibaimink, - sužnibždėjau žmonai į ausį. - Jis žino, kad 
laidai pavojingi. 

- Taip, bet juk tiek daug žmonių žūsta, nutrenkti srovės, - 
atsakė ji. - Per televizorių nuolatos perspėja apie nutrauktus 
laidus, o žmonės vis tiek... Bili, tučtuojau eik namo! 

- Na, ką tu, mama! Aš noriu parodyti tėtei valčių pašiūrę! - Jo 
akys išsiplėtė iš susijaudinimo ir nusivylimo. Mažylis buvo kupi- 
nas įspūdžių ir norėjo jais pasidalinti. 

- Eik namo! Tie laidai pavojingi ir... 

- Tėtė sakė, kad jiems reikalinga Žemė, o ne aš... 

- Bili, nesiginčyk su manimi! 

- Aš tuoj ateisiu ir pažiūrėsiu, vyre. O tu kol kas bėk vienas. - 

Pajutau, kaip įsitempė Stefa. - Pro kitą namo pusę, sūnau! 
„- Aha! Gerai! | 

Bilis prabėgo pro mus ir nulėkė laiptais, vedančiais prie ežero 
nuo vakarinės namo pusės. Vėjyje suplevėsavo jo marškinių 
kraštas, išsipešęs iš kelnių. Berniukas dingo už namo kampo, ir 
netrukus iš ten atsklido susijaudinęs “Oho!", liudijantis, kad jis 
surado dar vieną audros paliktą pėdsaką. 

- Bilis žino apie laidus, Stefa, - tariau, švelniai apkabindamas 
žmoną per pečius. - Ir bijo jų. Gerai, kad bijo - taip jis išvengs 
pavojaus. 

Stefos skruostu nuriedėjo ašara. 

- Aš taip bijau, Deividai. 

- Ir ko gi? Viskas jau pasibaigė. 

- Ar tikrai? Žiema buvo bloga... Ir vėlyvas pavasaris... Mieste 
žmonės vadina jį “juoduoju pavasariu"... Kalbama, kad šiuose 
kraštuose nebuvo tokio nuo 1888 metų... 

Sakydama “kalbama" Stefa, be abejo, turėjo omeny misis 
Karmodi, “Bridžtono antikvariato" savininkę. Stefa kartais už- 
sukdavo į tą parduotuvėle, priverstą visokiausio šlamšto. Bilis 
visada noriai lydėdavo mamą. Parduotuvėlės gilumoje, viename 
iš tamsių dulkinų kambarėlių, amžiams išskleidusios sparnus ir 
įsikabinusios nagais į nupoliruotas šakeles, tupėjo pelėdų iškam- 
šos auksaspalvėmis akimis. Dar ten buvo trejetas meškėnų, 
lakančių vandenį iš “upelio" - ilgo, dulkėto veidrodžio gabalo. Ir 
net kandžių sukapota vilko iškamša: prašieptuose nasruose 
sustingęs šiurpus urzgimas, o pro dantis ne seilės teka, bet byra 
pjuvenos. Anot misis Karmodi, šitą vilką nušoves jos tėvas 1901- 
ųjų rugsėjo popietę, kai žvėris atėjo atsigerti prie Stivenso upelio. 

Ir mano žmonai, ir sūnui žygiai į misis Karmodi antikvarinę 
parduotuvėlę suteikdavo nemažai džiaugsmo. Stefa gėrėdavosi 
stiklinėmis figūrėlėmis, o Bilis studijavo mirtį taksidermijos 
vardan. Tačiau man atrodė, kad senoji dama neigiamai veikia 

mano žmoną, skatindama jos prietaringumą. Šiaip jau Stefa 
visada buvo praktiška ir blaivaus proto. Senei tiesiog pavyko 
rasti jos pažeidžiamą vietą, “Achilo kulną". Tačiau Stefa nebuvo 
vienintelė moteris mieste, kurią misis Karmodi prisiviliojo savo 
kraupiomis pranašystėmis ir liaudiškais receptais (visada išrašo- 
mais Dievo vardu): 

Vanduoiš supuvusio kelmo padės užgydyti mėlynes paakiuo- 
se, jeigu jūsų vyras linkęs po trečios taurelės duoti valią rankoms. 
Kokia bus ateinanti žiema, galima sužinoti, liepos mėnesį suskai- 
čiavus vikšro segmentus arba rugpjūtį išmatavus medaus korio 
storį. O dabar - apsaugok mus, Viešpatie, - vėl atėjo JUODASIS 
1888-ŲJŲ PAVASARIS (šauktukų galite prirašyti kiek tik nori- 
te). | 

Aš irgi girdėjau istoriją apie tą pavasarį - vietiniai gyventojai 
mėgsta ją pasakoti: jeizu pavasaris bus pakankamai šaltas, ledas 
ant ežero pajuoduos kaip išpuvęs dantis. Tai, žinoma, retas 
reiškinys, vargiai pasitaikantis kartą per šimtmetį. Šiaip ar taip, 
istorija keliauja iš lūpų į lūpas, tačiau niekas negali papasakoti 
jos įtikinamiau už misis Karmodi. 

- Buvo sunki žiema, paskui atėjo vėlyvas pavasaris, - tariau. 
- O dabar kaitri vasara. Buvo audra, bet ji jau baigėsi. Tu juk 
visada sugebėjai blaiviai samprotauti, Stefani. 

-Tainebuvo paprasta audra, - pasakė ji tuo pačiu kimiu balsu. 

- Taip, - pritariau. - Su tuo aš sutinku. 

Istoriją apie Juodąjį Pavasarį man papasakojo Bilas Džostis, 
degalinės “Džostis Mobil" Kasko Vilidže savininkas ir tam tikra 
prasme tarnautojas. Bilui padėdavo jo trys girtuokliai sūnūs, o 
kartais ir keturi girtuokliai anūkai - kai atsiplėšdavo nuo sniego- 
mobilių bei purvabridžių dviračių konstravimo. Bilui buvo sep- 
tyniasdešimt, nors iš pažiūros duotum ir visus aštuoniasdešimt, 
tačiau, užėjus ūpui, gerdavo jis kaip dvidešimtmetis. Mudu su 
sūnum buvome užsukę pas jį prisipilti benzino į “Skautą" praėjus 
dienai po to, kai pačiame gegužės viduryje iškrito beveik pėdos 

storio sunkaus sniego sluoksnis, uždengdamas jau sužaliavusią 
žolę ir gėles. Džostis ta proga buvo gerokai prisisiurbęs ir noriai 
išklojo visą istoriją apie Juodąjį Pavasarį, pridurdamas šį tą ir 
nuo savęs. Bet manes tokia oro permaina nepribloškė: juk kartais 
būna sniego gegužės mėnesį - jis iškrenta ir po dviejų dienų 
ištirpsta. Ir nieko čia nėra nuostabaus. 

Stefa vėl baugiai žvilgtelėjo į nutrūkusius laidus. 

- Kada atvažiuos žmonės iš elektros tinklų tarnybos? 

- Kai tik galės. Manau, ilgai netruks pasirodyti. Ir nesijaudink 
dėl Bilio. Jis protingas vaikas. Galbūt kartais užmiršta tvarkingai 
susidėti drabužius, bet niekada nelakstys tarp aukštos įtampos 
laidų. Bilis puikiai supranta,-kas yra pavojus. - Paliečiau pirštu 
Stefos lūpų kamputį, ir jis paklusniai pakilo aukštyn, virsdamas 
šypsena. - Dabar jau ramiau? 

- Kai pasikalbu su tavimi, man visada ramiau, - atsakė žmona, 
ir mano nuotaika kaipmat praskaidrėjo. 

Nuo ežero vėl atsklido šaukiančio mus Bilio balsas. - 

- Eime, pažiūrėsime, ką pridirbo audra, - paraginau Stefą. 

- Man užteks ir žygio į svetainę, - liūdnai šniurkštelėjusi 
atsakė ji. . 

- Tada tiesiog suteik mažyliui malonumą. 

Mudu ėmėme leistis akmeniniais laipteliais susiėmę už ran- 
kų. Kai pasiekėme pirmąjį posūkį, iš už jo išlėkė Bilis ir vos 
neparvertė mūsų žemėn. 

- Ko dabar lakstai kaip akis išdegęs? - subarė sūnų Stefa 
suraukusi antakius. Galbūt ji įsivaizdavo, kaip berniukas įsibėgė- 
jes įsirėžia ne į mus, bet į tą baisų kibirkščiuojančių laidų lizdą. 

- Ateikite greičiau! - dusdamas išpoškino Bilis. - Valčių pašiūrė 
sutraiškyta! Ant akmenų guli prieplauka... o užutėkyje me- 
džiai... Velniai žino kas! | 

- Bili Draitonai! - pasipiktino Stefa. 

- Oi, atleisk, mama... Bet tu turi pamatyti... Oo!.. - Ir jis vėl 
dingo. | 

- Taręs niūrią pranašystę, jis išnyko, - pasakiau aš, ir Stefa vėl 
nusijuokė. - Klausyk, kai tik supjaustysiu tuos medžius, nuvirtu- 
sius ant kelio, nuvažiuosiu į Meino elektros tinklų tarnybos 
kontorą Portlende ir papasakosiu jiems, kas čia pas mus įvyko. 
Gerai? 

- Gerai, - apsidžiaugė žmona. - Kada, manai, galėsi važiuoti? 

Be to milžiniško apsamanojusio medžio darbo buvo ne dau- 
giau kaip valandai. Bet su juo teks pavargti galbūt net iki 
vienuoliktos. Taip jai ir pasakiau. | 

- Tada aš atnešiu tau priešpiečius. Tačiau turėsi užsukti 
mieste į parduotuvę ir šio to nupirkti... Mes beveik baigėme 
pieną ir sviestą. Ir dar... Geriau aš tau viską surašysiu. 

Vos tik moteris pergyvena kokią stichinę nelaimę, tučtuojau 
virsta vovere. Spustelėjau Stefą glėbyje ir linktelėjau. Mes paga- 
liau apėjome namą. Užteko vieno žvilgsnio, kad suprastum, kas 
išmušė vargšelį Bilį iš vėžių. 

- Dievulėliau, - sušnibždėjo Stefa. 

Nuo nedidelės aukštumos, kur mudu stovėjome, matėsi be- 
veik ketvirtis mylios pakrantės: Baiberio sklypas kairėje, mūsiš- 
kis ir Brento Nortono sklypas dešinėje. 

Milžiniška sena pušis, saugojusi mūsų valčių prieplauką, 
buvo vėtros perlaužta pusiau. Likusioji kamieno dalis styrojo iš 
žemės tarsi nudrožtas pieštukas, ir lūžio vietoje mediena greta 
pajuodavusios nuo laiko ir darganų žievės atrodė beviltiškai 
balta. O maždaug šimto pėdų ilgio senosios pušies viršūnė gulėjo 
sekliame užutėkyje panirusi į vandenį. Mums pasisekė, kad ji 
nenugramzdino mūsų “Star-Kruzerio", pagalvojau aš: prieš sa- 
vaitę sugedo variklis, ir kateris iki šiol kantriai laukia remonto 
Neiplo doke. | | 

Priešingoje mūsų pakrantės ruožo pusėje po kitu nuvirtusiu 
medžiu riogsojo valčių pašiūrės nuolaužos - tos pačios pašiūrės, 
kurią kadaise pastatė mano tėvas, ir kur senais gerais laikais, kai 
Draitonus lydėjo kur kas didesnė sėkmė negu dabar, glaudėsi 

šešiasdešimties pėdų ilgio jachta. Bėdos kaltininkas, beje, augo 
Nortono žemėje. Pamatęs tai, tiesiog įsiutau: tas medis nudžiū- 
vo dar prieš penkerius metus, ir Nortonas jau seniai privalėjo jį 
nupjauti. O dabar jis išvirto pats ir dar tiesiai ant mūsų valčių 
pašiūrės. Stogas pasviro į šoną tarsi girtas. Vėjas toli aplinkui 
išsvaidė lentas iš pramuštos skylės. Bilis, sakydamas, kad “pašiū- 
rė sutraiškyta", išsireiškė kaip visada tiksliai. | | 

- Tai Nortono medis! - pareiškė Stefa, ir jos balse nuskambėjo 
toks pasipiktinimas, kad aš nejučia šyptelėjau, nors širdį gniaužė 
skausmas. | | 

"Vėliavos stiebas įkrito į vandenį, o šalia jo plūduriavo permir- 

kusi vėliava, susipynusi su pakėlimo virve. Nesunku buvo įsi- 
vaizduoti Nortono atsakymą: “O tu paduok mane į teismą!" 

Bilis, užsiropštęs ant bangolaužio, apžiūrinėjo išmestą ant 
akmenų prieplauką, nudažytą žydrais ir geltonais dryžiais. Grįž- 
telėjęs per petį į mus, mažylis džiugiai šūktelėjo: 

- Tai Martinsų prieplauka, ar ne? | 

- Martinsų, - atsakiau. - Klausyk, Didysis Bilai, gal ibristum į 
vandenį ir išžvejotum vėliavą? 

- Tuojau. | | 

Bangolaužio dešinėje buvo nedidelis smėlėtas paplūdimys. 
1941-aisiais, dar prieš karą, mano tėvas pasamdė žmogų, kad 
atvežtų čionai gražaus pajūrio smėlio - šešis pilnus sunkvežimius 
- ir išskirstytų jį pakrantėje bei vandenyje, maždaug man iki 
krūtinės - iki penkių pėdų gylio. Tas žmogus gavo už darbą 
aštuoniasdešimt dolerių, o mes iki šiol turime gražų krantą. 
Dabar, kaip žinote, jau niekas nebegali įsirengti savo žemėje 
smėlėto paplūdimio. Kai kotedžai prie ežerų ėmė augti kaip ant 
mielių, ir nutekantys kanalizacijomis vandenys išnaikino visą 
žuvį arba pavertė ją nevalgoma, buvo uždrausta pilti pakrantėse 
smėlį - esą jis gali sutrikdyti ežerų ekologinę pusiausvyrą. 

Bilis įbrido į vandenį ir sustojo. Tą pačią akimirką. pajutau, 

kaip įsitempė į mane atsirėmusi Stefa, ir pats pamačiau, kas 

sustabdė berniuką. Visa pakrantė Harisono pusėje buvo dingusi: 
Ją tiršta marška klojo ryškus baltas rūkas - tarsi koks stebuktin- 
gas debesis būtų nusileidęs ant žemės. 

Nakties sapnas ėmė pildytis, tariau sau, ir kai Stefa paklausė, 
kas tai, man nejučia išsprūdo: “Dievas". 

- Deividai? 

Kranto linijos toje pusėje neliko 1 nė žymės, tačiau per ilgus 
metus aš tiek prisižiūrėjau į Long Leiką, kad dabar galėjau spėti, 
jog rūko juosta uždengė tik kelis vandens jardus, ne daugiau. 
Apatinis jos kraštas buvo tiesus, tarsi nubrėžtas pagal liniuotę. 

- Kas tai, tėveli? - sušuko Bilis, stovėdamas iki kelių vandenyje 
ir siekdamas permirkusios vėliavos. | 

- Rūkas. 

-Rūkasvirš ežero? - suabejojo Stefa, ir aš pastebėjau jos akyse 
misis Karmodi įtakos atšvaitą. Velniai griebtų tą senę! Mano 
paties bloga nuojauta jau išnyko. Sapnai, šiaip ar taip, yra tik 
sapnai, o rūkas yra tik rūkas. 

- Žinoma. Tu ką; niekada nematei rūko virš ežero? 

- Tokio nemačiau. Jis labiau primena debesį.' 

- Tai dėl to, kad ryškiai šviečia saulė, - atsakiau aš. - Taip 
atrodo debesys, kai žiūri į juos iš lėktuvo. 

- Bet iš kur jis atsirado? Rūkas čia pakyla tik darganotu oru. 

- Kaip matai, pakyla ir saulėtu. Bent jau Harisone. Tikriausiai 
tai vakarykštės audros liekana. Susidūrė du oro frontai ar kažkas 
panašaus. 

- Tu tai tikrai žinai, Deividai? | 

Nusijuokiau ir apglėbiau ją per pečius. 

- Ne, žinoma, aš tiesiog tauškiu, kas ant seilės užeina. Jeigu 
žinočiau tikrai, pranešinėčiau orus per vakaro žinias. Eik namo 
ir surašyk man, ką reikės nupirkti. 

Stefa dar kartą abejodama žvilgtelėjo į mane ir vėl įsistebei- 
lijo į rūką, prisidengusi delnu akis. | 

- Keista, - galiaustai pratarė ji ir nuėjo namo. 

O Biliui rūkas jau neberūpėjo. Jis išžvejojo iš vandens vėliavą 
bei susiraizgiusią pakėlimo virvę, ir mudu abu ištiesėme visa tai 
ant pievelės džiūti. 

- Girdėjau, kad negerai, jei vėliava paliečia ž žemę, tėveli, - 
dalykišku tonu pareiškė berniukas. 

- Tikrai? 

- Taip. Viktoras Makalisteris sako, kad už tai žmones sodina 
į lektros kėdę. 

- Pasakyk Vikui, kad jo salva pilna to, nuo ko žolė vešliau 
želia. 

- Mėšlo, taip? - Bilis - sumanus vaikas, bet visiškai neturi 
humoro jausmo. Mažylis viską priima labai rimtai. Tikiuosi, 
paaugęs jis supras, kad mūsų pasaulyje tokia nuostata yra tiesiog 
pavojinga. | 
“ - Taip, sūnau, tik neišplepėk mamai, kad aš taip sakiau. Kai 
vėliava išdžius, mes ją pakelsime nuo žemės, gražiai sulanksty- 
sime ir net suvyniosime į popierių. Taigi viskas bus gerai. 

- O paskui pataisysime valčių pašiūrę ir iškelsime naują 
stiebą, taip, tėveli? - Dabar jis atrodė iš tiesų susirūpinęs. Matyt, 
griuvėsių vaizdas ir jam ėmė atrodyti nemalonus. 

Patapšnojau sūnui per petį. 

- Ar ne per daug nori iš karto? 

- Ar galiu nubėgti pas Baiberius ir pažiūrėti, kas ten atsitiko? 

-Palūkėk dartruputį. Jie dabar irgi tvarkosi po audros, o tokie 
rūpesčiai kartais labai sugadina žmonėms nuotaiką, - pasakiau, 
galvodamas apie Nortoną. 

- Gerai: Atia! - Jis pasisuko bėgti. 

- Netrukdyk kaimynams dirbti, vyruti. Bili! 

Berniukas grįžtelėjo per petį. 

- Nepamiršk, ką sakiau apie tuos laidus. Jei pamatysi dar kur 
nors, neik artyn. 

- Žinoma, tėte. 

Dar kelias minutes pastovėjau ant kranto, apžiūrinėdamas 
audros padarytą žalą, paskui vėl pažvelgiau į rūką. Man pasiro- 

dė, kad jis priartėjo, tačiau nebuvau tuo tikras. Jeigu tikrai 
priartėjo, tai nusižengdamas fizikos dėsniams, nes vėjas - leng- 
vas brizas - pūtė nuo mūsų pusės. O tokie dalykai, kaip žinote, 
gamtoje neįmanomi. Rūkas buvo baltas, visiškai baltas. Jo 
baltumą galėjai palyginti su ką tik iškritusiu sniegu sodriai 
mėlyno žiemos dangaus fone. Tačiau sniegas visada atspindi 
tūkstančius deimantinių saulės spindulių, o šis keistas rūkas, 
nors ryškus ir švarus, nė trupučio neblizgėjo. Stefa, aišku, klydo 
sakydama, kad giedrą dieną rūkas nekyla. Pasitaiko ir giedrą 
dieną, tačiau tada prisisotinusiame drėgmės ore atsiranda vaivo- 
rykštė. O šiandien vaivorykštės nebuvo. 

Bloga nuojauta vėl sugrįžo, bet ją tučtuojau išblaškė staiga 
netoliese pasigirdes žemas mechaninis pūkštimas “uch-uch- 
uch!" ir Ji palydėjęs: “Ot, šūdas!" Pūkštimas vėl pasikartojo, tik 
šįkart be keiksmažodžio. Trečią kartą motoro čiaudėjimą lydėjo 
frazė “Kad tave sutrauktų...", ištarta tonu žmogaus, kuris ryžosi 
pats susidoroti su sunkia užduotimi, tačiau greitai nusivylė. 

- Uch-uch-uch-uch... 

Tyla. 

Po to: 

- Ach, tu šunsnuki! | 

Šyptelėjau. Garsas gerai sklido pakrante, o dirbančių pjūklų 
zvimbimas aidėjo iš tolimesnių sklypų. Todėl aš lengvai atpaži- 
nau ne ypač malonų savo kaimyno, garsiojo advokato Brento 
Nortono balsą. 

Nusileidau prie vandens apsimesdamas, kad einu apžiūrėti 
tiltelio, audros išmesto ant mūsų bangolaužio. Iš čia galėjau 
matyti Nortoną, plušantį pušų spygliais nubertoje aikštelėje 
priešais savo verandą. Jis mūvėjo dažais ištepliotus džinsus ir 
vilkėjo baltus sportinius marškinėlius. Elegantiška keturiasde- 
šimtdolerinė šukuosena buvo visai praradusi formą, veidu žliau- 
gė prakaitas. Priklaupęs ant vieno kelio, Nortonas beviltiškai 
mėgino užvesti savąjį benzopjūklą, kur kas didesnį ir galingesnį 

už manąjį pjūklelį, kadaise pirktą vietinėje parduotuvėje už 79 
dolerius 85 centus. Jo galiūne, atrodo, buvo viskas, išskyrus 
mygtuką. Nortonas atkakliai tampė starterio lyną, tačiau nesu- 
gebėjo išgauti nieko kito, tik apatišką “uch-uch-uch". Širdies 
gilumoje net apsidžiaugiau pamatęs, kad advokato kieme stovė- 
jusį piknikams skirtą stalą perpus perlaužė nuvirtęs geltonasis 
beržas. 

Nortonas iš visų jėgų patraukė starterį. 

- Uch - uch - uchuchuch - Och!Och!Och!.. Och!.. uch. 

Beveik pavyko, bičiuli. | 

Dar vienas herakliškas trūktelėjimas. 

- Uch-uch-uch. 

- Išgama, - sušvokštė Nortonas, įsiutęs ant savo | prašmatnaus 

benzopjūklo. 

Grįžau prie namo, pirmąkart tą rytą jausdamasis iš tikrųjų 
gerai. Mano benzopjūklas užsivedė po pirmo trūktelėjimo, ir aš 
ėmiausi darbo. 


+ 


Apie dešimtą valandą kažkas patapšnojo man per petį. Atsi- 
sukęs pamačiau Bilį, vienoje rankoje laikantį alaus skardinėlę, 
kitoje - Stefos sudarytą pirkinių sąrašą. Įsikišęs sąrašą į užpaka- 
line džinsų kišene, paėmiau iš sūnaus alų - ne ledinis, tačiau bent 
jau vėsus. Retai kada alus atrodydavo toks skanus. Vienu mauku 
išgėriau pusę skardinės ir kilstelėjau ją Bilio pusėn. 

- Ačiū, vyruti. 

- Galima ir man? 

Leidau jam išgerti gurkšniuką. Bilis susiraukė ir grąžino 
skardinę. Ištuštinau ją iki dugno ir vos susilaikiau nesuspaudęės 
per vidurį. Jau treji metai, kai pas mus superkami tušti buteliai 
ir skardinės, tačiau senų įpročių sunku atsikratyti. | 

- Mama dar kažką prirašė apačioje, bet aš neįskaitau, - tarė 
Bilis. | 

Išsitraukiau iš kišenės popieriaus lapelį. “Niekaip nepagaunu 
“WOXO", - rašė Stefa. - Galbūt po audros jie negali išeiti į eterį?" 

“WOXO" - vietinė automatinė radijo stotis, ilgųjų bangų 
siųstuvais transliuojanti roko muziką. Ji yra Norvėjuje, maždaug 
už dvidešimties mylių į šiaurę nuo čia. Tačiau tai beveik viskas, 
ką pagauna mūsų senas silpnas imtuvas. 

- Pasakyk mamai "galbūt", - paliepiau Biliui, prieš tai perskai- 
tes jam Stefos klausimą. - Ir tegul ji pabando trumpųjų bangų 
diapazone paieškoti Portlendo. 

- Gerai. Tėveli, ar galima man kartu su tavimi važiuoti į 
miestą? | 

- Žinoma. Ir mama gali, jei nori. 

- Gerai! - Jis nudūmė su tuščia skardine rankoje. | 

Supjaustęs tris artimiausius medžius, pagaliau ėmiausi storo- 
jo. Po pirmo pjūvio kelioms minutėms išjungiau pjūklą, kad 
neperkaistų - medis jam buvo pernelyg didelis, bet aš tikėjausi 
susidoroti, jei tik neperkaitinsiu motoro. Kažin, ar nėra išvirtusių 
medžių ant žvyrkelio, vedančio į Kanzaso kelią, ėmiau spėlioti. 
Vos spėjau taip pagalvoti, miško properšoje švystelėjo oranžinis 
elektros tinklų tarnybos sunkvežimis, tikriausiai skubantis į 
tolimąjį mūsų keliuko galą. Vadinasi, viskas gerai - žvyrkelis 
neužverstas. Apie pusiaudienį elektrikai jau bus pas mus ir imsis 
tų nutrūkusių laidų. 

Nupjovęs didelį kamieno galą, nutempiau jį į alėjos kelkraštį 
ir nuverčiau nuo šlaito. Jis nuriedėjo žemyn į krūmus, vėl 
sužėlusius nuo to laiko, kai mano tėvas su savo broliais (visi jie 
buvo menininkai - Draitonai visada turėjo polinkį menui) iškirto 
brūzgynus alėjos pakraščiuose. 

Atgalia ranka nusivaliau nuo kaktos prakaitą galvodamas, 
kad būtų ne pro šalį išgerti dar alaus - viena skardinė tik sukelia 
troškulį. Paskui vėl paėmiau pjūklą, bet į galvą įkyriai lindo 
neramios mintys apie “WOXO". Būtent iš tos pusės atslinko 
keistasis rūkas. Ir būtent ten buvo Šeimoro miestelis (vietiniai 
taria “Šamoro"), kur įsikūręs “Projektas "Strėlė". 

Šitą “Projektą" Bilas Džostis laikė viena iš Juodojo Pavasario 
priežasčių. Vakarinėje Šeimoro dalyje, netoli tos vietos, kur 
miestelis ribojasi su Stonhemu, yra vyriausybinis draustinis, 
aptvertas spygliuota viela. Zoną saugoja sargybiniai, apžvalgi- 
nės televizijos kameros ir dar velniai žino kas. Bent taip man 
pasakojo. Pats aš nesu mates “Strėlės", nors senasis Šeimoro 
kelias eina tik per mylią nuo rytinio zonos pakraščio. 

Niekas nežinojo, iš kur atsirado pavadinimas “Strėlė", ir 
niekas negalėjo tiksliai pasakyti, ar tikrai toks šio projekto 
pavadinimas - jeigu tik jis iš tiesų egzistuoja. Bilas Džostis tikino, 
kad aptvertoje zonoje tikrai atliekami kažkokie darbai. Bet kai aš 
paklausiau, iš kur tai žino, jis ėmė kažką sapalioti esą jo dukte- 
rėčia dirba telefono stotyje “Kontinenta!", ir ji kažką nugirdo. 
Žodžiu, išsisuko nuo tiesaus atsakymo. 

- Atominiai reikalai, - prasitarė jis tądien, pasilenkęs prie 
“Skauto" lango ir kvėptelėjęs man į veidą alaus tvaiku. - Štai kuo 
jie ten užsiiminėja. Atomu šaudo į orą ir panašiai. 

- Oreir taip yra daugybė atomų, misteri Džosti, - įsiterpė Bilis. 
- Taip aiškina misis Neri. Ji sako, kad atomų visur pilna. 

Džostis įsmeigė į mano sūnų paraudusias akis, ir Bilis galų 
gale neišlaikė jo žvilgsnio. 

- Tai visai kiti atomai, sūneli. 

- Ach, taaaip... - sumurmėjo Bilis ir daugiau nebesiginčijo. 

Dikas Miuleris, mūsų draudimo agentas, tvirtino, kad “Pro- 
jektas "Strėlė" yra ne kas kita, kaip žemės ūkio bandymų stotis, 
atliekanti vyriausybinius užsakymus. 

 - Stambesni pomidorai, ilgesnis vaisių vedimo laikas, - gilia- 
mintiškai pareiškė Dikas ir toliau. tęsė savo gražbyliavimą apie 
tai, kaip aš galėčiau efektyviausiu būdu padėti savo šeimai, jei 
numirčiau jaunas. Dženina Loles, mūsų paštininkė, aiškino, kad 
ten dirba geologai - tyrimai, kažkuo susiję su skalūno nafta. Ji tai 
tikrai žino, nes jos vyro brolis dirbo pas žmogų, kuris... 

O misis Karmodi... Ji, atrodo, laikėsi tos pačios nuomonės 
kaip ir Bilis Džostis: ne paprasti, o kiti atomai. 

Atpjoviau dar dvi kalades nuo storojo medžio ir nuridenau 
nuo šlaito. Tada vėl atėjo Bilis su alaus skardine vienoje rankoje 
ir Stefos rašteliu kitoje. Aš tiesiog neįsivaizduoju, ar yra koks 
nors užsiėmimas, kuris Biliui patiktų labiau, negu vykdyti įvai- 
rius pavedimus. | 

- Ačiū, - padėkojau imdamas iš jo alų ir raštelį. 

- O man bus galima gurkšnelį? 

- Bet tik vieną. Aną kartą tu nugėrei du. Nenoriu, kad 
lakstytum girtas dešimtą valandą ryto. 

- Jau penkiolika po, - droviai šyptelėjo jis virš skardinės. 

Aš taip pat nusišypsojau: žinoma, ne pribloškiantis sąmojis, 
bet Bilis taip retai juokauja. Paskui perskaičiau raštelį: “Pagavau 
per radiją “JBO", - rašė Stefa. - Nenusigerk, nes nenuvažiuosi į 
miestą. Iki priešpiečių leidžiu išgerti dar vieną skardinę, bet ne 
daugiau. Kaip manai, žvyrkelis laisvas?" 

Atidaviau raštelį Biliui ir pasiėmiau alų. 

- Perduok mamai, kad kelias laisvas - aš mačiau, kaip juo 
pravažiavo elektrikų sunkvežimis. Netrukus jie bus ir pas mus. 
- Gerai. | | 

- Stok, vyre! | 

- Ką, tėte? 

- Pasakyk mamai, kad viskas gerai. 

Jis nusišypsojo, tarsi iš pradžių būtų pakartojęs mano žodžius 
mintyse. 

- Gerai! | | 

Bilis nukūrė namo, o aš stovėjau ir žiūrėjau, kaip švysčioja jo 
sportbačių padai. Myliu jį. Kai pažvelgiu į jo veidą arba kai 
mudviejų žvilgsniai susitinka, man kažkodėl ima atrodyti, kad 
pasaulyje iš tiesų viskas gerai. Žinoma, tai netiesa: mūsų pasau- 
lyje niekada nebūna viskas gerai, ir niekada nebuvo. Tačiau 
žiūrėdamas į savo berniuką, imu tikėti šia netiesa. 

Nugėriau truputį alaus, atsargiai pastačiau skardinę ant 
akmens ir vėl ėmiausi darbo. Maždaug po dvidešimties minučių 

kažkas patapšnojo man per petį. Atsisukau, tikėdamasis vėl 
pamatyti Bilį, bet už manęs stovėjo Brentas Nortonas. Išjungiau 
benzopjūklą. 

Jis atrodė visai nepanašus į save. Suprakaitavęs, pavargęs, 
nelaimingas ir kiek sutrikęs. 

- Sveikas, Brentai, - pasisveikinau aš. 

Paskutinį kartą mudu išsiskyrėme susipykę, ir aš nežinojau, 
kaip man dabar elgtis. Mintyse šyptelėjęs pagalvojau, kad jis 
tikriausiai jau penkias minutes stovi už mano nugaros ir krenkš- 
čia, negirdimai pro nirtulingą pjūklo riaumojimą, nesiryždamas 
užkalbinti. Šią vasarą dar nebuvau matęs Nortono iš arti. Jis 
sulyso, bet dėl to neatrodė geriau. Turėjo atrodyti, nes jam 
tekdavo nešiotis dvidešimt svarų viršsvorio, bet neatrodė. Bren- 
to Žmona mirė pernai lapkričio mėnesį. Nuo vėžio, kaip pranešė 
Stefai Agė Baiber, kuri visada žinojo, kas nuo ko mirė - kiekvie- 
noje apylinkėje yra tokių žmonių. Iš to, kaip Nortonas žeminda- 
vo ir niekindavo savo žmoną (panašiai, kaip kad patyręs mata- 
doras pasimėgaudamas smaigsto banderiles į seno, nerangaus 
buliaus šonus), spėjau, kad jos mirtis pradžiugino garbųjį advo- 
katą. Jei kas manes būtų paklausęs, gal netgi būčiau pasakęs, 
kad kitą vasarą jis pasirodys su mergina, dvidešimčia metų 
jaunesne už jį, ir kvaila, savimi patenkinto žmogaus šypsena 
veide. Tačiau vietoj kvailos šypsenos išvydau tik dar daugiau 
raukšlių, o poodinis riebalų sluoksnis ištirpo kažkaip ne tose 
vietose, kur reikėjo, palikęs odoje maišus, raukšles ir klostes. 
Akimirką man kilo noras nusivesti jį į saulėtą vietą, pasodinti prie 
nuvirtusio medžio, įduoti į rankas savo alaus skardinę ir nupiešti 
anglimi jo portreto eskizą. | | 

- Sveikas, Deivai, - atsakė Nortonas po ilgokos pauzės. Tyla, 
netrikdoma benzopjūklo ūžimo ir žviegimo, atrodė dar nesma- 
gesnė. Jis vėl patylėjo, paskui burbtelėjo: - Tas medis. Prakeiktas 
medis. Atleisk. Tu buvai teisus. 

Gūžtelėjau pečiais. 

- Kitas medis nukrito ant mano mašinos, - pridūrė Nortonas. 

- Užjaučiu..: - pradėjau aš, bet staiga mane persmelkė baisi 
nuojauta. - Bet ne ant “Ti-Berdo"? 

- Taip. Ant jo. 

Nortonas turėjo prašmatnų 1960-ųjų laidos patobulintą “Ti- 
Berdą": rida tik trisdešimt tūkstančių mylių, iš vidaus ir iš išorės 
automobilis buvo vidurnakčio dangaus spalvos. Nortonas važi- 
nėdavo juo tik vasarą, ir tai labai retai. Jis ėjo iš proto dėl savo 
mašinos, kaip kad kai kurie žmonės eina iš proto dėl elektrinių 
traukinių, laivų modelių ir sportinių pistoletų. 

- Tai velniava, - tariau aš, nuoširdžiai jo gailėdamasis. Norto- 
nas lėtai palingavo galvą. 

- Aš niekada nepalikdavau jo lauke. Visada tik garaže, pats 
žinai. Paskui tariau sau - kokio velnio. Palikau kieme, ir sena 
sutrūnijusi pušis nuvirto ant jo. Visas stogas įlenktas. Maniau, 
nupjausiu... turiu galvoje tą pušį... bet niekaip negaliu užvesti 
benzopjūklo... o užmokėjau už tą šūdą du šimtus dolerių... ir 
if... | 

Iš jo gerklės iššiveržė keistas tylus klanksėjimas. Lūpos krutė- 
jo tarsi bedančio senio, žiaumojančio datules. Akimirką net 
pamaniau, kad jis tuoj apsižliiumbs kaip vaikas smėlio dėžėje. 
Tačiau Nortonas šiaip taip susivaldė, gūžtelėjo pečiais ir nusisu- 
ko, tarsi norėdamas pasižiūrėti į mano supjaustytą medį. 

- Ką gi, aš galėčiau pažiūrėti, kas atsitiko tavo pjūklui, - 
pasiūliau. - “Ti-Berdas" buvo apdraustas? 

- Taip, - atsakė jis. - Kaip ir tavo valčių pašiūrė. 

Aš supratau, ką jis turėjo omenyje, ir vėl prisiminiau, ką sakė 
Stefa apie draudimą. 

- Klausyk, Deivai, ar nepaskolintum man savo “Sabos"? Noriu 
nulėkti į miestą, nusipirkti duonos, kokių nors užkandžių ir 
alaus. Daug alaus. | 

- Mudu su Biliu važiuosime “Skautu". Jei nori, gali vykti su 
mumis. Tik turėsi padėti man nutempti nuo kelio likusią kamie- 
no dalį. 

- Mielai. 

Nortonas stvėrė vieną galą, bet nepajėgė net pakelti jo nuo 
žemės, todėl beveik visą darbą man teko dirbti vienam. Galų gale 
mums pavyko nuridenti medį į kelkraščio brūzgynus. Nortonas 
sunkiai šnopavo vos atgaudamas kvapą, visas išraudo kaip 
burokas. O prieš tai jis tiek privargo, trūkčiodamas savo benzo- 
pjūklo starterį, kad aš rimtai sunerimau dėl jo širdies. 

- Kaip jautiesi? - paklausiau, ir jis linktelėjo vis dar greitai 
alsuodamas. - Tada eime pas mus. Pavaišinsiu alumi, palengvės. 

- Ačiū, - padėkojo Nortonas. - Kaip gyvuoja Stefani? - Jis 
pamažu ėmė atgauti įgimtą pasipūtėliškumą, kurio aš negalėjau 
pakęsti. 

- Ačiū, gerai. 

- O sūnelis? 

- Ir jis taip pat. 

- Malonu girdėti. | 

Nuostabos šešėlis šmėkštelėjo Stefos veidu, kai ji pamatė, su 
kuo aš ateinu. Nortonas nusišypsojo, žvilgsniu šliaužiodamas jos 
sportiniais marškinėliais, glaudžiai aptempiančiais krūtinę. Iš 
tiesų, jis nelabai pasikeitė per tą laiką. 

- Sveikas, Brentai, - atsargiai tarstelėjo Stefa, ir iš už jos 
nugaros tučtuojau iškišo galvą Bilis. 

- Labas, Stefani. Labas, Bili. | 

- Brento “Ti-Berdą" gerokai aplamdė audra, - tariau žmonai. 
- Nuvirtęs medis įlaužė stogą. 

- O, ne! 

Gerdamas alų, Nortonas iš naujo papasakojo, kaip tai atsiti- 
ko. Aš gurkšnojau jau trečią skardinę, bet nė trupučio neapgir- 
tau: matyt, dirbdamas išprakaitavau visą alkoholį. 

- Brentas vyks į miestą su mumis. 

- Bijau, kad jūs ten ilgokai užtruksite. Galbūt teks važiuoti net 
į Norvėjaus parduotuvę. | | 

- Kodėl? 

- Na, jei Bridžtone taip pat nėra elektros... 


- Mama sako, kad kasos aparatai ir visa kita nedirba be 
lektros, - paaiškino Bilis. | 

Ką gi, ji teisi. 

- Tu dar nepametei sąrašo? 

Paplekšnojau delnu per užpakalinę kelnių kišenę. 

Stefa pasisuko į Nortoną: 

- Labai užjaučiu tave dėl Karlos mirties, Brentai. Mes visi 
užjaučiame. 

- Ačiū, - tarė Nortonas. - Ačiū jums. 

Vėl stojo nesmagi tyla, bet ją sutrikdė Bilis, jau spėjęs persi- 
mauti džinsus ir apsiauti naujus sportbačius. 

- Jau galime važiuoti, tėveli? | 

- Manau, kad galime. Tu pasiruošes, Brentai? 

- Duok dar vieną.alaus kelionei, ir aš būsiu pasiruošęs. 

Stefa suraukė antakius. Ji niekada nepritarė “dar-vienos- 
kelionei" principui ir tiems vyrams, kurie vairuoja automobilį, 
įsistatę tarp šlaunų alaus skardinę. Aš nežymiai linktelėjau 
žmonai, ir ji, gūžtelėjusi pečiais, atnešė Nortonui alų. Man 
nesinorėjo vėl su juo pyktis. 

- Ačiū, - tarė jis Stefai, tačiau ne nuoširdžiai dėkodamas, otik 
abejingai sumurmėjęs, tarsi kalbėtų su padavėja restorane. 
Paskui vėl pasisuko į mane. - Pirmyn, Makdafai! 

- Lukterėk minutėle, - tarstelėjau aš ir nuėjau į svetainę. 

Nortonas nukėblino iš paskos ir tučtuojau ėmė aimanuoti, 
pamatęs įvirtusį beržą. Bet tą akimirką manęs nedomino nei jo 
įspūdžiai, nei naujo stiklo kaina. Pro sustumiamas stiklines duris 
žiūrėjau į ežerą. Kol pjoviau medžius, vėjas truputį sustiprėjo ir 
oro temperatūra pakilo kokiais penkiais laipsniais. Tikėjausi, 
kad keistasis rūkas, kurį pastebėjau iš ryto, bus jau tikrai išsisk- 
laidęs, bet klydau. Rūkas netgi pasislinko arčiau ir dabar siekė 
ežero vidurį. 

- Aš jį dar iš ryto pastebėjau, - pasipūtėliškai pareiškė Norto- 
nas. - Manyčiau, tai kažkokia temperatūrinė inversija. 

Man labai nepatiko tas rūkas. Nieko panašaus gyvenime dar 
nebuvau mates. Labiausiai kėlė nerimą stebėtinai tiesi rūko 
fronto linija. Gamtoje neegzistuoja tokios linijos: tiesė - žmogaus 
išradimas. Be to, gąsdino akinantis rūko baltumas, visiškai 
matinis, be jokios drėgmės žvilgesio. Dabar rūką nuo kranto 
skyrė vos pusė mylios, ir kontrastas tarp jo baltumo i ir dangaus 
bei ežero mėlio dar labiau išryškėjo. | 

- Važiuojam, tėte! - Bilis truktelėjo mane už kelnių. 

Mes grįžome į virtuvę, ir Nortonas praeidamas dar kartą 
žvilgtelėjo į medį, įvirtusį mūsų svetainėn. 

- Gaila, kad tai ne obelis, a? -- paklausė Bilis. - Taip mama 
pasakė. Juokinga, ar ne tiesa? 

- Tavo mama tiesiog nuostabi, Bili, - pareiškė Nortonas, 
atsainiai pašiaušęs berniukui plaukus, ir jo žvilgsnis vėl įsmigo į 
Stefos marškinėlius. Ne, jis tikrai ne toks Žmogus, kurį aš 
galėčiau pamėgti. 

- Klausyk, Stefa, sal tu važiuotum su mumis, - pasiūliau 
žmonai. Nežinau kodėl, bet man nesinorėjo palikti jos vienos. 

- Ne, aš geriau eisiu ravėti daržo. - Ji metė reikšmingą žvilgsnį 
į Nortono pusę, paskui vėl pasisuko į mane. - - Širyt aš čia 

vienintelė, galinti dirbti be elektros. S 

Nortonas nusikvatojo - pernelyg nuoširdžiai. 

Aš supratau, ką ji norėjo pasakyti, bet vis tik pabandžiau dar 
kartą. 

- Tikrai nevažiuosi? 

- Tikrai, - - ryžtingai atsakė Stefa. „Bet to, keli įprasti “pasilenk- 
atsitiesk" pratimai man bus tik į naudą. 

- Ką gi, tik per ilgai neužsibūk saulėje. 

- Užsidėsiu šiaudinę skrybėle. Prigaminsiu sumuštinių iki 
jums grįžtant. 

- Gerai. . 

Stefa atkišo lūpas bučiniui. 

- Būk atsargus. Kanzaso kelyje taip pat gali pasitaikyti nuvir- 
tusių medžių, pats žinai. 

- Būsiu atsargus. 

- Ir tu taip pat, - tarė ji Biliui ir pabučiavo į skruostą. 

- Gerai, mama. - Berniukas išlėkė laukan, garsiai trinktelėjęs 
durimis. | | 

Mudu su Nortonu išėjome paskui jį. * 

- Gal geriau iš pradžių užsukime pas tave ir nukelkime medį 
nuo tavo mašinos? - paklausiau aš, staiga ėmęs ieškoti dingsčių 
atidėti kelionę į miestą. 

- Nenoriu net žiūrėti į tą puse, kol neužkąsiu ir neišgersiu 
kelių tokių, - atšovė Nortonas, kilstelėjęs alaus skardinę. - Kas 
įvyko, to nebepakeisi, bičiuli. | | " 
* Man nepatiko, kad jis mane vadina “bičiuliu". 

"Mesvisi trys įsitaisėme “Skauto" priekyje (tolimajame garažo 
sale sužvilzo mano senas sniego valytuvas, primindamas būsi- 
mas Kalėdas), ir aš atbulas išvažiavau iš garažo. Po ratais 
sutraškėjo audros nulaužtos šakelės. Stefa stovėjo ant asfaltuoto 
takelio, vedančio į pačiame mūsų sklypo pakraštyje esantį daržą. 
Vienoje pirštinėtoje rankoje ji laikė sodininko žirkles, kitoje - 
kauptuką, ant galvos buvo užsidėjusi seną panamą nulėpusiais 
kraštais, ir jos veidą dengė šešėlis. Aš dukart trumpai spustelėjau 
signalą, ir Stefa atsakydama pamojavo ranka, kurioje laikė 
žirkles. Mes išvažiavome į kelią. B 

Nuo to laiko savo žmonos daugiau nebemačiau. 


< 


Žvyrkelyje mums teko vieną kartą sustoti. Jau po to, kai ryte 
pravažiavo elektrikų automobilis, daili neaukšta pušis nuvirto 
skersai kelio. Mudu su Nortonu išlipome ir atitraukėme medį 
šiek tiek į šalį, kad “Skautas" galėtų pravažiuoti. Tempdami 
smarkiai išsitepėme rankas sakais. Bilis norėjo mums padėti, bet 
aš pamojau jam, kad liktų mašinoje - bijojau, kad netyčia kokia 
šaka neišdurtų mažyliui akies. Seni medžiai visada man primena 

Entus iš nuostabiosios Tolkino sagos apie Žiedų valdovus - tuos 
piktuosius Entus. Seni medžiai tik ir taikosi kuo nors pakenkti 
žmonėms. Nesvarbu, ką jūs veiktumėte - slidinėtumėte žiemą ar 
tiesiog vaikštinėtumėte po mišką vasarą. Seni medžiai visada 
taikosi pakenkti žmogui ir turbūt užmuštų, jei tik galetų. 

Kanzaso kelyje nebuvo išvirtusių medžių, tačiau keliose vie- 
tose pastebėjome nutrauktus laidus. O maždaug už ketvirčio 
mylios nuo turistinės stovyklos “Viki Lin" pakelės griovyje gulėjo 
elektros stulpas. Laidai, apsiraizgę apie jo viršūnę, styrojo į šalis 
tarsi pašiaušti laukinio plaukai. 

- Taip, audra buvo neeilinė, - pratarė Nortonas lygiu, teismo 
posėdžiuose išlavintu balsu. Bet šįkart jis kalbėjo iš tiesų rimtai, 
o ne tiesiog norėdamas padaryti įspūdį klausytojams. 

- Tikrai, - pritariau aš. 

- Žiūrėk, tėte! 

Bilis rodė į Eličo daržinės liekanas. Jau dvylika metų Tomio 
Eličo lauko gale kėpsojo toji suklypusi daržinė, paskendusi tarp 
saulėgrąžų ir vėdrynų. Kiekvieną rudenį manydavau, kad po 
žiemos jos nebepamatysiu, bet kiekvieną pavasarį ji stovėdavo 
kaip stovėjusi. O dabar daržinės nebeliko - tik nuolaužų krūva ir 
vėjo nuplėštas stogas su išsilaksčiusiomis į šalis stoglentėmis. 
Išmušė ir jos valanda. Kažkodėl mane persmelkė skausminga, 
niūri nuojauta. Atūžė audra ir viską sulygino su žeme. | 

Nortonas išgėrė alų iki dugno, sulamdė skardinę ir nerūpes- 
tingai numetė ją ant “Skauto" grindų. Bilis prasižiojo, norėda- 
mas kažką sakyti, bet vėl susičiaupė - mandagus vaikas. Norto- 
nas atvyko iš Niudžersio, kur buteliai ir skardinės dar nesuper- 
kami. Manau, galima atleisti jam už tai, kad sulamdė mano 
penkis centus, juolab kad aš pats vos susilaikydavau šito nepada- 
ręs. | | 

Bilis ėmė sukinėti radijo imtuvą, ir aš paprašiau jo pažiūrėti, 
ar negrįžo į eterį “WOXO". Jis suko iki ilgųjų bangų diapazono 
galo, bet neaptiko nieko, išskyrus monotonišką ūžimą. Mažylis 

pažvelgė į mane ir gūžtelėjo pečiais. Pabandžiau prisiminti, 
kokių dar stočių yra anapus to keistojo rūko. 

- Pamėgink rasti “WBLM", - tariau. 

Jis ėmė sukti ratuką į kitą pusę, pagavo “WJBO" ir WIGY" 
jos dirbo kaip paprastai. Tačiau “WBLM", pagrindinė Meino 
radijo stotis, transliuojanti pažangųjį roką, tylėjo. | 

- Keista, - sumurmėjau. 

- Kas? - paklausė Nortonas. 

- Taip, nieko. Tiesiog galvoju. 

Bilis atsuko “WJBO", transliavusią muzikinę laidą. I Netrukus 
mes pasiekėme Bridžtoną. 

Prekybinio centro “Nordž" skalbykla buvo uždaryta, nes ką 
gali veikti skalbimo automatai be elektros? Tačiau Bridžtono 
vaistinė ir maisto prekių parduotuvė “Federal Fuds" dirbo. 
Mašinų stovėjimo aikštelė prieš parduotuvę buvo sausakimša, 
kaip visada vidurvasaryje, ir dauguma automobilių buvo su kitų 
valstijų numeriais. Saulėkaitoje būreliais stoviniavo žmonės, 
aptarinėdami vakarykštę audrą - vyrai su vyrais, moterys su 
moterimis. 

Pastebėjau misis Karmodi, iškamšų valdovę ir vandens iš 
supuvusio kelmo žiniuonę, dėvinčią akį rėžiančios citrininės 
spalvos švarką ir kelnes. Ji įplaukė į gastronomą, pasikabinusi 
ant rankos pirkinių krepšį, savo dydžiu labiau primenantį kelio- 
ninį lagaminą. Paskui kažkoks idiotas su džinsine striuke, veid- 
rodiniais akiniais nuo saulės ir-be šalmo ant “Jamahos" pralėkė 
pro šalį, tik per colį neužkliudęs “Skauto" priekinio bamperio. 

- Avigalvis! - sumurmėjo Nortonas. | 

Apvažiavau aikštelę, ieškodamas geresnės vietos mašinai. 
Vietų nebuvo. Aš jau pasiryžau ilgai kelionei pėsčiomis iš tolimo- 
jo aikštelės krašto, kai man staiga nusišypsojo sėkmė: iš pirmo- 
sios eilės, prieš pat įėjimą į parduotuvę, pajudėjo nedidelio 
autobuso dydžio: žalias "Kadilakas“. Vos jis išvažiavo, šmurkšte- 
lėjau jo vieton. 

Pirkinių sąrašą padaviau Biliui. Jam dar tik penkeri, bet jis jau 
moka skaityti spausdintas raides. 

- Imk vežimėlį ir pradėk. Noriu dar paskambinti mamai. 
Misteris Nortonas tau padės. Aš tuoj ateisiu. 

Mes išlipome iš mašinos, ir Bilis tučtuojau įsikabino Nortonui 
į ranką. Kai jis buvo mažesnis, mes išmokėme jį nevaikščioti po 
mašinų stovėjimo aikštelę be suaugusiųjų, ir berniukas iki šiol 
neužmiršo šio įpročio. Nortonas iš pradžių nustebo, bet paskui 
nusišypsojo, ir aš beveik atleidau jam godžius žvilgsnius į Stefą. 

Nuėjau prie telefono, kabančio ant sienos tarp vaistinės ir 
skalbyklos. Kažkokia leipstanti nuo kaitros apkūni moteriškė 
violetine suknele piktai klibino aukštyn žemyn telefono ragelio 
šakutę. Atsistojau už jos, susikišęs rankas į kišenes. Pats nesup- 
ratau, kodėl taip jaudinuos dėl Stefos ir kodėl tas nerimas siejasi 
su baltu, bet nežvilgančiu rūku, nutilusiomis radijo stotimis... ir 
“Projektu "Strėlė". | | 

Moteriškė nudegusiais, šlakuotais, tukliais pečiais atrodė 
panaši į suprakaitavusį oranžinį vaiką. Ji tėkštelėjo ragelį ant 
šakutės, pasisuko į vaistinę ir tada pastebėjo mane. 

- Pataupykite savo centus. Vien tik 'pyp-pyp-pyp", - susiner- 
vinusi pareiškė ji ir nuėjo šalin. | 
Aš vos nepliaukštelėjau sau per kaktą. Na, žinoma, kažkur 
vėtra bus nutraukusi ir telefono liniją. Dalis laidų nutiesta po 
žeme, bet toli gražu ne visi. Vis dėlto pamėginau paskambinti. 
Šiose apylinkėse telefonai-automatai iš tų, kuriuos Stefa vadina 
“paranojiniais". Užuot iš karto įmetęs dešimt centų, jūs iš pra- 
džių laukiate signalo, paskui renkate numerį. Kai kas nors 
atsiliepia, telefonas automatiškai išjungia garsą, ir jums reikia 
kuo skubiau įmesti monetą, kol atsiliepęs Žmogus nepadėjo 
ragelio. Toks būdas labai erzina, tačiau tą dieną aš tikrai sutau- 
piau dešimt centų. Kaip ir sakė anoji dama, girdėjosi tik “pyp- 
PYP-PYP = 

Pakabinau ragelį ir lėtai priėjau prie parduotuvės kaip tik tuo 
metu, kai ten įvyko nedidelis linksmas incidentas. Du pagyvenę 

sutuoktiniai plepėdami tarpusavyje artinosi prie įėjimo. Ir tebep- 
lepėdami atsitrenkė į duris. Senukai sustojo, ir moteriškė nus- 
tebusi aiktelėjo. Jie nieko nesuprasdami pažvelgė vienas į kitą, 
paskui nusijuokė. Vyras atidarė žmonai duris - stumti teko 
stipriai, nes durys su “elektrine akimi" paprastai būna sunkios, 
- ir jie įėjo vidun. Kai dingsta elektra, žmones užklumpa šimtai 
netikėtumų. 

Stumtelėjęs duris, įėjau į parduotuvę i ir iš karto pastebėjau, 
kad oro kondicionieriai neveikia. Paprastai vasarą jie paleidžia- 
mi visu pajėgumu, ir žmogus, pabuvęs valandą parduotuvėje, 
gali net persišaldyti. 

Kaip ir visos šiuolaikinės didelės parduotuvės, “Federal Fuds" 
buvo išplanuota kaip labirintas, kur modernios prekybinės tech- 
nikos valia visi pirkėjai paverčiami baltosiomis pelėmis. Produk- 
tai, iš tikrųjų jums reikalingi - pavyzdžiui, duona, pienas, mėsa, 
alus, šaldyti pietūs, - yra tolimiausiame parduotuvės gale, ir 
norėdami ten patekti, turite praeiti pro galybę daiktų, perkamų 
impulsyviai, - pradedant žiebtuvėliais ir baigiant guminiais 
kaulais šunims. 

Užmečiau akį į vaisių ir daržovių skyrių, bet nei Nortono, nei 
sūnaus ten nebuvo. Senoji dama, atsitrenkusi į duris, apžiūrinėjo 
greipfrutus. Jos vyras buvo išsitraukęs tinklelį pirkiniams. 

Nuėjau palei lentynas, paskui pasukau į kairę ir radau saviš- 
kius trečiajame praėjime, kur Bilis neryžtingai sustojo prie želė 
pakelių ir pudingo koncentratų. Nortonas stovėjo už jo nugaros, 
įsmeigęs akis į Stefos sudarytą sąrašą, ir atrodė toks sutrikęs, kad 
aš nejučia šyptelėjau. 

Ėmiau brautis prie jų pro pusiau prikrautus vežimėlius ir 
pirkėjus, tuštinančius lentynas (matyt, Stefa buvo ne vienintelė, 
pasidavusi “voverės" instinktui). Nortonas paėmė nuo viršutinės 
lentynos du stiklainius pyrago įdaro ir padėjo juos į vežimėlį. 

- Kaip sekasi? - paklausiau. 

Aiškiai apsidžiaugęs Nortonas atsisuko. 

- Puikiai. Ar ne, Bili? 

- Žinoma, - atsakė Bilis ir nesusilaikęs gana kandžiai pridūrė: 
- Bet daug ko ir misteris Nortonas nesugebėjo įskaityti. 

- Duok man pažiūrėti. 

Paėmiau popieriaus lapelį. Kiekvieną įvykdytą punktą Norto- 
nas pažymėjo tvarkinga advokatiška “varnele". Jų buvo koks 
pustuzinis, įskaitant pieną ir kokakolą. Liko dar apie dešimt 
produktų. | 

- Teks grįžti į vaisių ir daržovių skyrių, - tariau. - Mamai 
reikalingi agurkai ir pomidorai. 

Bilis ėmė sukti vežimėlį, o Nortonas tarstelėjo: 

- Tu geriau pažiūrėk, kokia eilė, Deivai. 

Aš nuėjau pažiūrėti. Iš tiesų, tokį vaizdą gali išvysti nebent 
laikraščio nuotraukoje su šmaikščiu užrašu apačioje, kai nau- 
jienų nedaug, ir laikraštininkai neturi ko spausdinti. Dirbo tik dvi 
kasos, ir dviguba apsikrovusių pirkiniais žmonių eilė driekėsi 
prie beveik ištuštėjusių duonos lentynų, sukosi į dešinę ir nyko 
už šaldytuvų su šaldytais produktais. Naujutėlaičiai kompiuteri- 
zuoti kasos aparatai buvo uždengti užvalkalais, o dvi nusikama- 
vusios 5 merginos: skaičiavo pirkinių kainas kišeniniais kalkuliato- 
- Bedas Braunas ir Olis Viksas. Olis man patiko kur kas labiau už 
Bedą, kuris, mano manymu, įsivaizdavo esąs savotiškas gastro- 
nomo pasaulio Šarlis de Golis. 

Kai kuri nors iš merginų baigdavo skaičiuoti, Bedas arba Olis 
pridėdavo lapelį su suma prie pirkėjo banknotų ar čekio ir 
mesdavo į specialią dėže. Visi keturi buvo išvarge ir šlapi nuo 
prakaito. 

- Gal pasiėmei su savimi kokią įdomią knygelę? - tarė Norto- 
nas, priėjęs prie manęs. - Atrodo, teks ilgokai pastovėti. 

„ Pagalvojau apie Stefą, likusią vieną namie, ir mane vėl apėmė 
nerimas. 

- Tu gali nueiti ir pasiimti, ko tau reikia, . pasiūliau Nortonui. 
- Mudu su Biliu susirasime, ko dar trūksta pagal sąrašą. 

- Gal paimti ir tau alaus? 

Nors mūsų santykiai atsinaujino, neturėjau jokio noro šian- 
dien prisigerti su Nortonu. Ypač dabar, kai aplinkui dedasi tokie 
keisti dalykai. 

- Ačiū, Brentai, bet aš... 

Man pasirodė, kad jo veidas sekundę suakmenėjo. 

- O'kei, - trumpai atsakė jis ir nuėjo. 

Žiūrėjau, kaip tolsta Nortonas, kai staiga Bilis timptelėjo 
mane už marškinių. 

- Kalbėjai su mama? 

- Ne. Telefonas neveikia. Matyt, vėjas nutraukė laidus. 

- Tu jaudiniesi dėl jos? 

- Ne, - sumelavau aš. O iš tiesų nervinausi, pats nesupiasda- 
mas kodėl. - Ne. O tu? 

- Neee... - Bet mažylis taip pat jaudinosi, tai ibuvo matyti išjo 
veido. 

Mums reikėjo iškart važiuoti namo. Bet galbūt ir tada a Jau 
buvo per vėlu. 


11. Rūko aTSLinkimas 


Mes brovėmės atgal prie vaisių ir daržovių skyriaus tarsi 
lašišos, kovojančios su srove. Pastebėjau keletą pažįstamų veidų: 
Maiką Hatleną, vieną iš miesto Tarybos narių, misis Repler, 
pradinės mokyklos mokytoją (daugelio trečiaklasių kartų siau- 
bas su šypsena lūpose apžiūrinėjo melionus), misis Terman, kai 
kada likdavusią su Biliu, kai mudu su Stefa kur nors išeidavome 
dviese. Tačiau daugiausia čia buvo susirinkę vasarotojai. Jie 
krovėsi į vežimėlius nereikalaujančius paruošimo produktus ir 
laidė sąmojus apie “rūsčias sąlygas". Rūkytos ir virtos mėsos 
gaminių skyrių jie ištuštino švariai, kaip kad ištuštinami atpigin- 
tų knygelių stendai: ten neliko nieko, išskyrus kelis pakelius 
dešros faršo, trupučio mėsos duonos ir vienišo, kai ką primenan- 
čio dešrigalio. 

Paėmiau pomidorų, agurkų ir stiklainį majonezo. Stefai dar 
buvo reikalingas rūkytas kumpis, bet jo nebeliko. Paėmiau vietoj 
jo dešros faršo, nors nuo to laiko, kai laikraščiai pranešė, jog 
kiekviename pakelyje yra tam tikrų priemaišų nuo vabzdžių 
(nemokamas priedas), niekada nevalgiau jo su dideliu apėtitu. 

- Žiūrėk, - tarė Bilis, kai mudu apsukome kampą ir patekome 
į ketvirtą praėjimą. - Kareiviai. 

Jie buvo dviese. Pilkšvos uniformos smarkiai išsiskyrė spal- 
vingų vasarinių ir sportinių drabužių fone. Miestiečiai seniai 
apsiprato su kareivių pasirodymu gatvėse - nuo Bridžtono iki 
“Projekto “Strėlė" zonos buvo ne daugiau kaip trisdešimt mylių. 
Šiedu atrodė visai jauni - jiems turbūt dar ir barzda nežėlė. 

Permetęs akimis sąrašą, įsitikinau, kad paėmiau viską... ne, 
beveik viską. Pačiame lapelio gale, tarsi vėliau sugalvojusi, Stefa 
prašė nupirkti ir butelį “Lanserso". Tai man patiko. Kelios taurės 
vyno, Biliui nuėjus gulti, ir galbūt lėta meilės valandėlė prieš 
miegą. | 

Palikęs vežimėlį, nuėjau į alkoholinių gėrimų skyrių ir išsirin- 
kau reikalingą butelį. Eidamas atgal, už aukštų dviverių sandėlio 
durų išgirdau monotonišką didelio generatoriaus ūžesį. 

Matyt, jis buvo pakankamai galingas, kad paiaikytų žemą 
temperatūrą šaldytuvuose, bet automatinėms durims, kasos 
aparatams ir kitokiai elektrinei įrangai jo galingumo nebepaka- 
ko. Pastovus ūžesys priminė motociklo burzgimą. 

Vos mudu su Biliu atsistojome į eile, pasirodė Nortonas, 
nešinas dviem blokais šviesaus “Šlitso" alaus, kepalu duonos ir 
tuo įtartinos išvaizdos dešrigaliu. Jis atsistojo šalia mūsų. Be oro 
kondicionavimo parduotuvėje buvo labai karšta. Pagalvojau, 
kad būtų nors truputį gaiviau, jeigu kuris iš tarnautojų atidarytų 
duris ir užremtų, kad jos visą laiką būtų atviros. Už dviejų 
praėjimų nuo mūsų nieko neveikdamas šlaistėsi Badis Igltonas, 
pasirišęs firminę raudoną prijuostę. Nuo monotoniško generato- 
riaus gaudimo man ėmė skaudėti galvą. 

- Dėk į mūsų vežimėlį, nes dar ką nors išmesi, - pasiūliau 
Nortonui. 

- Dėkui. 

Dabar eilė vingiavo pro šaldytų saminių skyrių ir pirkėjai, 
norintys nusigauti iki jiems reikalingų konteinerių, turėjo grūstis 
per dvi žmonių eiles, be paliovos kartodami "atsiprašau" ir 
"atleiskite". 

- Mes čia išstovėsime velniai žino kiek, - niūriai burbtelėjo 
Nortonas, ir aš susiraukiau: mano manymu, Biliui geriau negir- 
dėti tokio pobūdžio išsireiškimų. 

Eilei pasislinkus pirmyn, generatoriaus gaudimas tapo tyles- 
nis, ir mudu su Nortonu ėmėme šnekučiuotis, rūpestingai veng- 
dami užsiminti apie kivirčą dėl žemės, dėl kurios abu atsidūrėme 
apygardos teisme. Todėl kalbėjomės apie orą ir “Red Soks“ 
pergalės galimybes. Išsėmę niekuo neįpareigojančių temų atsar- 
gą, abudu nutilome. Bilis sukinėjosi šalia manęs, nenustygda- 
mas vietoje. Eilė lėtai šliaužė pirmyn. Dabar dešinėje mūsų buvo 

šaldyti pietūs, o kairėje - brangūs vynai ir šampanas. Kai pasic 
kėme pigesnių vynų lentynas, man šovė mintis paimti butelį 
“Ripl" - mano audringos jaunystės vyno. Bet nepaėmiau. Kad ir 
ką besakytum, jaunystės audros - jau praeityje. | | 

- Kodėl jie negali paskubėti, tėveli? - paklausė Bilis. Jo akyse 
vis dar švietė išgąstis. Umai mane supanti nerimo migla prasisk- 
leidė, ir pro ją blykstelėjo žvilgantis metalinis siaubo veidas. 

- Pakentėk, vyruti, - nuraminau sūnų.' 

Mes priartėjome prie duonos lentynų, kur eilė suko į kairę. Iš 
čia jau buvo matyti kasos - dvi veikiančios ir keturios uždarytos. 
Už jų buvo vitrinos langas, pro kurį matėsi mašinų stovėjimo 
aikštelė bei 117-ojo ir 302-ojo greitkelių sankryža. Dalį vaizdo 
užstojo išklijuoti skelbimai, reklamuojantys pigiai parduodamus 
leidinius, - šįkart jie siūlė keliatome “Motinos gamtos enciklope- 
diją". Eilė, kurioje mes stovėjome, turėjo atvesti prie kasos, 
aptarnaujamos Bedo Brauno. Prieš mus dar buvo apie trisdešimt 
žmonių. Iš jų ryškiai išsiskyrė akinančiai geltonas misis Karmodi 
kostiumas - tarytum ženklas, perspėjantis apie šiltinę. 

Staiga iš tolumos atsklido į riksmą panašus garsas. Jis greitai 
artejo, ir netrukus tapo aišku, kad tai policijos sirena. Sankryžoje 
pypieiėjo automobilis ir sužviegė stabdžiai. Iš savo vietos gatvės 
negalėjau matyti, bet girdėjau gerai. Policijos mašinai priartėjus 
prie parduotuvės, sirena suklykė visu garsu ir ėmė palaipsniui 
tilti, policininkams tolstant gatve. Keli eilėje stovėję Žmonės 
nuėjo pažiūrėti, kas atsitiko, tačiau dauguma liko savo vietose - 
jie pernelyg ilgai laukė, kad dabar rizikuotų prarasti vietą eilėje. 

' Nortonas nuėjo - jo pirkiniai vis tiek gulėjo mano vežimėlyje. 
Po kelių minučių jis grįžo. 

- Vietiniai mentai, - paaiškino. 

Ir tada užkaukė miesto gaisrinė sirena - lėtai garsėdama, 
tildama ir vėl garsėdama. Bilis paėmė mane už rankos, tiksliau, 
nusitvėrė. | 

- Kas tai, tėveli? - paklausė jis ir tučtuojau pridūrė: - Mamai 
nieko neatsitiko? 

- Tikriausiai kur nors Kanzaso kelyje kilo gaisras, - tarė 
Nortonas. - Tie prakeikti laidai, nutraukti audros. Netrukus 
pravažiuos gaisrinės mašinos. 

Jo spėjimas davė mano nerimui materialesnį pagrindą: mūsų 
kieme taip pat buvo nutrūkę laidai. 

Bedas Braunas kažką pasakė kasininkei, pasukusiai galvą į 
duris pažiūrėti, kas atsitiko. Ji išraudo ir vėl ėmė spaudinėti 
kalkuliatoriaus mygtukus. | 

Aš jau nebepajėgiau stovėti šitoje eilėje. Staiga pajutau 
didžiulį nenorą čia kiurksoti. Bet eilė vėl pajudėjo, ir buvo kvaila 
dabar išeiti. Mes pasislinkome prie cigarečių skyriaus. 

Umai pro duris įlėkė kažkoks paauglys. Man pasirodė, kad tai 
tas pats vaikis, kurio “Jamaha" vos neįsirėžė į mano mašiną, kai 
sukau į aikštele. 

- Rūkas! - suriko jis. - Jūs pažiūrėkite, koks rūkas! Jis atslinko 
čionai Kanzaso keliu! 

| Žmonės atsisuko į vaikinuką. Tas sunkiai alsavo, tarsi nubė- 
gęs didelį atstumą. Visi tylėjo. 

- Iš tiesų, tai reikia pamatyti! - pakartojo jis, šįkart lyg 
teisindamasis. | 

Žmonės ir toliau spoksojo į jį, kažkas brūkštelėjo koja į 
grindis, bet niekas nenorėjo pasitraukti iš eilės. Keli pirkėjai, dar 
nespėję atsistoti eilėn, paliko savo vežimėlius ir praėjo pro 
neveikiančias kasas žvilgtelti, apie ką kalba vaikinukas. Stambus 
vyriškis su vasarine skrybėle (kokios turbūt nepamatysi niekur 
kitur, išskyrus dideles aludes, kur galiniuose kiemuose ant iešmo 
kepama mėsa) stipriai stumtelėjo duris su užrašu “Išėjimas", ir 
koks tuzinas žmonių išėjo su juo į gatvę. Vaikinukas nuskubėjo 
paskui juos. | 

- Tik neišleiskit iš parduotuvės gryno oro, - pajuokavo vienas 
iš kareiviukų, ir keli žmonės prunkštelėjo. Aš nesijuokiau. Aš 
mačiau, kaip rūkas slinko ežeru. | 

- Bili, kodėl tau nenuėjus pažiūrėti? - paklausė Nortonas. 

- Ne, - tučtuojau pasipriešinau aš, nors neturėjau tam jokio 
konkretaus pagrindo. 

Eilė vėl pasislinko pirmyn. Žmonės tiesė kaklus, stengdamiesi 
įžiūrėti rūką, apie kurį kalbėjo įbėgęs paauglys, bet pro langą 
matėsi tik skaisčiai žydras dangus. Išgirdau, kaip kažkas pasakė, 
jog vaikinukas tikriausiai pajuokavo. Kitas balsas paprieštaravo, 
jog mažiau kaip prieš valandą matė virš Long Leiko keistą rūko 
juostą. Gaisrinė sirena tebekaukė. Visa tai man labai nepatiko, 
Pernelyg panašu į didelę katastrofą. 

Dar keli žmonės išėjo į gatvę. Kai kurie netgi paliko savo 
vietas eilėje, ir ji kiek pasistūmėjo pirmyn. Paskui į parduotuvę 
įlėkė senas, žilaplaukis “Teksako" degalinės mechanikas Džonas 
Li Frovinas ir šūktelėjo: 

- Ei! Gal kas nors turite fotoaparatą? 

Jis apžvelgė salę ir išbėgo atgal į gatvę. Tada sukruto visi: 
jeigu reginys vertas būti nufotografuotas, reikia pažiūrėti. 

- Neikite tenai! - netikėtai sušuko misis Karmodi savo gergž- 
džiančiu, bet stipriu balsu. | | 

Žmonės pasisuko į ją. Tvarkinga eilė iširo: vieni žingtelėjo į 
šoną, norėdami pažiūrėti į rūką, kiti atsitraukė toliau nuo misis 
Karmodi, treti dairėsi savo draugų. Simpatiška jauna moteris 
raudonu medvilniniu megztuku ir plačiomis tamsiai žaliomis 
kelnėmis nužvelgė senąją antikvariato šeimininkę mąsliu, verti- 
nančiu žvilgsniu. Keli žmonės, pasinaudodami situacija, paban- 
dė užlįsti be eilės. Kasininkė šalia Bedo Brauno vėl grįžtelėjo per 
petį, ir Bedas pabaksnojo jai į nugarą savo ilgu pirštu. 

- Dirbk savo darbą, Sale. 

- Neikite tenai! - vėl suriko misis Karmodi. - Ten mirtis! Aš 
jaučiu, kad lauke tyko mirtis! | 

Bedas ir Olis, gerai ją pažinoję, tik irzliai susiraukė, bet 
atvykėliai vasarotojai, nepaisydami vietų eilėje, pasitraukė nuo 
jos toliau. Tikriausiai visuose miestuose žmonės vienodai rea- 
guojaįtokias senasrėksnes- taip, tarsi jos sirgtų užkrečiama liga. 
Nors kas žino? Gal taip ir yra. 

Dabar įvykiai pasipylė vienas po kito be jokios pertraukos. Pro 
duris įvirto vyriškis kruvina nosimi. 

- Tame rūke kažkas yra! - sušuko jis. 

Bilis prisiglaudė prie manęs - galbūt vaiką išgąsdino kruvina 
nosis, O gal ir to vyriškio žodžiai. 

- Ten kažkas yra! - teberėkė tas. - Kažkas įtraukė į rūką Džoną 
Li! Kažkas... - jis susverdėjes atsišliejo nugara į sudėtus palei 
langą maišus su trąšomis vejoms ir susmuko. - Kažkas įtraukė į 
rūką Džoną Li. Aš girdėjau, kaip jis klykė! 

Padėtis pasikeitė. Susijaudinimas, sukeltas audros, vėliau 
policijos ir gaisrinės sirenų, sutrikimas, visada apimantis eilinį 
amerikietį, kai nutrūksta elektros energijos tiekimas, paskui vis 
labiau auganti įtampa, kai padėtis staiga... pasikeičia (nežinau, 
kaip geriau pasakyti) - visa tai privertė žmones sukrusti. 

Niekas nepuolė bėgti. Taip sakydamas, sukelčiau klaidingą 
įspūdį. Panikos nebuvo. Niekas nebėgo - bent jau dauguma. 
Žmonės tiesiog nuėjo. Vieni brovėsi prie didelės vitrinos kasų 
eilės gale, kiti nužingsniavo tiesiai prie išėjimo. Kai kurie nešėsi 
neapmokėtus pirkinius. Tai pamatęs, Bedas Braunas griežtai 
sušuko: 

- Ei! Jūs neužsimokėjote! Ei, jūs! Grįžkite! Užmokėkite už 
pyragėlius su dešrelėmis! | 

Kažkas iš jo nusijuokė, kvailai ir nenatūraliai, ir tai sukelė 
žmonių šypsenas. Bet netgi šypsodamiesi jie atrodė išsigandę, 
sutrikę ir nervingi. Paskui dar kažkas nusikvatojo, ir Braunas 
išraudo. Jis atėmė dėžutę su grybais iš damos, kuri mėgino 
prasisprausti pro jį prie lango - žmonės, lipte aplipę visą stiklą, 
priminė smalsuolius, spoksančius pro tarpus sienoje į statomą 
naują namą. | 

- Atiduokite mano grybukus! - suspiegė dama. 

Taip nelaiku ir nevietoje pavartotas mažybinis žodelis sukėlė 
isterišką dviejų šalia stovėjusių vyriškių juoką. Tai jau darėsi 
panašu į bepromamį. Misis Karmodi tebebaubė, kad mes neitu- 

me į gatvę. Gaisrinė sirena kaukė be paliovos tarsi dar tvirta 
senė, aptikusi savo namuose vagį. Bilis pravirko: 

- Tėveli, kas tas kruvinas žmogus? Kodėl jis kruvinas? 

- Nesijaudink, Didysis Bilai, jis tiesiog susimušė nosį. 

-Kąjis turėjo omeny, kalbėdamas apie kažką rūke? - paklausė 
Nortonas. Jis smarkiai raukė kaktą - tikriausiai tokiu būdu 
pasireikšdavo Nortono sumišimas. 

- Aš bijau, tėveli, - pro ašaras išstenėjo Bilis. - Prašau, 
važiuokime namo. | 

Pro šalį kažkas prabėgo, šiurkščiai mane pastumdamas, ir aš 
paėmiau Bilį ant rankų. Mane taip pat apėmė baimė. Sumaištis 
didėjo. Kasininkė Salė, dirbusi šalia Bedo Brauno, pamėgino 
atsistoti, bet jis, sugriebęs už raudono chalato apykaklės, paso- 
dino ją atgal. Medžiaga plyšo. Mergina ištrūko ir įsiutusi suriko: 

- Patrauk nuo manęs savo šlykščias letenas! 

- Užsičiaupk tu, kale! - suurzgė Braunas, tačiau balsas išdavė, 
kad jis visai sutrikes. 

Jis vėl norėjo nustverti merginą, bet įsikišo Olis Viksas: 

- Raminkis, Bedai! 

Kažkas suklykė. Jeigu anksčiau panikos nebuvo, beveik nebu- 
vo, tai ji prasidėjo dabar. Žmonės plūdo į gatvę pro abejas duris. 
Su:kambo dūžtantis stiklas, ir ant grindų išsiliejo šnypščianti 
koka. 

- Viešpatie, kas gi čia dedasi! - šūktelėjo Nortonas. 

Ir tą akimirką pradėjo temti... ne, ne visai taip. Iš pradžių 
pamaniau, kad salėje išsijungė šviesos. Instinktyviai žvilgtelėjau 
į fluorescencines lempas palubėje. Tą patį padarė dar keli 
žmonės. Pamaniau, kad sutemo todėl, jog užgeso šviesa. Tik 
tada prisiminiau, kad nėra elektros, ir lempos nedegė visą laiką, 
ko! mes buvome parduotuvėje. Tačiau šviesos užteko... Staiga 
supratau, kas atsitiko, ir suvokiau tai anksčiau nei žmonės, 
stovėję prie lango, ėmė šaukti ir rodyti pirštais į gatvę. 

Artėjo rūkas. 

Rūkas šliaužė į mašinų stovėjimo aikštelę nuo Kanzaso kelio 
pusės ir net iš arti atrodė toks pat, kaip tada, kai pirmąkart 
išvydome jį virš ežero. Baltas, ryškus, bet nežvilgantis. Jis greitai 
uždengė saulę, ir jos vietoje danguje liko tik maža sidabrinė 
moneta - taip Žiemą pro retus debesis atrodo mėnulio pilnatis. 

Rūkas artėjo greitai, nors atrodė, kad vos šliaužia. Tai primi- 
nė man vakarykštį vandens cikloną. Gamtoje yra tokių reiškinių 
- žemės drebėjimai, uraganai, tornadai. Aš nesu jų visų stebėjęs, 
bet mačiau pakankamai ir žinau, kad jiems būdingas toks 
hipnotizuojantis judėjimas. Taip vakar sūkurys užbūrė Bilį ir 
Stefą, žiūrinčius į jį pro panoraminį langą. 

Rūkas šliaužė Kanzaso keliu, palaipsniui uždengdamas jį 
visą. Štai jis prarijo dailų olandų kolonijos laikų Makeonsų 
namuką. Kurį laiką virš miglos dar kyšojo antras apgriuvusio 
kaimyninio namo aukštas, bet paskui dingo ir jis. Kelio ženklai 
“Laikykis dešinės" prie įvažiavimo į aikštelę ir išvažiavimo iš jos 
taip pat išnyko: juodos raidės kelias sekundes dar plūduriavo 
ore, nors pilkšvai baltas fonas jau buvo išnykęs. Paskui pradėjo 
dingti automobiliai, palikti aikštelėje. 

- Viešpatie, kas gi čia dedasi? -vėl paklausė Nortonas, ir šįkart 
jo balsas virptelėjo. 

Rūkas artėjo, vienodai lengvai rydamas dangaus žydrynę ir 
juodą kelio asfaltą. Net iš dvidešimties pėdų atstumo rūko ribos 
linija atrodė visiškai lygi. Mane apėmė jausmas, kad stebiu 
kažkokius meistriškus vizualinius efektus. Viskas vyko labai 
greitai. Dangus virto plačiu žydru ruožu, paskui siaura juostele, 
paskui pieštuko plonumo linija. Ir galiausiai dingo. Matinis 
baltumas aptraukė platų vitrinos langą. Dar galėjau įžiūrėti 
šiukšlių urną, stovinčią maždaug už keturių pėdų nuo lango, ir 
priekinį savo “Skauto" bamperį. Ir daugiau nieko. 

 Pasigirdo pratisas, veriantis moters klyksmas. Bilis dar smai 
kiau prisispaudė prie manęs. Jis visas virpėjo tarsi krečiamas 
šalčio. 

Kažkoks vyras rėkdamas metėsi pro vieną iš tuščių kasų prie 
išėjimo. Tada ir prasidėjo tikroji panika. Žmonės būriu puolė į 
rūką. 

- Ei! Ei! - užbaubė Braunas, apimtas baimės, o gal bykčio, c O 
gal ir vieno, ir kito tuo pačiu metu. Jo veidas net pamėlo, kaklo 
venos išbrinko. - Ei, žmonės! Jūs neturite teisės išsinešti produk- 
tų!! Tuoj pat viską grąžinkite! Tai vagystė! 

"Niekas nesustojo, tik kai kurie metė žemėn savo pirkinius. 
Keli balsai nusijuokė. Žmonės įsiliejo į rūką, ir niekas iš mūsų, 
likusių parduotuvėje, daugiau jų nebematė. Pro atlapotas duris 
vidun ėmė smelktis vos juntamas aitrus kvapas. Prie išėjimo 
susidarė spūstis. Kilo muštynės ir susistumdymas. 

Nortonas suakmenėjusiu veidu žengė link durų. 

Aš perėmiau Bilį ant kitos rankos, kad galėčiau sugriebti už 
peties Nortoną. | 

- Ne, geriau neik, - tariau. 

- Ką? - atsisukęs paklausė jis. 

- Verčiau palaukime. 

- Ko palaukime? | 

- Nežinau, - atsakiau. 
- Galtu manai, kad... -pradėjoj jis, bettą akimirką kažkas rūke 
veriančiai suspiegė. 

Nortonas nutilo. Spūstis prie išėjimo sumažėjo, paskui žmo- 
nės metėsi atgal. Susijaudinusių balsų gaudesys ir riksmas 
nutilo. Prie durų stovėjusiųjų veidai staiga išblyško ir tapo 
kažkokie plokšti, tarytum dvimačiai. 

Klyksmas gatvėje netilo, rungdamasis su gaisrine sirena. 
Nejaugi žmogaus plaučiuose gali pakakti oro tokiam ilgam 
riksmui? 

- O Viešpatie, - sumurmėjo Nortonas ir susiėmė rankomis už 
galvos. | | 

Riksmas nutrūko lyg nukirstas. Kažkoks stambus vyriškis su 
darbinėmis kelnėmis išėjo į gatvę. Tikriausiai jis norėjo padėti 
nelaimingajam. Akimirką mačiau jį pro lango stiklą ir rūką, tarsi 
pro pieno plėvele stiklinės dugne, o paskui kažkas pajudėjo link 
jo. Pilkšvas šešėlis balto rūko fone. Kiek žinau, tai pastebėjau tik 
aš vienas. Man pasirodė, kad žmogus ne įėjo į rūką, bet buvo į jį 
įtrauktas, spėjęs tik skėstelėti rankomis, sakytum, iš 
nuostabos. 

Kelias minutes įsiviešpatavo absoliuti tyla. | 

Netikėtai lauke įsižiebė visas mėnulių žvaigždynas: tai įsijun- 
gė mašinų stovėjimo aikštelės žibintai, be abejo, maitinami 
požeminiais elektros kabeliais. 

- Neikite tenai! - sukrankė misis Karmodi savo gergždžiančiu 
balsu. - Ten tyko mirtis! 

Niekas nebenorėjo juoktis ar ginčytis su ja. 

Iš gatvės atsklido dar vienas, šįkart nuotolio prislopintas 
riksmas, ir Bilis vėl prisiglaudė prie manęs. 

- Kas čia dedasi, Deividai? - paklausė manęs Olis Viksas, 
palikęs savo vietą prie kasos. Jo apvalus, lygus veidas buvo 
nusėtas prakaito lašeliais. - Kas tai? 

- Tegu mane velniai griebia, jei turiu nors menkiausią supra- 
timą, - atsakiau. 

Olis atrodė labai išsigandes. Jis buvo viengungis, gyveno 
dailiame namelyje Hailendo ežero pakrantėje ir mėgdavo užsuk- 
ti įbarą prie Linksmybių kalno. Ant mažojo kairės rankos piršto 
Olis mūvėjo žiedą su safyro akute. Pernai vasario mėnesį jis 
laimėjo loterijoje kažkiek pinigų ir nusipirko už juos šį žiedą. 
Man visada atrodė, kad Olis truputį prisibijo merginų. 

- Nieko nesuprantu, - atsiduso jis. 

- Bili, man jau nutirpo rankos, - tariau sūnui. - Teks nuleisti 
tave ant grindų. Bet aš laikysiu tave už rankos, gerai? 

„- Mamyte, - sušnibždėjo vaikas. 

- Jai nieko neatsitiko, - pratariau aš, nes reikėjo kažką 
pasakyti. 

Pro mus praėjo seniokas, komiso prekių parduotuvės šalia 
“Džono restorano" savininkas. Jis, kaip visada, buvo užsitempęs 
sportinį megztinį su koledžo pavadinimu, kurį vilkėdavo kiaurus 
metus. | 

- Tai vienas iš tų nuodingųjų debesų. Gamyklos Ramforde ir 
Sant Perise. Chemikalai... - subambėjo jis ir nušlepsėjo pro 
vaistus ir tualetinį popierių į ketvirtą praėjimą. 

- Reikia dumti iš čia, Deividai, - pareiškė Nortonas, tačiau be 
jokio įsitikinimo. - Kaip manai, gal mes.. 

Ir tada sudrebėjo žemė. Kojomis pajutau keistą smūgį - tarsi 
visas pastatas būtų nukrites iš trijų pėdų aukščio. Keli žmonės 
suriko iš baimės ir nuostabos. Suskambo buteliai, krisdami nuo 
lentynų ir duždami į plytelėmis išklotas grindis: Nuo vieno 
skyriaus vitrinos lango atskilo ir nukrito didelė pleišto pavidalo 
stiklo šukė. Pastebėjau, kad mediniai rėmai, laikantys sunkius 
stiklus, išsilenkė, o kai kur net įskilo. 

Gaisrinė sirena nutilo. 

Stojo baugi ramybė, žmonės tylėjo, tarsi dar kažko laukdami. 
Aš stovėjau priblokštas ir nebylus, o mano mintys netikėtai 
nuklydo į praeitį, kai Bridžtonas tebuvo tik maža gyvenvietė 
greitkelių sankryžoje. Tądien tėvas pasiėmė mane į parduotuvę, 
ir aš apžiūrinėjau pro stiklą pigius saldainius bei kramtomąsias 
gumas po du centus, kol jis šnekėjosi su pardavėju prie prekys- 
talio. Tai buvo sausį, atlydžio metu. Jokio garso, tik vanduo 
čiurleno skardiniais cinkuotais lietvamzdžiais į dideles statines 
abiejose parduotuvės pusėse. Paslaptingi geltoni šviesos rutuliai 
virš galvos metė milžiniškus daugybės negyvų musių šešėlius. 
Mažas berniukas, vardu Deividas Draitonas, su savo tėvu, įžymiu 
dailininku Endriumi Draitonu, kurio paveikslas “Kristina, sto- 
vinti viena" kabo Baltuosiuose Rūmuose. Mažas berniukas, 

vardu Deividas Draitonas, apžiūrinėjantis saldainius bei spalvin- 
gas kramtomąsias gumas ir neaiškiai jaučiantis, kad nori sisiuko. 
O lauke tvyro slegiantis, geltonas sausio atlydžio rūkas. 

Prisiminimas išnyko, bet labai lėtai. | 

- Ei, paklausykite! - sušuko Nortonas. - Ei, žmonės, klausykite 
visi! 

Žmonės atsisuko į jį. Nortonas laikė iškėlęs abi rankas kaip 
politinis veikėjas, duodantis priesaiką rinkėjams. 

- Eiti į gatvę dabar gali būti pavojinga! - pareiškė jis. 

- Kodėl? - šūktelėjo kažkokia moteris. - Mano vaikai vieni 
namie. Aš turiu grįžti pas vaikus! 

- Ten, gatvėje, - mirtis! - įsikišo misis Karmodi. Ji stovėjo prie 
lango šalia maišų su trąšomis - kiekvienas po dvidešimt penkis 
svarus. Man pasirodė, kad jos veidas keistai išsipūtęs, tarsi 
ištinęs. 

Kažkoks paauglys stipriai pastūmė misis Karmodi, ir senė 
sudribo ant maišų, kriuktelėjusi iš nuostabos. 

- Užsičiaupk, sena kvaiša! Pliurpi visokias kvailystes! 

- Dėmesio! - tęsė Nortonas. - Jeigu truputį palauksime, rūkas 
išsisklaidys, ir galėsime... 

Jį nutraukė triukšmingi protestai. 

- Jis teisus! - pritariau aš Nortonui, stengdamasis perrėkti 
triukšmą. - Nereikia pamesti galvos. 
 - Mano manymu, tai buvo žemės drebėjimas, - romiu balsu 
tarė akiniuotas vyriškis. Vienoje rankoje jis turėjo paketėlį ham- 
burgerių ir maišelį su bandelėmis, kita laikė už rankos mergytę, 
gal metais jaunesnę už Bilį. - Esu tikras, kad tai žemės drebėji- 
mas. | | 

- Prieš ketverius metus taip krestelėjo Neiple, - pareiškė 
vietinis storulis. | 

- Tai buvo Kaske, - tučtuojau paprieštaravo jo žmona tokiu 
tonu, iš kurio be vargo galėjai atpažinti užkietėjusią ginčininkę. 

- Neiple, - atsakė storulis, bet jau ne taip tvirtai. 

- Kaske, - nukirto žmona, ir jis pasidavė. 

Pavėlavusi skardinė, smūgio, žemės drebėjimo ar dar kažko 
nuridenta į patį lentynos kraštą, nukrito nuo kažkurios lentynos, 
garsiai tarkštelėjusi į grindis. Bilis pravirko. 

 - Aš noriu NAMO! Noriu pas MAMĄ! 

- Būk geras, užčiaupk jam burną! - sustaugė Bedas Braunas. 
Jo akys greitai, tačiau betiksliai lakstė į visas puses. 

- O į snukį nenori? - paklausiau aš. 

- Deivai, nereikia. Nuo to nebus geriau, - sumurmėjo Norto- 
nas. 

- Labai gaila, - tarė moteris, kalbėjusi apie savo vaikus. - Man 
labai gaila, bet aš negaliu čia likti. Privalau eiti namo, pas vaikus. 

Ji apžvelgė mus. Šviesiaplaukė moteris gražiu, pavargusiu 
veidu. | 
- Vanda turi prižiūrėti mažąjį Viktorą, suprantate? Vandai dar 
tik aštuoneri, ir kartais ji užmiršta... užmiršta, kad turi... na, 
prižiūrėti jį, suprantate? O mažasis Viktoras... jis mėgsta jungi- 
nėti viryklės degiklius ir žiūrėti, kaip ten užsidega raudona 
lemputė... O kartais jis ištraukia kištukus iš rozečių... O Vanda... 
jai nusibosta jį prižiūrėti... jai dar tik aštuoneri... - Moteris nutilo 
ir įdėmiai žiūrėjo į mus. Tikriausiai tada mes atrodėme jai 
tarytum virtinė negailestingų akių - ne žmonių, bet vien tik akių. 
- Nejaugi niekas man nepadės? - staiga sušuko ji. Jos lūpos ėmė 
drebėti. - Nejaugi... nejaugi niekas nepalydės moters iki namų? 

Niekas neatsakė. Žmonės trypčiojo vietoje. Moteris žvelgė 
nelaimingomis akimis paeiliui į kiekvieną veidą. Vietinis storulis 
neryžtingai žingtelėjo link jos, bet žmona truktelėjo jį atgal, 
stipriai sugriebusi už riešo. 

- Jūs? - paklausė blondinė Olio. 

Tas papurtė galvą. 

- Jūs? - kreipėsi ji į Bedą. 

Bedas uždengė delnu šalia gulėjusį kalkuliatorių i ir nutylėjo. 

- Jūs? - pasisuko moteris į Nortoną, ir tas ėmė kažką aiškinti 
sklandžiu advokato balsu - esą negalima taip, negalvojant... 
Moteris mostelėjo ranka, ir Nortonas sumišęs nutilo. 

- Jūs? - paklausė ji manęs, ir aš vėl paėmiau Bilį ant rankų, 
tarsi bandydamas juo lyg skydu apsiginti nuo baisaus, nelaimės 
palaužto žvilgsnio. 

- Kad jūs visi sudegtumėt pragare, - sušnibždėjo blondinė. Ne 
sušuko, bet sušnibždėjo mirtinai išvargusiu balsu. Paskui priėjo 
prie durų ir abiem rankom patraukė už rankenos. 

Norėjau ją pašaukti, sustabdyti, bet burna visai išdžiūvo. 

- Ei, ponia, paklausykite... - pradėjo paauglys, aprėkęs misis 
Karmodi, ir stvėrė blondinę už rankos. 

Moteris tik pažiūrėjo į jo ranką. Vaikinukas išraudęs paleido 
ją, ir moteris išėjo į gatvę. Mes žvelgėme, kaip ji išeina, ir niekas 
nepratarė nė žodžio. Matėme, kaip rūkas apsupo ją, atimdamas 
kūniškumą, palikdamas vietoje žmogaus tik figūros kontūrą, 
tušu nupieštą ant paties balčiausio popieriaus pasaulyje, ir 
niekas nepratarė nė žodžio. Kurį laiką moteris atrodė kaip 
užrašas “Laikykis dešinės", sklandantis ore: jos rankos, kojos, 
šviesūs plaukai dingo, liko tik išskydusi raudonos vasarinės 
suknelės dėmė, taisi šokanti baltoje erdvėje. Paskui išnyko ir ji, 
ir niekas nepratarė.nė žodžio. | 


IV. Sandėlis. 
GENERATORIAUS GEdiMAS. | 
Kas muTiko pRekių išNEšiOTOjUI 


Bilis ėmė isteriškai klykti, pro ašaras reikalaudamas mamos, 
kaip darydavo, būdamas dvejų metų. Nusivedžiau apsižliumbusį 
vaikąvienūišvidurinių praėjimų, apsikabinęs per pečius, bandy- 
damas kaip nors nuraminti. Sustojau prie ilgo, balto mėsos 
šaldytuvo, kuris tesėsi palei visą galinę parduotuvės sieną. 
Misteris Makvėjus, mėsininkas, vis dar buvo ten. Mes linktelė- 
jom vienas kitam - geriausia, ką galėjome padaryti tokioje 
situacijoje. . 

Aš atsisėdau ant grindų, pasisodinau Bilį ant kelių, priglau- 
džiau jo veidą sau prie krūtinės ir ėmiau supdamas raminti. 
Kalbėjau jam melagystes, kurias tėvai visada laiko atsargoje 
sunkiems atvejams ir kuriomis taip mielai tiki vaikai. Kalbėjau 
pačiu įtikinamiausiu tonu. | 

- Tai ne paprastas rūkas, - sukukčiojo Bilis i ir pažvelgė į mane 
patamsėjusiomis, pilnomis ašarų akimis. - Taip, tėveli? 

- Taip, ir aš taip manau. - Čia nenorėjau meluoti. 

Vaikai nesipriešina šokui kaip suaugusieji. Jie pasineria į jį. 
Galbūt todėl, kad maždaug iki trylikos metų vaikai ir taip gyvena 
artimoje šokui būsenoje. Bilis ėmė snausti. Aš nejudėjau bijoda- 
mas, kad jis gali pabusti, tačiau berniukas netrukus kietai 
užmigo. Galbūt jis blogai miegojo šiąnakt, kai mes, pirmą kartą 
nuo to laiko, kai Bilis išaugo iš kūdikiško amžiaus, atsigulėme 
visi kartu. O gal - nuo tos minties mane persmelkė ledinis vėjas 
- gal jis nujautė dar kokią nors nelaime. 

Įsitikines, kad sūnus tikrai užmigo, paguldžiau jį ant grindų 
ir nuėjau ieškoti, kuo jį apkloti. Beveik visi žmonės, likę parduo- 
tuvėje, vis dar stovėjo prie vitrinos, žvelgdami į tankią rūko 

uždangą. Nortonas surinko nedidelį klausytojų būrelį ir kažką 
jiems aiškino, stengdamasis sužavėti savo iškalbingumu. Bedas 
Braunas atkakliai tebestovėjo savo poste, bet Olis Viksas buvo 
jau nuėjęs. . 

Keli žmonės sustingusiais nuo išgąsčio veidais klaidžiojo 
praėjimuose tarsi vaiduokliai. Aš įėjau į sandėlį pro dideles 
dvivėres duris tarp mėsos šaldymo spintos ir alaus šaldytuvo. 

Už fanerinės pertvaros monotoniškai gaudė generatorius, 
tačiau kažkas ten buvo negerai. Tvyrojo stiprus dūmų kvapas, 
pernelyg stiprus. Aš pasukau prie pertvaros, stengdamasis kvė- 
puoti negiliai, paskui prasisagsčiau marškinius ir skvernu užsi- 
dengiau nosį bei burną. 

Siaurą, ilgą sandėlį apšvietė dvi blausių avarinių lempučių 
eilės. Visur stovėjo stirtos kartoninių dėžių: vienoje pusėje dėžės 
su balinamųjų priemonių pakeliais, kitoje - nealkoholiniai gėri- 
mai, sandėlio gale - makaronai su mėsa ir kečupas. Viena iš 
kečupo dėžių buvo nukritusi, ir kartonas atrodė tarsi kruvinas. 

Atšoviau durų skląstį ir įėjau į generatoriaus sekciją. Mašiną 
supo alyvuoti melsvų dūmų kamuoliai. Dujų išmetimo vamzdis 
ėjo laukan pro angą sienoje, ir, matyt, buvo užsikišes iš išorės. 
Pasukau jungiklį: generatorius nusičiaudėjo, išspjovė dūmus ir 
nutilo, prieš tai išleidęs paskutinę tilstančių pokšėjimų seriją, 
kuri priminė man užsispyrusį Nortono benzopjūklą. 

Avarinis apšvietimas užgeso. Atsidūręs tamsoje, išsigandau ir 
tuoj au pat netekau orientacijos. Mano paties garsus kvėpavimas 
buvo panašus į vėjo šiugždėjimą šiauduose. Išeidamas iš genera- 
toriaus patalpos, įsirėžiau nosimi į plonas fanerines duris, ir 
širdis net šoktelėjo iš išgąsčio. Dvivėrėse duryse buvo stiklai, bet 
jie kažkodėl buvo uždažyti juodais dažais, ir todėl sandėlyje 
tvyrojo beveik absoliuti tamsa. Aš išklydau iš kelio ir įlėkiau 
tiesiai į dėžes su baliklio pakeliais - jie pasipylė ant grindų. Vienas 
pralėkė tiesiai man pro veidą. Instinktyviai žingtelėjęs atgal, 
užlipau ant dėžės, nukritusios man už nugaros. Išsitiesiau visu 

ūgiu ant žemės ir taip susitrenkiau galvą, kad prieš akis ėmu 
suktis ryškios žvaigždės. Žavingas reginys. 

Kurį laiką gulėjau, keikdamas pats save ir trindamasis užgau- 
tą vietą. Įkalbinėjau save nusiraminti, atsistoti ir išeiti iš čia, 
grįžti pas Bilį. Niekas minkštas ir slidus neapsivynios man apie 
koją ir neprisilies prie rankos. Nereikia prarasti savitvardos, nes 
kitaip pulsiu į paniką ir imsiu blaškytis, vartydamas dėžes ir 
kliūdamas už visko tarsi beprotiškame kliūčių ruože. 

Atsargiai atsistojau, dairydamasis plonutės šviesos linijos 
tamsoje. Pajudėjau link jos ir sustingau. 

Mane sustabdė keistas garsas. Švelnus, slystantis šiugždėji- 
mas. Jis dingo, paskui vėl atsirado, šįkart lydimas lengvo, 
atsargaus stuksenimo. Mano viduje viskas apsivertė, ir aš iš 
baimės netekau galvos, tarsi kažkokiu stebuklingu būdu būčiau 
virtęs keturmečiu vaiku. Garsas sklido ne iš parduotuvės, bet 
kažkur iš už mano nugaros. Iš lauko. Iš tėn, kur tvyrojo rūkas. 
Kažkas šliaužė betonu, krebždėdamas ir šiugždėdamas, galbūt 
mėgindamas įsigauti čionai. 

O gal tas kažkas jau viduje ir tiesiasi į mane? Galbūt po 
akimirkos pajusiu, kaip jis šliaužia mano batu? Arba kaklu. 

Šiugždėjimas vėl pasigirdo. Dabar buvau tikras, kad jis sklin- 
da iš lauko. Bet nuo to man nė kiek nepalengvėjo. Mėginau 
priversti kojas pajudėti, bet jos atsisakė klausyti. Paskui garsas 
pasikeitė - kažkas džergžtelėjo tamsoje. Paklaikęs iš siaubo 
puoliau pirmyn link plonytės vertikalios šviesos linijos, iš visų 
jėgų smogiau į duris ištiestomis rankomis ir išlėkiau į parduotu: 
vės salę. 

Prie durų stovėję trys ar keturi žmonės, tarp jų ir Olis Viksas, 
nustebę atšoko. Olis griebėsi už širdies. 

- Deividai! - dusliai šūktelėjo jis. - Tu ką, nori sutrumpinti man 
gyvenimą dešimčia me... - Jis pamatė mano veidą. - Kas tau? 

- Tu girdėjai? - paklausiau aš ir nustebau, išgirdęs savo balsą, 
aukštą ir šaižų. - Ar kuris nors iš jūsų girdėjo? 

Jie, aišku, nieko negirdėjo. Jie atėjo čionai pažiūrėti, kodėl 
nutilo generatorius. Kol Olis man tai aiškino, pasirodė vienas iš 
prekių išnešiotojų su visu glėbiu kišeninių žibintuvėlių. Vaikinas 
smalsiai nužvelgė Olį, paskui mane. 

- Aš išjungiau generatorių, - pasakiau jiems ir paaiškinau 
kodėl. 

- Oką tu girdėjai? - paklausė vienas iš vyrų. Jis dirbo miesto 
kelių valdyboje ir vadinosi Džimas... Pavardės tada neprisimi- 
niau. 

- Nežinau. Kažkokį krebždesį. Slystantį. Nenorėčiau dar kartą 
jo išgirsti. 

- Nervai, - tarstelėjo vienas iš atėjusių su Oliu. 

Ne. Tai buvo ne nervai. 

- Tu jį girdėjai prieš užgęstant šviesai? 

- Ne, tik po to. Bet... - Bet neturėjau ko pridurti. Mačiau, kaip 
jie Žiūri į mane. Jie nenorėjo girdėti daugiau jokių blogų naujie- 
nų - nei baisių, nei netgi įprastų. Viso to jiems jau buvo per akis. 
Tik Olis, rodėsi, patikėjo manimi. 

- Reikia vėl įjungti ceneratorių, - tarė prekių išnešiotojas ir 
ėmė dalinti žibintuvėlius. 

Olis neryžtingai paėmė jam ištiestą žibintuvėlį. | 

Išnešiotojas pasiūlė vieną ir man. Pastebėjau jo akyse šmėkš- 
telėjusią pašaipą. Vaikinui buvo ne daugiau kaip aštuoniolika, 
Akimirką padvejojęs, paėmiau žibintuvėlį: vis tiek turėjau rasti 
ką nors, kuo galėčiau užkloti Bilį. 

Olis atlapojo duris ir paliko atviras, kad nors truputis šviesos 
patektų į sandėlį. Išvydau baliklio dėžes, išmėtytas aplink pravi- 
ras fanerines pertvaros duris. | 

Džimas pauostė orą ir tarė: 

- Tikrai stipriai dvokia. Gerai padarei, kad išjungei mašiną. 

Žibintuvėlių spinduliai sukosi ir šokčiojo ant dėžių su įvai- 
riomis skardinėmis, tualetiniu popieriumi ir maistu šunims. 
Spinduliuose raitėsi dūmai, negalėję išeiti lauk pro užkimštą 

vamzdį. Prekių išnešiotojas pašvietė dešinėn, į plačias pakrovi 
mo duris. | 

 Olis ir dar du vyrai įėjo į generatoriaus sekciją. Jų žibintuvė- 
liai neramiai lakstė pirmyn atgal, primindami man paaugliškas 
knygas - dar besimokydamas koledže, iliustravau kelias tokių 
istorijų serijas. Piratai, vidurnaktį slepiantys savo kruvinąjį auk- 
są, o galbūt pamišęs daktaras su savo tarnu, atkasinėjantys 
kapinėse numirėlį. Bėgiojantys ir besikryžiuojantys tarpusavyje 
spinduliai metė ant sienų siaubingus kreivus šešėlius. Generato- 
rius aušdamas neritmingai tiksėjo. 

Prekių išnešiotojas nužingsniavo prie pakrovimo durų. 

- Aš neičiau dabar į gatvę, - pasakiau jam. 

- O taip, tu neitum. 

- Pabandyk įjungti, Oli, - tarė vienas iš vyrų. 

Generatorius nusičiaudėjo ir užriaumojo. 

- Velnias! Išjunk tą bjaurybe! Na ir smarvė! 

Generatorius vėl nutilo. | 

Prekių išnešiotojas grįžo nuo durų kaip tik tuo metu, kai kiti 
trys išėjo iš seneratoriaus sekcijos. 

- Taip, ten tikrai kažkas įstrigę, - pareiškė vienas iš jų. 

- Žinote, ką? - pasiūlė prekių išnešiotojas. Jo akys blizgėjo 
žibintuvėlių šviesoje, o veide pasirodė pramuštgalviška išraiška, 
kurią tiek kartų piešiau ant nuotykinių knygelių viršelių. - 
Įjunkite seneratorių tik pusei minutės, kad galėčiau atidaryti 
pakrovimo duris. Tada aš iššoksiu į gatvę ir išvalysiu vamzdį. 

- Aš nesu tikras, Normai, kad tai labai puiki mintis, - suabejojo 
Olis. | 

- O ką, šitos durys elektrinės? - paklausė Džimas. 

- Taip, - atsakė Olis. - Bet mano manymu, tai neprotinga... 

- Viskas gerai, - nutraukė jį antrasis vyriškis, atsmaukdamas 
ant pakaušio beisbolišką kepurę. - Aš susitvarkysiu. | 

- Jūs manęs nesupratote, - vėl pradėjo Olis. - Aš tikrai 
nemanau, kad kuriam nors iš jūsų... 

- Nesijaudink, - atsainiai metė jam Džimo bičiulis. 

- Ei, palaukite, tai buvo mano sumanymas, - pasipiktino 
Normas, prekių išnešiotojas. | 
“Ir jie ėmė ginčytis, kas eis laukan, užuot pagalvoję, ar išvis 
verta tai daryti. Juk niekas iš Jų negircėjo to šlykštaus šiugždė- 
jimo. 

- Liaukitės! - riktelėjau aš 

Visi atsisuko į mane. 

- Jūs, atrodo, nesupratote, kad tai ne paprastas rūkas. Ir 
atkakliai nenorite suprasti. Nuo to laiko, kai jis atsirado, niekas 
neįėjo į parduotuvę. Jeigu jūs atidarysite duris ir kas nors 
įšliauš... | 

- Kas įšliauš? - paklausė Normas su būdinga aštuoniolikme- 
čiams demonstratyvia narsa. | | 

- Tas, kieno šiugždėjimą aš girdėjau. 

- Klausykite, misteri Draitonai, - nusišaipė Džimas. Aš žinau, 
kad jūs garsus dailininkas, turite ryšių Niujorke, Holivude ir taip 
toliau. Tačiau tai, mano manymu, nereiškia, kad jūs esate kitoks, 
negu visi kiti žmonės. Aš suprantu, kad jūs... na, truputį sutriko- 
te, atsidūręs vienas tamsoje. 

- Galbūt, - sutikau aš. - Bet jeigu jums taip norisi pasišlaistyti 
gatvėje, reikėjo palydėti namo pas vaikus aną moterį. 

Mane kartu ir siutino, ir gąsdino tai, kad Džimas, jo bičiulis 
bei Normas visiškai nesuprato padėties pavojingumo. Jų akys 
karštligiškai blizgėjo - taip kartais atrodo vyrai, susiruošę eiti 
šaudyti žiurkių miesto sąvartyne. 

- Ei, - pyktelėjo Džimo bičiulis, - kai mums reikės jūsų 
patarimo, mes jo paprašysime. | “ 

- Generatorius iš tiesų nėra taip jau būtinas, - neryžtingai 
įsiterpė Olis. - Produktai šaldytuvuose gali išbūti dvylika valan- 
dų, o gal ir daugiau, be jokio... 

- Na, gerai, vaiki, eik tu, - paliepė Džimas, nekreipdamas į Olį 
jokio dėmesio. - Aš įjungsiu generatorių, o tu pakelk duris, tik 

greitai, kad čia vėl neprisirinktų dūmų. Mudu su Maironu 
būsime prie išmetimo vamzdžio, todėl šūktelk, kai atkimši jį. 
- Gerai, - susijaudinęs atsakė Normas ir nužingsniavo prie 
durų. | | | 

- Tai tiesiog beprotybė, - paprieštaravau aš. - Jūs leidote 
moteriai eiti vienai... 

- Aš kažkaip nepastebėjau, kad tu būtum labai veržęsis ją 
lydėti, - nutraukė mane Džimo bičiulis Maironas. Jo sprandas 
nusidažė plytinės spalvos raudoniu. 

- .0 dabar leidžiate šitam vaikigaliui rizikuoti gyvybe dėl 
generatoriaus, kuris net nėra būtinai reikalingas. 

- Užčiaupkite snukį tam smirdžiui! - riktelėjo Normas. 

- Paklausykite, misteri Draitonai, - pratarė Džimas ir piktai 
išsivėpė. - Štai ką jums patarsiu: jeigu užsimanysite dar ką nors 
pasakyti, verčiau prieš tai persiskaičiuokite dantis, nes aš jau 
pavargau klausyti jūsų plepalų. 

Olis baimingai žvilgtelėjo į mane. Aš gūžtelėjau pečiais. Jie 
buvo tiesiog pamišę, štai ir viskas. Visiškai nesugebėjo blaiviai 
mąstyti. Ten, parduotuvėje, jie buvo išsigandę ir sutrikę. O čia 
matė paprasčiausią mechanikos uždavinį - sutaisyti užsikimšusį 
generatorių. Kas gali būti paprasčiau? Susidoroję su šia proble- 
ma, jie pasijustų ne tokie bejėgiai. Ir todėl jie neklausė jokių 
atkalbinėjimų. | 

Džimas bei jo draugas Maironas nusprendė, kad aš pasida- 
viau, ir nužingsniavo į generatoriaus sekciją. 

- Tu pasiruošęs, Normai? - paklausė Džimas. 

Normas linktelėjo, bet paskui suprato, kad jie nemato. 

- Taip! - šūktelėjo jis. 

- Nekvailiok, Normai, - perspėjau aš. 

- Tai nesąmonė, - pridūrė Olis. 

Normas atsisuko į įmus: jo veidas dabar atrodė daugj jaunesnis 
negu aštuoniolikmečio. Vaiko veidas. Jo Adomo obuolys mėšlun- 
giškai sutrūkčiojo, ir aš supratau, kad vaikinas mirtinai persigan- 


137 


des. Jis išsižiojo norėdamas kažką pasakyti - tikriausiai atsisaky- 
ti, - bet tą akimirką vėl suūžė generatorius. Kai.jo riaumojimas 
tapo lygesnis, Normas nuspaudė mygtuką durų dešinėje. Durys 
plieniniais bėgiais ėmė kilti aukštyn. Pradėjus veikti generato- 
riui, vėl įsižiebė avarinės lemputės. Dabar jos apsiblausė, nes 
durų kėlimo mechanizmas sunaudojo dalį energijos. 

" Šešėliai atsitraukė ir ištirpo. Sandėlį pamažu užpildė balta 
ūkanotos žiemos dienos šviesa. Vėl pajutau keistą, aitrų kvapą. 

Durys pakilo per dvi pėdas, paskui per keturias. Atsivėrusia- 
me plyšyje pamačiau stačiakampe betoninę aikštelę, apvedžiotą 
geltonomis linijomis, kurios jau už trijų pėdų nyko neįtikėtinai 
tirštame rūke. 

- Gana! - šūktelėjo Normas. | 

Rūko liežuviai, balti ir įmantrūs tarsi sklandantys ore nėri- 
niai, ėmė šliaužti vidun kartu su šaltu oru. Rytas buvo vėsus, ypač 
lyginant su trimis pastarosiomis tvankios kaitros savaitėmis, bet 
vasariškai vėsus. O dabar buvo iš tiesų šalta. Kaip kovo mėnesį. 
Aš sudrebėjau ir pagalvojau apie Stefą. 

Generatorius nutilo. Džimas išėjo iš už pertvaros kaip tik tą 
akimirką, kai Normas pasilenkė ir nėrė pro plyšį po durimis. Ir 
tada pamatė. Ir aš pamačiau. Ir Olis. 

Iš tolimojo pakrovimo aikštelės krašto i išvinguriavo čiuptuvas 
ir griebė Normą už kojų. Man atvipo žandikaulis. Olis trumpai 
šūktelėjo gerkliniu balsu: “Uch!" Čiuptuvas toje vietoje, kur 
apsivyniojo apie vaikinuko blauzdą, buvo maždaug žalčio storio 
ir tikriausiai keturių ar penkių pėdų storio ten, kur dingo rūke. 
Jis buvo pilkas viršuje ir beveik kūniškai rausvas apačioje. 
Vidinėje pusėje matėsi kelios eilės siurbtukų, krutančių ir čepsin- 
čių tarsi šimtai mažyčių sučiauptų burnų. . , 

Normas žvilgtelėjo žemyn ir pamatė, kas jį laiko. Vaikino akys 
išsiplėtė iš siaubo. | 

- Nuimkite jį nuo manęs! Ei, nuimkite jį! O Viešpatie, nuim- 
kite nuo manęs tą šlykštynę! | 

- Dieve mano, - sudejavo Džimas. 

Normas įsikabino į durų apačią ir prisitraukė. Čiuptuvas 
truputį išsipūtė, kaip išsipučia sulenktos rankos raumenys, ir 
truktelėjo vaikiną atgal. Jo galva bumbtelėjo į plienu apkaltas 
duris. Čiuptuvas dar daugiau išsipūtė, ir Normo kojos bei liemuo 
atsidūrė lauke. Marškiniai užsikabino už durų krašto ir išsipešė 
iš kelnių. Paklaikęs iš siaubo Normas vėl stipriai trūktelėjo, tarsi 
darydamas prisitraukimus. 

- Padėkite man! - kūkčiodamas maldavo jis. - Padėkite man, 
vyrai! Prašau! Prašau! 

- Jėzau Marija, - sumurmėjo Maironas, išėjęs iš generatoriaus 
sekcijos pažiūrėti, kas atsitiko. 

Aš stovėjau arčiausiai durų. Griebęs Normą už juosmens, 
patraukiau į save iš visų jėgų, kulnais įsirėmęs į grindis. Sekundę 
mes iš tiesų judėjome atgal, bet tik sekundę. Tai buvo tas pats, 
kas tempti guminį diržą. Čiuptuvas pasidavė, bet nepaleido. Iš 
rūko iššliaužė dar trys čiuptuvai. Vienas jų nuplėšė nuo Normo 
raudoną firminę “Federal Fuds" prijuostę ir dingo su ja rūke. Tai 
priminė man vieną mano mamos posakį; kai mudu su broliu 
imdavome kaulyti ko nors, ko ji nenorėjo duoti - saldainio, 
komiksų ar kokio nors žaislo, - mama sakydavo: “Jis reikalingas 
jums kaip vištai vėliava". Prisiminiau tai žiūrėdamas, kaip šliau- 
žia šalin čiuptuvas, mojuodamas raudona Normo prijuoste, ir 
ėmiau juoktis. Juokiausi, tačiau mano juokas beveik nesiskyrė 
nuo Normo kūkčiojimo. Galbūt niekas, išskyrus mane patį, ir 
nesuprato, kad aš juokiuosi. | 

Kiti du čiuptuvai aklai slydinėjo po betoninę aikštele, garsiai 
šiugždėdami, - šitą šiugždesį aš ir girdėjau tada, likęs vienas 
tamsoje. Paskui vienas iš jų užčiuopė kairiąją Normo šlaunį ir 
tučtuojau apsivijo aplink ją. Pajutau, kaip jis slystelėjo mano 
ranka. Čiuptuvas buvo šiltas, lygus ir pulsuojantis. Tikriausiai aš 
taip pat būčiau atsidūręs lauke, jeigu jo siurbtukai būtų įsikibę į 
mane. Bet čiuptuvas manęs nelietė, sugriebė tiktai Normą. 

Trečiasis apsivyniojo žiedu apie kitą jo blauzdą, ir dabar visi trys 
tempė vaikiną gatvėn. 

Aš nebepajėgiau jo sulaikyti. 

- Padėkite man! - sušukau. - Oli! Kas nors! Duokite man 
ranką! 

Niekas nepriėjo. Nežinau, ką jie tuo metu veikė, bet niekas 
nepriėjo. 

Pažvelges žemyn pamačiau, kad apie Normo į juosmenį apsi- 
vijes čiuptuvas ėmė siurbtis į jo odą toje vietoje, kur marškiniai 
išsipešė iš kelnių. Siurbtukai ėdė jį gyvą. Iš pulsuojančio čiuptuvo 
išėstos vietos pradėjo sunktis kraujas, raudonas kaip dingusi 
vaikinuko prijuostė. 

Aš susimušiau galvą į apatinį iki pusės pakeltų durų kraštą. 

Normo kojos vėl atsidūrė lauke. Vienas sportbatis nukrito, ir 
tuoj pat atsiradęs naujas čiuptuvas tvirtai apsivijo apie batą ir 
dingo rūke. Normas laikėsi įsikibęs pamėlusiais pirštais į durų 
apačią. Jis daugiau neberėkė -jau nebegalėjo. Tik galva sukiojosi 
kairėn dešinėn, tarsi be galo tvirtintų: “Ne -ne - ne..." Pašėlusiai 
švysčiojo ilgi juodi plaukai. 

Iš rūko pasirodė nauji čiuptuvai - dešimtys jų, visas miškas. 
Daugiausia maži, tačiau keli buvo tiesiog milžiniški, storiu 
prilygstantys tam samanotam medžiui, kuris šįryt gulėjo nuvir- 
tes skersai kelio šalia mano namų. Jų rausvi siurbtukai buvo 
kanalizacijos liuko dangčio dydžio. Vienas toks milžiniškas 
čiuptuvas sunkiai tėškėsi į betoninę pakrovimo aikštelę ir ėmė 
šliaužti į mūsų pusę tarytum gigantiškas aklas kirminas. Aš iš 
visų jėgų patraukiau Normą į save, ir čiuptuvas, įsikibęs į dešinę 
vaikino koją, truputį nuslydo žemyn. Ir viskas. Jis vėl tvirtai 
sugriebė Normo blauzdą, bet prieš tai aš dar spėjau pamatyti, 
kaip siurbtukai čiulpia kraują. 

Vienas iš čiuptuvų prisilietė prie mano skruosto! irvirpėdamas 
pakibo ore, tarsi svarstydamas. Aš pagalvojau apie Bilį. Bilis 
miegojo parduotuvėje šalia ilgos, baltos misterio Makvėjaus 
mėsos šaldymo spintos. Aš atėjau čionai paieškoti, kuo užkloti 

vaiką. Jeigu kuris nors iš šių padarų į mane įsikabins, nebus kam 
rūpintis Biliu - galbūt išskyrus Nortoną. 

Todėl aš paleidau Normą ir parkritau keturpėsčias. 

Aš buvau iki pusės lauke, kaip tik po pakeltomis durimis. 
Čiuptuvas nuslinko pro mane tarytum žingsniuodamas savo 
siurbtukais, prisilietė prie Normo rankos, įsikibusios į durų 
kraštą, akimirkai apmirė, paskui keliais žiedais apsivijo apie ją. 

Normas dabar atrodė taip, kaip nebent beprotis gali susap- 
nuoti. Čiuptuvai knibždėte knibždėjo ant jo kūno... kaip ir aplink 
mane. Aš nerangiai atšokau atatupstas, nukritau ant nugaros ir 
nusiridenau grindimis. Džimas, Olis ir Maironas vis dar buvo 
sandėlyje. Jie stovėjo sustinge tarsi vaškinės figūros iš madam 
Tiuso muziejaus - veidai išblyškę, akys blizga. Džimas ir Mairo- 
nas stypsojo abipus generatoriaus sekcijos durų. 

- Įjunkite generatorių! - surikau jiems. 

Nė vienas nepajudėjo iš vietos. Jie tarsi užhipnotizuoti nega- 
lėjo atplėšti akių nuo plyšio po durimis. | 

Aš pagraibiau aplinkui, čiupau pirmą po ranka pasitaikiusį 
daiktą - tai buvo dėžė su baliklių - ir sviedžiau į Džimą. Dėžė 
pataikė jam į pilvą, tiesiai virš diržo sagties. Džimas aiktelėjo ir 
griebėsi už užgautos vietos. Pagaliau jo žvilgsnyje pasirodė 
kažkas panašaus į sąmone. 

- Įjunk tą prakeiktą generatorių! - surikau aš taip garsiai, kad 
net gerklė suskaudo. 

Bet jis net nepajudėjo, Užtat ėmė teisintis, matyt, nuspren- 
dęs, kad dabar, kai iš rūko išlindo kažkokia siaubinga šlykštynė, 
ryjanti Normą gyvą, laikas aiškintis, kas dėl to kaltas. 

- Aš nekaltas, - inkštė jis. - Aš nežinojau. Iš kur, po velnių, 
galėjau žinoti? Tu sakei, kad kažką girdėjai, bet aš nesupratau, 
ką tu turėjai omenyje. Reikėjo aiškiau pasakyti. Aš galvojau... 
nežinau... gal koks paukštis... 

Pagaliau atsipeikėjęs Olis tukliu pečiu atstūmė jį į šalį ir puolė 
prie generatoriaus. Džimas užkliuvo už baliklio dėžės ir nukrito, 
kaip aš tada tamsoje. 

- Aš nekaltas, - pakartojo jis. Rudi plaukai buvo užkritę jam 
ant kaktos, skruostai balti kaip popierius, akys išplėstos tarsi 
išsigandusio vaiko. | | | 

Po kelių sekundžių generatorius sukosėjo ir užriaumojo. 

Aš pasisukau į pakrovimo duris. Normas jau visas buvo lauke, 
betvis dar viena ranka atkakliai kabinosi už durų apačios. Aplink 
jo kūną knibždėte knibždėjo čiuptuvai, o ant betono lašėjo 
dešimties centų monetos dydžio kraujo lašai. Normo galva vis 
dar mataravo į šalis, į rūką įsmeigtos akys buvo i išsprogusios iš 
siaubo. 

Nauji čiuptuvai šliaužė prie įėjimo ir lindo vidun. Prie durų 
mechanizmą įjungiančio mygtuko jų susirinko tiek, kad prieiti 
buvo neįmanoma. Vienas čiuptuvas stvėrė puslitrinį “Pepsi" 
butelį ir nusinešė jį į rūką. Kitas apsivijo kartoninę dėžę ir 
suspaudė. Kartonas plyšo, iš dėžės fontanu išlėkė tualetinio 
popieriaus ritiniai, supakuoti po du į celofaną, nukrito ant 
grindų ir nuriedėjo kas kur. Čiuptuvai akimirksniu juos išgraibs- 
tė. | | 

Vienas iš didžiausių taip pat įsigavo į sandėlį, pakėlė galiuką 
nuo grindų tarsi uostinėdamas orą ir pajudėjo link Mairono. Tas 
ėmė atatupstas trauktis, beprotiškai vartydamas akis, iš jo suke- 
pusių lūpų išsiveržė kraupi dejonė. 

Apsidairiau aplinkui, akimis ieškodamas kokio nors ilgo 
daikto, kuriuo galėčiau pasiekti mygtuką sienoje, aplipusioje 
šniukštinėjančiais čiuptuvais, ir pastebėjau kiemsargio šluotą, 
atremtą į dėžių stirtą. 

Čiuptuvai pagaliau atplėšė Normo ranką nuo durų krašto, ir 
vaikinas nukrito ant betoninės platformos, karštligiškai mėgin- 
damas dar už ko nors užsikabinti. Mūsų žvilgsniai akimirkai 
susitiko. Vaikino akys buvo siaubingai aiškios: jis suprato, kas 
vyksta, ir koks galas jo laukia. Paskui čiuptuvai nusitempė jį į 
rūką. Iš ten atsklides paskutinis klyksmas nutrūko tarsi nukirs- 
tas. Normo nebebuvo. 

Aš nuspaudžiau mygtuką šluotos kotu, motoras suūžė ir 
durys ėmė slinkti žemyn. Kraštas iš pradžių pasiekė patį storiau- 
siąjį čiuptuvą, tą, kuris šliaužė prie Mairono, prislėgė j Ji. paskui 
įpjovė. Iš pjūvio vietos ištryško juodas lipnus skystis. Č'uptuvas 
ėmė pasiutusiai blaškytis, raitytis po aikštelę tarytum milžiniš- 
kas botagas, paskui staiga subliuško, slystelėjo po durimis ir 
išnyko. Likusieji taip pat pradėjo trauktis. 

Vienas iš jų tempėsi penkių svarų maišą su maistu šunims ir 
niekaip nenorėjo paleisti savo grobio. Durys nusileisdamos per- 
kirto jį pusiau ir dunkstelėjo į griovelį grindyse. Nukirstasis 
čiuptuvo galas sugniaužė polietileninį maišą, ir rudos koncent- 
rato granulės išlakstė į visas puses. Čiuptuvas, susiriesdamas ir 
vėl išsitiesdamas, ėmė spurdėti ant grindų tarsi į krantą išmesta 
žuvis, bet kas kartą vis lėčiau, ir pagaliau visai apmirė. Aš dūriau 
į jį šluotos kotu, ir čiuptuvo galas, maždaug trijų pėdų ilgio, 
plėšriai jį sugniaužė, bet po akimirkos paleido ir liko nejudėda- 
mas gulėti tarp išmėtytų tualetinio popieriaus ritinėlių, maisto 
šunims granulių ir baliklio paketų. | 

Viskas nutilo, tik girdėjosi, kaip gaudžia generatorius ir už 
fanerinės pertvaros rauda Olis. Pro praviras duris mačiau jį 
sėdintį ant kėdės, užsidengusį rankomis veidą. 

Paskui atskyriau dar vieną garsą - švelnų, slystantį šiugždesį, 
kurį girdėjau anksčiau tamsoje. Tik dabar jis buvo dešimt kartų 
garsesnis: tai knibždėjo už durų čiuptuvai, mėgindami prasib- 
rauti į vidų. 

Maironas žingtelėjo link manęs. 

- Klausyk, - pradėjo jis. - Turėtum suprasti... 

Aš smogiau jam kumščiu į veidą. Netikėtai užkluptas, Mairo- 
nas net nemėgino gintis. Pataikiau į panosę ir suknežinau 
viršutinę lūpą į dantis. Iš jos pasirodė kraujas. 

- Tu jį nužudei! -sušvokščiau aš. - Tu gerai matei, kas atsitiko? 
Gerai matei, ką pridirbai? 

Ir pradėjau talžyti jį kumščiais, iš kairės ir dešinės, tačiau ne 
taisyklingai, kaip mane mokė koledžo bokso sekcijoje, o kaip 

papuolė. Maironas traukėsi atatupstas, dalį smūgių atmušda- 
mas, dalį kažkaip nuolankiai priimdamas - lyg atgailą, lyg 
bausmę. Ir tai dar labiau mane siutino. Aš sukūliau jam nosį. 
Pamušiau po akimi mėlynę, kuri netrukus turėjo tiesiog žavingai 
pajuosti. Po stipraus smūgio į smakrą Mairono akys apsitraukė 
migla. 

- Klausyk, - atkakliai kartojo jis, - klausyk... klausyk... 

Gavęs smūgį į papilvę, Maironas garsiai išleido orą ir pagaliau 
užsičiaupė. Nežinau, kiek dar būčiau jį daužęs, bet kažkas 
sugriebė mane už rankų. Ištrūkęs apsisukau, tikėdamasis išvysti 
Džimą. Be galo norėjosi atitrankyti ir jį. | 

Bettaibuvone Džimas. Už manęs stovėjo Olis - apvalusveidas 
baltas kaip lavono, tik tamsūs ratilai po akimis, dar drėgnomis 
nuo ašarų. 

- Nereikia, Deividai, - paprašė jis. - Nebemušk jo. Jau nieko 
nepakeisi. 

Netoliese stovėjo priblokštas Džimas. Įniršęs spyriau į ji 
kažkokią dėžę. Ji atsitrenkė į Džimo batą ir atšoko. 

- Tu ir tavo bičiulis - sumauti avigalviai! 

- Gana, Deividai, - liūdnai pakartojo Olis. - Nusiramink. 

- Jūs, du durniai, užmušėte tą vaikį. 

Džimas nudelbė akis į savo batus. Maironas sėdėjo ant 
grindų, susigriebęs už savo “alinio" pilvo. Aš sunkiai šnopavau, 
galvoje ūžė, kūną purtė drebulys. Susmukau ant kartoninių 
dėžių, nuleidau galvą ir stipriai apsikabinau rankomis kelius. 
Kurį laiką sėdėjau taip, su užkritusiais ant veido plaukais, 
jausdamas, kad tuoj nualpsiu arba apsivemsiu, ar panašiai. 

Kai šleikštulys bei silpnumas praėjo, pakėliau galvą ir pažvel- 
giau į Olį. Jo safyrinis žiedas blausiai žėrėjo avarinių lempučių 
šviesoje. | 

- Tiek jau to, - dusliai pratariau. - Viskas. 

“ - Gerai, - tarė Olis. - Turime pagalvoti, ką mums dabar daryti. 

Sandėlis vėl buvo prisipildęs išmetamųjų dujų tvaiko. 

- Iš pradžių reikia išjungti generatorių, - pasakiau. 

- Taip, ir nešdinkimės iš čia, - pridūrė Maironas, nuolankiai 
pažvelgęs į mane. - Man labai galia, kad taip atsitiko. Bet tu turi 
suprasti... 

- Aš nieko nenoriu suprasti. Judu su Džimu grįžkite į parduo- 
tuvę, bet laukite mūsų čia pat, už durų, prie alaus šaldytuvo. Ir 
niekam nieko nepasakokite - kol kas. 

Jie pakluso nesiginčydami ir abu kartu išėjo pro duris, prisis- 
paudę vienas prie kito. Olis išjungė generatorių, bet likus sekun- 
dei iki užgęstant šviesoms, aš pastebėjau ant dėžių su tuščiais 
buteliais numestą dygsniuotą pamušalinės medžiagos atraižą, 
kokias krovikai paprastai deda po dūžtančiais daiktais. Ištiesiau 
ranką ir stvėriau ją - bus kuo užkloti Bilį. 

Išgirdau, kaip vilkdamas kojas ir kliūdamas už dėžių, Olis 
išsigavo iš generatoriaus sekcijos. Kaip ir daugelis apkūnių 
žmonių, jis alsavo sunkiai ir kiek švilpčiodamas. 

- Deividai? - paklausė jis drebančiu balsu. - Tu dar čia? 

- Čia, Oli. Būk atsargus, čia visur primėtyta balikiio pakelių. 

- Aha. 

Eidamas į mano balsą, jis maždaug už pusės minutės ištiesė 
tamsoje ranką ir sugriebė mane už peties, tada lengviau atsidu- 
so. | 

- O Dieve... Eime iš čia. Šita tamsa... negera. 

- Kurgi ne, - atsakiau aš. - Bet luktelėk dar minutėlę, Oli. 
Norėjau pasikalbėti su tavimi, tik be tų dviejų idiotų. 

- Deivai... Jie juk nevertė Normo jėga. Prisimink tai: 

- Normas - vaikigalis, o šitie du - suaugę vyrai. Bet gana apie 
tai. Mums teks papasakoti jiems, Oli. Žmonėms parduotuvėje. 

- Bet jeigu kils panika... 

- Gal kils, gal ne. Bet jie dusyk pagalvos, prieš eidami iš 
parduotuvės, ką daugelis iš jų kaip tik ir ketina padaryti. Beveik 
visi paliko namuose šeimas. Mano žmona taip pat namie. Žmo- 
nės turi suprasti, kuo rizikuoja, išeidami į gatvę. 

Olis tvirtai laikėsi įsikibęs man į ranką. 

- Gerai, - tarė jis. - Žinai, aš vis galvoju... visi tie čiuptuvai... 
tos šlykštynės... Kas buvo kitame jų gale, Deividai? Kieno tie 
čiuptuvai? | 

- Nežinau. Bet aš nenoriu, kad žmonės sužinotų apie tai iš anų 
dviejų avigalvių. Tada tikrai prasidės panika. Eime. 

Ašapsidairiau ir po kelių sekundžių pastebėjau ploną vertika- 
lią šviesos liniją tarp dvivėrių durų. Mes atsargiai pajudėjome 
link jos vilkdami kojas ir stengdamiesi neužkliūti už dėžių. 
Putnūs Olio pirštai tvirtai gniaužė mano ranką virš alkūnės. Tik 
tada prisiminiau žibintuvėlius - mes visi buvome juos pametę. 

Kai pasiekėme duris, Olis sumurmėjo: | 

- Tai, ką mes matėme... šito tiesiog negali būti, Deividai. Tu 
juk supranti, ar ne? Net jeigu, tarkime, mašina iš Bostono jūrų 
muziejaus-akvariumo būtų išmetusi už parduotuvės vieną iš tų 
pabaisų, kurios aprašytos romane “Dvidešimt tūkstančių mylių 
po vandeniu", ji būtų žuvusi. Ji būtų tiesiog žuvusi. 

- Taip, - pritariau jam. - Tiesa. 

- Tai kas gi atsitiko, ką? Kas atsitiko? Ir iš kur tas prakeiktas 
rūkas? 

- Nežinau, Oli, - atsakiau aš. 


V. Ginčas su NoRToNuU. 
Pokalbis pRiE alaus šaldyTuUvo 


Džimas ir jo draugužis Maironas laukė mūsų už durų, laiky- 
dami rankose po skardine “Badveizerio". Nuėjęs pažiūrėti Bilio, 
pamačiau, kad mažylis dar miega, ir užklojau jį dygsniuotos 
medžiagos atraiža. Vaikas sujudėjo per miegus, kažką sumurmė- 
jo, bet paskui vėl nurimo. Pažvelgiau į laikrodį. Buvo penkiolika 
po dvyliktos. Tiesiog neįtikėtina. Man atrodė, kad nuo to laiko, 
kai nuėjau į sandėlį ieškoti kokio nors apkloto sūnui, praėjo ne 
mažiau kaip penkios valandos. Bet iš tiesų viskas užtruko tik 
trisdešimt penkias minutes. 

Grįžau pas Olį, Džimą ir Maironą. Olis taip pat pasiėmė sau 
alaus ir pasiūlė skardinę man. Aš vienu mauku nugėriau pusę, 
kaip iš ryto, kai pjoviau medžius. Truputį palengvėjo. 

Džimas, kaip paaiškėjo, vadinosi Džimas Grondinas. O Mai- 
rono pavardė buvo Lefleras“. | 

Juokinga, aišku. Ant Mairono-gėlės smakro, lūpų ir vieno 
skruosto buvo uždžiūvęs kraujas. Pamušta akis jau pradėjo tinti. 
Jauna moteris raudonu megztuku, be jokio tikslo eidama pro 
šalį, nužvelgė Maironą baikščiu žvilgsniu. Aš norėjau jai pasaky- 
ti, kad Maironas pavojingas tik paaugliams, kurie stengiasi 
įrodyti savo vyriškumą, tačiau nutylėjau. Galų gale Olis buvo 
teisus: Džimas ir Maironas iš tiesų norėjo kaip geriau, nors jų 
elgesį sąlygojo greičiau akla baimė, negu noras padėti žmonėms. 
O dabar jie buvo man reikalingi. Žinojau, kad jie nepradės 
atsikalbinėti. Abu atrodė gerokai pritrenkti ir kurį laiką bus iš 
viso niekam verti, ypač Maironas-gėlė. Pasitikėjimas savimi, 
švietes jų akyse, kai siuntė Normą atkimšti vamzdžio, buvo 
dingęs. Nė vienas neberietė nosies. | 

- Reikės kažką pasakyti žmonėms, - pradėjau aš. 


"Le fleur (pranc.) - gėlė. 

Džimas prasižiojo, ketindamas protestuoti. 

- Mudu su Oliu niekam neužsiminsime, kad jūs siuntėte 
Normą į lauką, jeigu jūs patvirtinsite mūsų pasakojimą apie... 
apie tai, kaip jį nusitempė. | 

- Žinoma, - skubiai pritarė Džimas. - Jeigu mes nepasakysime, 
kas nors sumanys išeiti... Kaip ta moteris... ta moteris, kuri... - Jis 
persibraukė delnu lūpas ir greitai nugėrė kelis gurkšnius alaus. 
- Na, ir velniava... 

- Deividai, - įsiterpė Olis. - Kas bus... - Jis nutilo, paskui 
prisivertė tęsti: - Kas bus, jeigu jie įsigaus vidun? Tie čiuptuvai? 

- Pro kur? - paklausė Džimas. - Jūs juk uždarėte duris? 

- Taip, - atsakė Olis. - Tačiau visas parduotuvės fasadas - 
stiklinė vitrina. 

Mano viduriai susitraukė taip, tarsi būčiau smigęs žemyn liftu 
iš dvidešimto aukšto. Aš visą laiką žinojau tai, bet stengiausi 
negalvoti. Žvilgtelėjau į tą pusę, kur miegojo Bilis. Prisiminiau, 
kaip čiuptuvai apsivijo Normą, ir įsivaizdavau, kaip tas pats 
atsitinka mano sūnui. 

- Stiklinė vitrina, - sušnibždėjo Maironas Lefleras. - Apsaugok 
mus, Viešpatie... 

Palikau j juos. prie alaus šaldytuvo - visi trys pradėjo po antrą 
skardinę - ir nuėjau ieškoti Brento Nortono. Radau jį prie 
antrosios kasos su Bedu Braunu. Abu jie - Nortonas, nebejaunas, 
bet guvus vyriškis elegantiškais žilstančiais plaukais ir Braunas 
su savo puritoniška veido išraiška - atrodė tarsi nužengę iš 
“Niujorkerio" karikatūros. 

Apie dvidešimt žmonių be tikslo klaidžiojo tarp kasų ir 
vitrinos. Dar daugiau išsirikiavo prie lango ir žiūrėjo į rūką. Šitie 
vėl priminė man smalsuolius, pro skylę tvoroje spoksančius į 
statomą namą. 

Misis Karmodi sėdėjo ant konvejerio juostos šalia vienos iš 
kasų irrūkė. Jos žvilgsnis slystelėjo manimi ir nuklydo į šalį. Senė 
atrodė taip, tarsi sapnuotų nemiegodama. 

- Brentai, - pašaukiau aš. 

- Deividai! Kur tu buvai dingęs? 

- Apie tai ir norėčiau su tavimi pasikalbėti. 

- Ten, prie šaldytuvo, žmonės geria alų, - pareiškė Braunas 
niūriai lyg pranešdamas, kad bažnyčioje pamaldų metu rodo- 
mas pornografinis filmas. - Aš matau juos pro sekimo veidrodį. 
Reikia uždrausti šitą netvarką. 

- Brentai! | | 

- Aš atsiprašysiu minutėlei, misteri Braunai, jeigu leisite. 

- Žinoma. - Jis susikryžiavo rankas ant krūtinės ir įsmeigė akis 
į specialų išgaubtą veidrodį. - Aš juos nuo ten nuvarysiu, prisie- 
kiu. 

Nusivedžiau Nortoną pro indų ir virtuvės reikmenų skyrių 
prie alaus šaldytuvo parduotuvės gale. Grįžtelėjęs per petį, 
pamačiau, kaip smarkiai išsilenkę ir suskilinėję mediniai rėmai, 
laikantys aukštus stačiakampius vitrinos stiklus. Vienas iš langų, 
prisiminiau aš, jau išdužo. Po to keisto požeminio smūgio iš 
vieno rėmo viršutinio kampo iškrito pleišto pavidalo stiklo 
gabalas. Galbūt mums pavyktų užkimšti tą skylę kokiais nors 
skudurais, pavyzdžiui, glėbiu moteriškų marškinėlių už tris 
dolerius devyniasdešimt penkis centus, kuriuos mačiau prie 
vyno... | 

Mintis nutrūko per vidurį. Man teko užsidengti burną deln 
tarsi slopinant kikenimą - aš ketinau marškinėlių glėbiu užkirsti 
kelią čiuptuvams, nusinešusiems Normą. Ojuk pats mačiau, kaip 
vienasjų - beje, visai mažas - gniaužė maišą su maistu šunims tol, 
kol tas tiesiog sprogo. | 

- Kas tau, Deividai? 

- Ą? | 

- Tavo veidas... Atrodai, lyg tau staiga būtų kilusi labai gera 
arba labai baisi mintis. 

Man tarsi kas per galvą trinktelėjo. 

- Klausyk, Brentai, o kur tas žmogus, kuris įbėgo šaukdamas, 
kad kažkas įtraukė į rūką Džoną Li Froviną? 


149 


- Su kruvina nosimi? 
- Taip, tas. | 

- Jis nualpo, ir misteris Braunas atgaivino jį kažkokia uosto- 
mąja druska iš pirmosios pagalbos vaistinėlės. O ką? 

- Atsipeikėjes jis dar ką nors pasakė? 

- Vėl pradėjo kalbėti apiė tą savo haliucinaciją. Misteris 
Braunas nusivedė šį žmogų į savo kabinetą, nes kai kurios 
moterys išsigando. Jis nuėjo netgi labai noriai. Minėjo kažką apie 
stiklą. Kai misteris Braunas pasakė, kad vedėjo kabinete yra tik 
vienas mažas langelis su armuotu stiklu, nuėjo noriai. Tikriausiai 
jis vis dar ten. 

- Tai, apie ką jis kalbėjo, ne haliucinacija. 

- Ne, žinoma, ne. 

- O tas požeminis smūgis? 

- Ne... bet, Deividai... 

N ortonas išsigandęs, priminiau sau. Nepersistenk. Šįryt tu 
jau įkrėtei proto vienam, tuo ir apsiribok. Su Nortonu reikia 
atsargiau, nes būtent taip, kaip dabar, jis elgėsi ir to kvailo ginčo 
dėlsklypų ribos metu: iš pradžių globėjiškai, paskui sarkastiškai, 
o kai tapo aišku, kad jis pralaimės - tiesiog šlykščiai. Nepersis- 
tenk, nes jis tau reikalingas. Galbūt Nortonas nesugeba užvesti 
savo benzopjūklo, bet jo išvaizda daugeliui žmonių kelia pasiti- 
kėjimą, ir jeigu jis lieps žmonėms nepanikuoti, jie nepanikuos. 
Todėl nepersistenk. 

- Matai tas dvivėres duris už alaus šaldytuvo? 

Nortonas pasižiūrėjo ir susiraukė: 

- Ar tik vienas iš tų vyrų, geriančių alų, nėra antrasis vedėjo 
pavaduotojas? Viksas? Jei Braunas jį pamatys, galiu prisiekti, 
kad netrukus tas žmogus turės ieškotis darbo. 

- Brentai, tu klausai, ką aš kalbu? 

Jis išsiblaškes pažvelgė į mane: 

- Ką tu sakai, Deivai? Atleisk, nenugirdau. 

Atsiprašė, bet iš tikrųjų visai nesijautė kaltas. 

- Ar matai tas duris? - pakartojau aš. 

- Aišku, matau. Ir ką? 
 - Jos veda į sandėlį, kuris tęsiasi palei visą vakarinę pastato 
sieną. Kai Bilis užmigo, nuėjau tenai paieškoti, kuo jį užkloti... 

Papasakojau jam viską, praleidęs tik ginčą, ar reikia Normui 
eiti į gatvę. Papasakojau, kas įšliaužė pro pakrovimo duris, ir kuo 
visa tai baigėsi. Brentas Nortonas nepatikėjo. Ne, jis atmetė net 
prielaidą, kad kas nors panašaus galėjo atsitikti. Aš nusivedžiau 
jį pas Džimą, Olį ir Maironą. Visi trys patvirtino mano žodžius, 
nors Džimas ir Maironas-gėlė jau buvo gerokai ikaušę. 

Nortonas vis tiek nepatikėjo. Tiesiog užsispyrė. 

- Ne, - pareiškė jis. - Ne, ne ir ne. Atleiskite, džentelmenai, bet 
tai absoliučiai neįmanoma. Arba jūs bandote man ap... - jis 
apdovanojo mus kerinčia šypsena, reiškiančia, kad jis ne blogiau 
už kitus supranta pokštus. - Arba jus visus apėmė kažkokia 
masinė haliucinacija. | 

Ėmiau netekti kantrybės, bet susivaldžiau, nors sunkiai. Aš 
paprastai nesu karštakošis, tačiau padėtis buvo kebli. Turėjau 
galvoti apie Bilį ir apie tai, kas galėjo atsitikti arba jau atsitiko 
Stefai. Šios mintys nė akimirkai nesiliovė manes graužusios. 

- Gerai, - tariau. - Eime į sandėlį. Ten ant grindų liko čiuptuvo 
galas. Jį nusileisdamos nukirto durys. Ir ten tu galėsi išgirsti, kaip 
jie krebžda už durų. Panašu į vėjo šiugždėjimą brūzgynuose. 

- Ne, - ramiai atsakė Nortonas. 

- Ką? - Aš iš tiesų pamaniau, kad blogai nugirdau. - Ką tu 
pasakei? 

- Aš pasakiau “ne". Aš neisiu tenai. Pajuokavote, ir gana. 

- Mes nejuokaujame, Brentai, prisiekiu. 

- Aš žinau, kad juokaujate, - nukirto jis, nužvelgė Džimą ir 
Maironą, paskui įsmeigė akis į Olį Viksą, tačiau tas ramiai atlaikė 
jo žvilgsnį. Pagaliau Nortonas vėl pasisuko į mane: - Apie tokius 
pokštus jūs, vietiniai, paprastai sakote 'galima plyšti iš juoko". 
Taip, Deividai? 

- Paklausyk, Brentai... 

- Ne, tai tu paklausyk! - dabar Nortonas šaukė taip, tarsi 
kalbėtų teismo salėje - garsiai, skambiai ir išraiškingai. Keli 
suirzę žmonės, be tikslo slankiojantys aplinkui, pasisuko į mūsų 
pusę. Kalbėdamas Nortonas baksnojo pirštu į mane. - Tai pokš- 
tas. Banano žievė, ant kurios aš turėjau paslysti. Juk niekas iš 
jūsų, vietinių, nejaučia didelės meilės atvykėliams, argi ne taip? 
Jūs visi užstojate vienas kitą. Taip buvo ir tąkart, kai aš padaviau 
tave į teismą, kad gaučiau tai, kas man teisėtai priklauso. Tada 
tu laimėjai, taip. O kaipgi kitaip? Juk tavo tėvas buvo įžymus 
dailininkas, ir tai tavo miestas. O aš čia tik moku mokesčius ir 
leidžiu pinigus! | 

Jis jau nebevaidino, gąsdindamas mus išlavintu advokato 
balsu. Jis beveik rėkė - dar kiek, ir praras savitvardą. Olis Viksas 
apsisuko ir nuėjo šalin, nešdamasis savo alų. Džimas ir Maironas 
spoksojo į Nortoną neslėpdami nuostabos. 

- Ir aš turiu eiti į sandėlį bei žiūrėti į kažkokį guminį žaislą už 
devyniasdešimt aštuonis centus, o šitie du mulkiai stovės šalia ir 
žvengs? | 

- Ei, tu! Ką tu vadini mulkiais? - pyktelėjo Maironas. 

- Jeigu nori žinoti, aš tiesiog laimingas, kad tas medis nukrito 
ant tavo valčių pašiūrės. Tiesiog laimingas! - Nortonas piktai 
išsišiepė. - Ir gerokai ją sudirbo, ar ne? Puiku! O dabar pasitrauk 
man iš kelio! 

Ir.jis pabandė praeiti pro mane. Čiupau jį už peties ir 
pastūmiau į alaus šaldytuvą. Kažkokia moteris aiktelėjo. Du 
“Badveizerio" įpakavimai nukrito nuo krūvos viršaus. 

-Išsivalyk ausis ir klausyk, Brentai. Nuo šito priklauso žmonių 
gyvybė. O mano vaiko saugumas man ne paskutinėje vietoje. 
Taip kad geriau klausyk, o jei ne, aš tau visus šonkaulius per- 
skaičiuosiu! | 

- Na, pradėk, - paragino Nortonas, visas švytėdamas kažkokia 
nepilnaprotiška puikybe. Pasruvusios krauju akys, atrodė, išlips 
iš akiduobių. - Parodyk visiems, koks tu stiprus ir drąsus, ir gali 
sumušti už save dvigubai vyresnį žmogų su nesveika širdimi. 

- Vožk jam! - šūktelėjo Džimas. - Velniop tą jo nesveiką širdį. 
Aš abejoju, ar šita sumauta teismo žiurkė iš viso turi kokią nors 
širdį. 

- Nesikišk, - tariau Džimui ir pasilenkiau prie Nortono taip, 
kad mūsų veidai beveik susilietė. Šaldytuvas neveikė, bet nuo jo 
vis dar sklido vėsa. - Liaukis pūtes miglą į akis. Tu puikiai žinai, 
kad aš kalbu tiesą. | | 

- Aš nieko... tokio... nežinau, - prašvokštė jis. 

- Jeigu tai atsitiktų kitoje vietoje ir kitu metu, aš palikčiau tave 
ramybėje. Aš žinau, kad tu išsigandes, ir nepykstu ant tavęs. Aš 
taip pat bijau. Tačiau tu man reikalingas, velniai rautų! Supran- 
ti? Tu man reikalingas! 

- Paleisk mane! 

"Čiupau Nortoną už marškinių atlapų ir stipriai krestelėjau. 

- Tu ką, nieko nesupranti? Žmonės išeis iš parduotuvės ir 
susidurs su ta pabaisa, tūnančia lauke! Suprask tu pagaliau, dėl 
Dievo meilės! 

- Paleisk mane! | | 

- Bet iš pradžių tu nueisi su manimi į sandėlį ir pažiūrėsi. 

 - Aš pasakiau - ne! Visa tai apgavystė, pokštas, ir aš ne toks 
kvailas, kad... 

- Tada aš nusitempsiu tave jėga. 

Sugriebiau Nortoną už peties ir sprando. Jo marškinių siūlė 
pažastyje prairo, tyliai sutraškėjusi. Ėmiau tempti Nortoną prie 
sandėlio durų. Jis šaižiai suriko. Aplinkui susirinko būrelis 
žmonių, gal penkiolika ar aštuoniolika, bet jie tik stebėjo mus iš 
tolo. Niekas nenorėjo kištis. 

- Padėkite! - suriko Nortonas, vartydamas akis už akinių 
stiklų. Jo šukuosena vėl išsidraikė, už ausų styrojo du juokingi 
plaukų kuokštai. Žmonės trypčiojo vietoje ir stebėjo mus. 

- Ko tu rėki? - sušnypščiau jam į ausį. - Juk tai tik pokštas, ar 
ne? Būtent todėl aš ir pasiėmiau tave į miestą, kai tu paprašei, ir 
todėl tau patikėjau pervesti Bilį per mašinų stovėjimo aikštelę. 
Mat aš turėjau čia pasiruošęs rūką: išsinuomavau Holivude 

specialią mašiną, užmokėjes už ją dvidešimt penkis tūkstančius 
dolerių ir dar aštuonis tūkstančius už pervežimą. Ir visa tai tik 
tam, kad iškrėsčiau tau pokštą. Liaukis apsimetinėjęs idiotu ir 
atmerk akis! | 

- Pa-leisk-=ma-ne! - užkaukė Nortonas, kai mes jau buvome 
prie pat durų. 

- Ei, ei! Kas čia vyksta! Ką jūs darote? - pasigirdo Bedo Brauno 
balsas. Bedas alkūnėmis skynėsi kelią pro minią. 

- Priverskite jį paleisti mane, - kimiai paprašė Nortonas. - Jis 
pamišo. 

- Ne, jis nepamišo. Norėčiau, kad taip būtų, bet taip nėra. 

Tai pasakė Olis, ir tą akimirką aš buvau pasiryžęs melstis už 
jį. Jis praėjo tarp konteinerių ir atsistojo priešais Brauną. 

Braunas dėbtelėjo į alaus skardinę Olio rankoje. 

- Tu geri! - tarė jis nustebęs, tačiau ne be pasitenkinimo. - Už 
tai tu neteksi darbo! 

- Liaukis, Bedai, - paprašiau aš paleisdamas Nortoną. - 
Situacija neeilinė. 

- Tačiau taisyklės nepasikeitė! - pasipūtėliškai pareiškė Brau- 
nas. - Aš pasirūpinsiu, kad kompanijos vadovybė sužinotų apie 
šį įvykį. Tai mano pareiga. 

Nortonas tuo tarpu šmurkštelėjo į šalį ir sustojęs atokiau ėmė 
taisytis marškinius bei glostytis plaukus. Jo akys neramiai sekio- 
jo Brauną ir mane. 

- Ei! - staiga šūktelėjo Olis žemu balsu. Niekada nebūčiau 
pagalvojęs, kad šis stambus, bet drovaus ir švelnaus būdo 
žmogus gali kalbėti tokiu galingu bosu. - Ei, visi, esantys parduo- 
tuvėje! Ateikite čionai ir paklausykite! Tai liečia jus visus! - Jis 
ramiai atsisuko į mane, nekreipdamas į Brauną jokio dėmesio. - 
Aš gerai padariau? 

- Puikiai. 

Aplinkui ėmė rinktis žmonės. Būrelis žioplių, stebėjusių ma- 
no ginčą su Nortonu, iš pradžių išaugo dvigubai, paskui trigubai. 

- Mes turime jums kai ką pranešti... - pradėjo Olis. 

- Tučtuojau pastatyk alų į vietą! - nutraukė jį Braunas. 

- Tučtuojau užsičiaupk! - liepiau aš ir žingtelėjau į jo pusę. 

Braunas tuoj pat atsitraukė žingsnį atgal. 

- Nežinau, ką kai kurie iš jūsų sau galvoja, - pareiškė jis, - bet 
galiu jums prižadėti, kad viskas, kas čia vyksta, bus pranešta 
“Federal Fuds" vadovybei. Viskas! Ir noriu, kad jūs suprastumė- 
te: tai, ką jūs darote, - nusikaltimas! 

Jo lūpos nervingai išsiviepė, atidengdamos pageltusius dan- 
tis. Man nuoširdžiai pagailo Brauno. Juk jis tik bandė susidoroti 
su nelengva situacija, štai ir viskas. To paties siekė Nortonas, 
apgaudinėdamas pats save. Ir Džimas su Maironu, kurie mėgino 
išspręsti problemą savaip - įrodydami savo vyriškumą: jei patai- 
sysime generatorių, rūkas išsisklaidys. Panaši buvo ir Brauno 
taktika - jis vaidino Parduotuvės Gynėją. | 

- Tada pradėk užsirašinėti pavardes, - tariau jam. - Tik 
patylėk, prašau. 

- Ir pradėsiu, - atkirto Braunas. - O tavo pavardė sąraše bus 
pirma, tu... tu, bohema. | 

- Misteris Draitonas nori kai ką jums pranešti, - paskelbė Olis. 
- Manau, jums visiems vertėtų jo paklausyti, jeigu ketinate eiti 
namo. 

Ir tada aš papasakojau žmonėms viską. Maždaug taip, kaip 
pasakojau Nortonui. Iš pradžių kilęs juokas pasakojimui artėjant 
prie pabaigos virto vis didėjančiu nerimu. 

- Visa tai melas, kaip jūs ir patys puikiai suprantate! - garsiai 
prabilo Nortonas, stengdamasis suteikti savo žodžiams svaru- 
mo, tačiau persistengė, ir jo balsas nuskambėjo juokingai šaižiai. 
Ir šitam Žmogui aš papasakojau pirmam tikėdamasis, kad jis 
padės man įtikinti likusius! Kaip aš apsišoviau... 

- Žinoma, melas, - pritarė Braunas. - Kliedesys. Iš kur, jūsų 
manymu, atsirado šitie čiuptuvai, misteri Draitonai? 

- Aš nežinau, tačiau šiuo atveju tai ne pats svarbiausias 
klausimas. Jie yra. Ir tas... 

- Aš įtariu, kad jie atsirado iš štai šitų alaus skardinių. 

Brauno repliką palydėjo pritariantis juokas, bet jį nuslopino 
stiprus, gergždžiantis misis Karmodi balsas. 

- Mirtis! - išrėkė ji, ir tie, kurie juokėsi, tuoj pat nutilo. 

Misis Karmodi įžengė į susidariusio nelygaus rato vidurį. Jos 
citrininės kelnės, rodėsi, pačios spinduliavo šviesą, didžiulis 
krepšys suposi ties drambliška šlaunimi. Juodos akys, piktos ir 
blizgančios kaip šarkos, išdidžiai apžvelgė žmones. Dvi dailios 
kokių šešiolikos metų mergaitės, vilkinčios baltais dirbtinio šilko 
marškinėliais su užrašu “Miško stovykla" ant nugarų, pasitraukė 
į šalį. 

- Jūs klausotės, bet negirdite! Girdite, bet netikite! Kas iš jūsų 
nori išeiti į lauką ir įsitikinti savo akimis? - Misis Karmodi 
žvilgsnis perbėgo per susirinkusius ir įsmigo į mane. - Ir ką jūs 
galvojate dabar daryti, misteri Deividai Draitonai? Ką,. jūsų 
manymu, galima būtų padaryti? - Virš geltono rūbo pasirodė 
kaukolės šypsena. - Tai galas, sakau jums. Galas viskam! Tai 
Pasaulio pabaiga! Dievo pirštas išvedžiojo nuosprendį ne ugni- 
mi, bet rūku. Žemė prasiskyrė, ir iš jos gelmių išsiveržė pabai- 
sOS.... 

- Negi niekas negali jos nutildyti? - neištvėrė viena iš šešiolik- 
mečių. Mergaitės akyse pasirodė ašaros. - Aš jos bijau! 

- Tubijai, brangute? - paklausė misis Karmodi, pasisukusi į ją. 
- O ne, tai dar ne baimė. Bet kai pragaro siaubūnai, Visagalio 
išleisti į Žeme, ateis tavęs... | 

- Gana, misis Karmodi! - Olis sugriebė senę už rankos. - 
Užteks! | 

- Paleiskite mane! Tai galas, sakau jums! Tai mirtis! Mirtis! 

- Visa tai - grynas žmonių mulkinimas! - pasipiktino vyriškis 
su žvejo kepure ir akiniais nuo saulės. 
 - Ne, sere, - įsikišo Maironas. - Aš suprantu, kad tai skamba 
kaip kliedesys, bet misteris Draitonas sako tiesą. Aš pats mačiau 
viską savo akimis. 

- Ir aš mačiau, - pridūrė Džimas. 

- Ir aš, - tarė Olis. 

Jam pavyko nutildyti misis Karmodi, bent jau kuriam laikui. 
Bet ji tebestovėjo netoliese, prispaudusi prie savęs didįjį krepšį ir 
šypsodamasi beprotiška šypsena. Niekas nenorėjo stovėti šalia 
jos. Žmonės kalbėjosi tarpusavyje nepatenkinti tuo, kad dar trys 
vyrai patvirtino mano žodžius. Kai kurie baugiai, nervingai 
žvalgėsi į didžiulę stiklinę vitriną. Apsidžiaugiau, tai pastebėjęs. 

- Melas! - pareiškė Nortonas. - Jūs keturiese susimokėte, štai 
ir viskas! 

- Jūsų pasakojimas tiesiog neįtikėtinas, - tarė Braunas. 

- Mums nėra reikalo tuščiai aušinti burnas, - pasakiau jam. - 
Eime su manimi į sandėlį. Pats pamatysi. Ir išgirsi. 

- Pirkėjams draudžiama... | 

- Nueik su juo, Bedai, - paprašė Olis. - Kad neliktų abejonių. 

- Na, gerai, - sutiko Braunas. - Eime, misteri Draitonai. 
Išsiaiškinsime viską iki galo. | 

Pastūmę dvivėres duris, mudu įžengėme į tamsą. 

Garsas buvo nemalonus, net kraupus. 

Braunas, kad ir koks kietakaktis jankis būdamas, taip pat tai 
pajuto ir tučtuojau įsitvėrė į mano ranką. Akimirką jis užgniaužė 
kvapą, paskui vėl ėmė alsuoti, bet daug greičiau. 

Nuo pakrovimo durų pusės sklido tylus, beveik švelnus šiugž- 
desys. Aš pavedžiojau bato galu po grindis ir galų gale užkliu- 
džiauvieną žibintuvėlį. Pasilenkęs pakėliau jį ir įjjungiau. Brauno 
veidas buvo tiesiog suakmenėjęs - o juk jis dar net nematė 
čiuptuvų, tik girdėjo jų šnaresį. Bet aš mačiau ir galėjau įsivaiz- 
duoti, kaip jie raitosi ir lipa plienu apkaltomis durimis tarsi gyvi 
vijokliai. | 

- Na, ką tu dabar galvoji? Neįtikėtina? 

Braunas apsilaižė lūpas ir nužvelgė išmėtytas dėžes bei 
maišus. 

- Tai jų darbas? 

- Taip. Daugiausia jų. Eikš čionai. 

Jis nenoriai priėjo. Aš pašviečiau žibintuvėliu į susirietusį 
čiuptuvo galą, tebegulintį prie šluotos. Braunas pasilenkė. 

- Neliesk, - perspėjau jį. - Jis gali būti dar gyvas. 

Braunas greitai atsitiesė. Aš pakėliau šluotą ir koto galu 
pabaksnojau čiuptuvą. Po trečio ar ketvirto dūrio jis lėtai atšitie- 
sė, parodydamas du sveikus siurbtukus ir nukirstą trečiąjį. 
Paskui žaibiškai susisuko ir apmirė. Braunas gurgtelėjęs nurijo 
šleikštulį. 

- Gana? 

- Taip, - atsakė jis. - Eime iš čia. 

Mes nusekėme paskui šokčiojantį spindulį prie dvivėrių durų 
ir išėjome į parduotuvės sale. Visų veidai pasisuko į mus, balsų 
gaudesys nutilo. Nortono veidas priminė seną sūrį. Juodos misis 
Karmodi akys blizgėjo. Olis gėrė alų: jo veidu teberiedėjo prakai- 
to lašeliai, nors parduotuvėje jau buvo gana vėsu. Mergaitės su 
užrašais “Miško stovykla" ant marškinėlių glaudėsi viena prie 
kitos kaip kumelaitės prieš audrą. Akys. Tiek daug akių. “Galė- 
čiau nutapyti jas, - staiga pašiurpęs pagalvojau. - Be veidų, vien 
tik akis prieblandoje. Galėčiau nutapyti jas, bet niekas nepatikė- 
tų, kad tai iš tiesų buvo." 

Bedas Braunas sukryžiavo ant krūtinės savo ilgapirštes ran- 
kas ir kreipėsi į žmones: 

- Atrodo, mes patekome į nemalonią situaciją... 


VI. Tolesnė diskusija. 
Misis KaRmodi. ĮTviRTINIMAI. 
Kas muTiko "Plokščios žemės“ 

dRaUGijAi 

Kitos keturios valandos praėjo tarsi sapne. Braunui patvirti- 
nus mano žodžius, prasidėjo ilga, pusiau isteriška diskusija. O 
galji truko ne taip jau ilgai, kaip man pasirodė: tiesiog žmonėms 
reikėjo dar kartą išklausyti tą pačią informaciją, apsvarstyti ją iš 
visų įmanomų požiūrio taškų, kad galėtų gerai įsisąmoninti - taip 
šuo graužia ir tampo kaulą, kad pasiektų čiulpus. Žmonės 
patikėjo, bet labai lėtai. Tą patį galima pastebėti bet kokio 
Naujosios Anglijos miesto susirinkime. | 

“Plokščios žemės" draugija - taip aš pavadinau būrelį žmonių, 
kurie nepatikėjo mano pasakojimu. Jų buvo apie dešimt, su 
Nortonu priešakyje. Nortonas nesiliovė kartojes, kad tik keturi 
liudininkai matė, kaip prekių išnešiotoją nusitempė “čiuptuvai iš 
planetos X" (pirmą kartą šis jo posakis sukėlė juoką, bet greitai 
jis ėmė atrodyti lėkštas - Nortonas, kuris vis labiau jaudinosi, šito 
nepastebėjo). Jis pareiškė, kad asmeniškai nepasitikįs vienu iš 
keturių. O vėliau pridūrė, kad penkiasdešimt procentų liudinin- 
kų jau beviltiškai girti. Tai buvo neginčytina tiesa: Džimas ir 
Maironas, turėdami savo dispozicijojevisą alaus šaldytuvą ir dar 
vyno skyrių, prisilakė kaip kiaulės. Atsižvelgiant į tai, kas atsitiko 
Normui, ir į jųdviejų vaidmenį toje tragedijoje, negalėjai už tai 
smerkti. Jie greitai išsiblaivys, labai greitai. 

Olis ir toliau tebegėrė alų, nekreipdamas dėmesio į Brauno 
protestus. Netrukus Braunas pasidavė, pasitenkinęs tik kartkar- 
tėmis sviedžiamais grasinimais viską pranešti kompanijos vado- 
vybei. Atrodo, jis nesuvokė, kad “Federal Fuds, Inc." su visomis 
savo parduotuvėmis Bridžtone, Nort Vindeme ir Portlende gal- 

būt jau išvis nebeegzistuoja. Olis gurkšnojo be paliovos, tačiau 
neatrodė apgirtęs. Jis akimirksniu išprakaituodavo viską, ką 
gėrė. k 

Galiausiai, kai diskusija su “Plokščios žemės" draugija a perne- 
y įkaito, Olis neištvėrė ir pareiškė: 

- Jūs galite netikėti, misteri Nortonai, tai jūsų asmeninis 
reikalas Aš jums patarsiu, ką daryti. Išeikite pro pagrindinį 
išėjimą ir pasukite už parduotuvės. Ten stovi kalnas dėžių su 
tuščiomis alaus skardinėmis ir selterio buteliais. Šįryt mes su 
Normu ir Badžiu jas išnešėme. Atneškite porą butelių, ir mes 
žinosime, kad jūs tikrai ten buvote. Jeigu jūs tai padarysite, 
prižadu nusivilkti savo marškinius ir juos suvalgyti. 

Nortonas įsiuto. 

Olis toliau pribaiginėjo jį tuo pačiu ramiu, švelniu balsu: 

- Savo kalbomis jūs galite tik pakenkti, štai ką aš pasakysiu. 
Čia yra žmonių, kurie nori grįžti namo ir įsitikinti, kad jų 
artimiesiems nieko neatsitiko. Mano paties sesuo ir jos vienerių 
metų dukrelė liko namie Neiple, ir aš, žinoma, norėčiau pažiū- 
rėti, kaip joms ten sekasi. Bet jeigu Žmonės patikės jumis ir 
pradės skirstytis, jų laukia Normo likimas. 

Olis neperkalbėjo Nortono, tačiau įtikino kai kuriuos iš tų, 
kurie dar dvejojo - tiksliau, juos įtikino ne tiek Olio žodžiai, kiek 
sielvartingos akys. Mano manymu, Nortonas taip atkakliai laikė- 
si įsikibęs savo nuomonės vien todėl, kad jo psichika būtų tiesiog 
neatlaikiusi tiesos. Bet jis nesutiko su Olio pasiūlymu atnešti 
porą tuščių butelių iš parduotuvės kiemo. Niekas iš jo bendra- 
minčių nesutiko. Nortonas ir jo “Plokščios žemės" draugija, 
dabar sumažėjusi keliais žmonėmis, pasitraukė kiek galėdami 
toliau nuo visų kitų, už mėsos gaminių prekystalio. Vienas iš jų, 
eidamas pro šalį, įspyrė mano miegančiam sūnui koją, ir vaikas 
pabudo. 

Priėjau prie jo. Bilis apsikabino mano kaklą, bet kai bandžiau 
vėl jį paguldyti, prisiglaudė dar tvirčiau ir sušnibždėjo: 

- Nereikia, tėveli. Prašau. 

Susiieškojau vežimėlį ir pasodinau Bilį į kūdikiams skirti 
vietą. Vaikas buvo aiškiai jai per didelis, ir reginys būtų buvęs 
tikrai juokingas, jeigu ne jo išblyškęs veidas, ant kaktos užkritę 
tamsūs plaukai ir liūdnos akys. Jis nebesėdėjo vežimėlių kėdutė- 
se jau daugiau kaip porą metų... Tokie mažmožiai tiesiog pro 
tave praslysta, iš pradžių jų net nepastebi, o kai pagaliau suvoki, 
kaip viskas pasikeitę, pasijunti be galo priblokštas. 

Pasitraukus “Plokščiosios žemės" draugijai, diskusija susira- 
do naują žaibolaidį: šįkart juo tapo misis Karmodi. 

Prieblandoje ji atrodė kaip tikra ragana: akinančiai geltonos 
kelnės, ryški dirbtinio šilko palaidinė, rankos ir kaklas nukabinė- 
ti gremėzdiška bižuterija iš vario, vėžlio kiauto bei adamantino, 
ir dar didžiulis išsipūtęs krepšys. Pergamentinis veidas išvagotas 
gilių vertikalių raukšlių. Žilus, smulkiai sugarbanotus, o pakau- 
šyje susuktus į kuodą plaukus prilaikė trejos raginės šukos. 
Sučiauptos lūpos priminė mazguotos virvės galą. 

- Neįmanoma apsiginti nuo Dievo valios! To, kas įvyko, 
reikėjo tikėtis. Aš regėjau daug pranašingų ženklų. Čia yra tų, 
kuriems aš tai sakiau, bet nėra tokių aklų, kad patys to nematytų. 

; - Na ir kas? Ką jūs siūlote? - nekantriai pertraukė ją Maikas 
Hatlenas. Maikas buvo miesto Tarybos narys, tačiau dabar, 
užsimaukšlinęs jachtsmenišką kepuraitę ir užsimovęs apsmuku- 
sius “bermudus", jis visiškai nebuvo panašus į oficialų asmenį. 
Hatlenas gurkšnojo alų, kaip beveik visi vyrai. Bedas Braunas 
liovėsi protestuoti, tačiau ištiesų užsirašinėjo pavardes, iš pasku- 
tiniųjų stengdamasis visus sužiūrėti. 

- Siūlau? - aidu atsiliepė misis Karmodi, pasisukdama į 
Hatleną. - Aš siūlau, kad tu, Maikai Hatlenai, ruoštumeisi stoti 
savo Viešpaties akivaizdon. - Ji nužvelgė visus susirinkusius. - 
Ruoškitės stoti Viešpaties akivaizdon! 

- Šūdo akivaizdon! - sunkiai apversdamas liežuvį iš už alaus 
šaldytuvo atsiliepė Maironas Lefleras. - Ei, sene, tavo liežuvis 
tikriausiai prikabintas per patį vidurį, kad galėtum juo malti į 
visas puses. 

Pasigirdo pritarimo murmesys. Bilis neramiai apsidairė, ir aš 
apkabinau jį viena ranka per pečius. 

- Ne, aš vis tik tarsiu savo žodį! - suriko misis Karmodi. Jos 
viršutinė lūpa užvirto, atidengdama kreivus, pageltusius nuo 
nikotino dantis, ir aš prisiminiau dulkėtas žvėrių iškamšas, 
amžinai geriančias vandenį iš veidrodžio, vaizduojančio upokš- 
nį. - Abejojantys abejos iki galo! Tačiau pabaisos juk nusitempė 
tą vargšą berniuką! Pabaisos iš rūko! Šlykštynės iš košmariškų 
sapnų! Pragaro išperos! Jūs abejojate? Tada išeikite į gatvę! 
Išeikite į gatvę ir pamatysite! | 

- Misis Karmodi, jums teks liautis, - tariau aš. - Jūs sąsdinate 
mano vaiką. 

Mane palaikė vyriškis su maža dukryte. Mergytė putliomis 
kojytėmis ir nubrozdintais keliais buvo įsikniaubusi veidu jam į 
pilvą ir užsidengusi delnais ausis. Didysis Bilas taip pat buvo 
bepravirkstąs. 

- Yra tik viena išeitis, - pareiškė misis Karmodi. 

- Kokia, madam? - mandagiai paklausė Maikas Hatlenas. 

- Auka, - atsakė senė, ir prieblandoje man pasirodė, kad ji 
nusišypsojo. - Kraujo auka. 

“Kraujo auka" - šie du žodžiai pakibo ore, lėtai sukdamiesi 
aplinkui. Netgi dabar, kai žinau, kad tai netiesa, bandau įrodyti 
sau, kad ji tikriausiai turėjo omeny kieno nors šunelį - du kaip tik 
bėgiojo po salę, nors taisyklės draudė vestis šunis į parduotuvę. 
Netgi dabar bandau sau tai įteigti. Tada stovinti prieblandoje 
misis Karmodi atrodė tarsi kokia pamišusi senųjų Naujosios 
Anglijos puritonų palikuonė... Bet įtariu, kad ją buvo užvaldęs 
kur kas gilesnis ir juodesnis fanatizmas už paprastą puritonizmą. 
Puritonizmas turėjo savo protėvį, senąjį Adomą su kruvinomis 
rankomis. 0 

Misis Karmodi prasižiojo, ketindama kažką pridurti, bet 
kažkoks neaukšto ūgio valyvas vyriškis raudonomis kelnėmis ir 
tvarkingais sportiniais marškinėliais šėrė jai delnu per veidą. 
Vyriškis rūpestingai sušukuotais plaukais, perskirtais lygiu sklas- 

tymu į kairę, akiniuotas - galėjai neklysdamas pasakyti, kad jis 
atvykėlis, vasarotojas. 

- Tučtuojau baikite šitas bjaurias kalbas! - tarė jis švelniu, 
neišraiškingu balsu. 

Misis Karmodi prisidėjo ranką prie lūpų, paskui ištiesė ją 
mūsų pusėn, nebyliai kaltindama. Delnas buvo kruvinas: Tačiau 
senės akys žėrėjo beprotišku džiaugsmu. 

- Taip tau ir reikia! - sušuko iš minios kažkokia moteris. - Aš 
pati būčiau tai padariusi! 

- Jie pasieks jus, - sušvokštė misis Karmodi, rodydama mums 
savo kruviną delną. Kraujo srovelė tekėjo iš burnos viena iš 
daugelio raukšlių žemyn, tarsi vanduo lietaus lataku. - Ne dabar. 
Vakare. Naktį, kai sutems. Jie ateis iš tamsos ir nusitvers dar kurį 
nors iš jūsų. Jie ateis su tamsa. Jūs išgirsite, kaip jie artinasi, 
šiugždėdami ir krebždėdami. Ir kai jie ateis, jūs dar maldausite 
Motiną Karmodi patarimo. 

Vyriškis raudonomis kelnėmis lėtai pakėlė ranką. 

- Prieik ir trenk man, - sušnabždėjo senė, šypsodamasi kruvi- 
nomis lūpomis. Ranka suvirpėjo. - Trenk, jei išdrįsi. 

Vyriškis nuleido ranką, ir misis Karmodi nuėjo šalin. Bilis 
pravirko, įsikniaubęs veidu į mane, kaip ir toji maža mergytė, 
prisiglaudusi prie savo tėvo. | 

- Aš noriu namo, - kūkčiojo jis. - Aš noriu pas mamytę. 

Aš guodžiau jį kaip galėdamas, tačiau galėjau tikriausiai labai 
nedaug. 


< 
Galų gale pokalbis pakrypo kita linkme. Kažkas užsiminė apie 
stiklinę vitriną - pažeidžiamiausią parduotuvės vietą. Maikas 
Hatlenas paklausė, pro kur dar galima patekti į vidų, ir Olis su 
Braunu iškart išvardino: dar dvejos pakrovimo durys be tų, 


kurias atidarė Normas, pagrindinis įėjimas ir sandariai uždary- 
tas langas su storu armuotu stiklu vedėjo kabinete. 

Pradėję šnekėti apie tai, pajutome keistą dalyką - pavojus ėmė 
atrodyti realesnis, bet visi iškart pasijuto kur kas geriau. Netgi 
Bilis. Jis paklausė manęs, ar galima jam nueiti pasiimti saldainį, 
ir aš leidau su sąlyga, kad jis neis prie langų artyn. 

Kai Bilis nuėjo tiek, kad nebegalėjo mūsų girdėti, vyras, 
stovėjęs šalia Maiko Hatleno, tarė: | 

- Ką darysime su langais? Tai senajai ledi galbūt iš tiesų 
įkando pasiutusi blakė, bet ji teisi, sakydama, kad naktį gali kas 
nors įsiveržti. 

- O gal rūkas iki nakties išsisklaidys? - paklausė kažkokia 
moteris. 

- Galbūt, - atsakė vyras. - O galbūt ir ne. 

- Turite kokių minčių? - paklausiau aš Bedo ir Olio. 
> Luktelėkit, - pratarė vyriškis, stovėjęs šalia Hatleno. - Aš esu 
Denas Mileris. Gyvenu Line, Masačiūsetse. Jūs manęs nepažįs- 
tate, nebuvo progos susipažinti. Aš turiu namą prie Hailendo 
ežero, nusipirkau šią vasarą. Nuplėšė velniškus pinigus, kur kas 
daugiau, negu jis vertas, bet aš tiesiog negalėjau nenusipirkti. - 
Keli žmonės nusijuokė. - Štai ką norėjau pasakyti: ten, prie kasų, 
aš mačiau visą kalną maišų su trąšomis vejoms. Beveik visi po 
dvidešimt penkis svarus. Mes galėtume sukrauti juos prie lango 
kaip smėlio maišus. Paliktume nedideles angas ir galėtume pro 
jas žiūrėti... | 

Žmonės ėmė susijaudinę linksėti ir aptarinėti jo pasiūlymą. 
Aš norėjau įsiterpti, bet nutylėjau. Mileris buvo teisus - galima 
sudėti tuos maišus vieną ant kito prie vitrinos, tas nepakenks, o 
gal net duos naudos. Bet mano mintys atkakliai sukosi apie tai, 
kaip lengvai čiuptuvas sutraiškė penkiasvarį polietileninį maišą 
su maistu šunims. O didesnis čiuptuvas galėjo be vargo suspausti 
dvidešimt penkis svarus sveriantį “Grin Eikes" ar “Vigoro" trąšų 
maišą. Bet toks mano pasakymas niekam nebūtų pakėlęs nuotai- 
kos, juolab nebūtų padėjęs išsikapstyti iš bėdos. 

Žmonės ėmė skirstytis, ketindami imtis darbo, bet Mileris 
sušuko: 

- Palaukite! Palaukite! Kol mes visi drauge, gal aptarkime 1 
likusius klausimus? 

Jie grįžo. Apie penkiasdešimt ar šešiasdešimt žmonių vėl 
susirinko kampe tarp alaus šaldytuvo, sandėlio durų ir kairiojo 
mėsos prekystalio krašto, kur misteris Makvėjus visada dėdavo 
tai, ko niekas nepirkdavo: avies smegenis, galvijų plaučius ir 
kitokius vidurius. Bilis guviai prasispraudė pro minią - penkia- 
mečiai niekada nesutrinka milžinų pasaulyje - ir ištiesė man 
šokolado plytelę. 

- Nori, tėveli? 

- Ačiū. - Paėmes atsikandau: saldu ir skanu. 

- Galbūt tai kvailiausias klausimas, - tęsė Mileris, - bet reikia 
viską išsiaiškinti iki galo. Ar kas nors iš jūsų ginkluotas? 

Stojo tyla. Žmonės dairėsi vieni į kitus ir gūžčiojo pečiais. 
Pagyvenęs vyriškis žilais plaukais, prisistatęs Ambrozijum Kor- 
nelu, pasakė, kad turi medžioklinį šautuvą savo automobilio 
bagažinėje. 

- Jei norite, pamėginsiu jį atnešti. 

- Aš nemanau, kad tai pats seriausias sumanymas, misteri 
Kornelai, - tarė Olis. 

- Ir aš taip nemanau, sūnau, - atsakė Kornelas. - Bet aš turėj au 
bent pasiūlyti. 

- Manyčiau, kad... - pradėjo Mileris. 

- Luktelėkite minutėle, - pratarė moteris raudonu megztuku 
ir tamsiai žaliomis kelnėmis. Jos plaukai buvo šviesūs, smėlio 
spalvos, ir daili figūra. Žodžiu, labai gražijauna dama. Ji atsisegė 
rankinuką ir ištraukė iš jo vidutinio dydžio revolverį. Žmonės 
aiktelėjo iš nuostabos, tarsi jų akivaiždoje fokusininkas būtų 
padaręs ypač efektingą triuką. Moteris, ir taip išraudusi, nukaito 
dar labiau. Pasiraususi po rankinuką, ji išėmė iš jo dar ir “Smit 
end Veson" šovinių dėžute. 

- Aš esu Amanda Damfris, - prisistatė ji Mileriui. - Šis pistole- 
tas... tai mano vyro sumanymas. Jis manė, kad man būtinai 

reikalingas ginklas savigynai. Aš jau dvejus metus nešiojuosi jį 
neužtaisytą. 

- Jūsų vyras čia, madam? 

- Ne, jis Niujorke. Darbo reikalais. Jis dažnai išvažiuoja, todėl 
ir norėjo, kad turėčiau ginklą. 

- Ką gi, - tarė Mileris. - Jeigu mokate juo naudotis, tai tegu jis 
ir lieka pas jus. Koks kalibras, trisdešimt aštuntas? 

- Taip. Bet aš šaudžiau tik vieną kartą gyvenime, šaudykloje. 

Mileris paėmė iš jos revolverį, pavartė rankose ir kiek pasik: 
rapštęs atidarė būgną - patikrino, ar ginklas tikrai neužtaisytas. 

- Gerai, - tarė jis. - Mes turime ginklą. Kas gerai šaudo? Aš - 
tikrai ne. 

Žmonės susižvalgė. Iš pradžių 1 visi tylėjo, paskui nenoriai 
prakalbo Olis: | 

- Aš dažnai treniruojuosi. Namie turiu 45-to kalibro “Koltą" ir 
25-to “Lamą". | | 

- Tu? - nustebo Braunas. - Cha! Tu iki vakaro taip prisilaksi, 
kad kelio nematysi. | 

- Verčiau užsičiaupk ir užsiimk savo sąrašais, - labai ramiai 
pasiūlė Olis. 

Braunas dėbtelėjo į jį ir prasižiojo, bet paskui nusprendė - 
mano manymu, labai išmintingai - vėl susičiaupti. 

- Imkite, - tarė Mileris, truputį suraukęs antakius, ir padavė 
revolverį Oliui. 

Olis dar kartą patikrino cinklą, tik daug profesionaliau, 
paskui įsikišo jį į dešinę kelnių kišenę, o dėžutę su šoviniais 
įsidėjo į marškinių kišenę - toji išsipūtė kaip nuo cigarečių 
pakelio. Tuomet jis atsišliejo į alaus šaldytuvą ir atsidarė dar 
vieną skardinę. Prakaitas tebevarvėjo jo apvaliu veidu. Mano 
ankstesnis įspūdis, kad matau visiškai kitą Olį Viksą, vis labiau 
stiprėjo. | 

- Ačiū, misis Damfris, - padėkojo Mileris. 

- Nėra už ką, - atsakė ji. 

Nejučia pagalvojau, kad jeigu būčiau jos vyras ir šitų žaluį 
akių bei aptakios figūrėlės savininkas, aš tikrai tiek daug neko 
liaučiau. Nupirkti Žmonai revolverį - grynai simboliškas ir tiesiog 
absurdiškas poelgis. 

- Galbūt tai irgi gali pasirodyti kvaila, - tarė Mileris, pasisukęs 
į Brauną su jo sąrašais ir Olį su alumi, - tačiau ar nėra parduotu- 
vėje ko nors panašaus į ugniasvaidį? | 

- Ot, šūdas! - nusikeikė Badis Igltonas ir nuraudo, kaip prieš 
akimirką Amanda Damfris. 

- Kas yra? - paklausė Maikas Hatlenas. 

- Na... Iki praėjusios savaitės turėjome visą dėžę tokių nedi- 
delių lituoklių. Tokie paprastai praverčia namuose, jei reikia 
užtaisyti prakiurusį vamzdį, užlituoti duslinruvą ar panašiai. 
Atsimenate, misteri Braunai? 

Braunas niūriai linktelėjo. 

- Pardavėte? - paklausė Mileris. 

- Ne, jų niekas nepirko. Pardavėme tik tris ar keturis, o visus 
likusius nusiuntėme atgal. Tai velniava... Aš norėjau pasakyti - 
nesėkmė... - Išraudęs taip, kad skruostai tapo beveik purpuriniai, 
Badis Igltonas pasislėpė už žmonių nugarų. 

Mes, žinoma, turėjome degtukų, druskos (kažkas pasakė 
kadaise girdėjęs, kad visokius kraugerius ir kitokius parazitus 
reikia pabarstyti druska), įvairiausių šepečių ir šluotų ilgais 
kotais. Daugelis žmonių atrodė pažvalėję, o Džimas ir Maironas 
buvo per daug nusitašę ir nebegalėjo pasakyti nieko, kas būtų 
ataušinę visuotinį entuziazmą. Tačiau sutikęs Olio žvilgsnį, 
išvydau jo akyse ramų beviltiškumą, kur kas grėsmingesnį už 
baimę. Ir Olis, ir ąš matėme čiuptuvus. Ir mintis, kad mes 
barstysime juos druska ar atsimušinėsime šluotomis, atrodė 
juokinga, kraupiai juokinga. 

- Maikai, - tarė misteris Mileris, - kodėl tau nepavadovavus 
šitam mažam renginiui - maišų krovimui? Aš noriu dar pasitarti 
su Oliu ir Deivu. 

- Gerai. - Hatlenas paplojo Denui Mileriui per petį. - Kažkam 
reikėjo imtis iniciatyvos, ir tau tai neblogai išėjo. Sveikas atvykęs 
į mūsų miestą. | 

- Ar tai reiškia, kad man sumažins mokesčius? - paklausė 
Mileris. Jis buvo mažas, liesas žmogelis rudais, jau retėjančiais 
plaukais. Mileris priklausė tam tipui žmonių, kurie negali nepa- 
tikti iš pirmo žvilgsnio ir kurie pradeda įgristi, pabendravus su 
jais ilgesnį laiką. Iš tų, kurie visada geriau už jus žino, ką reikia 
daryti. 

- Jokiais būdais, - nusijuokes atsakė Hatlenas ir nuėjo. 

„Mileris pažvelgė į mano sūnų. 

- Nesirūpinkite dėl Bilio, - tariau jam. 

- Žmogau, aš per visą savo gyvenimą dar niekada nebuvau 
taip susirūpinęs, - atkirto Mileris. | 

- Tas tiesa, - sutiko Olis ir įmetė tuščią skardinę į alaus 
šaldytuvą. Paskui pasiėmė ir atsidarė pilną. Pasigirdo tylus 
išeinančių dujų šnypštimas. 

- Aš pastebėjau, kaip jūs pažiūrėjote vienas į kitą, - tarė 
Mileris. 

Baigiau valgyti šokoladą ir pasiėmiau alaus, norėdamas 
užgerti saldumą. 

- Štai ką aš manau, - tęsė Mileris. - Reikia, kad koks pustuzinis 
žmonių imtųsi vynioti ant šluotkočių skudurus ir apraišiotų juos 
virvėmis. Paskui reikės paimti kelias skardines su skystais praku- 
rais anglims. Nuėmę nuo jų dangčius, galėtume labai greitai 
gamintis deglus. 

Aš pritardamas linktelėjau. Geras sumanymas. Žinoma, ne- 
pakankamai geras tiems, kurie matė, kaip čiuptuvai nusitempė 
Normą, tačiau vis dėlto deglai geriau už druską. 

- Jiems bent jau bus kuo užsiimti, - tarė Olis. 

Mileris kietai sučiaupė lūpas. 

- Ką, reikalai tokie prasti? - po akimirkos paklausė jis. 

- Būtent, - patvirtino Olis ir prisidėjo prie lūpų alaus skardinę. 

Iki pusės penkių trąšų maišai jau dengė visą vitriną, buvo 
paliktos tik siauros ambrazūros. Prie kiekvienos tokios angos 
sėdėjo budėtojas su atidaryta skystų prakurų skardine ir krūvele 
iš šluotkočių pagamintų deglų. Angos buvo šešios, ir Denas 
Mileris sudarė budėjimo grafiką. Pusę penkių aš jau sėdėjau ant 
maišų krūvos prie vienos iš ambrazūrų, o Bilis buvo įsitaisęs 
šalia. Mes abu žvelgėme į rūką. 

Čia pat už lango buvo raudonas suolelis, ant kurio žmonės 
kartais laukdavo savo mašinų, pasistatę šalia krepšius su pirki- 
niais. Toliau prasidėjo mašinų stovėjimo aikštelė. Tirštas ir 
sunkus rūkas lėtai judėjo. Jame buvo matyti drėgmės žvilgesys, 
bet koks blausus ir niūrus jis atrodė! Pats rūko vaizdas vertė 
mane jaustis bejėgiu bailiu. 

- Tėveli, tu supranti, kas atsitiko? - paklausė Bilis. 
- Ne, sūnau, - atsakiau. 

Jis kurį laiką sėdėjo tylėdamas ir žiūrėjo į savo rankas, 
padėtas ant šlaunų. 

- O kodėl niekas neatvažiuoja mūsų gelbėti? - pagaliau 
paklausė jis. - Valstijos policija, FTB ar panašiai? 

- Nežinau. 

- Kaip manai, mamai nieko neatsitiko? 

- Bili, aš tiesiog nežinau, - atsakiau ir apkabinau jį per pečius. 

- Aš baisiai noriu pas mamą, - sušnibždėjo Bilis, ttamdydamas 
ašaras. - Man labai gėda, kad kartais jos neklausydavau. 

- Bili... - pradėjau aš, bet turėjau nutilti. Burnoje pajutau 
druskos skonį, balsas ėmė drebėti. 

- Tai juk baigsis, tėveli? Baigsis? 

- Nežinau, - atsakiau aš, ir mažylis įsikniaubė veidu man į petį. 
Glosčiau jo galvą, jausdamas švelnų kaukolės išlinkį po tankiais 
plaukais, ir kažkodėl prisiminiau savo sutuoktuvių dienos vaka- 
rą. Tuomet žiūrėjau, kaip Stefa nusivelka paprastą rudą suknelę, 
kuria persirengė po ceremonijos. Ant vienos žmonos šlaunies 

tamsavo didelė violetinė mėlynė, mat dieną prieš sutuoktuves ji 
užsigavo į praviras duris. Žiūrėjau ir galvojau: “Kai ji užsistatė tą 
mėlynę, buvo dar Stefani Stepanek". Be to jaučiau kažką pana- 
šaus į nuostabą. Paskui mes mylėjomės, o už lango iš pilko 
gruodžio dangaus krito sniegas. 

Bilis verkė. 

- Šš, Bili, ššš... - ėmiau raminti sūnų, švelniai sūpuodamas jo 
galvą, priglaustą prie mano krūtinės, bet jis nesiliovė- verkęs. 
Tokias ašaras moka nuraminti tik motinos. 


< 


Į “Federal Fuds" atėjo ankstyva naktis. Mileris, Hatlenas ir 
Bedas Braunas išdalino žibintuvėlius, visus, kiek buvo parduotu- 
vėje, - apie dvidešimt. Nortonas savo būrelio vardu garsiai 
pareikalavo duoti ir jiems, ir gavo du. Praėjimuose tarsi nenus- 
tygstantys vaiduokliai ėmė šokinėti šviesos dėmės. 

Glausdamas prie saves Bilį, tebežiūrėjau pro langą į rūką. 
Pieno atspalvio pusiau skaidri šviesa už lango beveik nepasikei- 
tė. Parduotuvėje sutemo todėl, kad mes uždengėme vitriną 
maišais. Kelis kartus man pasirodė, kad kažką matau, bet tik 
pasirodė. Vienas iš kitų penkių budėtojų kartą sukėlė aliarmą, 
bet jo spėlionės nepasitvirtino. 

Bilis vėl pamatė misis Terman ir apsidžiaugęs nubėgo pas ją, 
nors toji šią vasarą ir neateidavo pabūti su juo. Misis Terman taip 
pat gavo žibintuvėlį ir leido Biliui su juo pažaisti. Netrukus 
mažylis jau bandė spinduliu parašyti savo vardą ant stiklinių 
šaldytuvo sienelių. Ji taip pat labai džiaugėsi susitikusi Bilį, ir 
netrukus jie kartu priėjo prie manęs. Hetė Terman buvo aukšta, 
liesa moteris gražiais rudais plaukais, kuriuose jau pasirodė 
pirmosios žilos sruogos. Ant įmantrios grandinėlės kabėjo aki- 
niai - tokius akinius, kiek aš suprantu, tegali nešioti tik vidutinio 
amžiaus moterys. 

- Stefani čia, Deividai? - paklausė ji. 

- Ne. Namie. 

Ji linktelėjo. 

- Alanas taip pat. Tu dar ilgai budėsi? 

- Iki šešių. 

- Ką nors matei? 

- Ne. Tik rūką. | 

- Aš pabūsiu su Biliu iki šešių, jei nori. 

- Tu norėtum, Bili? 

- Taip. Galima? - atsakė jis, lėtai vedžiodamas žibintuvėliu 
virš galvos ir stebėdamas šviesos žaismą ant lubų. 

- Viešpats apsaugos tavo Stefą ir mano Alaną, - tarė misis 
Terman ir nusivedė Bilį už rankos. Ji pasakė tai su nuoširdžiu 
įsitikinimu, tačiau akyse tokio tvirtumo nebuvo. 

Apie pusę šešių tolimajame parduotuvės gale pasigirdo susi- 
jaudinę besiginčijantys balsai. Nuskambėjo juokas, ir kažkas - 
man pasirodė, Badis Igltonas, - šūktelėjo: 

- Jūs visi kuoktelėję, jeizu tenai išsiruošėte. 

Keli žibintuvėlių spinduliai susikirto erzeliuojančių žmonių 
būrelio centre, paskui pajudėjo su juo link išėjimo. Prieblandą 
perskrodė šaižus, piktas misis Karmodi juokas, primenantis 
garsą, kai kas nors pirštais patrina stiklą. 

Balsų ūžesį perrėkė advokatiškas Nortono tenoras: 

- Prašau, leiskite praeiti! Leiskite mums praeiti! 

Vyriškis, budėjes prie kaimyninės angos kairėje manęs, nuėjo 
pažiūrėti, dėl ko kilo ginčas. Aš nusprendžiau likti savo vietoje: 
vis tiek tie žmonės ėjo mano pusėn. 

- Prašau, - įkalbinėjo Maikas Hatlenas, - prašau, aptarkime 
tai. | 

- Čia nėra ko aptarinėti, - pareiškė Nortonas. Dabar iš tamsos 
išplaukė jo veidas - ryžtingas, bet išvargęs ir liūdnas. Rankoje jis 
laikė vieną iš “draugijai" duotų žibintuvėlių. Jam už ausų (tarsi 
žmonos apgauto vyro “ragai") vis dar kyšojo spirale susisukę 
plaukų kuokšteliai. Paskui Nortoną sekė visai nedidelis žmonių 

būrelis - penki iš devynių ar dešimties, buvusių su Ljuo iŠ pradžių 
- Mes išeiname, - pakartojo Nortonas. 

- Kas per beprotybė? - įsiterpė Mileris. - Maikas teisus. Mes juk 
galime viska aptarti, ar ne? Misteris Makvėjus jau pradėjo 
dujiniame grilyje kepti vištas, mes galėtume visi susėsti, paval- 
gyti ir.. | 

Jis vasipainiojo Nortonui po kojomis, ir tas jį nustūmė į šalį. 
Mileriui tai nepatiko. Jis išraudo, veide sustingo pyktis: 

- Galite elgtis, kaip norite, - pareiškė Mileris. - Bet jūs vedate 
šiuos žmones į mirtį. 

- Mes atsiųsime jums pagalbą, - atsakė į tai Nortonas ramiu 
balsu, liudijančiu nepalenkiamą ryžtą arba nebeatitaisomą psi- 
chikos sutrikimą. 

Vienas iš jo šalininkų kažką pritariamai sumurmėjo, o kitas 
tuo metu tyliai šmukštelėjo į šalį. Dabar su Nortonu liko keturi. 
Galbūt tai ne taip jau mažai. Juk net pačiam Kristui pavyko rasti 
tik dvylika. 

- Paklausykite, - tarė Maikas Hatlenas. - Misteri Nortonai... 
Brentai... pasilikite bent pavalgyti. Karštas maistas jums nepa- 
kenks. || | 

. Ir duoti jums galimybę pratęsti savo atkalbinėjimus? Aš 
pernelyg daug laiko praleidau teismo salėse, kad užkibčiau ant 
tokios meškerės. Jūs jau apkvailinote pustuzinį mano žmonių. 

- Jūsų žmonių? - beveik sudejavo Hatlenas. - Jūsų žmonių? 
Dieve šventas, ką jūs kalbate? Jie tiesiog žmonės, ir viskas. Tai ne 
žaidimas ir tuo labiau ne teismo posėdis. Ten, lauke, tūno 
kažkokie gyviai, kitokio žodžio ir nesugalvosi, tai kokia prasmė 
rizikuoti savo gyvybe? 

- Gyviai, sakote? - nusišaipė Nortonas. - Kur? Jūsų Žmonės jau 
kelias valandas budi prie langų. Ar nors vienas matė ką nors? 

- Bet ten, už parduotuvės... 

- Ne, ne, ne, - tarė Nortonas, purtydamas galvą. - Apie tai jau 
ne vieną kartą kalbėjome. Mes išeiname... 

- Ne, - sušnibždėjo kažkas. Garsas atsiliepė aidu ir pasklido 
aplinkui tarsi nukritusių lapų šiurenimas rudens vakaro pricb 
landoje. - Ne - ne - ne.. 

- Jūs mėginsite sulaikyti mus jėga? - paklausė spigus balsas. 
Tai prabilo pagyvenusi moteris su bifokaliais akiniais, viena iš 
Nortono “žmonių", jei vartosime jo terminą. - Jūs mėginsite 
sulaikyti mus jėga? 

Tylus protestuojančių balsų murmesys nuščiuvo. 

- Ne, - atsakė Maikas. - Nemanau, kad kas nors bandys jus 
sulaikyti. 

Aš pašnibždėjau Biliui į ausį porą žodžių, ir mažylis nustebęs 
pažiūrėjo į mane. 

- Bėk tučtuojau, - liepiau. - Paskubėk. 

Bilis nubėgo. 

Nortonas persibraukė ranka plaukus tiksliu, surepetuotu 
judesiu, kaip tai daro Brodvėjaus aktoriai. Man jis patiko labiau, 
kai veltui trūkčiojo savo benzopjūklo starterį, keikdamasis ir 
galvodamas, kad jo niekas nemato. Aš nesupratau tada ir dabar 
nežinau, tikėjo jis savo veiksmais ar ne. Manau, kad širdies 
gilumoje Nortonas vis tik suvokė, kas jo laukia. Logika, kurią jis 
aklai garbino visą gyvenimą, galų gale atsisuko prieš jį ip 
pasiutes dresiruotas tigras. 

Nortonas neramiai apsidairė tarsi tikėdamasis, kad dar kas 
nors bandys juos sulaikyti, paskui nusivedė savo šalininkų ket- 
vertuką pro vieną iš kasų. Be senutės, su juo dar buvo apkūnus 
kokių dvidešimties metų vaikinas, jauna mergina bei vyriškis 
mėlynais džinsais su nusmaukta ant pakaušio golfo kepuraite. 

Mano ir Nortono žvilgsniai susikirto, jo akys akimirkai išsip- 
lėtė, paskui nukrypo į šalį. | 

- Palauk, Brentai, - tariau aš. 

- Aš nieko daugiau nenoriu aptarinėti. Ir tuo labiau su tavimi. 

- Žinau. Aš noriu tik paprašyti vienos paslaugos. - Apsidairęs 
pamačiau, kad Bilis jau pardumia atgal. 

- Kas čia? - įtariai paklausė Nortonas, kai sūnus padavė man 
celofaninį paketą. 

- Skalbinių virvė, - atsakiau aš miglotai suvokdamas, kad 
dabar visi žmonės mus stebi, susirinkę kitoje kasų pusėje. - - Čia 
jos daug. Trys šimtai pėdų. 

- Na ir kas? | 

- Pagalvojau, gal tu apsirištum vieną galą aplink juosmenį 
prieš išeidamas. Kitas galas bus pas mane. Kai pajusi, kad virvė 
įsitempė, pririšk ją prie ko nors. Nesvarbu, prie ko. Bus gerai ir 
mašinos durelių rankena. | 

- Dieve mano, kam? 

- Tada žinosiu, kad jūs saugiai nuėjote bent tris šimtus pėdų. 

Kažkas šmėkštelėjo jo akyse... bet tik akimirką. 

- Ne, - atsakė Nortonas. 

Aš gužtelėjau pečiais. 

- Kaip nori. Tačiau vis tiek linkiu tau sėkmės. 

Netikėtai įsiterpė vyriškis su golfo kepure: 

- Aš tai padarysiu, misteri. O kodėl gi ne... 

Nortonas grįžtelėjo, ketindamas kažką piktai pasakyti, tačiau 
vyriškis su golfo kepure ramiai ir įdėmiai pažvelgė į jį. Šio 
žmogaus akyse niekas nešmėkščiojo. Jis apsisprendė ir neabejo- 
jo savo sprendimu. Nortonas taip pat tai suprato ir todėl nieko 
nepasakė. 

- Ačiū, - . padėkojau a aš. 

Perpjoviau įpakavimą savo kišeniniu peiliuku, ir virvė, su- 
lankstyta standžiomis vijomis, nukrito ant grindų. Aš ištraukiau 
vieną galą ir aprišau Golfo Kepurės juosmenį laisva kilpa su 
paprastu mazgu. Bet jis tučtuojau atrišo virvę, užveržė ją ir 
sumezgė tvirtu jūreivišku mazgu. Parduotuvės salėje viešpatavo 
absoliuti tyla. Nortonas neramiai mindžikavo vietoje. 

- Duoti peilį? - paklausiau Golfo Kepurės. 

- Turiu savo. - Jis pažvelgė į mane tuo pačiu ramiu niekinan- 
čiu žvilgsniu. - Tu verčiau atidžiai stebėk virvę. Jeigu ji susinarp- 
lios, aš nupjausiu. 

- Visi pasiruošę? - paklausė Nortonas, bet pernelyg garsiai. 
Apkūnusis vaikinas pašoko lyg pametėtas. 

Nesulaukęs atsakymo, Nortonas žengė prie išėjimo. 

- Brentai, - tariau tiesdamas jam ranką. - Sėkmės. 

Jis pažvelgė į mano ranką tarsi į kokį įtartiną nežinomą 
daiktą. 

- Mes atsiųsime jums pagalbą, - pagaliau tarė jis ir stumtelėjo 
duris su užrašu "Išėjimas". 

Vėl pajutau tą silpną aitrų kvapą. Nortono šalininkai išėjo 
paskui jį. Maikas Hatlenas priėjo ir atsisėdo šalia manęs. Penkių 
žmonių būrelis stovėjo baltame, lėtai judančiame rūke. Nortonas 
kažką pasakė, ir aš tiktai būčiau išgirdęs, bet rūkas slopino visus 
garsus. Išgirdau tik jo balsą ir du ar tris atskirus skiemenis, tarsi 
klausyčiau kažkur toli veikiančio radijo imtuvo. Paskui jie paju- 
dėjo pirmyn. 

Hatlenas laikė duris truputį praviras. Aš leidau virvę stengda- 
masis, kad ji laisvai kabėtų, nes neužmiršau ano vyriškio pažado 
nupjauti virvę, jeigu ji kur nors užstrigs. Joks garsas netrikdė 
tylos. Bilis nejudėdamas stovėjo šalia manęs, bet jaučiau, kaip jis 
dreba iš įtampos. 

Vėl dingtelėjo ta keista mintis, kad penketas ne išnyko rūke, 
o tiesiog tapo nematomas. Kurį laiką žmonių drabužiai, rodėsi, 
judėjo vieni, paskui dingo ir jie. Iki galo suvokti rūko tankumą 
galėjai tik pamates, kaip jis praryja žmones vos per kelias 
sekundes. . 

Aš toliau leidau virvę. Iš pradžių išsivyniojo ketvirtis, paskui 
pusė. Akimirką ji sustingo ir nukrito ant žemės. Aš užgniaužiau 
kvapą. Bet virvė vėl pajudėjo. Leisdamas ją pro pirštus, staiga 
prisiminiau tą dieną, kai tėvas nusivedė mane į Bruksaidą žiūrėti 
Gregoro Peko filmo “Mobi Dikas", ir tikriausiai nejučia šyptelė- 
jau. | 
Taip nuslinko į rūką trys ketvirtadaliai virvės, ir aš jau mačiau 
jos galą šalia vienos Bilio pėdos. Ir tada virvė vėl sustingo. Kokias 
penkias sekundes ji gulėjo nejudėdama, paskui greitai išsivynio- 

jo dar penkias pėdas. Virvė slystelėjo į kairę, užsukdama už durų 
krašto, ir taip įsitempė, kad net suskambo. 

Dar dvidešimt pėdų nuslydo pirmyn. Pajutau karštų kairiaja- 
me delne. O po akimirkos iš rūko atsklido aukštas virpantis 
klyksmas. Aš net nesupratau, kas klykia - vyras ar moteris. 

Klyksmas nutrūko per vidurį ir, rodėsi, visą amžinybę dau- 
giau nebuvo nė garso. Paskui suriko senutė - šį kartą nebuvo 
jokių abejonių, kas rėkia. | 

- Nuimkite tai nuo manęs! - klykė ji. - O Dieve, Dieve, 
nuimkit... - Balsas nutrūko. | 

. Staiga beveik visa virvė išslydo per mano delną, šįsyk nude- 
gindama jį dar smarkiau, ir laisvai nukaro. Iš rūko pasigirdo 
garsus žemas baubimas, kurį išgirdus, man perdžiūvo burna. 

Tokio garso aš niekada gyvenime nebuvau girdėjęs. Galėčiau 
palyginti jį nebent su kokio nors roplio baubimu filme, susukta- 
me Afrikos ar Pietų Amerikos pelkėse. Tokiu garsu galėjo baubti 
tik labai didelis gyvūnas. Jis vėl atsklido iki mūsų - Žemas, 
kraupus, laukinis. Ir vėl. Paskui virto trūkčiojančiu murmėjimu 
ir nutilo. 

- Uždarykite duris, - drebančiu balsu paprašė Amanda Damf- 
ris. - Prašau. 

- Luktelėkit, - pasakiau aš ir ėmiau traukti atgal virvę. 

Virvė šliaužė iš rūko ir gulė prie mano kojų nelygiomis 
kilpomis. Paskutinės trys naujos skalbinių virvės pėdos buvo 
plytinės spalvos. | 

- Mirtis! - suriko misis Karmodi. - Ten - mirtis! Dabar jūs visi 
įsitikinote? | | 

Virvės galas buvo nelygiai nugraužtas, gijos atspurusios, ant 
mažų papurusių medvilnės kuokštelių blizgėjo šviežio kraujo 
lašai. | 0 | | 

Niekas nepradėjo ginčytis su misis Karmodi. 

Maikas Hatlenas paleido duris, ir jos užsitrenkė. 

VII. PiRmoji makTis 


Misteris Makvėjus dirbo Bridžtone mėsininku: dar nuo tada, 
kai man buvo dvylika ar trylika metų, bet aš nežinojau neijo 
vardo, nei kokio jis amžiaus. Jis pasistatė dujinį grilį po vieno 
ventiliatoriaus grotelėmis - ventiliatoriai neveikė, tačiau šiokia 
tokia trauka vis tik buvo, - ir apie pusę septynių vakaro kepamų 
viščiukų kvapas jau tvyrojo visoje parduotuvėje. Bedas Braunas 
neprieštaravo. Galbūt dėl to, kad buvo pernelyg priblokštas, bet 
greičiausiai suprato, jog mėsa ir paukštiena laikui bėgant netam- 
pa šviežesnė. Viščiukų kvapas buvo malonus, tačiau mažai kas 
norėjo valgyti. Tačiau misteris Makvėjus, mažas ir išdžiūvęs, 
tvarkingu baltu chalatu, toliau kepė viščiukus, dėliojo po du 
gabalėlius į popierines lėkštes ir rikiavo jas į eilę ant prekystalio 
taip, kaip tai daroma užkandinėse. 

Misis Terman atnešė mums su Biliu po porciją viščiuko su 
bulvių mišraine. Aš suvalgiau kiek galėjau, tačiau Bilis net 
neprisilietė prie savo lėkštelės. 

- Tau reikia pavalgyti, stipruoli, - tariau jam. 

- Aš nealkanas, - atsakė vaikas ir pastūmė lėkštę. 

- Tu neužaugsi didelis ir stiprus, jeigu... 

Misis Terman, sėdėjusi už Bilio nugaros, papurtė galvą. 

- Na, kaip nori, - tariau. - Tada nueik ir suvalgyk bent persiką, 
gerai? 

- O jeigu misteris Braunas ką nors sakys? 

- Jeigu jis ką nors sakys, ateik ir pasakyk man. 

Bilis lėtai nužingsniavo praėjimu. Man pasirodė, kad jis visas 
kažkaip susitraukęs. Skaudėjo širdį, matant jį tokį. Misteris 
Makvėjus tebekepė viščiukus, visai nekreipdamas dėmesio, kad 
beveikniekasjų nevalgo, patenkintas vien tuo, kad kepa. Atrodo, 
ašjau minėjau, kad žmonės labai įvairiai elgiasi tokiose situaci- 
jose. Jūs nepatikėsite, kad taip gali būti, bet taip yra. Žmogaus 
protas dažnai veikia mechaniškai, kaip beždžionės. 

Mudu su misis Terman sėdėjome ties vaistų-skyriumi. Visi 
žmonės susibūrė į mažas grupeles. Niekas, išskyrus misis Karmo- 
di, nesėdėjo vienas. Net Džimas ir Maironas buvo kartu - abu 
knarkė už alaus šaldytuvo. | 

Šeši nauji budėtoj ai sėdėjo prie angų tarp maišų. Vienas iš jų 
buvo Olis. Jis žiaumojo viščiuko kojele užgerdamas alumi. Prie 
kiekvieno budėtojo stovėjo atremti į maišus deglai, pagaminti iš 
šluotkočių, ir skystų prakurų skardinės. | 

Tačiau niekas, manau, jau nebetikėjo šių deglų nauda kaip 
anksčiau. Po to žemo, klaikaus baubimo, po nugraužto ir kruvino 
virvės galo niekas jau nebetikėjo. Buvo aišku, kad jeigu kuris 
nors iš tūnančių lauke padarų užsigeis mūsų, jiss savo pasieks. Jis 
arba jie. 

- Ar naktis bus labai pavojinga? - paklausė misis Terman. Jos 
balšas buvo ramus, bet akys kupinos baimės. | 

- Aš nežinau, Hete. 

 - Leisk daugiau Biliui būti su manimi. Aš.. „Deivai, aš mirtinai 
bijau. - Ji sausai nusijuokė. - Bet jeigu Bilis bus su manimi, aš 
tvardysiuos. Dėl jo. | 

Jos akys drėgnai žvilgėjo, Pasilenkiau ir patapšnojau jai per 
petį. 

- Aš taip jaudinuosi dėl Alano, - tarė ji. - Jis nebegyvas, Deivai. 
Širdimi jaučiu, kad jo jau nebėra. 

- Ne, Hete. Tu negali šito žinoti. 

- Bet aš jaučiu, kad tai tiesa. O tu nejauti, kaip ten Stefani? 
Nenujauti? | 

- Ne, - sumelavau aš, sukandes dantis. 

Misis Terman dusliai suvaitojo ir užspaudė burną ranka. Jos 
akinių stikluose atsispindėjo žibintuvėlių šviesos. 

- Bilis grįžta, - sumurmėjau. 

Bilis valgė persiką. Hetė Terman patapšnojo į grindis šalia 
saves ir pasakė, kad kai jis suvalgys, ji parodys, kaip iš persiko 
kauliuko ir siūlo padaryti žmogeliuką. Bilis liūdnai šyptelėjo jai, 
ir misis Terman nusišypsojo atsakydama. 

Aštuntą valandą vakaro prie angų atsisėdo šeši nauji budėto. 
jai, ir Olis priėjo prie manęs. 

- Kur Bilis? 

- Ten, toliau, su misis Terman, - atsakiau. - Užsiima rankdar- 
biais. Jis jau išmoko daryti žmogeliukus iš persikų kauliukų, 
kaukes iš polietileninių maišelių ir lėles iš obuolių, o dabar 
misteris Makvėjus rodo jam, kaip daryti mažus kaminkrėčius. 

Olis nugėrė didelį gurkšnį alaus ir tarė: 

- Už lango kažkas juda. 

Aš įdėmiai pažvelgiau į jį. Jis atsakė ramiu žvilgsniu. 

- Aš negirtas. Bandžiau pasigerti, bet neišeina. O norėčiau, 
kad pavyktų, Deividai. 

- Ką tu turi galvoje? Kas ten juda? 

- Negaliu tiksliai pasakyti. Paklausiau Valterio, jis sako, kad 
irjam taip atrodo. Minutę kuri nors rūko dalis patamsėja - kartais 
tik trumpa juostelė, o kartais didelė tamsi dėmė, panaši į mėlynę. 
Po to vėl ištirpsta pilkumoje. Ir pats rūkas juda. Net Arnis Simsas 
sako, kad kažką pastebėjo, o jis aklas kaip šikšnosparnis. 

- O kiti? 

- Jie visi iš kitų valstijų, aš jų nepažįstu, - atsakė Olis. - Jų 
neklausiau. . 

- Tu esi tikras, kad tau nepasivaideno? 

- Taip, - tarė jis ir mostelėjo galva į misis Karmodi pusę. Toji 
sėdėjo viena praėjimo gale. Įvykiai nė kiek nesugadino jai 
apetito, ir jos lėkštelėje kūpsojo visa krūva viščiukų kaulų. Senė 
gėrė arba kraują, arba kažkokias tamsias sultis. 

- Vienu atžvilgiu ji teisi, - pridūrė Olis. - Mes greitai sužinosi- 
me. Sutems ir sužinosime. | 


Bet tamsos laukti nereikėjo. Kai jie pasirodė, Bilis beveik 
nieko nepastebėjo, nes misis Terman laikė jį kitame parduotuvės 
gale. Olis vis dar sėdėjo šalia manęs, kai staiga vienas iš budėtojų 
klykdamas pašoko ir mojuodamas rankomis ėmė atatupstas 
trauktis nuo angos. Buvo jau beveik pusė devynių, ir perlamut- 
rinis baltas rūkas nusidažė lygia, pilka lapkričio sutemų spalva. 

Kažkas nutūpė ant stiklo iš lauko pusės. 

-O Viešpatie! - suriko ten budėjes vyriškis. - Paleiskite mane! 
Aš negaliu! . 

Jis apsisuko svirduliuodamas, išvertęs akis. Tirštėjančiose 
sutemose sublizgo seilės, varvančios iš vieno jo lūpų kampo. 
Paskui budėtojas nubėgo į praėjimo galą pro šaldytų gaminių 
skyrių. 

Pasigirdo dar keli riksmai. Kai kurie žmonės pribėgo prie 
angų pažiūrėti, kas atsitiko. Tačiau dauguma pasitraukė į par- 
duotuvės gilumą, nesidomėdami ar tiesiog nenorėdami matyti, 
kas ten šliaužioja po lango stiklą. 

Ašleidausi prie angos. Olis nuskubėjo iš paskos, įsikišęs ranką 
į kišenę, kurioje laikė Amandos Damfris revolverį. Suriko dar 
vienas budėtojas - ne tiek iš baimės, kiek iš pasišlykštėjimo. 

Mudu praėjome pro vieną iš kasų. Dabar jau išvydau, kas 
išgąsdino aną vyruką. Negalėjau pasakyti, kas tai, bet užtat 
aiškiai mačiau. Gyvis savo šlykštumu priminė kai kuriuos mažes- 
nius padarus iš vieno Boscho paveikslo, vaizduojančio pragarą. 
Tačiau buvo jis ir kraupiai komiškas, mat atrodė panašus į tuos 
keistus žaislus iš vinilo ir plastmasės už dolerį devyniasdešimt 
centų, kuriuos žmonės perka pagąsdinti draugams. Būtent apie 
tokį daikčiuką ir kalbėjo Nortonas sakydamas, kad aš noriu iš jo 
pasijuokti. 

Tai buvo maždaug dviejų pėdų ilgio nariuotas gyvis rausvos, 
gyjančios po nudegimo odos spalvos. Dvi apvalios akys ant 
trumpų lanksčių stiebelių spoksojo į skirtingas puses. Gyvis 
prilipo prie stiklo storais padais-siurbtukais. Kitame jo kūno gale 

styrojo kažkoks ilgas daiktas - gal lyties organas, gal geluonis. () 
užnugaros lėtai plazdėjo didžiuliai, permatomi, panašūs į musės 
sparnai. 

Mudu su Oliu puolėme prie lango. Ties į kairę nuo mūsų 
esančia anga, kur sėdėjęs budėtojas šūktelėjo iš pasišlykštėjimo, 
po stiklą ropojo trys tokie gyviai, palikdami už savęs lipnias 
šliūžes. Jų akys - jeigu tai iš tiesų buvo akys - lingavo ant piršto 
storio stiebelių. Didžiausias gyvis buvo maždaug keturių pėdų 
ilgio. Kartkartėmis jie peršliauždavo tiesiog vienas per kitą. 

- Kažkokia velniava, - pasibjaurėjo Tomas Smolis, stovėjęs 
prie angos dešinėje. 

Aš neatsakiau. Tie vabzdžiai dabar ropojo ant visų langų, 
vadinasi, jau aplipo visą pastatą... Kaip kirminai mėsos gabalą. 
Šmėkštelėjęs galvoje vaizdas buvo ne iš maloniųjų, ir aš pajutau, 
kaip per prievartą suvalgytas viščiukas ima veržtis lauk. 

Kelios moterys verkė. Misis Karmodi šūkaliojo apie pragaro 
išperas. Kažkas liepė jai užsičiaupti, jeigu nenorinti gauti įsnukį. 

Olis išsiėmė iš kišenės misis Damfris revolverį. Čiupau jį UŽ 
rankos: : 

- Nesikraustyk iš proto! 

- Aš žinau, ką darau, - atsakė jis, išlaisvindamas ranką. 
Susiraukes iš pasibjaurėjimo Olis padaužė revolverio rankena į 
stiklą. Gyviai sumojavo sparnais taip greitai, kad net susiliejo į 
dėmę - nežinodamas, nebūtum pasakęs, kad jie turi sparnus. 
Paskui tos pragaro išperos tiesiog nuskrido šalin. 

Kiti, pasekę Olio pavyzdžiu, stvėrė šluotkočius ir taip pat ėmė 
belsti į langus. Gyviai skrisdavo šalin, bet netrukus sugrįždavo. 
Matyt, proto jie turėjo ne daugiau už paprastą muse. Beveik 
prasidėjusi panika išsiliejo garsiomis kalbomis. Išgirdau, kaip 
kažkas paklausė, kas būtų, jeigu toks padaras atsitūptų ant 
Žmogaus. 

Beldimas į langus ėmė tilti. Olis pasisuko į mane, ketindamas 
kažką pasakyti, bet vos jam pravėrus burną, iš rūko kažkas išniro 
ir čiupo šliaužiojantį po stiklą gyvį. Atrodo, aš surikau. Nežinau. 

Tas padaras skraidė. Daugiau aš nieko negalėjau apie jį 
tiksliai pasakyti. Rūkas patamsėjo visai taip, kaip minėjo Olis, tik 
tamsi dėmė neišnyko. Ji virto kažkokiu padaru plėvėtais spar- 
nais, baltu albinosišku kūnu ir raudonomis akimis. Padaras 
trenkėsi į langą, kad stiklas net suvirpėjo, pravėrė snapą, čiupo 
rausvąjį gyvį ir dingo. Viskas truko ne ilgiau kaip penkias 
sekundes. Man liko miglotas įspūdis, kad rausvasis gyvis, slysda- 
mas žemyn rykle, spurdėjo i ir blaškėsi kaip maža žuvelė žuvėdros 
snape. 

Pasigirdo dar vienas smūgis į stiklą, paskui dar vienas. 
Žmonės vėl ėmė klykti ir bėgti į parduotuvės gilumą. Tada 
kažkas veriančiai sukliko - šįkart iš skausmo. 

- O Dieve, jie sutrypė nukritusią senutę! - šūktelėjo Olis. 

Jis nuskubėjo praėjimu tarp kasų. Aš pasisukau, ketindamas 
bėgti paskui jį, ir apmiriau vietoje. 

Vienas iš pačiame viršuje gulėjusių maišų su trąšomis ėmė 
slinkti žemyn. Tiesiai po juo sėdėjo Tomas Smolis ir pro angą 
žiūrėjo į rūką. | 

Dar vienas rausvasis gyvis prilipo prie stiklo ten, kur stovėjau 
aš, ir jį tučtuojau pastvėrė nusileidęs skrajūnas. Sutrypta senutė 
teberėkė šaižiu, veriančiu balsu. | 

Maišas. Maišas šliaužė žemyn. 

- Smoli! - riktelėjau aš. - Saugokis! Krenta maišas! 

Tačiau per didžiulį triukšmą jis neišgirdo manęs. Maišas 
pasviro ir tėškėsi tiesiai jam ant galvos. Smolis susmuko ant 
grindų, užkliudęs smakru lentyną po vitrina. 

Vienas iš skraidančių albinosų ėmė spraustis pro išmuštą 
stikle skylę. Dabar, kai riksmai pritilo, išgirdau net tylų jo sparnų 
krebždesį. Kiek pakreiptoje į šoną trikampėje galvoje žibėjo 
raudonos akys. Plėšriai žiopčiojo masyvus lenktas snapas. Pada- 
ras priminė pterodaktilį iš knygos apie dinozaurus arba būtybę 
iš pamišėlio haliucinacijų. 

Čiupau deglą ir kyštelėjau jį į skardinę su skystais prakurais, 
išliedamas dalį skysčio ant grindų. 

Albinosas atsitūpė ant viršutinio maišo ir ėmė dairytis, letiu 
ir grėsmingai mindamas vietoje naguotomis letenomis. Neabc 
joju, kad ir šitie plėšrūnai buvo kvaili. Jis dukart mėgino išskleisti 
sparnus, kurie vis atsitrenkdavo į sienas, ir vėl sudėdavo juos - 
kaip grifas - už kuprotos nugaros. Po trečio bandymo padaras 
prarado pusiausvyrą ir nuvirto nuo savo laktos, vis dar mėginda- 
mas išskleisti sparnus. Jis užkrito tiesiai ant Tomo Smolio 
nugaros. Vienas naguotos kojos judesys perplėšė Tomo marški- 
nius ir perrėžė odą. 

Aš stovėjau vos už trijų pėdų nuo albinoso, laikydamas 
rankoje pamirkytą skystuose prakuruose deglą. Buvau pasiruo- 
šęs užmušti tą padarą, bet staiga supratau, kad neturiu degtukų. 
Paskutiniuoju prieš valandą pridegiau cigarą misteriui Makvė- 
jui. | 

Žmonės parduotuvės salėje tiesiog paklaiko iš siaubo, pamatę 
ant Smolio nugaros niekada anksčiau Žemėje neregėtą padarą. 
O tas staiga stipriai kirto snapu ir išplėšė iš Smolio sprando 
gabalą mėsos. 

Aš jau norėjau pasinaudoti deglu kaip vėzdu, tačiau ūmai jo 
galas, apvyniotas skudurais, užsiliepsnojo. Šalia manęs stovėjo 
Denas Mileris, sugniaužęs delne žiebtuvėlį su Jūrų laivyno 
emblema. Jo veidas buvo suakmenėjęs iš siaubo ir įniršio. 

- Užmušk jį, - kimiai sušvokštė Denas. - Užmušk, jei galėsi. 

Čia pat su Amandos Damfris revolveriu rankoje stovėjo Olis, 
bet'jis nedrįso šauti, bijodamas pataikyti į Tomą. | 

Padaras išskleidė sparnus ir mostelėjo jais, tačiau nė nemanė 
kilti - tiesiog norėjo geriau įsikabinti nagais į savo auką. Balti 
plėvėti sparnai apglėbė vargšo Smolio kūną. Išgirdau, kaip 
aštrūs nagai drasko odą. Šlykštus garsas, aš net nedrįstu jo 
apibūdinti. 

Visa tai įvyko per kelias sekundes. Paskui aš smogiau albino- 
sui liepsnojančiu deglu. Padaras (kaip man pasirodė, ne ką 
tvirtesnis už popierinį aitvarą) užsiliepsnojo, šaižiai kranktelėjo 

ir skėstelėjo sparnais, jo akys užvirto aukštyn, galva ėmė agoniš- 
kai trūkčioti. Paskui jis pakilo - sparnų plakimo garsas priminė 
padžiautų paklodžių plazdėjimą vėjyje - ir dar kartą kraupiai 
suriko. | 

Žmonės pasuko galvas, stebėdami jo ugninį skrydį. Tikriau- 
siai joks kitas tų dienų įvykis man neįsiminė taip ryškiai, kaip 
šitas vinguriuojantis liepsnojančio padaro skrydis virš “Federal 
Fuds" parduotuvės salės. Degantys, rūkstantys jo kūno gabalai 
vis krito iš viršaus, kol galų gale jis pats trenkėsi į lentynas su 
padažais. Keli stiklainiai sudužo, ir padažas ištiško aplinkui tarsi 
kraujas. Iš paukštiškojo padaro liko tik kaulai ir pelenai. Po 
parduotuvę pasklido šleikštus degančios mėsos tvaikas. Tarsi 
pabrėždamas jį savo kontrastingumu, pro išdužusį langą vidun 
ėmė smelktis lengvas, aitrus rūko kvapas. 

Akimirką stojo tyla. Mus visus tarytum užbūrė tas kraupus, 
ugninis priešmirtinis skrydis. Paskui kažkas suklykė, ir vėl kilo 
triukšmas. Išgirdau, kaip kažkur parduotuvės gilumoje verkia 
mano sūnus. 

Kažkas sugriebė mane už peties. Tai buvo Bedas Braunas: 
akys i išsprogusios, lūpos persikreipusios taip, kad matėsi dirbti- 
niai dantys. 

- Ten dar vienas. Kitoks, - tarė jis, rodydamas ranka. 

Pro skyle lange įlindes rausvasis gyvis tupėjo ant trąšų maišo, 
vartydamas akis ant stiebelių ir virpindamas pailgus permato- 
mus sparnus. Girdėjau, kaip jie zvimbia - visai kaip pigus 
elektrinis ventiliatorius. Rausvas, liguistai išpurtęs kūnas kilno- 
josi nuo greito kvėpavimo. 

Mano deglas buvo dar neužgėses, ir aš puoliau prie lango, bet 
mane aplenkė misis Repler, trečiųjų klasių mokytoja. Ši penkias- 
dešimt penkerių ar šešiasdešimties metų moteris, aukšta ir 
prakauli, savo išvaizda man visada priminė rėžį džiovintos 
jautienos. 

Laikydama abiejose rankose po insekticido balionėlį, ji atro- 
dė labai panaši į ginkluotą banditą iš gangsteriškų komedijų. 

Piktai riktelėjusi - tas riksmas būtų padaręs garbę bet kuriam 
urviniam žmogui, traiškančiam priešo kaukolę, - ji ištiesė į priekį 
rankas su balionėliais ir nuspaudė abu mygtukus. Tirštas insek- 
ticido sluoksnis padengė rausvąjį gyvį. Tas ėmė mėšlungiškai 
spurdėti, suktis ir vartytis, kol galų gale nukrito nuo maišų, 
atsimušė į Tomą Smolį - be jokios abejonės, jau nebegyvą - ir 
brinktelėjo ant grindų. Permatomi sparnai pašėlusiai virpėjo, 
tačiau jau niekur negalėjo jo nulakdinti: juos dengė storas 
insekticido sluoksnis. Po kelių sekundžių sparnai nusilpo, paskui 
sustingo, ir gyvis nudvėsė. 

Vėl išgirdau žmonių klyksmus. Ir dejones. Dejavo sutrypta 
pagyvenusi dama. Iš kažkur atsklido juokas - pamišėlio juokas. 
Misis Repler, sunkiai alsuodama, stovėjo prie savo aukos. 

Hatlenas ir Mileris, susiradę vežimėlį, kuriuo krovikai papras- 
tai vežioja sunkias dėžes, dviese užkėlė jį ant maišų viršaus ir 
uždengė pleišto pavidalo skylę stikle. Laikinai tai turėjo padėti. 

Prie mūsų tarsi lunatikė priėjo Amanda Damfris. Vienoje 
rankoje ji turėjo plastmasinį šiukšlių kibirą, kitoje šluotelę, vis 
dar įvyniotą į permatomą celofaną. Ji pasilenkė, tebežiūrėdama 
išplėstomis tuščiomis akimis, ir sušlavė rausvojo gyvio - nežinau, 
vabzdžio ar šliužo - liekanas į kibirą. Amandai šluojant, celofa- 
nas tyliai traškėjo. Paskui ji priėjo prie pagrindinių durų - laimė, 
antjų nebuvo jokių padarų, - truputį jas pravėrė ir išmetė kibirėlį 
į gatvę. Jis nukrito ant šono ir ėmė ridinėtis pirmyn atgal, kaskart 
vis lėčiau. Iš tamsos zvimbdamas išniro dar vienas rausvasis 
vabzdys, nutūpė ant kibiro ir ėmė juo šliaužioti: 

Amanda pratrūko raudoti. Priėjau ir apkabinau ją viena 
ranka per pečius. 

Pusę dviejų nakties aš, tai užsnūsdamas, tai vėl pabusdamas, 
sėdėjau atsišliejęs nugara į baltą emaliuotą mėsos prekystalio 

šoną. Bilis kietai miegojosant mano kelių. Netoliese gulėjo 
Amanda Damfris, pasidėjusi galvą ant kažkieno švarko. 

Netrukus po ugninio paukštiškojo padaro skrydžio mudu su 
Oliu nuėjome į sandėlį ir atnešėme dar šešias dygsniuotos 
medžiagos atraižas, kokia aš buvau užklojęs Bilį. Dabar ant jų 
miegojo žmonės. Paskui mes atvilkome kelias apelsinų ir persikų 
dėžes; keturiese vargais negalais užkėlėme jas ant maišų ir 
uždengėme skylę lange. Tiems paukštiškiems padarams būtų 
reikėje gerai padirbėti, norint nustumti dėžes: kiekviena jų svėrė 
apie devyniasdešimt svarų. 

Tačiau ne tik paukščiai ir jų medžiojami rausvieji gyviai 
tūnojo rūke. Buvo dar pabaisa, kurios čiuptuvai nusitempė 
Normą. Nugraužtas, kruvinas virvės galas taip pat vertė susimąs- 
tyti, kaip ir žemas, gerklinis riaumojimas. Mes dar kelis kartus 
girdėjome jį, atsklindantį tarsi iš tolumos. Bet kas galėjo pasaky- 
ti, kaip toli buvo toji “toluma"', jei rūkas slopino garsus? O kartais 
kraupus baubimas pasigirsdavo taip arti, kad sudrebėdavo pas- 
tatas, ir širdis užšaldavo, tarsi prisipildžiusi ledinio vandens. 

Bilis krūptelėjo ir sudejavo. Paglosčiau sūnaus galvą, ir jis 
suvaitojo dar garsiau, bet paskui, matyt, pasinėrė į ne tokius 
baisius sapnus. Tačiau mano snaudulys visai išsisklaidė. Temie- 
gojau vos pusantros valandos, ir tai kankinamas košmarų. 
Viename sapne vėl regėjau praėjusią naktį. Bilis ir Stefa stovėjo 
prie panoraminio lango ir žvelgė į juodas švinines bangas, į 
sidabru žvilgantį vandens stulpą - artėjančios audros pranašą. Aš 
norėjau atitraukti juos žinodamas, jog stiprus vėjas gali išdaužyti 
langą ir išsvaidyti mirtį nešančias šukes po visą kambarį. Bet kad 
ir kaip greitai bėgau, nė per žingsnį prie jų nepriartėjau. Ir tada 
iš vandens sūkurio pakilo paukštis - milžiniškas, raudonas oiseau 
de mort". Plėvėti kaip priešistorinių skrajūnų sparnai užtemdė 
visą ežerą nuo rytų iki vakarų. Snapas prasižiojo, atverdamas 
geležinkelio tunelio pločio ryklę. Paukštis skrido praryti mano 


“ Oiseau de mort (pranc.) - mirties paukštis. 

žmonos ir sūnaus, o žemas grėsmingas balsas be paliovos šnily 
dėjo: “Projektas “Strėlė"... “Projektas "Strėlė"... Projektas “Strė 
lė"... 

Tačiau ne tik mudu su Biliu blogai miegojome tą naktį. Vieni 
rėkė per miegus, kiti klykė ir paskui, jau prabudę. Visas šaldytuve 
buvęs alus dingo žaibiškai. Badis Igltonas be komentarų atvežė 
iš sandėlio dar tiek pat dėžių. Maikas Hatlenas pranešė man, kad 
vaistų skyriuje nebeliko migdomųjų “Somineks". Viskas išgraibs- 
tyta. Matyt, kai kurie ėmė po šešis ar aštuonis buteliukus. 

- Yra dar “Nitolio", - tarė jis. - Nori, Deividai? 

Aš papurčiau galvą ir padėkojau. 

Kraštiniame praėjime, prie penktos kasos, įsitaisė mūsų gir- 
tuokliai. Jų buvo apie septynis, visi iš kitų valstijų, išskyrus Lu 
Tatingerį, dirbusį mašinų plovykloje. Lu, kaip mūsuose sakoma, 
ilgai neieškodavo progos pauostyti kamštį. Visa vyninė brigada 
jau kaip reikiant anestezavosi. 

Taip: Dar buvo šeši ar septyni išprotėję. 

Išprotėję - ne pats tiksliausias žodis, bet aš negaliu sugalvoti 
seresnio. Šie žmonės pasinėrė į visiškos apatijos būseną be alaus, 
vyno ar tablečių pagalbos. Jie žvelgė į einančiuosius pro šalį 
tuščiomis akimis, žvilgančiomis kaip metalinės durų rankenos. 
Stipraus proto sukrėtimo metu tvirtas realybės betonas įskilo, ir 
šie nelaimingieji įsmuko į atsivėrusią prarają. Laikui bėgant jie 
galėtų pasveikti. Jeigu būtų laiko. 

Olikusieji prisitaikė prie situacijos, kaip kas galėjo. Kai kurie, 
sakyčiau, gana keistai. Pavyzdžiui, misis Repler buvo įsitikinusi, 
kad visa tai - tik sapnas. Bent jau taip ji tvirtino. Bet tvirtino 
nuoširdžiai įsitikinusi. 

Pažvelgiau į miegančią Amandą. Jau kuris laikas mane 
traukte traukė prie jos -jausmas nejaukus, bet nepasakyčiau, kad 
nemalonus. Jos akys buvo tiesiog neįtikėtinai žalios - smaragdų 
žalumo... Kurį laiką atidžiai sekiau, ar ji neišsiims kontaktinių 
linzių, bet ne, spalva, be abejonės, buvo tikra. Aš geidžiau 
Armandos. Mano žmona buvo namie, galbūt gyva, bet tikriausiai 

mirusi, tačiau vienaip ar kitaip - viena, ir aš mylėjau ją. Nieko kito 
taip netroškau, kaip grįžti su Biliu pas Stefą, bet tuo pat metu 
geidžiau ir šios damos, vardu Amanda Damfris. Bandžiau įtikinti 
save, kad dėl to kalta tik padėtis, į kurią mes patekome. Galbūt 
taip ir buvo. Tačau tai nė kiek nesilpnino mano aistros. 

Taip sėdėjau snūduriuodamas, kol apie trečią valandą vėl visi 
miegai išsiblaivė. Amanda gulėjo susirietusi kaip vaisius motinos 
įsčiose: keliai pritraukti prie krūtinės, rankos suspaustos tarp 
šlaunų. Iš visko sprendžiant, buvo kietai įmigusi. Jos megztukas 
buvo užsismaukęs aukštyn, ir viename šone švietė baltas odos 
lopinėlis. Žiūrėjau į jį, jausdamas vis stiprėjančią erekciją, visiš- 
kai bevertę ir todėl nemalonią. 

Pabandžiau nukreipti mintis kita linkme ir ėmiau galvoti apie 
savo vakarykštę idėją nutapyti Brento Nortono portretą. Ne, net 
nenutapyti, tiesiog... tiesiog pasodinti Nortoną ant rąsto, įduoti 
į ranką savo alų ir anglimi nupiešti jo prakaituotą pavargusį 
veidą bei styrančius už ausų du kuokštus anksčiau taip rūpestin- 
gai šukuojamų plaukų. Būtų galėjęs išeiti geras piešinys. Man 
prireikė išgyventi.su savo tėvu dvidešimt metų, kad suprasčiau, 
jog "geras" jau yra gana gerai. 

Jūs žinote, kas yra talentas? Prakeikimas viltimi. Tai reiškia, 
kad nuo mažumės gyveni didžiuliais lūkesčiais. Jeigu sugebi 
rašyti, galvoji, kad atėjai į šį pasaulį tam, kad pergalėtum 
Šekspyrą. Jeigu gebi piešti, galvoji - taip aš galvojau, - kad atėjai 
į šį pasaulį tam, kad pergalėtum savo tėvą. 

Bet paaiškėjo, kad aš nesu toks talentingas, koks buvo jis. Aš 
stengiausi toks tapti galbūt netgi ilgiau, negu reikėjo. Niujorke 
surengiau parodą, prastą parodą, ir meno kritikai, sudirbę ją į 
miltus, pareiškė, kad man nėra net ko lygintis su tėvu. Po metų 
aš jau verčiausi komerciniais užsakymais. Stefa buvo nėščia. Aš 
atsisėdau ir ilgai kalbėjausi apie tai pats su savimi. Ir po to 
pokalbio patikėjau, kad rimtas menas man visam laikui liks tik 
pomėgis, ne daugiau. 

Piešiau “Auksaplaukės šampūno" reklamas: tą, kur mergaite 
apsižergusi dviratį, kur žaidžia su sviediniu paplūdimyje, ir tą, 
kur ji stovi balkone su taure rankoje. Iliustravau apsakymus 
daugelyje stambiausių žurnalų, bet prieš tai bendradarbiavau su 
plonesniais žurnalais vyrams. Piešiau afišas kino filmams. Pinigų 
užtenka, kad sėkmingai laikytumeisi virš vandens. 

* Praėjusią vasarą surengiau Bridžtone paskutinę parodą. Eks- 
ponavau devynias drobes, nutapytas per penkerius metus, ir 
šešias iš jų pardaviau. Taip jau sutapo, kad paveiksle, kurio 
nenorėjau parduoti, buvo pavaizduota parduotuvė “Fedaral 
Fuds", žiūrint į ją iš mašinų stovėjimo aikštelės galo. Aikštelėje 
nebuvo nieko, išskyrus eilėn išrikiuotas “Kempbels end Frenks" 
pupų skardines, kurios ne mažėjo, bet didėjo, toldamos nuo 
žiūrovo. Paskutinioji atrodė beveik aštuonių pėdų aukščio. Pa- 
veikslas vadinosi “Pupos ir klaidinga perspektyva". Vienas kali- 
fornietis, dirbantis kažkokioje firmoje, gaminančioje teniso ka- 
muoliukus, raketes ir dar velniai žino ką, užsigeidė tos drobės, 
nepaisydamas kairiajame apatiniame plonų medinių rėmų kam- 
pe kyšojusios kortelės su užrašu “Neparduodama". Jis pradėjo 
derėtis nuo šešių šimtų dolerių ir užkėlė kainą iki keturių 
tūkstančių. Sakėsi norįs turėti tą paveikslą savo kolekcijoje. Aš 
nepardaviau, ir kalifornietis išėjo labai susikrimtęs. Bet net ir 
tada nepasidavė: paliko man savo vizitinę kortelę tam atvejui, 
jeigu aš persigalvočiau. 

Pinigai mums būtų labai pravertę - tais metais mes pasistatė- 
me namo priestatą ir nusipirkome dviem tiltais varomą automo- 
bilį, - tačiau aš tiesiog negalėjau parduoti to paveikslo. Jaučiau, 
kad tai geriausias mano darbas, ir norėjau turėti į ką pažiūrėti, 
kai kas nors paklaus, kada aš pradėsiu dirbti rimtai. 

Pernai rudenį pasitaikius progai parodžiau “Pupas ir klaidin- 
gą perspektyvą" Oliui Viksui. Olis paklausė, ar negalėtų to 
paveikslo nufotografuoti ir nuotrauką panaudoti reklamai. Olis 
suprato, ko vertas šis darbas, priversdamas ir mane tai suprasti: 

puikus komercinio meno pavyzdys. Ne daugiau. Ir, ačiū Dievui, 
ne mažiau. > 

Aš leidau Oliui nufotografuoti paveikslą, o paskui paskambi- 
nau anam kaliforniečiui į Sent Luisą ir pasakiau, kad jeigu jis dar 
nori, galiu parduoti “Pupas ir klaidingą perspektyvą" jam už du 
su puse tūkstančio. Kalifornietis sutiko, ir aš išsiunčiau jam 
drobę. Nuo to laiko apviltų lūkesčių balsas - balsas apgauto 
vaiko, kuris negali pasitenkinti tokiu paprastu įvertinimu kaip 
"gerai", - visiškai nutilo. Ir išskyrus kelis pabambėjimus, kažkuo 
panašius į tų nematomų padarų baubimą rūke, taip ir nebepra- 
bilo. Tačiau gal jūs galite man pasakyti, kodėl šio kaprizingo, 
vaikiško balso tylėjimas atrodo toks panašus į lėtą mirtį? | 


< 


Apie ketvirtą ryto Bilis pakėlė galvą ir dar pusiau snausdamas 

apsidairė aplinkui blausiomis akimis. 

- Mes vis dar čia? 

- Taip, mielasis, - atsakiau. - Dar čia. 

Jis bejėgiškai pravirko, ir tai buvo siaubinga. Amanda nubu- 
do ir pažiūrėjo į mus. 

- Ei, mažyli, - tarė ji ir švelniai prisitraukė Bilį prie savęs. - 
Išauš rytas, ir viskas bus truputį geriau. 

- Ne, - atsakė Bilis. - Nebus. Nebus. Nebus. 

- Ša, - šnipštelėjo Amanda, žvelgdama į mane per jo galvą. - 
Ša, tau dabar laikas miegoti. | 

- Aš noriu pas mamą! 

- Žinau, mažyli. Žinoma, nori. 

Bilis pasisukiojo jos glėbyje ir įsitaisė taip, kad matytų mane. 
Kurį laiką jis žiūrėjo į mane, paskui vėl užmigo. | 

- Ačiū, - padėkojau Amandai. - Jūs buvote jam reikalinga. . 

- Jis manęs net nepažįsta. | 

- Tai neturi reikšmės. 

- O ką jūs galvojate apie visa tai? - paklausė Amanda, 
įsmeigusi į mane savo žalias akis. - Ką jūs iš tiesų galvojate? 

- Paklauskite manęs ryte. 

- Aš klausiu dabar. 

Aš jau norėjau atsakyti, kai staiga iš tamsos, tarsi -koks 
vaiduoklis, materializavosi Olis Viksas. Rankoje Olis turėjo suvy- 
niotąį moterišką palaidinę žibintuvėlį ir laikė jį nukreiptą į lubas. 
Pritemdyta šviesa mėtė keistus šešėlius ant jo išvargusio veido. 

- Deividai, - sušnibždėjo jis. 

Amanda pažvelgė į Olį iš pradžių klausiamai, paskui išgąstin- 
gai. 

- Kas atsitiko, Oli, - paklausiau aš. 

- Deividai, - pakartojo jis. - Eime su manimi. Prašau. 

- Aš nenoriu palikti Bilio. Jis ką tik užmigo. 

- Aš pabūsiu su berniuku, - tarė Amanda. - Jūs eikite. - Paskui 
kiek tyliau pridūrė: - Viešpatie, tai niekada nesibaigs. 


VIII. Kas NuTiko kaReiviams. 
Su AMANdA. | 
„Pokalbis su DeENu Mileniu 


Nusekiau paskui Olį. Jis pasuko link sandėlio. Kai ėjome pro 
alaus šaldytuvą, Olis paėmė skardinę alaus. 

- Kas atsitiko, Oli? 

- Noriu, kad pats pamatytum. 

Pastūmę dvivėres duris, įėjome vidun, ir jos vėl susivėrė už 
mūsų, lengvai sujudinusios orą. Sandėlyje buvo šalta. Po įvykio 
su Normu ši vieta man visai nepatiko. Be to, gerai prisiminiau, 
kad kažkur čia vis dar guli nukirstas čiuptuvo galas. 

Olis nuėmė žibintuvėlio lemputę dengiančią palaidinukę ir 
nukreipė spindulį aukštyn. Iš pradžių pamaniau, kad kažkas ant 
apšildymo vamzdžio palubėje pakabino du manekenus - žinote, 
tokie vaikiški pokštai, krečiami Visų Šventųjų išvakarėse. 

Paskui pastebėjau kojas, kabančias per septynis colius nuo 
cementinių grindų, ir dvi krūvas išvartytų kartoninių dėžių. 
Pažvelgiau aukštyn į veidus, ir mano gerkle ėmė kilti riksmas - 
tai buvo ne manekenų veidai. Abi galvos buvo pakreiptos į šoną, 
tarsi jų savininkai juokėsi iš kažkokio kraupiai smagaus pokšto, 
taip juokėsi, kad jų veidai net pamėlo. 

Du šešėliai. Du ilgi šešėliai ant galinės sienos. Ir liežuviai. 
Išvirtę liežuviai. 

Abu dėvėjo kariškas uniformas. Tai buvo tie patys jauni 
kareiviukai, kuriuos pastebėjau dar pačioje pradžioje, o paskui 
įvykių sūkuryje pamečiau iš akių. Kareiviai iš... 

Riksmas. Pajutau, kaip iš mano gerklės veržiasi riksmas. Iš 
pradžių kaip dejonė, paskui kaip policijos si sirena. Bet Olis sugrie- 
bė mane už rankos virš alkūnės. | 

- Nešauk, Deividai. Be mudviejų, niekas apie tai dar nežino. 
Ir aš nenoriu, kad sužinotų. 

Vargais negalais susitvardžiau. 
- Tie kareiviai iš... - išstenėjau. 
- Iš “Projekto" Strėlė", - tarė Olis. - Taip. 

Pajutau kažką šaltą savo rankoje. Alaus skardinė. 

- Išgerk, bus geriau. 

Aš ištuštinau skardinę iki dugno, ir Olis ėmė pasakoti: 

- Aš atėjau pažiūrėti, ar nėra daugiau balionų misterio 
Makvėjaus dujiniam griliui. Ir pamačiau juos. Kiek suprantu, jie 
pasiruošė kilpas, atsistojo ant dėžių krūvų ir tada surišo vienas 
kitam rankas už nugaros. Paskui atsargiai atsitraukė per virvės 
tarp riešų ilgį. Taip... taip, kad stovėtų nugaromis vienas į kitą, 
pats matai. Tada, kiek suprantu, įkišo galvas į kilpas ir užveržė 
jas, palenkdami kaklus į šoną. Galbūt vienas iš jų suskaičiavo iki 
trijų, ir jie kartu nušoko. Nežinau. 

- To neįmanoma padaryti, - pasakiau, sunkiai krutindamas 
už nugarų. Mačiau tai savo akimis. 

- Įmanoma. Labai norint, įmanoma, Deividai. 

- Bet kodėl?.. 

- Aš manau, tu žinai kodėl. Vasarotoj ai, tokie, kaip tas vyrukas 
Mileris, nesupras, žinoma, bet čia-yra ir vietinių, kurie tikrai 
susiprotėtų. 

- “Projektas “Strėlė"? 

- Aš ištisas dienas stoviu prie kasų, - tarė Olis, - ir daug 
nugirstu. Visą pavasarį sklido gandai apie tą prakeiktą “Strėlę", 
ir nė vieno gero. Juodas ledas ežeruose:.. 

Prisiminiau, kaip Bilis Džostis, pasilenkęs prie “Skauto" lan- 
go, kvėptelėjo man į veidą alkoholio tvaiku... “Ne paprasti, bet 
kiti atomai". O dabar štai šie du kūnai, kabantys ant vamzdžio 
palubėje. Tabaluojantys ore batai. Stori kaip dešros išvirtę 
liežuviai. 

Pasibaisėjęs suvokiau, kad mano sąmonėje atsiveria kažko- 
kios naujos suvokimo durys. Naujos? Ne visai. Senos suvokimo 

durys. Vaikiško suvokimo. Vaikai, dar neišmokę devyniasdešimt 
procentų pasaulio paslėpti sąmonės gelmėse, viską supranta 
taip, kaip mato akys ir kaip girdi ausys. Bet jei gyvenimas - tai 
sąmonės augimas (kaip išsiuvinėta ant vieno mano žmonos 
mokyklos laikų rankdarbio), vadinasi, laikui bėgant įgimtos 
pasaulio suvokimo galimybės mažėja. 

Siaubas praplečia suvokimo kelius ir pagilina perspektyvą. Ir 
dabar aš pasibaisėjau suprates, kad vėl grįžtu į tą sąmonės lygį, 
kurį daugelis mūsų palieka, pakeitę vystyklus kelnėmis. Iš Olio 
veido supratau, kad ir jis jaučia tą patį. Kai racionalus pagrindas 
ima skiNnėti, žmogaus smegenys gali neišlaikyti perkrovos. 
Protas pradeda karščiuoti. Haliucinacijos virsta realybe: ir tada 
iš tiesų egzistuoja taškas, kuriame susikerta lygiagrečios tiesės, 
mirusieji vaikšto ir kalba, o rožė pradeda giedoti. | 

- Daug kas kalbėjo apie tai, gal kelios dešimtys žmonių, - tęsė 
Olis. - Džastinas Robertsas. Nikas Takėjus. Benas Maiklsonas. 
Mažuose miesteliuose neįmanoma išsaugoti paslapties. Visada 
kas nors išplaukia į paviršių. Gandai kaip požeminė versmė: 
prasimuša iš žemės, ir niekas neturi supratimo, iš kur ji atitekėjo. 
Nugirsti ką nors bibliotekoje ir papasakoji kitam... Arba Hariso- 
no prieplaukoje... arba dievai žino kur ir kodėl... Bet visą 
pavasarį ir vasarą tik ir girdėjau: “Projektas “Strėlė", “Projektas 
"Strėlė"... ; 
 - Bet šitie du... - įsiterpiau aš. - Dieve mano, Oli, jie juk dar 
visai vaikai. 

- Vietname tokie vaikai pjaustė žmonėms ausis. Aš ten buvau. 
Ir mačiau. 

- Bet... kas juos privertė taip pasielgti? 

- Nežinau. Galbūt jie ką nors žinojo. O gal tik įtarė. Bet jie 
tikriausiai suprato, kad galų gale žmonės čia, parduotuvėje, 
imtų jų klausinėti. Jeigu išgyventų iki “galų gale". | 

- Jeigu tavo spėjimas teisingas, - tariau aš, - tai ten turėjo 
įvykti kažkas tikrai baisaus. 

- Audra, - lygiu, ramiu balsu paaiškino Olis. - Galbūt včii 
apvertė arba sulaužė ką nors. Galbūt ten įvyko kokia nors avarija. 
Kas žino, kuo jie ten užsiiminėjo. Kai kurie žmonės tvirtino, kad 
jie ten eksperimentuoja supergalingais lazeriais it mazeriais. 
Kartais girdėdavau kalbas apie atominę energiją. O kas, jeigu 
jie... jeigu jie pradūrė skylę į kitą matmenį? 
 - Tai jau visiškas kliedesys. 

- O šitie du? - paklausė Olis, rodydamas į kabančius kūnus. 

- Šitie - ne. Dabar turime nuspręsti, ką su-jais darysime. 

- Manau, reikia nupjauti virves ir paslėpti lavonus, - ilgai 
negalvojęs, pasiūlė Olis. - Užversti kuo nors, ko niekam nepri- 
reiks: maistu šunims, skalbimo milteliais ir panašiai. Jei žmonės 
apie tai sužinos, bus tik dar blogiau. Būtent todėl aš ir pasikvie- 
čiau tave, Deividai. Niekuo kitu negaliu pasitikėti. 

- Kaip nacių kariniai nusikaltėliai,  sumurmėjau aš, - kurie 
žudėsi kamerose, kai pralaimėjo karą. 

- Taip. Ir man atėjo tokia mintis. 

Mes nutilome, ir staiga iš už plieninių pakrovimų durų vėl 
atsklido aplinkui šliaužiojančių čiuptuvų šiugždėjimas. Mes ne- 
jučia prisispaudėme arčiau vienas kito. Pajutau, kaip šiurpsta 
mano oda. 

- Tebūnie, kaip tu sakai, - tariau Oliui. 

- Sutvarkykime viską kuo greičiau, - atsakė jis. Ant rankos, 
laikančios žibintuvėlį, blausiai blyksėjo safyras. - Nenorėčiau čia 
užsibūti. 

Pažvelgiau į virves. Kareiviai pasinaudojo tokia pačia skalbi- 
nių virve, kokia aš apjuosiau aną vyriškį su golfo kepuraite. 
Kilpos buvo giliai įsirėžusios į ištinusius kaklus. Aš vėl susimąs- 
čiau, kas privertė juos abu ryžtis tokiam žingsniui. Supratau, ką 
turėjo omenyje Olis sakydamas, kad jei žmonės sužinos apie 
dvigubą savižudybe, bus tik dar blogiau. Man jau buvo blogiau. 

Kažkas čekštelėjo. Tai Olis atlenkė savo peilį, patogų atidari- 
nėti dėžėms. Ir, žinoma, pjauti virvėms. 

- Tu ar aš? - paklausė jis. . 
- Kiekvienam po vieną, - atsakiau, nurijęs gumulą gerklėje. 
Mes ėmėmės darbo. 


+ 


Kai grįžau, Amandos nebebuvo. Su Biliu miegojo misis Ter- 
man. Aš nuėjau vienu iš praėjimų, bet staiza mane sustabdė 
balsas: = | 

- Misteri Draitonai. Deividai. | 

Kvietė Amanda. Ji stovėjo prie laiptų, vedančių į vedėjo 
kabinetą. Žalios akys žėrėjo kaip smaragdai. 

- Kas atsitiko? - paklausė ji. 

- Nieko, - atsakiau. 

Amanda priėjo prie manęs. Pajutau silpną kvepalų aromatą. 
Ir, ach, kaip aš jos norėjau. 

- Meluoji, - tarė ji. 

- Nieko. Veltui sukeltas aliarmas. 

- Tu norėtum, kad taip būtų. - Ji paėmė mane už rankos. - Aš 
ką tik buvau užlipusi laiptais į kabinetą. Jis tuščias. Ir durys su 
užraktu. - Jos balsas buvo visiškai ramus, bet akys žėrėjo beveik 
laukiniu spindesiu, ir kaklo venos greitai pulsavo. 

- Aš ne... | | 

- Aš mačiau, kaip tu žiūri į mane, - tarė Amanda. - Kam kalbėti 
apie tai? Dabar su tavo sūnumi misis Terman. 

- Taip. | 

Pagalvojau, kad šis būdas - galbūt ne pats geriausias, bet vis 
tik būdas - padėtų atsigauti po to, ką mudu su Oliu ką tik 
padarėme. Ne pats geriausias būdas, bet vienintelis. 

Mes užlipome siaurais laiptais ir įėjome į kabinetą. Jis tikrai 
buvo tuščias. Ir duryse tikrai buvo užraktas. Pasukau jį. Tamsoje 
Amandos beveik nesimatė - vien figūros kontūrai. Ištiesęs rankas 
paliečiau ją ir prisitraukiau prie savęs. Ji drebėjo. Mes bučiuoda- 
miesi atsiklaupėme ant grindų, aš suėmiau delnu jos standžią 

krūtį ir pro megztinį pajutau greitą širdies plakimą. Prisiminiau 
Stefą, šaukiančią Biliui, kad neitų prie laidų. Prisiminiau mėlyno 
antjos šlaunies mūsų sutuoktuvių naktį, kai Stefa nusivilko savo 
rudą suknele. Prisiminiau, kaip pirmą kartą Stefą sutikau: aš 
ėjau į Vincento Hartgeno pamokas, pasikišęs po pažastimi dėklą 
su piešiniais, 0 ji važiavo dviračiu Meino universiteto alėja... Ir 
susijaudinau nepaprastai greitai ir smarkiai. 

- Mylėk mane, Deividai. Sušildyk mane, - sušnibždėjo Aman- 
da, kai mes atsigulėme ant grindų. O baigdama ji suleido nagus 
man į nugarą ir kelis kartus pavadino visai ne mano vardu. Bet 
tai neturėjo reikšmės. Tuo atžvilgiu mes dabar buvome maždaug 
lygūs. 

Kai nusileidome į į parduotuvės salę, jau švito. Tamsa angose 
tarp maišų su trąšomis labai nenoriai virto tamsiai pilka, paskui 
šviesiai pilka, ir galiausiai įsivyravo ryškus, matinis, atviro kino 
teatro ekrano spalvos baltumas. Maikas Hatlenas miegojo sude- 
damame krėsle - iš kur jis tą krėslą ir ištraukė? Denas Mileris 
sėdėjo ant grindų netoliese ir šlamštė spurgą, pabarstytą cuk- 
raus pudra. 

- Sėskis, Draitonai, - pakvietė jis. 

Apsidairiau, ieškodamas Amandos, bet ji jau buvo nuėjusi 
praėjimu tolyn. Ji net neatsisuko. Mūsų meilės aktas tamsoje jau 
dabar atrodė tik vaizduotės padarinys, neįtikimas net tokios 
keistos aušros šviesoje. Aš atsisėdau. 

- Imk spurgą, - Mileris ištiesė man dėžutę. 

Aš papurčiau galvą. 

- Šita cukraus pudra - tikra mirtis. Blogiau už cigaretes. 
- Tada paimk dvi, - nusijuokęs tarė jis. 

“ Nustebau, aptikęs ir savyje dar truputį juoko. Mileris išviliojo 
jį iš manęs ir tuo man patiko. Paėmiau dvi spurgas, ir jos buvo 
tikrai skanios. Paskui surūkiau cigaretę, nors paprastai rytais 
nerūkau. 

* - Turiu eiti pas vaiką, - pasakiau. - Jis netrukus pabus. 

Mileris linktelėjo. 

- Tie rausvi vabzdžiai... - tarė jis. - Visi dingo. Ir paukščiai. 
Henkas Vanermanas sako, kad paskutinis trenkėsi į langą apie 
ketvirtą valandą. Matyt, šitas... šitas žvėrynas kur kas aktyvesnis, 
kai tamsu. | 

- Brentas Nortonas taip nepasakytų, - paprieštaravau aš. - Ir 
Normas. 

Mileris vėl linktelėjo ir ilgą aaiką tylėjo. Paskui užsirūkė ir 
pažvelgė į mane. 

- Mes negalime čia likti, Draitonai. 

- Čia užtektinai maisto. Ir daugybė visokiausių gėrimų. 

- Maisto atsargos neturi jokios reikšmės, ir tu pats tai puikiai 
supranti. Ką mes darysime, jeigu vienas iš tų didžiulių žvėrių 
sugalvos pas mus įsilaužti, užuot slankiojęs aplinkui naktimis? 
Baidysime jį šluotomis ir skystais prakurais? 

Žinoma, jis buvo teisūs. Galbūtrūkas tam tikra prasme ir gynė 
mus nuo tų pabaisų. Slėpė. Bet visai įmanoma, kad tai tęsis 
neilgai, be to, man kėlė nerimą ir dar kai kas. Mes išbuvome 
“Federal Fuds" maždaug aštuoniolika valandų, ir aš jau jaučiau, 
kaip mane apima letargas - panašų sustingimą buvau pajutęs 
kelis kartus, kai pabandžiau nuplaukti pernelyg toli nuo kranto. 
Dabar norėjosi likti parduotvėje, kur saugu, rūpintis Biliu (“Ir 
galbūt dulkinti naktimis Amandą Damfris", - sušnibždėjo kaž- 
koks balsas viduje), palaukti, gal rūkas paprasčiausiai išsisklai- 
dys, ir viskas vėl bus kaip buvę. 

Tokį patį norą regėjau ir kitų veiduose. Staiza man šovė į 
galvą, kad kai kurie žmonės neišeis iš parduotuvės jokiais 
būdais. Po visų įvykių vien užuomina, kad reikia išeiti, pakirs 
jiems kojas. 

Mileris tikriausiai sekė, kaip šios mintys atsispindi mano 
veide. 

- Kai atslinko šitas prakeiktas rūkas, čia buvo apie aštuonias- 
dešimt žmonių, - tarė jis. - Atimk iš to skaičiaus prekių išnešiotoją 
Normą, Nortoną, tuos keturis, kurie išėjo su juo, ir Smolį. Lieka 
septyniasdešimt trys. 

“O atėmus dar du kareivius, gulinčius po maišais su maistu 
šunyčiams, lieka septyniasdešimt vienas", - pagalvojau aš. 

- Paskui atimk tuos, kurie tiesiog pakvaišo, - tęsė Mileris. - Jų 
yra dešimt ar dvylika. Tarkime, dešimt. Lieka šešiasdešimt trys. 
Bet... - Jis pakėlė išteptą cukraus pudra pirštą. - Iš tų šešiasdešimt 
trijų žmonių dvidešimt ar maždaug tiek niekur i iš čia neitų. Juos 
tektų tempti jėga. 

- Ir ką tai įrodo? 

- Kad reikia bėgti iš čia, štai ką. Aš išeinu. Manau, apie 
vidurdienį. Ketinu pasiimti su savimi tiek žmonių, kiek sutiks. 
Norėčiau, kad tu ir tavo berniukas eitumėte su manimi. 

- Po to, kas nutiko Nortonui? 

- Nortonas nuėjo kaip ėriukas į skerdyklą. Tai nereiškia, kad 
ašir tie žmonės, kurie prisijungs prie manęs, turi elgtis lygiai taip 
pat. | 
- Kaip tu gali apsisaugoti nuo pavojaus? Mes turime tik vieną 
revolverį. 

- Gerai, kad bent vieną. Bet, jeigu mums pasisektų pereiti per 
gatvę, galbūt patektumėme į “Sportsmens Iksčeindž". Ten gink- 
lų daugiau, negu reikia. 

- Čia vienu “jeigu" ir vienu “galbūt" per daug. 

- Draitonai, -tarėjis, - situacija, į kurią mes patekome, taip pat 
gana neapibrėžta. 

Mileriui buvo lengva taip sakyti, nes jis neturėjo mažo sū- 
naus, kuriuo reikia rūpintis. 

- Klausyk, palikime kol kas tai, gerai? Šiąnakt aš nedaug 
miegojau, bet užtat daug galvojau. Nori, papasakosiu, apie ką? 

- Žinoma. | | 

Jis atsistojo ir pasirąžė. 

-- Eime prie lango. 

Mudu nuėjome pro kasas, pro duonos lentynas ir sustojome 
prie vienos iš angų. 

- Visi vabzdžiai dingo, - . pranešė ten budėjęs vyras. 

Mileris paplojo jam per nugarą. 

- Gali išgerti kavos, bičiuli. Aš už tave pabudėsiu. 

- Gerai. Ačiū. | 

Jis nuėjo, ir mudu su Mileriu atsistojome prie angos. 

- Pasakyk man, ką ten matai, - paprašė Mileris. 

Pažvelgiau pro langą. Matyt, kuris nors iš paukštiškųjų pada- 
rų nuvertė šiukšlių dėžę: ji gulėjo ant šono, o popieriai, skardinės 
ir kartoniniai puodeliai buvo pabirę ant asfalto. Kiek toliau nyko 
rūke arčiausiai parduotuvės pastatytų automobilių eilė. Daugiau 
nieko nemačiau. Taip ir pasakiau Mileriui. 

- Tas žydras pikapas “Ševrole" - mano, - tarė jis, rodydamas 
ranka, ir ašįžvelgiau rūke kažkokią užuominą į žydrą dėmę. - Bet 
jei prisimeni, vakar, kai atvažiavai, aikštelė buvo sausakimša, ar 
ne? 

Žvilgtelėjau į savo “Skautą" ir prisiminiau, kad man pasisekė 
pastatyti mašiną taip arti parduotuvės tik todėl, kad tuo metu 
kažkas išvažiavo. Aš linktelėjau. | 

- O dabar, Draitonai, - tęsė Mileris, - pridėkime prie šio fakto 
dar vieną: Nortonas ir jo ketvertukas... Kaip tu juos pavadinai? 

- “Plokščios žemės" draugija. 

- Tiksliai. Tokie jie ir buvo. Jie išėjo, taip? Ir nuėjo beveik per 
visą virvės ilgį. O paskui mes išgirdome tą baubimą, tarsi ten, 
lauke, būtų vaikštinėjusi pasiutusių dramblių banda. Teisingai? 

- Tai nebuvo panašu į dramblius, - atsakiau. - Greičiau į... - “Į 
kažką iš priešistorinių pelkių", - toks palyginimas atėjo man į 
galvą, tačiau nenorėjau šito sakyti Mileriui. Ypač po to, kai jis 
paplojo anam vyriškiui per nugarą ir nusiuntė išgerti kavos tarsi 
treneris, šalinantis žaidėją iš tolesnių varžybų. Galėjau pasakyti 
tai Oliui, bet ne Mileriui. - Nežinau, į ką tai buvo panašu, - tyliai 
užbaigiau. 

- Sprendžiant iš garso, tai buvo didelis padaras. 

- O, taip, - atsakiau ir mintyse pridūriau: “Velniškai didelis". 

- Tai kodėl mes negirdėjome, kaip dūžta mašinos? Metalo 
džeržgesio? Stiklo skambėjimo? 

- Na, todėl, kad... - nutilau. Mileris prirėmė mane prie sienos. 
- Nežinau. | 

- Mašinos tikrai negalėjo visos išvažiuoti iš aikštelės iki 
požeminio smūgio ar kas ten buvo, - tęsė Mileris. - Štai ką aš 
manau: mes negirdėjome mašinų dužimo, nes daugelio jų pa- 
prasčiausiai nebėra. Tiesiog... išnyko. Prasmego skradžiai žemę, 
išgaravo, vadink kaip nori. Jeigu jau persikreipė ir suskilinėjo 
langų rėmai, viskas nukrito nuo lentynų... tą pačią akimirką 
nutilo miesto sirena. 

Pabandžiau įsivaizduoti prasmegusią mašinų stovėjimo aikš- 
tele. Vaizdavausi, kaip prieinu prie ką tik atsivėrusios prarajos, 
kur staiga baigiasi asfaltas ir tvarkingai geltonais dažais pažymė- 
tos vietos automobiliams. Plyšys, šlaitas... o galbūt bedugnė, 
slypinti matiniame baltame rūke... 

- Jeigu tavo spėjimas teisingas, - tariau, kelias sekundes 
pagalvojęs, - tai kaip toli tu nuvažiuosi savo pikapu? 

- Aš ir negalvojau apie jį. Mąsčiau apie tavo mašiną, varomą 
dviem tiltais. 

Apie tai vertėjo pamąstyti, tik ne dabar. 

- Ką tu dar sumanei? 

- Galvojau apie kaimyninę vaistine, - noriai tęsė Mileris. - Ką 
tu apie tai manai? 

Aš prasižiojau, ketindamas pasakyti, kad neturiu nė mažiau- 
sio supratimo, apie ką jis kalba, bet tučtuojau susičiaupiau. Kai 
vakar privažiavome prie parduotuvės, vaistinė dirbo. Automati- 
nė skalbykla buvo uždaryta, bet “Bridžtono vaistinė" dirbo. 
Kondicionieriai, žinoma, ir pas juos neveikė, todėl jie atlapojo iki 
galo duris ir užrėmė guminėmis kaladėlėmis, kad patektų dau- 
giau oro. Vaistinės durys buvo ne toliau, kaip už dvidešimties 
pėdų nuo įėjimo į parduotuvę. Tada kodėl... 

- Kodėl niekas iš ten buvusių žmonių neatėjo čia? - paklausė 
už mane Mileris. - Praėjo aštuoniolika valandų. Negi jie neišal- 
ko? Juk tikriausiai nevalgo ten vatos. 

- Vaistinėje yra maisto, - paprieštaravau aš. - Ten visada 
pardavinėjami kokie nors konditerijos gaminiai. Kartais kreke- 
riai, kartais pyragaičiai ir panašiai. Be to, saldainiai. 

- Nemanau, kad jie tenkintųsi tokiu šlamštu, kai čia šitiek 
maisto. 

- Ir kur tu kreipi? 

- Aš noriu išsigauti iš čia, bet nenoriu tapti užkandžiu kokiam 
nors pabėgėliui iš antrarūšio siaubo filmo. Keturi ar penki 
mūsiškiai galėtų nueiti ir patikrinti padėtį vaistinėje. Tai būtų 
tam tikras bandomasis žygis. 

- Tai viskas? 

- Ne, yra dar viena problema. 

- Kokia? 

- Ji, - paprastai atsakė Mileris, dūręs pirštu į vieną iš vidurinių 
praėjimų. - Ta pasiutusi kalė. Ragana. 

Jis rodė į mis Karmodi. Senė jau nebebuvo viena: su ja sėdėjo 
dvi moteriškės. Iš jų ryškių drabužių nusprendžiau, kad jos 
vasarotojos arba turistės, tikriausiai palikusios namie šeimas, 
kad “nuvažiuotų į miestą šio to nupirkti", ir dabar graužiamos 
nerimo dėl savo vyrųbei vaikų. Damos, pasiruošusios griebtis bet 
kokio šiaudo. Netgi niūrios misis Karmodi paguodos. 

Geltonas senės kostiumas tebešvietė akinančiai ir grėsmin- 
gai. Ji, nutaisiusi niūrią miną, kažką kalbėjo, gestikuliuodama 
rankomis. Abi damos ryškiaspalviais drabužiais (bet ne, ne 
tokiais ryškiais, kaip misis Karmodi kostiumas; o savo milžiniš- 
kajį krepšį ji taip pat vis dar laikė pasikišusi po pažastimi) įdėmiai 
klausėsi. 

- Ji - tai darviena priežastis, kodėl aš noriu nešdintis iš čia, 
Draitonai. Iki vakaro šalia jos sėdės jau šeši žmonės. O jei šiąnakt 
grįš rausvieji vabzdžiai ir paukščiai, iki ryto ji turės visą kongre- 
gaciją. Ir tada jau reikės jaudintis dėl to, ką ji lieps paaukoti, kad 
viskas geriau baigtųsi. Galbūt mane arba tave, arba tą vyruką 
Hatleną. O gal ir tavo sūnų. 

- Kvailystė, - atkirtau aš. 

Bet ar tikrai tai buvo kvailystė? Šiurpas, perbėgęs per mano 
nugarą, sakė, kad galbūt ir ne. Misis Karmodi kalbėjo be palio- 
vos, o abi damos sekė jos raukšlėtas lūpas neatitraukdamos akių. 
Kas tai - kvailystė? Prisiminiau dulkėtas iškamšas, geriančias 
vandenį iš veidrodinio upokšnio. Misis Karmodi mokėjo paveikti 
žmones. Netgi Stefa, visada tokia praktiška ir tiesmuka, minėda- 
vo jos vardą atsargiai. | 

“Pasiutusi kalė" - taip pavadino ją Mileris. “Ragana". 

- Žmonės, susirinkę čia, parduotuvėje, dabar turi išlaikyti 
nelengvą išbandymą, - tarė Mileris ir po akimirkos pridūrė, 
parodęs į raudonai nudažytus vitrinos langų rėmus - išlinkusius, 
persikreipusius ir suskilinėjusius: - Jų protai dabar atrodo kaip 
šitie rėmai. Mano tai tikrai. Pusę nakties galvojau, kad man 
tiesiog keli varžtai atsisuko, kad iš tikrųjų aš sėdžiu Danverso 
beprotnamyje, apvilktas ttamdomaisiais marškiniais, ir klejoju 
apie rausvus vabalus, priešistorinius paukščius ir čiuptuvus, 
tačiau visa tai išnyks, kai tik gražutė seselė suleis man į ranką 
raminančiųjų. - Mažas Milerio veidas buvo sustingęs ir išblyškęs. 
Jis pažvelgė į misis Karmodi, po to vėl į mane. - Aš galiu tau 
pasakyti, kas bus toliau: kuo labiau žmonės kvaiš, tuo geresnė 
toji senė jiems atrodys. Ir aš nenoriu būti čia, kai tai įvyks. 

Misis Karmodi lūpos tebekrutėjo. Liežuvis be perstojo maka- 
lavo tarp retų dantų. Senė tikrai buvo panaši į raganą. Tikjuodos 
smailos kepurės ir trūko. Apie ką ji kalbėjo toms dviems pateku- 
sioms į žabangas paukštytėms ryškiais vasariniais aprėdais? 

Apie “Projektą “Strėlė"? Apie Juodąjį Pavasarį? Apie pragaro 
išperas? Apie žmogaus aukojimą? 

Kvailystės. 

Tačiau... 

- Ir ką tu apie tai manai? - paklausė Mileris. 

- Gerai, aš sutinku, - atsakiau. - Pamėginsime nueiti į vaistinę. 
Tu, aš, Olis, jei norės, ir dar keli vyrai. O paskui apsvarstysime 
tolimesnius veiksmus. | 

Sakydamas tai, jaučiausi lyg eičiau lynu virš bedugnės. Žūda- 
mas Bilio neišgelbėčiau. Antra vertus, neišgelbėčiau ir kiurkso- 
damas parduotuvėje. Iki vaistinės tik dvidešimt pėdų. Verta 
pabandyti. | | | 

- Kada? - paklausė Mileris. 

- Duok man dar vieną valandą. 

- Žinoma, - atsakė jis. 


IX. Žygis į vaisTiNĘ 


Pasakiau apie tai misis Terman, Amandai ir Biliui. Iš ryto jis 
atrodė daug geriau. Mažylis suvalgė dvi spurgas ir porciją 
“Vaikiškų pusryčių". Po to mes pažaidėme gaudynių dviejuose 
praėjimuose, ir jis netgi pralinksmėjo. Vaikų sugebėjimas prisi- 
taikyti prie aplinkybių kartais būna tiesiog pribloškiantis. Bilis 
buvo išblyškęs, paakiai vis dar patinę nuo ašarų, pralietų naktį, 
o veidas atrodė suvytęs kaip seno, daug patyrusio ir iškentėjusio 
žmogaus. Ir vis tik jis dar galėjo juoktis... bent jau, kol prisimin- 
davo, kur esąs ir kas atsitiko. 

Po smagaus pasilakstymo susėdome kartu su Amanda ir Hete 
Terman, išgėrėme kavos iš popierinių puodelių ir aš pasakiau 
joms ir Biliui, kad ketinu drauge su keliais kitais žmonėmis nueiti 
į vaistinę. 

- Ašnenoriu, kad tueitum, - -tučtuoj au pareiškė Bilis. Jo veidas 
paniuro. 

- Viskas bus gerai, Didysis Bilai. Aš tau parnešiu komiksų apie 
Spaidermeną. 

- Aš noriu, kad tu liktum čia. - Dabar jo veidas jau buvo ne 
niūrus, o tiesiog piktas. | 

Paėmiau Bilį už rankos, bet jis tučtuojau ją ištraukė. Aš vėl 
paėmiau. 

- Bili, anksčiau ; ar vėliau mums teks iš čia išeiti. Tu juk 
supranti, ar ne? 

- Kai rūkas išsisklaidys... - neryžtingai atsakė vaikas. Jis lėtai 
ir nenoriai gurkšnojo savo kavą. 

- Bili, jis tvyro jau visą parą. 

- Aš noriu pas mamytę. 

- Galbūt nuo šito žygio į vaistinę priklausys, ar mes galėsime 
pas ją grįžti. | 

- Nereikia kelti berniukui vilčių, Deividai, - įsiterpė misis 
Terman. 

- Povelnių! - tiktelėjau ant jos. - Vaikui reikia turėti kažkokią 
viltį! 

Misis Terman nudelbė akis. 
- Taip. Galbūt. 
Bilis neatkreipė į tai dėmesio, tik vėl ėmė atkalbinėti mane. 
- Tėveli... ten visokios pabaisos, tėveli. Pabaisos. 
- Taip, mes žinome. Bet dauguma jų - ne visos, bet dauguma 
- pasirodo tik naktį. 

- Jos lauks, - sušnibždėjo Bilis, žiūrėdamas į mane didžiulėmis 
akimis. - Jos tykos jūsų rūke... Ir kai eisite atgal, išlindusios suės 
jus. Kaip pasakose. - Paniškai išsigandęs vaikas stipriai apsikabi: 
no mane. - Neik tenai, tėveli, prašau. 

Kaip galėdamas švelniau atkabinau jo rankas ir paaiškinau, 
kad privalau eiti. 

- Bet aš grįšiu, Bili. 

- Gerai, - dusliai pratarė Bilis, bet daugiau nebežiūrėjo į mane. 
Sūnus netikėjo, kad aš grįšiu. Tai buvo parašyta jo veide, jau ne 
piktame, bet liūdname ir ilgesingame. 

Vėl suabejojau, ar teisingai elgiuosi taip rizikuodamas, bet 
paskui atsitiktinai žvilgtelėjau į vidurinį praėjimą ir pamačiau 
ten sėdinčią misis Karmodi. Ji turėjo jau trečią klausytoją - 
nesiskutusį vyrą žiauriomis, krauju pasruvusiomis akimis. Suny- 
kes veidas ir drebančios rankos aiškiai bylojo apie sunkias 
pagirias. Tai buvo ne kas kitas, kaip mūsų bičiulis Maironas 
Lefleras. Žmogus, be jokio sąžinės graužimo išsiuntęs berniuką 
atlikti suaugusio vyro darbą. 

“Ta pasiutusi kalė. Ragana." 

Pabučiavau Bilį ir stipriai suspaudžiau slėbyje. Paskui pasu- 
kau prievitrinos, bet ne pro indų skyrių. Nenorėjau pakliūti į akis 
senei Karmodi. 

Pusiaukelėje mane pasivijo Amanda. 

- Tu tikrai privalai ten eiti? - paklausė ji. 

- Taip, - atsakiau. 

- Nepyk, jei pasakysiu, kad man tai atrodo tik tuščias narsos 
demonstravimas. - Jos skruostai išraudo, o akys dar labiau 
pažaliavo. Ji bijojo, siaubingai bijojo. 

Paėmiau Amandą už rankos ir perpasakojau savo pokalbį su 
Denu Mileriu. Mašinų mįslė ir tas faktas, kad niekas iš vaistinės 
neatėjo pas mus, jos per daug nesujaudino. Tačiau privertė 
suklusti Milerio nuogąstavimai dėl misis Karmodi. 

- Jis teisus, - pareiškė Amanda. 

- Tu tikrai tiki tomis kvailystėmis? 

- Nežinau. Tačiau toji moteris varo man siaubą. O jeigu 
žmones gąsdinsi pakankamai smarkiai ir ilgai, jie seks paskui bet 
ką, kas pasiūlys išsigelbėjimo būdą. 

- Bet aukoti žmogų, Amanda? 

- Actekai taip darydavo, - atšovė ji. - Klausyk, Deividai. Tu 
būtinai grįžk. Jeigu kas nors atsitiks... nors kas... tučtuojau grįžk. 
Mesk viską ir bėk, jei reikės. Ne dėl manęs. Tai, kas įvyko 
praėjusią naktį, buvo puiku, bet tai buvo praėjusią naktį. Grįžk 
dėl savo berniuko. 

- Taip. Aš grįšiu. 

- Abejoju, - atsakė Amanda. 

Dabar ji atrodė visai kaip Bilis - pavargusi ir sena. Staiga 
supratau, kad taip tikriausiai atrodo daugelis iš mūsų. Bet tik ne 
misis Karmodi. Misis Karmodi tapo net jaunesnė ir gyvybinges- 
nė. Tarsi pateko į savo stichiją. Tarsi... tarsi ji gyveno siaubu. 

Susirinkome tik pusę dešimtos. Ėjome septyniese. Olis, Denas 
Mileris, Maikas Hatlenas, buvęs Mairono Leflero bičiulis Džimas 
(taip pat kamuojamas pagirių, bet pasiryžęs atpirkti kaltę), 
Badis Igltonas ir aš. Septintoji buvo Hilda Repler. Mileris ir 
Hatlenas bandė ją atkalbėti, bet senoji mokytoja nieko neklausė. 
Aš net nemėginau. Numanau, kad ji gali pasirodyti labiau 
pasiruošusi tokiam žygiui, negu bet kuris mūsų, galbūt išskyrus 
Olį. Misis Repler nešėsi nedidelį drobinį maišelį, prikrautą 
insekticido balionėlių, jau atkimštų ir paruoštų naudojimui. 
Kitoje rankoje ji turėjo teniso rakete, paimtą iš sporto prekių 
skyriaus antrajame praėjime. 

- Kaip jūs ketinate ja pasinaudoti, misis Repler? - paklausė 
Džimas. 

- Nežinau, - atsakė ji. Jos balsas buvo žemas, kimus ir tvirtas. 
- Bet rakete patogu laikyti. - Misis Repler įsmeigė į Džimą atidų 
savo šaltų akių žvilgsnį. - Džimas Grondinas, ar ne? Atrodo, 
buvai mano klasėje? 

Džimas baugščiai ausišypsėjo, | 

- Taip. Aš ir mano sesuo Paulina. 

- Per daug išgėrei vakar? 

Džimas, žymiai aukštesnis už misis Repler ir kokiu šimtu 
svarų sunkesnis, paraudo iki pat kareivišku “ežiuku" apkirptų 
plaukų šaknų. 

- Aš ne... - pradėjo jis. 

Bet misis Repler nusisuko nuo jo, nutraukdama per pusę 
žodžio. | 

- Manyčiau, mes jau galime eiti, - pareiškė ji. 

Kiekvienas iš mūsų ką nors nešėsi, nors tokią ginkluotę jūs 
tikriausiai pavadintumėte daugiau negu keista. Olis turėjo Aman- 
dos revolverį, Badis Igltonas kažkur sandėlyje susirado plieninį 
laužtuvą. Aš pasiėmiau šluotkotį. 

- Gerai, - tarė Mileris, pakėlęs balsą. - Prašau dėmesio! 

Apie dvylika žmonių susirinko prie durų pažiūrėti, kas čia 
vyksta. Šio būrelio dešinėje stypsojo misis Karmodi su savo 
naujaisiais draugais. | 

- Meseiname į vaistinę pasižvalgyti. Galbūt parnešime kokių 
nors vaistų misis Klaphem. 

Taip vadinosi senoji dama, sutrypta vakar, kai pasirodė 
rausvieji vabzdžiai. Viena jos koja buvo lūžusi, ir senutė kentėjo 
baisius skausmus. 

Mileris nužvelgė mus. 

- Mes negalime rizikuoti, - tarė jis. - Vos pastebėję pavojaus 
požymius, tučtuojau grįšime į parduotuvę... 

- Ir atvesite pas mus visas tas pragaro išperas! - išrėkė misis 
Karmodi. 

- Ji teisi! - pritarė viena iš vasarotojų. - Jūs parodysite 
pabaisoms, kur mes slepiamės, ir jos ateis čionai! Kodėl negalite 
ramiai pasėdėti, kol viskas gerai? 

Kai kurie iš žiūrovų pritarė jai. 
- Tai, kas čia nutiko, jūs vadinate "viskas gerai"?- paklausiau 
aš. | | 
Moteriškė suglumusi nudelbė akis. 
Tačiau į priekį išėjo misis Karmodi. Jos akys tiesiog degė. 
- Tu mirsi ten, Deividai Draitonai! Nori, kad tavo sūnus liktų 
našlaitis? - Ji nužvelgė mus visus kiaurai veriančiu žvilgsniu. 
Badis Igltonas nuleido akis ir pakėlė savo laužtuvą, tarsi ginda- 
masis nuo senės kerų. 

- Jūs visi ten mirsite! Argi nesupratote, kad atėjo pasaulio 
pabaiga? Pragaro išperos užplūdo žemę! Žvaigždė Metėlė lieps- 
noja ugnimi, ir kiekvienas, kas išeis pro duris, bus sudraskytas į 
gabalus! O paskui pabaisos ateis tų, kurie liko čia, kaip sakė ši 
geroji moteris! Žmonės, negi jūs leisite, kad tai įvyktų? - Ji 
kreipėsi į žiūrovus, ir tarp jų pasigirdo tylus murmesys. - Po to, 
kas nutiko netikintiems vakar? Ten mirtis! Mirtis! Mi... 

Žaliųjų žirnelių skardinė, pralėkusi virš dviejų kasų, atsitren- 
kė į misis Karmodi krūtinę. Senė susvyravo, kvarktelėjusi iš 
netikėtumo. 

Priekin išlėkė Amanda. 

- Užsičiaupk! - suriko ji. - Užsičiaupk, maitėda! 

- Ji tarnauja nelabajam! - subliuvo misis Karmodi ir nervingai 
išsišiepė. - Su kuo tu miegojai praėjusią naktį, poniute? Su kuo 
tu gulėjai praėjusią naktį? Motina Karmodi viską mato, o taip! 
Motina Karmodi mato tai, ko nepastebi kiti. 

Betjos sukelta įtampa buvo jau atslūgusi. Amanda nė nemirk- 
telėjusi atlaikė senės žvilgsnį. 

- Mes eisime ar stovėsime čia visą dieną? - paklausė misis 
Repler. | 

Ir mes išėjome. Dieve, saugok mus - išėjome. 


<> 


Denas Mileris žengė pirmas, įkandin sekė Olis. Aš ėjau 
paskutinis, paskui misis Repler. Tikriausiai dar niekada gyveni- 

me taip nebijojau. Delnas, kuriame gniaužiau šluotkotį, buvo 
šlapias ir lipnus nuo prakaito. | 

Už durų vėl pajutau silpną, aitrų, nenatūralų rūko kvapą. 
Mileris ir Olis buvo jau dinge rūke, o Hatlenas, kuris ėjo trečias, 
vos matėsi. | | 

“Tik dvidešimt pėdų, - kartojau mintyse. - Tik dvidešimt 
pėdų". 0 

Prieš mane lėtai, bet tvirtai žingsniavo misis Repler, mojuo- 
dama teniso rakete, sugniaužta dešinėje rankoje. Mūsų kairėje 
liko raudona šlako siena. Dešinėje kaip laivai vaiduokliai dunk- 
sojo automobiliai, pastatyti pirmoje aikštelės eilėje. Paskui iš 
rūko išniro dar viena šiukšlių dėžė, o už jos - suolėlis, kur žmonės 
kartais laukdavo savo eilės prie telefono-automato. 

“Tik dvidešimt pėdų. Mileris tikriausiai jau ten. Dvidešimt 
pėdų - tai tik dešimt ar dvylika žingsnių, tai..." 

- O, Viešpatie! - suriko Mileris. - O Viešpatie aukštybėse, jūs 
tik pažiūrėkite! | 

Vadinasi, Mileris jau pasiekė vaistinę. | 

Badis Igltonas, ėjęs trečias nuo galo, apsisuko bėgti. Plačiai 
išplėstos Badžio akys buvo pilnos baimės. Misis Repler lengvai 
sudavė jam į krūtinę teniso rakete. 

- Kurgi tu susiruošei? - paklausė ji savo griežtu, truputį kimiu 
balsu, ir visa panika dingo. 

Mes susibūrėme aplink Milerį. Žvilgtelėjęs per petį pamačiau, 
kad visas “Federal" pastatas dingęs rūke. Raudona šlako siena 
palaipsniui virto rausva ir maždaug už penkių pėdų nuo pagrin- 
dinių parduotuvės durų visai išnyko. Pasijutau toks vienišas ir 
atskirtas nuo pasaulio, kaip dar niekada gyvenime. Tarsi būčiau 
praradęs pagrindą po kojomis. 

“Vaistinė buvo virtusi skerdykla. 

Mudu su Mileriu beveik atspėjome. Visi padarai, pasislėpę 
rūke, rasdavo grobį pagal kvapą. Tai buvo logiška. Regėjimas 
nebūtų daves jiems jokios naudos. Klausa - taip pat, nes, kaip 
minėjau, rūkas keisčiausiu būdu darkė akustiką: iš toli ataidėjęs 

garsas skambėjo taip, lyg būtų ištartas visai čia pat, 0 artimas 
garsas atrodė sklindąs iš toli. Todėl tie padarai iš rūko ėjo, 
vedami pačios patikimiausios juslės - uoslės. 

Žmones, esančius parduotuvėje, išgelbėjo tai, kad nebuvo 
elektros. Durys su “elektrine akimi" neveikė, todėl užslinkus 
rūkui, parduotuvė liko tarsi užantspauduota. O vaistinės durys 

„jos buvo atidarytos ir dar paremtos. Dingus elektrai, nustojo 
veikti kondicionieriai, ir vaistinės darbuotojai atidarė duris, kad 
vidun patektų daugiau gaivaus oro. Tačiau kartu pateko ir dar 
kai kas. | 

Tarpduryje kniūbsčias gulėjo vyras kaštoninės spalvos marš- 
kinėliais. Tiksliau, aš iš pradžių pamaniau, kad jie kaštoniniai. 
Bet paskui pastebėjau baltą ruožą marškinėlių apačioje ir supra- 
tau, kad kadaise jie buvo visiškai balti. O kaštonine spalva jūos 
nudažė sukepęs kraujas. Be to, dar kažkas buvo ne taip, ir ašilgai 
sukau galvą, kas būtent. Nesupratau net tada, kai Badį Igltoną 
supykino. Matyt, kai atsitinka tokie... kraštutinumai, žmogaus 
protas iš pradžių atsisako tai suvokti... išskyrus tuos atvejus, kai 
taip būna kare. 

"Vyrui trūko galvos, štai kas buvo ne taip. Jo kojos gulėjo ant 
vaistinės slenksčio, o galva turėjo kabėti nuo viršutinio laiptelio, 
Bet jos paprasčiausiai nebūvo. 

Džimui Grondinui to pakako. Jis nusisuko, rankomis užsiden- 
gęs burną, žvilgtelėjo į mane paklaikusiomis, krauju pasruvusio- 
mis akimis ir nusvirduliavo atgal į parduotuvę. | 

Kiti neatkreipė į tai dėmesio. Mileris įėjo į vaistinę, Maikas 
Hatlenas žengė paskui jį. Misis Repler su savo teniso rakete 
sustojo vienoje durų pusėje, Olis - kitoje. Rankoje jis laikė 
nukreiptą į žemę Amandos revolverį. 

- Atrodo, aš pradedu netekti vilties, Deividai, - tyliai pratarė 
jis. | 

Badis Igltonas atsišliejo į telefono-automato pertvarą kaip 
žmogus, gavęs blogą žinią iš namų. Jo platūs pečiai virpėjo nuo 
kūkčiojimo. 

- Dar per anksti mus laidoti, - atsakiau Oliui ir žengiau pro 
duris. Aš nenorėjau eiti vidun, bet buvau pažadėjęs sūnui parneš- 
ti komiksų knygelę. 

Vaistinėje viešpatavo pats tikriausias chaosas. Visur mėtėsi 
žurnalai ir knygos minkštais viršeliais. Man po kojomis gulėjo 
“Spaidermenas" ir “Milžinas kerėpla". Beveik negalvodamas 
pakėliau abi knygeles ir įsikišau į užpakalinę kelnių kišenę. Ant 
grindų buvo išversta daugybė vaistų buteliukų ir dėžučių. Iš už 
prekystalio karojo žmogaus ranka. 

Mane apėmė netikrumo pojūtis. Patalpa tikrai priminė sker- 
dyklą, tačiau tuo pat metu atrodė taip, tarsi joje vyko kažkokia 
bepročių šventė: visur buvo prikabinėta juostelių, kurias aš iš 
pradžių palaikiau girliandomis. Tik jos buvo ne plačios ir plokš- 
čios, kaip paprastai, o greičiau panašios į storas stygas arba 
plonus laidus. Pastebėjau, kad jos ryškiai baltos spalvos, kaip ir 
pats rūkas, ir šiurpulys perbėgo mano nugara. Tai ne girliandos. 
Tai kas tada? Ant kai kurių virvių kabėjo žurnalai ir knygos. 

Maikas Hatlenas paspyrė kažkokį keistą juodą daiktą, ilgą ir 
plaukuotą. 

- Kas čia per velniava? - paklausė jis, į nieką konkrečiai 
nesikreipdamas. 

Ir staiga aš supratau. Supratau, kas išžudė visus žmones, 
buvusius vaistinėje, kai užslinko rūkas. Žmones, aptiktus pagal 
kvapą... 

- Atgal, - pratariau aš. Mano gerklė buvo visiškai išdžiūvusi, 
ir žodžiai nuskambėjo sausai kaip šūvis. - Traukiamės. 

Olis pažvelgė į mane. 

- Deividai?.. 

- Tai voratinklis, - paaiškinau. 

O po akimirkos iš gatvės pasigirdo du riksmai: pirmąkart 
rėkta iš išgąsčio, antrąkart - iš skausmo. Rėkė Džimas. Jeigu jis 
privalėjo atpirkti savo kaltę, tai atpirkinėjo dabar. 

- Traukitės! - sušukau Maikui ir Denui Mileriui. 

Ir staiga kažkas šmėkštelėjo ore. Baltame rūke buvo neinu 
noma įžiūrėti, kas tai. Todėl iš pradžių išgirdau garsą, primenan 
tį nesmarkų pliaukštelėjimą botagu, o tik paskui pamačiau: balta 
gija apsivijo apie Badžio Igltono koją ir suveržė džinsus virš kelio. 

Badis riktelėjo ir stvėrėsi už pirmo pasitaikiusio po ranka 
daikto - telefono. Ragelis nulėkė žemyn ir švytuodamas pakibo 
ore. | | | 

- O Viešpatie, skauda! - suriko Badis. 

Olis sugriebė jį. Pamatęs, kas atsitiko, supratau, kodėl tarp- 
duryje gulėjęs žmogus buvo be galvos. Plonas baltas laidas, 
apsisukes apie Badžio koją tarsi šilkinė virvelė, pamažu rėžėsi į 
kūną. Džinsų klešnė nušliaužė žemyn, o odoje atsirado kraujuo- 
janti apvali įpjova. 

Olis smarkiai truktelėjo Badį į save. Gija pokštelėjusi nutrūko. 
Badžio lūpos buvo net pamėlusios nuo šoko. 

Maikasir Denas jau ėjo atgal, bet pernelyg lėtai. Denas užlėkė 
ant kelių ištemptų gijų ir prilipo prie jų kaip musė prie lipnaus 
musgaudžio. Sutelkęs visas jėgas, jis ištrūko, palikęs ant vora- 
tinklio marškinių skutus. 

Staiga oras prisipildė tylių botago pliaukšėjimų, ir i visų 
pusių aplink mus ėmė kristi plonos baltos gijos, padengtos 
kažkokia rūgštimi. Aš išsisukau nuo dviejų tokių gijų - ne tiek 
vikrumo, kiek sėkmės dėka. Vienai nukritus prie pat mano kojos, 
išgirdau tylų šnypštimą - tai rūgštis ėdė asfaltą. Dar vieną ore 
šmėkštelėjusią giją misis Repler šaltakraujiškai atmušė teniso 
rakete. Balta virvė tuoj pat prilipo prie raketės tinklelio, ir 
rūgšties išgraužtos vielelės skambėdamos sutrūkinėjo. Garsas 
priminė greitą smuiko stygų timpčiojimą. Po akimirkos kita gija 
apsivijo raketės kotą ir nusinešė ją į rūką. 

- Traukiamės! - šūktelėjo Olis. 

Mes pajudėjome link parduotuvės. Olis viena ranka prilaikė 
Badį. Denas Mileris ir Maikas Hatlenas ėjo abipus misis Repler. 
Iš rūko tebeplaukė baltos virvės, pastebimos tik rausvos pastato 
sienos fone. 


Viena gija apsivijo apie kairę Maiko ranką. Antroji čekštelėjo 
jam per kaklą. Iš prakirstos kaklo arterijos ištryško kraujo 
čiurkšlė, ir Maikas su nukarusia galva buvo nutemptas į rūką. 
Nuo vienos kojos nukritęs sportbatis liko gulėti ant asfalto. 

Netikėtai Badis virstelėjo į priekį, ir jį prilaikęs Olis vos 
nesuklupo ant kelių. 

- Jis nualpo, Deividai. Padėk man. 

Aš sugriebiau Badį per juosmenį, ir ėmėme dviese tempti jį 
link parduotuvės durų. Netgi netekes sąmonės, Badis neatgniau- 
žė delno ir neišmetė plieninio laužtuvo. Koja, apie kurią apsivijo 
voratinklio gija, styrojo užlūžusi nenatūraliu kampu. 

- Saugokitės! - šaižiai riktelėjo misis Repler, atšisukusi į mus. 
- Pažiūrėkite atgal! 

Grįžtelėjau atgal, dar spėjęs pastebėti, kaip balta gija nukrito 
ant Deno Milerio galvos. Denas ėmė traukyti ją ir plėšti nuo 
savęs. | 

Iš rūko mums už nugarų išlindo didžiulis voras. Jis buvo 
stambaus šuns dydžio, juodas su geltonais dryžiais. “Kaip lenk- 
tyninis automobilis", - šmėkštelėjo beprotiška mintis. Voro akys 
buvo granatų spalvos - tamsiai raudonos. Jis dalykiškai žingsnia- 
vo į mus dvylika ar keturiolika nariuotų kojų. Tai nebuvo 
paprastas žemiškas voras, tik padidintas kaip siaubo filmuose. 
Tai buvo absoliučiai kitoks padaras, galbūt netgi visai ne voras. 
Pamates jį, Maikas Hatlenas būtų suprates, iš kur atsirado tas 
juodas plaukuotas daiktas, kurį jis paspyrė vaistinėje. 

Voras artinosi prie mūsų, leisdamas voratinklio gijas iš ova- 
lios angos pilve. Jos plaukė į mus, išsiskleidusios beveik taisyk- 
linga vėduokle. Žiūrėdamas į šitą pabaisą, taip primenančią 
juodus vorus, kiūtančius virš negyvų musių ir vabalų mūsų valčių 
pašiūrės kertėse, jutau, kad tuoj išsikraustysiu iš proto. Tikriau- 
siai tik mintis apie Bilį dar palaikė manyje sugebėjimą sveikai 
mąstyti. Atrodo, aš juokiausi. O gal verkiau arba rėkiau. Neži- 
nau. 

Tačiau Olis Viksas liko šaltas ir tvirtas kaip uola. Jis pakėlė 
Amandosrevolverį - ramiai, tarsi treniruodamasis šaudykloje - ii 
lygiais tarpais ištuštino būgnelį į šlykštų padarą. Kad ir iš kokio 
pragaro atsibastes, voras nebuvo nepažeidžiamas. Juodas skys- 
tis švirkštelėjo iš žaizdų. Pabaisa kraupiai sukriokė - garsas buvo 
toks žemas, kad jį greičiau jutai negu girdėjai - kaip bosinę 
sintezatoriaus natą, - paskui nėrė į rūką ir dingo. Galėjai pagal- 
voti, kad tai buvo tik kraupi vizija, jei ne lipnaus juodo skysčio 
balos, likusios ten, kur praėjo padaras. 

Žvangtelėjo į į asfaltą laužtuvas, Badžio Igltono pagaliau pa- 
leistas iš rankos. 

- Jis nebegyvas, - tarė Olis. - Paleisk jį, Deividai. Šita prakeikta 
gija pasiekė šlaunies arteriją, ir jis mirė. Reikia nešdintis iš čia. 
- Jo plačiu, apvaliu veidu žliaugė prakaitas, akys išsprogo. Staiga 
viena gija užkrito ant jo plaštakos, ir Olis greitai atitraukė ranką. 
Odoje liko kruvinas rėžis. 

Misis Repler vėl suriko: “Saugokitės!", ir mes pasisukome į jos 
pusę. Iš rūko pasirodęs dar vienas voras apglėbė savo kojomis 
Deną Milerį ir suspaudė siaubingame glėbyje. Denas atsimušinė- 
jo nuo jo kumščiais. Pasilenkęs čiupau Badžio laužtuvą, tačiau 
voras jau ėmė vynioti Milerį savo nuodingomis gijomis, ir jo 
pastangos išsilaisvinti virto klaikiu mirties šokiu. 

Misis Repler puolė prie voro, ištiestoje rankoje laikydama 
insekticido balionėlį. Kai gyvis ištiesė į ją savo kojas, senoji 
mokytoja nuspaudė galvutę ir nukreipė nuodų čiurkšlę tiesiai į 
žėrinčias lyg brangakmeniai akis. Vėl išgirdau tą šlykštų krioki- 
mą. Voras sudrebėjo visu kūnu ir klupdamas ėmė trauktis atgal, 
gsremždamas asfaltą plaukuotomis kojomis ir tempdamas paskui 
save Deno kūną. Misis Repler sviedė į padarą insekticido skardi- 
nę. Toji atšoko nuo jo ir nudardėjo asfaltu. Voras atsitrenkė į 
mažos sportinės mašinos dureles taip, kad ši net sulingavo, 
paskui dingo rūke. 

Prišokau prie mirtinai išbalusios, vos pastovinčios ant kojų 
misis Repler ir apglėbiau ranka per juosmenį. 

- Ačiū, jaunuoli, - pratarė ji. - Man apsvaigo galva. 
- Nėra už ką, - kimiai atsakiau. 

- Aš būčiau išgelbėjusi jį, jei būčiau galėjusi. 

- Aš Žinau. | 

Olis prisijungė prie mūsų, ir mes trise leidomės link parduo- 
tovės durų pro švilpiančias aplinkui gijas. Viena jų uždribo ant 
drobinio misis Repler maišelio, ir medžiagoje tučtuojau liko 
skylė. Misis Repler abiem rankom bandė nulaikyti savo nuosavy- 
bę, bet nepajėgė, ir maišas šokčiodamas nudardėjo paskui giją 
rūką. | 
Kai buvome jau prie pat įėjimo į parduotuvę, iš rūko palei 
pastato sieną išbėgo visai mažas voras, ne didesnis už kokerspa- 
nielio šunytį. Jis neleido iš savęs gijų - tikriausiai buvo tam dar 
per jaunas. 

Olis raumeningu pečiu pastūmė duris, praleisdamas pro jas 
misis Repler, o aš užsimojęs dūriau plieniniu laužtuvu ir pamo- 
viau vorą kaip ant iešmo. Padaras pašėlusiai sutrūkčiojo, suma- 
taravo kojomis ir įsispoksojo į mane savo raudonomis akimis, 
tarsi norėdamas įsidėmėti... | 

- Deividai! - šūktelėjo Olis, vis dar laikydamas duris. 

"Aš įpuoliau vidun, jis iš paskos. 

Į mus žiūrėjo išblyškę, persigandę veidai. Mes išėjome septy- 
niese, o grįžome trise. Olis atsišliejo į duris ir ėmė užtaisinėti 
revolverį. Jo plati krūtinė sunkiai kilnojosi, balti uniforminiai 
marškiniai buvo prilipę prie kūno, pažastyse tamsavo didelės 
prakaito dėmės. | 

- Kas ten? - paklausė kažkas žemu, kimiu balsu. 

- Vorai, - niūriai atsakė misis Repler. - - Tie išgamos nusinešė 
mano krepšį. 

Pro minią prasibrovęs Bilis verkdamas puolė man į alėbį. Aš 
prispaudžiau jį prie savęs. Tvirtai tvirtai. 


X. Misis KaRmodi keRai. 
"AnTRoOji NakTis paRduorTuvėje. 
Lemiama konNfRONTACIjA 


Atėjo mano eilė miegoti, ir apie tas keturias valandas aš nieko 
nežinau. Amanda sakė, kad daug kalbėjau per miegus, kelis 
kartus netgi rėkiau, bet aš neprisimenu jokių sapnų. Atsibudau 
jaupopiet. Buvau siaubingai ištroškęs. Pienas buvo jau prarūgęs, 
bet aš vis tiek išgėriau visą kvortą. 

 Sėdėjome trise - Bilis, misis Terman ir aš, paskui prie mūsų 
priėjo Amanda. Su ja buvo pagyvenęs vyras, siūlęsis atnešti 
šautuvą iš savo automobilio bagažinės. Kornelas, prisiminiau aš. 
Ambrozijus Kornelas. " 

- Kaip jautiesi, sūnau? - paklausė jis manęs. 

- Gerai, - atsakiau. Bet mane vis dar kamavo troškulys, ir iš 
skausmo plyšo galva. O svarbiausia - aš bijojau. Apsikabinau Bilį 
ir pervedžiau žvilgsnį nuo Kornelo į Amandą. - Kas atsitiko? 

- Misteris Kornelas sunerimęs dėl misis Karmodi elgesio, - 
paaiškino Amanda. - Aš taip pat. | 

- Bili, ar nenorėtum pasivaikščioti su manimi? - paklausė 
Hetė. 

- Nenoriu, - atsakė Bilis, 

- Eik, Bili, - liepiau sūnui, ir jis nenoriai pakluso. 

- Misis Karmodi toliau drumsčia vandenį, - tarė Kornelas ir 
pažvelgė į mane liūdnomis seno žmogaus akimis. - Manau, 
privalome ją sustabdyti. Bet kokiu įmanomu būdu. 

- Su ja jau beveik tuzinas žmonių,- pridūrė Amanda. - Tikra 
religinių fanatikų sueiga. 

Prisiminiau vieną pokalbį su savo draugu. rašytoju, kuris 
gyveno Otisfilde ir išlaikė šeimą - žmoną ir du vaikus, - 
augindamas viščiukus bei leisdamas vieną knygą per metus - jis 
rašė istorijas apie šnipus. Mes kalbėjomės apie staiga išaugusį 

knygų apie antgamtinius reiškinius populiarumą. Goltas pabrė- 
žė, kad penktajame. dešimtmetyje honoraras už “Neįprastas 
istorijas" prilygo išmaldai, o jau šeštajame situacija visiškai 
pasikeitė. Kai žmonės nustoja pasitikėti mašinomis, kalbėjo jis 
(jo Žmona tuo tarpu rinko kiaušinius, irzliai giedojo gaidžiai), ir 
tradicinėmis religinėmis sistemomis, jie turi pakeisti tai kažkuo 
kitu. Netgi sėlinantis tamsoje zombis gali pasirodyti juokingas, 
palyginus su groteskišku tikrovės siaubu, pavyzdžiui, tuo faktu, 
kad ozono sluoksnis tirpsta, ardomas milijonų aerozolinių dezo- 
dorantų. 

Mes tūnojome uždaryti parduotuvėje jau dvidešimt šešias 
valandas ir per tąlaiką ničnieko nesugebėjome padaryti. Vienin- 
telis bandymas išeiti į lauką baigėsi daugiau kaip pusės dalyvių 
žūtimi. Todėl nenuostabu, kad misis Karmodi įtaka pamažu 
augo. | 

- Ji jau tikrai prisiviliojo tuziną žmonių? - paklausiau aš. 

- Ne, tik aštuonis, - atsakė Kornelas. - Bet ji mala liežuviu 
nesustodama. Kaip Kastro, rėždavęs kalbas po dešimt valandų. 
Tai velniai Ž žino kas. 

Aštuoni žmonės. Ne tiek jau daug - net viso prisiekusiųjų 
suolo neužimtų. Bet aš supratau, kodėl taip sunerimo Amanda ir 
Kornelas. Net tie aštuoni galėjo tapti parduotuvėje stipriausia 
moraline jėga, ypač dabar, kai nebeliko Deno ir Maiko. Mintis, 
kad ši vieningiausia ir didžiausia mūsų uždaroje sistemoje 
žmonių grupė neatsiplėšdama klauso kiekvieno misis Karmodi 
žodžio apie pragaro siaubus ir Viešpaties rūstybės taures, sukėlė 
man velniškai stiprią klaustrofobiją. | 

- Ji vėl ėmė kalbėti apie žmogaus aukojimą, - tarė Amanda. 
- Bedas Braunas priėjo prie jos ir liepė liautis tauškus kvailystes 
jo parduotuvėje. O du vyrai, dabar prisijungę prie jos - vienas jų, 
beje, Maironas Lefleras, - pareiškė, kad jis pats užsičiauptų, nes 
jie gyveną dar laisvoje šalyje. Braunas neužsičiaupė ir prasidė- 
jo... na, tu pasakytum “pamojavo kumščiais". 

- Braunui sumušė nosį, - pridūrė Kornelas. - Jie pasiryžę bvl 
kam. | 

- Bet tik ne žmogžudystei, - tariau aš. 

- Aš nežinau, kaip toli jie gali nueiti, jei rūkas neišsisklaidys, 
- atsakė Kornelas. - Ir nenorėčiau sužinoti. Aš ketinu bėgti iš čia. 

- Lengviau pasakyti, negu padaryti, - atšoviau aš. 

Tačiau netikėtai galvoje ėmė atkakliai virpėti viena mintis: 
kvapas. Štai sprendimo raktas. Čia, parduotuvėje, mes buvome 
daugmaž saugūs. Rausvuosius gyvius, kaip ir paprastus vabz- 
džius, tikriausiai priviliojo žibintuvėlių šviesa. Paukščiai tiesiog 
medžiojo juos. Bet didesnės pabaisos nelietė žmonių, kol jie 
neišeidavo į lauką. Skerdynės vaistinėje įvyko būtent todėl, kad 
ten liko atdaros durys - aš tuo neabejojau. Padaras ar padarai, 
išgalabiję Nortono būrelį, sprendžiant iš garso buvo namo dy- 
džio, bet jie nesiartino prie parduotuvės. Galbūt tai reiškė, kad... 

Staiga panorau pasikalbėti su Oliu Viksu. Tiesiog privalėjau 
su juo pasikalbėti. | 

- Arba išsigausiu iš čia, arba žūsiu, - pareiškė Kornelas. - Aš 
neketinu gyventi čia visą vasarą. | 

- Keturi jau nusižudė, - netikėtai pranešė Amanda. 

- Ką? - pagalvojau, kad kažkas aptiko paslėptus kareivių 
kūnus, ir pajutau neaiškią sąžinės graužatį. 

- Tabletės, - trumpai paaiškino Kornelas. - Nunešėme jų 
kūnus į sandėlį. | | 

Vos užgniaužiau kylantį nervingą juoką. Netrukus mes turė- 
sime ten tikrą lavonine. | 

- Jau temsta, - tarė Kornelas. - Aš noriu išeiti iš čia. 

- Patikėkite, jūs nenueisite net iki savo mašinos. 

- Net iki pirmosios eilės? Ji arčiau už vaistinę. 

Aš nieko jam neatsakiau - dar ne laikas. 

Maždaug po valandos radau Olį prie alaus šaldytuvo. Jis gėrė 
alų nutaises abejingą veidą, tačiau taip pat stebėjo misis Karmo- 
di. Senė, rodėsi, nežinojo, kas yra nuovargis. Ir iš tiesų kalbėjo 
apie žmogaus aukojimą, tačiau dabar niekas nebesiūlė jai užsi- 

čiaupti. O kai kurie iš tų, kurie dar vakar reikalavo, kad senė 
nutiltų, dabar tapo jos šalininkais arba bent jau noriai klausėsi. 
Tų, kurie vis dar piktinosi misis Karmodi kalbomis, liko visai 
mažai. | 

- Iki rytojaus ryto senė gali juos įkalbėti, - pareiškė Olis. - O gal 
ir ne... Bet jeigu vis tik jai pavyks, ką, tavo manymų, ji išrinks 
garbingam aukos vaidmeniui? 

Bedas Braunas stojo jai skersai kelio. Ir Amanda. Buvo 
žmogus, kuris šėrė jai antausį. Ir, žinoma, aš. 

- Oli, - pradėjau aš, - manau, koks pustuzinis žmonių galėtų 
iš čia išsigauti. Nežinau, ar toli mes nuvažiuosime, tačiau bent 
jau išsigausime iš čia. 

- Kaip? | 

Aš atskleidžiau Oliui savo planą. Jis buvo visiškai paprastas: 
jeigu greitai nubėgtume prie mano “Skauto" ir sušoktume vidun, 
pabaisos neužuostų mūsų kvapo. Ypač jei mašinos langai bus 
uždaryti. | 

- Betjeigu jas privilios koks nors kitas kvapas? - paklausė Olis. 
- Pavyzdžiui, išmetamųjų dujų?. 
 - Tada mums galas, - sutikau aš. 

- Beto, judėjimas, - pridūrė Olis. - Mašinos judėjimas rūke taip 
pat gali jas privilioti, Deividai. 

- Aš taip nemanau. Pabaisos nepuls, neužuodusios aukos. 
Būtent tai ir galėtų mus išgelbėti. 

- Bet tu nesi tuo tikras. 

- Ne. Nesu. 

*- Ir kur tu galvoji važiuoti? 

- Iš pradžių namo. Pasiimti žmonos. 

- Deividai... | 

- Na, gerai. Patikrinti. Įsitikinti. 

- Tų padarų gali būti visur, Deividai. Jie gali užpulti tave, vos 
tik išlipsi iš mašinos savo kieme. 

- Jeigu taip atsitiks, “Skautas" - tavo. Aš tik prašau, kad tu 
pasirūpintum Biliu - kaip galėsi ir kiek galėsi. 

Olis išgėrė alų iki dugno ir numetė skardinę į šaldytuvą, kui 
ji barkštelėjo į krūvą tuščių. Iš jo kišenės kyšojo Amandos 
revolverio rankena. 

- Į pietus? - paklausė jis, žvelgdamas man į akis. 

- Taip, - atsakiau. - Reikia važiuoti į pietus ir bandyti išsigauti 
iš rūko. Truks pliš išsigauti. 

- Kiek “Skaute" benzino? 

- Beveik pilnas bakas. 

- Tau niekada nebuvo atėję į galvą, kad ištrūkti iš rūko 
neįmanoma? 

Taip, ir aš galvojau apie tai. O kas, jeigu toji velniava, kuria 
jie užsiiminėjo “Projekte “Strėlė", pertempė visą mūsų regioną į 
kitą matmenį - taip, kaip žmogus išverčia kojinę? 

- Man buvo kilusi tokia mintis, - atsakiau Oliui. - Tačiau 
alternatyvus variantas tik vienas - sėdėti ir laukti, ką misis 
Karmodi lieps paaukoti. 

- Galvoji išeiti šiandien? 

- Ne, dabar jau beveik vakaras, o tie padarai suaktyvėja naktį. 
Manau iškeliauti rytoj, anksti ryte. 

„- Ką nori pasiimti su savimi? 

- Tave ir Bilį. Hete Terman. Amandą Damfris. Tą senuką 
Kornelą ir misis Repler. Galbūt dar Bedą Brauną. Taijau aštuoni, 
bet Bilis gali sėdėti kam nors ant kelių, o mes visi truputį 
pasispausime. | 

 Olis susimąstė. | 

- Gerai, - pagaliau tarė jis. - Pabandykime. Tu kam nors jau 
sakei? | 

- Dar ne. 

- Patariu kol kas patylėti. Iki kokios ketvirtos valandos ryto. 
Aš padėsiu kelis paketus su maisto produktais prie kasos, esan- 
čios arčiausiai durų. Galbūt mums pasiseks išeiti nepastebė- 
tiems. - Olis vėl pažvelgė į misis Karmodi. - Jeigu ji sužinos, gali 
pamėginti mus sustabdyti. | 

- Tu taip manai? 
- Taip, - atsakė Olis. - Aš taip manau. 


< 


Antroji dienos pusė - vakar dienos - praėjo kaip sulėtintame 
filme. Atšliaužusios sutemos vėl pavertė baltą rūką pilku, o iki 
pusės devynių už durų likęs pasaulis lėtai ištirpo tamsoje. 

Grįžo rausvieji gyviai, paskui pasirodė medžiojantys juos 
paukščiai. Protarpiais kažkas suriaumodavo tamsoje, o kartą, 
prieš pat vidurnaktį, pasigirdo žemas, pratisas “Aaaaaa- 
ruuuuuu!", ir išsigandę žmonės sužiuro į juodus langus. .Maž- 
daug taip pelkėje riaumoja krokodilas. 

Viskas vyko beveik taip, kaip išpranašavo Mileris. Iki vidur- 
nakčio misis Karmodi prisiviliojo dar pustuzinį žmonių. Tarp jų 
buvo ir mėsininkas misteris Makvėjus. Jis stovėjo sukryžiavęs 
rankas ant krūtinės ir įdėmiai klausėsi jos. 

- Misis Karmodi nejuokais įsisiautėjo. Rodėsi, miegas jai visai 
nereikalingas. Jos pamokslas - nenutrūkstantis srautas baisybių 
iš Dore, Boscho ir Džonatano Edvardso - tesėsi ir tesėsi, nesulai- 
komai artėdamas prie grėsmingo finalo. Jos šalininkai, antrinda- 
mi jai, kažką murmėjo ir nesąmoningai lingavo pirmyn atgal, 
kaip sektantai savo sueigoje. Tuščios apkerėtų Žmonių akys 
karštligiškai blizgėjo. 

Apie trečią valandą ryto (pamokslas vis dar tęsėsi, ir juo 
nesidomėję žmonės pasitraukė į parduotuvės gilumą, norėdami 
nors truputį numigti) pamačiau, kaip Olis padėjo didelį paketą 
ant lentynos po kasos aparatu, stovėjusiu arčiausiai įėjimo. Po 
pusvalandžio jis nunešė ten dar vieną. Niekas, išskyrus mane, 
rodėsi, nepastebėjo jo veiksmų. Bilis, Amanda ir misis Terman 
miegojo prie tuščio mėsos gaminių skyriaus. Aš atsisėdau prie jų 
ir nugrimzdau į neramų snaudulį. | 

Kai Olis mane pažadino, buvo penkiolika po keturių. Šalia 
Olio stovėjo Kornelas, jo akys blizgėjo už akinių stiklų. 

- Laikas, Deividai, - tarė Olis. 

Pajutau nervinius traukulius pilve, bet jie greitai praėjo. Aš 
ėmiau žadinti Amandą. Galvoje šmėkštelėjo klausimas: “Kas 
bus, kai į vieną mašiną susės Amanda ir Stefani?", bet tučtuojau 
nuvijau jį šalin. Šiandien verčiau priimti viską taip, kaip yra. 

Nuostabios žalios akys atsimerkė ir pažvelgė į mane. 

- Deividai? | 

- Mes norime pamėginti išsigauti iš čia. Tu eisi su mumis? 

- Apie ką tu kalbi? | 

Aš pradėjau jai aiškinti, paskui pažadinau ir misis Terman, 
kad nereikėtų dusyk kartoti to paties. | 

- Tavo teorija apie kvapą - tik spėjimas, ar ne? - paklausė 
Amanda. | 

- Taip. | 

- Man tai nesvarbu, - pareiškė Hetė. Ji buvo labai išblyškusi, 
ir kadangi miegojo labai mažai, po akimis tamsavo dideli ratilai. 
- Aš viskam pasiryžusi, kad tik vėl išvysčiau saulę. 

“Kad tik vėl išvysčiau saule." Aš krūptelėjau. Hetės mintis 
beveik sutapo su mano paties nerimo esme - aš negalėjau 
užmiršti pasmerktumo jausmo, persmelkusio mane, kai čiuptu- 
vaiištempė Normą pro sandėlio duris. Saulė pro rūką atrodė kaip 
maža sidabrinė moneta. Tarsi mes būtume Veneroje. 

Aš bijojau ne pabaisų, tūnančių rūke: smogęs laužtuvu vorui, 
įsitikinau, kad tie padarai - ne nemirtingi Lavkrafto monstrai, o 
paprasčiausi pažeidžiami gyvūnai. Aš bijojau paties rūko, siur- 
biančio jėgą ir naikinančio valią. “Kad tik vėl išvysčiau saulę." 
Hetė teisi. Vien dėl to verta pereiti pragarą. 

Aš nusišypsojau Hetei, ir ji neryžtingai šyptelėjo man. 

- Taip, - tarė Amanda. - Aš einu su jumis. 

Ėmiau kaip galėdamas švelniau žadinti Bilį. 

- Aš su jumis, - trumpai atsakė misis Repler. 

Mes susirinkome prie mėsos prekystalio. Visi, išskyrus Bedą 
Brauną. Bedas padėkojo už pasiūlymą, bet atsisakė, pareiškęs, 
kad negali palikti parduotuvės. Paskui stebėtinai švelniu balsu 
pridūrė, kad nesmerkia Olio už tai; jog jis išeina. | 

Nuo baltų emaliuotų šaldymo spintų jau pradėjo sklisti 
nemalonus salsvas kvapas. Jis priminė man vieną išvyką į 
iškyšulį, kurios metu sugedo mūsų šaldytuvas. Galbūt, pama- 
niau, būtent šis pašvinkusios mėsos kvapas ir nuvijo misterį 
Makvėjų į misis Karmodi komandą. 

- „išpirkimas! - bambėjo toji savo pamokslą. - Dabar mes 
privalome galvoti apie išpirkimą! Dievas nubaudė mus, užleisda- 
mas skėrius ir skorpionus! Nubaudė už tai, kad mėginome 
prasiskverbti į paslaptis, uždraustas senolių tikėjimo! Žemę 
užplūdo košmariškos pabaisos! Ir uola nepaslėps mūsų, negyvas 
medis nesuteiks prieglobsčio! I Kada baigsis visa tai? Kas tai 
sustabdys? 

- Išpirkimas! - bliovė mūsų senas bičiulis Maironas Lefleras. 
- Išpirkimas... „išpirkimas... - neryžtingai šnibždėjo likusieji. 
- Ištarkite taip, kaip tikite! - suriko misis Karmodi. 

Jos kaklo venos išbrinko ir pasidarė storos kaip virvės. Balsas 
užkimo ir gergždė, bet tebebuvo stiprus. Man staiga šovė į galvą, 
kad būtent rūkas suteikė senei tokią galią - galią temdyti 
žmonėms protus (išėjo neblogas kalambūras), atimdamas iš visų 
jėgą, teikiamą saulės. Iki šiol ji buvo sena, ekscentriška moteris, 
turinti antikvarine krautuvėlę mieste, kur pilna antikvarinių 
krautuvėlių. Tik sena moteris, pasistačiusi galiniame kambaryje 
kelias iškamšas ir pelniusi žiniuonės reputaciją. 

(ta ragana... ta kalė) 

Buvo kalbama, kad ji gali surasti vandenį obels šakele, 
užkalbėti karpas ir pagaminti strazdanas blukinantį tepalą. 
Kartą netgi esu girdėjęs - atrodo, iš Bilo Džosčio, - kad senajai 
Karmodi esą galima patikėti net savo intymaus gyvenimo paslap- 

tis: turinčiam keblumų lovoje ji duosianti gėrimo, kuris viskių 
pastatysiąs į savo vietas. | 

- IŠPIRKIMAS! - choru subliuvo žmonės. | 

- Taip, išpirkimas! - beprotiškai rėkė misis Karmodi. - Išpirki- 
mas išsklaidys rūką! Išpirkimas nuvys šalin pabaisas ir pragaro 
išperas! Išpirkimas nutrauks rūko uždangą nuo mūsų akių! - Ji 
pritildė balsą. - O ką išpirkimu vadina Biblija? Kas tegali išpirkti 
nuodėmę Dievo akyse ir prote? 

. - Kraujas. 

Šįkart šiurpulys perbėgo visu mano kūnu ir pašiaušė plaukus 
ant sprando. Šį žodį ištarė misteris Makvėjus. Mėsininkas miste- 
ris Makvėjus, kuris dirbo Bridžtone dar tada, kai aš vaikščiojau 
įsikibęs į talentingą savo tėvo ranką. Dėmėtą baltą chalatą 
vilkintis misteris Makvėjus, atpjaunantis jums reikalingą sker- 
dienos dalį. Misteris Makvėjus, kurio pažintis su peiliu buvo labai 
ilga. Ir su kirviu taip pat. Misteris Makvėjus, kuris geriau už kitus 
supranta, kad sielą apvalo tai, kas išteka iš kūno žaizdų. 

- Kraujas... - sušnibždėjo likusieji. 

- Aš bijau, tėveli, - tarė Bilis, stipriai suspaudęs man ranką. Jo 
mažas veidukas buvo įsitempęs ir išblyškęs. 

- Oli, - tariau. - Manyčiau, laikas palikti šitą bepromamį. | 

- Taip, - sutiko jis. - Eime. 

Mes padriku būreliu nužingsniavome antruoju praėjimu link 
durų. Olis, Amanda, Kornelas, misis Terman, misis Repler, Bilis 
ir aš. Buvo jau be ketvirčio penkios, ir rūkas vėl ėmė šviesėti. 

- Judu su Kornelu paimsite maisto paketus, - tarė man Olis. 

- Gerai. 

- Aš eisiu pirmas. “Skaute" ketverios durelės? 

- Taip. . 

- Puiku. Aš atidarysiu vairuotojo ir užpakalines dureles toje 
pačioje pusėje. Misis Damfris, jūs galėsite nešti Bilį? 

Amanda paėmė mažylį ant rankų. 

- Aš labai sunkus? - paklausė jos Bilis. 

- Ne, mielasis. 


- Tai gerai. 

- Jūs su Biliu sėskite į priekį, - tęsė Olis. - Slinkitės prie 
priešingų durelių. Misis Terman sės priekyje per vidurį. Tu, 
Deividai, už vairo. O likusieji... | 

- Ir kurgi jūs susiruošėte? 

Prieš mus stovėjo misis Karmodi. 

Ji buvo atsirėmusi į kasą, prie kurios Olis paslėpė paketus su 
maisto produktais. Geltonas kostiumas įžūliai švytėjo prieblan- 
doje. Pasišiaušę plaukai styrojo į visas puses, kaip Elzos Lančes- 
ter filme “Frankenšteino nuotaka", akys žėrėjo. Už jos nugaros, 
užstodami parduotuvės duris, stovėjo dešimt ar penkiolika žmo- 
nių. Visi atrodė taip, tarsi būtų patekę į avariją kelyje, pamatę 
skraidančią lėkšte arba šaknimis žingsniuojantį medį. 

Bilis prisispaudė prie Amandos ir įsikniaubė veidu jai į kaklą. 

- Mes išeiname, misis Karmodi, - pabrėžtinai švelniu balsu 
tarė Olis. - Prašyčiau pasitraukti iš kelio. 

- Jūs negalite išeiti. Ten mirtis. Jūs ką, iki šiol nesupratote? 

- Jums niekas netrukdė, - pareiškiau aš. - Ir mes norime tik 
vieno: kad jūs taip pat netrukdytumėte mums. 

Misis Karmodi pasilenkė ir neklysdama rado paketus su 
maisto produktais. Matyt, ji iš pat pradžių perprato mūsų ketini- 
mus. Senė ištraukė paketus iš lentynos, ir vienas iškart suplyšo. 
Ant grindų pabiro skardinės. Antrąjį ji pati trenkė žemėn. 
Pasigirdo dūžtančio stiklo garsas, ir selteris šnypšdamas išsiliejo 
į visas puses, aptaškydamas chromuotą gretimos kasos šoną. 

- Štai tokie žmonės užtraukė Dievo rūstybę ant mūsų galvų! 
- suriko misis Karmodi. - Žmonės, kurie nenori nusilenkti Visa- 
galio valiai! Nusidėjėliai, apimti puikybės, išdidūs ir užsispyrę! Ir 
todėl iš jų tarpo turi būti išrinkta auka! Vieno iš jų kraujas 
reikalingas išpirkimui! 

Pritarimo murmesys dar labiau įkaitino senę. Ji visai pasiuto 
ir ėmė klykti, taškydama seiles: 

reikia berniūkščio! 

Jos pasekėjai pasuko prie mūsų. Priekyje žengė Maironas 
Lefleras, jo tuščios akys džiugiai blizgėjo. Iš paskos - misteris 
Makvėjus sustingusiu, be jokios išraiškos veidu. 

Amanda žingtelėjo atgal, dar stipriau prisispaudė prie savęs 
Bilį, apsivijusį rankomis jos kaklą, ir persigandusi pažvelgė į 
mane. 

- Deividai, ką man.. 

- Čiupkite abu! - suriko misis Karmodi. - Čiupkite ir jo mergšę! 

Tarsi apokaliptinis geltono ir juodo džiaugsmo įsikūnijimas, 
misis Karmodi ėmė šokinėti, tebelaikydama pakabintą ant ran- 
kos pirkinių krepšį. 

- Čiupkite berniūkštį! Čiupkite mergšę! Čiupkite abu! Čiupki- 
te visus! Čiup... 

Pokštelėjo trumpas, skardus šūvis. 

Visi apmirė tarytum klasėje dūkstantys vaikai, kai staiga įeina 
mokytojas ir garsiai trinkteli durimis. Maironas Lefleras ir mis- 
teris Makvėjus sustingo maždaug už dešimties žingsnių nuo 
mūsų. Maironas neryžtingai atsisuko į mėsininką, tačiau tas 
neatsakė į jo žvilgsnį. Jis, rodėsi, net nesuprato, kad Maironas 
stovi šalia. Misterio Makvėjaus. veide buvo sustingusi ta pati 
išraiška, kurią per šias dvi dienas pastebėjau ne viename veide: 
bereikšmiškumas. Jo protas neišlaikė. 

Maironas ėmė trauktis atatupstas, spoksodamas į Olį Viksą 
išplėstomis iš baimės akimis, paskui apsisuko ir metėsi bėgti. 
Praėjimo gale jis paslydo ant skardinės, nukrito, pašoko ir dingo 
parduotuvės gilumoje. 

Olis sustingo klasikinėje šaudymo stovėsenoje, spausdamas 
revolverį abiem rankom. Misis Karmodi tebestovėjo kasų eilės 
pradžioje, laikydamasi už pilvo rankomis, padengtomis pigzmen- 
to dėmėmis. Jai pro pirštus sunkėsi kraujas ir varvėjo ant geltonų 
kelnių. | 

Senė žioptelėjo vieną kartą. Antrą. Ji mėgino kažką pasakyti 
ir galiausiai jai tai pavyko. 

- Jūs visi ten žūsite, - pratarė ji ir lėtai susmuko ant grindų. 

Pirkinių krepšys nuslydo nuo senės rankos ir nuktito, jo 
turinys pabiro žemėn. Į popierių suvyniotas ritinėlis atriedėjo iki 
mūsų ir atsitrenkė į mano batą. Negalvodamas pasilenkiau ir 
pakėliau jį. Tai buvo įpusėtas tablečių pakelis. Numečiau jį šalin 
- nenorėjau nieko liesti iš senei priklausiusių daiktų. 

“Kongregacija", netekusi savo vadovės, ėmė trauktis. Visi 
žiūrėjo į sukniubusį ant grindų kūną ir didėjančią po juo tamsią 
dėmę. 

- Tują nužudei! - riktelėjo kažkas piktai ir išgąstingai. Tačiau 
niekas nepasakė, kad būtent taip ji ketino pasielgti su mano 
sūnumi. 

Olis tebestovėjo ta pačia poza, tik dabar jo lūpos drebėjo. 
Paliečiau jo petį: 

- Eime, Oli. Ir ačiū tau. 

- Ašją užmušiau, - kimiai pratarė jis. - Aš iš tiesų ją užmušiau. 

- Taip, - atsakiau. - Kaip tik užtai aštau ir padėkojau. O dabar 
eime. | 

Mes vėl pasukome prie išėjimo. Misis Karmodi pastangų dėka 
netekęs paketo sii maisto produktais, galėjau pasiimti Bilį ant 
rankų. Prie durų mes akimirkai sustojome, ir Olis pratarė žemu, 
dusliu balsu: 

- Aš nebūčiau į ją šovęs, Deividai, jeigu „būtų likusi kokia nors 
kita išeitis. 

- Žinau. 

- Tu tiki manim? 

- Taip, tikiu. 

- Tada eime. 

Ir mes žengėme pro duris. 

XI. PabaiGa 


Olis metėsi pirmyn, laikydamas revolverį dešinėje rankoje. 
Mudu su Biliu dar tik ėjome pro duris, o jis, bekūnis kaip 
vaiduoklis iš televizijos filmo, jau buvo šalia “Skauto". Jis atidarė 
vairuotojo dureles, paskui užpakalines. O tada kažkas iššoko iš 
rūko ir perpjovė Olį beveik pusiau. 

Ašnet nespėjau gerai įžiūrėti, kas tai buvo. Ir ačiū Dievui, kad 
nespėjau. Padaras buvo ryškiai raudonas tarsi virtas omaras, 
turėjo žnyples ir maurojo storu balsu - panašų garsą girdėjome, 
kai Nortonas ir jo mažoji “Plokščios žemės" draugija išėjo iš 
parduotuvės. 

Olis vieną kartą iššovė, bet padaras čekštelėjo žnyplėmis, ir 
Olis tarytum perlūžo siaubingame kraujo fontane. Revolveris 
iškrito jam iš rankos, trenkėsi į asfaltą ir vėl iššovė. Spėjau 
pastebėti tik juodas matines akis, panašias į milžiniškas vynuo- 
ges. O paskui ilgas, nariuotas kaip skorpiono kūnas garsiai 
čežėdamas nušliaužė į rūką, nusinešdamas su savimi tai, kas liko 
iš Olio Vikso. | 

Aš išgyvenau pasirinkimo akimirką. Tikriausiai ji būna visa- 
da, galbūt labai trumpa, bet būna. Viena mano dalis norėjo 
prispausti prie savęs sūnų ir bėgti atgal į parduotuvę. Kita dalis 
liepė pulti prie mašinos, įmesti Bilį ir įšokti pačiam. Ir tada 
sukliko Amanda. Jos veriantis, garsėjantis klyksmas kilo vis 
aukščiau ir aukščiau, kol vos neperėjo į ultragarsą. Bilis prisig: 
laudė prie manes, įsikniaubęs veidu man į krūtinę. 

Hetę Terman užpuolė milžiniškas voras ir parvertė ant že- 
mės, sugriebęs už pečių plaukuotomis kojomis. Jos suknelės 
kraštas pasikėlė, atidengdamas kaulėtus kelius. Padaras užlipo 
ant Hetės ir ėmė vynioti aplink ją voratinklio gijas. 

“Misis Karmodi buvo teisi, - pralėkė galvoje mintis. - Mes visi 
čia žūsime, mes tikrai visi žūsime". 

- Amanda! - surikau aš. 

Ji nereagavo - buvo visiškai atsijungusi nuo tikrovės. Voras 
ropojo po nebegyvą Bilio auklę, kadaise taip mėgusią galvosū- 
kius ir kryžiažodžius, kurių nė vienas normalus žmogus negali 
išspręsti, neišsikraustęs iš proto. Baltos gijos, apraizgiusios jos 
kūną, buvo paraudusios tose vietose, kur jųišskiriama rūgštis jau 
įsigraužė į odą. 

Kornelas atatupstas traukėsi link parduotuvės, spoksodamas 
į mus pro akinių stiklus didžiulėmis kaip lėkštės akimis. Paskui 
jis apsisuko, pastūmė duris ir dingo viduje. 

Mano dvejonių akimirka baigėsi, kai misis Repler prišoko prie 
Amandos ir dusyk šėrė jai per veidą - vieną kartą delnu, antrą 
kartą plaštaka. Amanda nutilo. Pribėgau prie jos, pasukau 
mašinos pusėn ir riktelėjau tiesiai į veidą: 

- Eik! 

Ji nuėjo. Misis Repler prasmuko pro mane, stumtelėjo Aman- 
dą ant užpakalinės sėdynės, įlipo pati ir užtrenkė dureles. 

Aš atplėšiau nuo savęs Bilį ir įmečiau į mašiną. | 

Kai lipau vidun, iš rūko išnėrė voro gija ir griebė man už 
blauzdos, nudegindama odą - taip nudegina meškerės valas, 
slystantis sugniaužtu delnu. Gija laikėsi tvirtai, ir man teko 
stipriai truktelėti koją, kad išsilaisvinčiau. Paskui nėriau už 
vairo. 

- Uždaryk, uždaryk duris... O Viešpatie! - suklykė Amanda. 

Aš užtrenkiau dureles, ir po akimirkos į jas bumptelėjo dar 
vienas voras. Sėdėjau vos už kelių colių nuo jo raudonų žiaurių, 
bukų akių. Padaro kojos, kiekviena mano riešo storio, naršė po 
mašinos kapotą. Amanda be paliovos klykė tarytum gaisrinė 
sirena. 

- Užsičiaupk pagaliau! - riktelėjo ant jos misis Repler. 

Voras pasidavė. Jis negalėjo mūsų užuosti, vadinasi, mes jam 
daugiau nebeegzistavome. Padaras nužirgliojo šalin savo nesus- 
kaičiuojama daugybe kojų ir palaipsniui ištirpo rūke. 

Žvilgtelėjau pro langą, kad įsitikinčiau, ar tikrai jis nuėjo, ir 
pravėriau dureles. 

- Ką tu darai? - suspiegė Amanda. 

Bet aš žinojau, ką darau. Manau, Olis būtų pasielgęs lygiai 
taip pat. Iškėliau vieną koją iš mašinos, pasilėnkiau ir čiupau 
revolverį, gulintį ant asfalto. Kažkas metėsi prie manęs iš rūko, 
bet nepastebėjau kas. Nėriau atgal į mašiną ir užtrenkiau dure- 
les. | 

Amanda pravirko. Misis Repler apkabino ją viena ranka ir 
ėmė raminti. 

- Mes važiuosime namo, tėveli? - paklausė Bilis. 

- Pamėginsime, Didysis Bilai. 

- Gerai, - tyliai atsakė jis. | 

Patikrinau revolverį ir pasidėjau į skyrelį pirštinėms. Pož žygio 
į vaistine Olis buvo iš naujo užtaisęs ginklą. Šovinių dėžutė dingo 
kartu su juo, bet būgnelyje likusių užteks, pamaniau. Olis vieną 
kartą šovė į misis Karmodi, vieną kartą įtą padarą su žnyplėmis, 
o trečią kartą revolveris iššovė pats, atsitrenkęs į asfaltą. “Skau- 
te" - keturi žmonės, bet jeigu mums bus visai riesta, sau sugalvo- 
siu kokį kitą būdą. 

Kelias siaubingas sekundes negalėjau rasti raktelių. Apieško- 
jau visas kišenes - jų nebuvo. Paskui prisiverčiau lėtai ir ramiai 
patikrinti iš naujo. Rakteliai atsirado džinsų kišenėje - pasimetė 
tarp monetų, kaip kartais būna su raktais. “Skautas" užsivedė iš 
karto. Išgirdusi lygų variklio ūžimą, Amanda vėl pratrūko raudo- 
ti. | 

Įjunges variklį, kurį laiką sėdėjau laukdamas, kokią dar 
baidykle privilios mašinos burzgimas arba išmetamųjų dujų 
kvapas. Praslinko penkios minutės - pačios ilgiausios penkios 
minutės mano gyvenime. Niekas nepasirodė. 

- Mes važiuosime ar kiurksosime čia? - pagaliau paklausė 
misis Repler. | 

- Važiuosime, - atsakiau aš. 

Išvažiavau atbulas iš aikštelės ir įjungiau tolimąsias šviesas. 

Kažkoks impulsas - tiesą pasakius, niekingas - paskatino 
mane pravažiuoti išilgai parduotuvės palei pačią vitriną. Dešiny- 

sis “Skauto" bamperis užkliudė nuvirtusią ant asfalto šiukšlių 
dėžę. Man nieko nepavyko įžiūrėti pro angas tarp maišų - tos 
maišų su trąšomis krūvos darė įspūdį, kad parduotuvėje pats 
sodo reikmenų pardavimo įkarštis, - tačiau pro kiekvieną angą į 
mus žiūrėjo du ar trys blyškūs veidai. 

Paskui aš pasukau kairėn, ir mus apsupo neįžvelgiamas 
rūkas, Kas vėliau nutiko tiems žmonėms, aš nežinau. 

"Atsargiai, vos penkių mylių per valandą greičiu, nuvažiavau 
Kanzaso keliu. Net įjungęs tolimąsias ir apatines šviesas, nema- 
čiau kelio toliau kaip per septynias ar dešimt pėdų. 

Mileris buvo teisus: žemės paviršius tikrai buvo smarkiai 
suardytas. Daug kur kelias buvo tik suskilinėjęs, bet kai kur 
žiojėjo plyšiai su šonuose iškilusiais didžiuliais asfalto luitais. 
Ačiū Dievui, “Skautas" varomas dviem tiltais, kitaip mes nebū- 
tume galėję pravažiuoti. Bet aš labai bijojau, kad kur nors 
priekyje pasitaikys kliūtis, kurios neįveiks net ir ši mašina. 

Kelionė, kuriai paprastai sugaišdavau apie septynias ar aštuo- 
nias minutes, dabar truko keturiasdešimt minučių. Pagaliau 
priekyje iš rūko išniro ženklas, rodantis posūkį į mūsų žvyrkelį. 
Bilis, pažadintas penkiolika po keturių, kietai užmigo mašinoje, 
taip gerai jam pažįstamoje, kad jis tikriausiai jau jautėsi esąs 
namie. | | | 

Amanda sunerimusi pasižiūrėjo į kelią. 

- Tu tikrai manai juo pravažiuoti? - paklausė ji. 

- Pamėginsiu, - atsakiau. | 

Tačiau tai buvo neįmanoma. Praūžusi audra išklibino daug 
medžių, o tas keistasis požeminis smūgis užbaigė vėjo darbą, 
išversdamas juos su šaknimis. Per du nedidelius medžius aš 
vargais negalais pervažiavau, bet netrukus turėjau sustoti prieš 
milžinišką seną pušį, gulinčią skersai kelio tarsi plėšikų padaryta 
užtvara. O iki namų dar buvo beveik ketvirtis mylios. Bilis 
tebemiegojo. Išjungiau variklį, užsidengiau rankomis akis ir 
ėmiau galvoti, ką daryti toliau. 


+ 


Dabar aš sėdžiu “Hovard Džonsons" motelyje prie 3-ojo 
įvažiavimo į Meino užkardą ir užrašinėju viską, kas mums 
nutiko, ant firminių motelio blankų. Esu tikras, kad misis Repler, 
ryžtinga ir patyrusi moteris, galėtų keliais glaustais sakiniais 
perteikti mūsų padėties beviltiškumą. Tačiau ji pakankamai 
taktiška ir supratinga, kad leistų man pačiam viską apgalvoti. 

Aš negalėjau išlipti iš mašinos ir nueiti iki namo pėsčias. Aš 
negalėjau palikti jų. Negalėjau net įteigti sau, kad visos tos 
pabaisos iš siaubo filmų liko prie “Federal" parduotuvės: truputį 
nuleidęs lango stiklą, išgirdau, kaip kažkas braunasi pro krūmus 
stačiu šlaitu, šiuose kraštuose vadinamu Karnizu. Nuo medžių 
lapų be paliovos lašėjo drėgmė. Kelias sekundes rūkas patamsė- 
jo, ir virš mūsų galvų praskrido prieblandoje beveik nematomas 
gyvas aitvaras. 

Bandžiau įtikinti s save - ir dabar bandau, - kad jeigu Stefa 
spėjo pasislėpti namuose ir uždaryti visus langus bei duris, 
maisto jai turėtų užtekti dešimčiai dienų, galbūt netgi dviem 
savaitėm. Tačiau toks spėjimas nė kiek neguodžia. Tam trukdo 
paskutinis mano prisiminimas apie Stefą: ji stovi ant takelio į 
mūsų nedidelį daržą, užsidėjusi minkštą šiaudinę skrybėle ir 
užsitraukusi darbines pirštines, olink jos nesulaikomai per ežerą 
slenka rūkas. 

Dabar privalau galvoti apie Bilį. “Bilis, - sakau sau. - Didysis 
Bilas, Didysis Bilas.:." Turėčiau šimtą kartų parašyti jo vardą ant 
šito popieriaus lapo. Kaip mokinys, kuriam liepta rašyti frazę “Aš 
nesispjaudysiu mokykloje popieriaus gumulėliais", kai pro langą 
liejasi saulėta popietės tyla, mokytoja už savo stalo tikrina namų 
darbus, o vienintelis garsas klasėje - jos plunksnakočio girgždė- 
jimas ir balsai tolumoje: tai vaikai dalinasi į komandas, ketinda- 
mi žaisti beisbolą. | 

Tada aš pasirinkau vienintelę man likusią išeitį - atsargiai 
išvairavau atbulą “Skautą" į Kanzaso kelią. Ir ten pravirkau. 


Amanda nedrąsiai palietė mano petį. 

- Man labai gaila, Deividai, - tarė ji. 

- Taip, - atsakiau aš, stengdamasis sustabdyti ašaras, bet 
nesėkmingai. - Man taip pat... 

Mes privažiavome 302-ąją magistralę ir pasukome kairėn, į 
Portlendą. Kelias čia taip pat suskilinėjo ir kai kur įgriuvo, tačiau, 
šiaip ar taip, buvo geresnis už Kanzaso kelią. Man kėlė nerimą 
tiltai. Visa Meino Valstija išraižyta upių, ir čia visur vien tiltai - 
maži ir dideli. Tačiau pylimas ties Neiplu atlaikė žemės drebėji- 
mą, ir iš ten mes be vargo, nors ir lėtai, pasiekėme Portlendą. 

Rūkas tebebuvo toks pat tirštas. Vieną kartą sustabdžiau 
mašiną galvodamas, kad ant kelio guli medžiai. Tačiau tie 
medžiai ėmė judėti ir raitytis. Supratau, kad tai čiuptuvai. Kiek 
palaukėme, ir netrukus jie nušliaužė šalin. O kartą ant mašinos 
kapoto nusileido milžiniškas žalias padaras vaivorykštiniu kūnu 
ir permatomais sparnais, panašus į išsigimusį laumžirgį. Jis 
minutėlę patupėjo, paskui mostelėjo sparnais ir nuskrido. 

Praėjus maždaug dviem valandom po to, kai palikome Kan- 
zaso kelią, Bilis pabudo ir paklausė, ar mes jau atvažiavome pas 
mamą. Aš atsakiau, kad negalėjau pravažiuoti, nes kelias užvers- 
tas medžiais. 

- Jai nieko blogo neatsitiko, tėveli? 

- Nežinau, Bili. Bet mes grįšime ir pažiūrėsime. 

Jis neverkė, tik vėl užsnūdo. Pagalvojau, kad geriau jau būtų 
pravirkes: Bilis miegojo pernelyg daug, ir mane tai gąsdino. 

Dėl nuolatinės įtampos man ėmė skaudėti galvą. Įtampos, 
kurią kėlė važiavimas pro rūką dešimties - penkiolikos mylių per 
valandą greičiu, žinant, kad priekyje mūsų gali laukti kas tik 
nori: nuošliauža, praraja ar kokia nors trigalvė hidra. Aš mel- 
džiausi. Meldžiau Dievo, kad Stefani būtų gyva ir kad mano 

neištikimybė nekristų ant jos galvos. Meldžiau Dievo leisti man 
išgelbėti Bilį, nes jam jau teko pernelyg daug iškentėti. 

Dauguma vairuotojų, užslinkus rūkui, išsuko į šalikelę, todėl 
kelias buvo laisvas, ir iki pusiaudienio mes jau buvome Nort 
Vindeme. Bandžiau važiuoti paupio keliu, tačiau už keturių 
mylių teko sustoti - tiltas per siaurą sraunų upelį buvo sugriuvęs. 
Beveik visą mylią važiavau atbulas, kolradau pakankamai plačią 
vietą, kad galėčiau apsisukti. Galų gale 302-ąja magistrale 
pasukau į Portlendą. 

Pasiekęs miestą, nuvažiavau tiesiai prie užkardos. Tvarkinga 
eile išrikiuotos stiklinės būdelės, kuriose tarnautojai ima mokes- 
tį už pravažiavimą, buvo sudaužytos ir priminė griaučius tuščio- 
mis akiduobėmis. Visos jos buvo tuščios. Vienos būdelės tarpdu- 
ryje pastebėjau įstrigusią striukę : su Meino užkardos emblema 
Visame kelyje nuo “Federal Fuds" parduotuvės nesutikome nė 
vieno gyvo Žmogaus. 

- Pabandyk įjungti radiją, Deividai, - tarė misis Repler: 

Pliaukštelėjau sau per kaktą, supykęs ant savęs už tai, kad 
anksčiau nepagalvojau apie “Skauto" radijo imtuvą. 

- Nereikia savęs smerkti, - santūriai paguodė misis Repler. - 
Tu negali galvoti apie viską vienu metu. O jeigu mėginsi, išeisi iš 
proto, ir iš tavęs nebebus jokios naudos. 

Trumpųjų bangų diapazone neaptikau nieko, išskyrus nenut- 
rūkstantį traškesį, o ilgųjų ruože viešpatavo gūdi ir grėsminga 
tyla. | | 

- Vadinasi, eteris tuščias? - paklausė Amianda. Man pasirodė, 
kad supratau, ką ji turėjo omenyje: mes nusigavome pakanka- 
mai toli į pietus, kad galėtume pagauti net kelias galingas 
Bostono radijo stotis: “WRKO", “WBZ", “WMEX". Bet jeigu 
Bostonas taip pat... 

- Tai dar nieko nereiškia, - atsakiau Amandai. - Traškesys 
trumpųjų bangų diapazone - tai paprasčiausi ttukdymai. Rūkas, 
matyt, slopina ir radijo signalus. 

- Esi tikras, kad tik dėl to nieko nesigirdi? 

- Taip, - atsakiau aš, nors visiškai nebuvau tikras. 

Mes važiavome toliau pietų kryptimi. Pro šalį šmėkščiojo 
stulpai su nuotolio atžymomis, mažėjančiomis nuo maždaug 
keturiasdešimtosios mylios. Ties atžyma “1" bus Njuhampšyro 
riba. Dabar judėjome daug lėčiau - dauguma vairuotojų nenorė- 
jo pasiduoti, ir kelias buvo pilnas mašinų. Kelis kartus man teko 
išsukti už skiriamosios juostos. 

Maždaug dvidešimt po pirmos, kai aš jau pradėjau jausti alkį, 
Bilis sugriebė mane už rankos. 

- Kas tai, tėveli? Kas tai? 

Rūką užtemdė priekyje iškiles šešėlis. Jis buvo didžiulis kaip 
kalnas ir artėjo tiesiai į mus. Nuspaudžiau stabdžius, ir užsnūdu- 
si Amanda nulėkė į priekį. Kažkas ėjo pro mus, tik tiek ir galiu 
tiksliai pasakyti. Galbūt tai rūkas neleido mums įžiūrėti padaro, 
bet galėjo būti ir taip, kad paprasčiausiai mūsų protas nepajėgė 
jo suvokti. Būna tokių baisių bei tamsių reiškinių - ir, manau, 
tokių neįprastai gražių, - kurie tiesiog netelpa į siaurus žmogiš- 
kojo supratimo rėmus. 

Padaras turėjo šešias kojas, tą aš tikrai žinau. Jo tamsiai pilka 
oda buvo nusėta rudomis dėmėmis, kurios, kad ir kaip būtų 
keista, priminė man pigmentines dėmes ant misis Karmodi 
rankų. Odoje tarp daugybės klosčių ir raukšlių knibždėjo šimtai 
rausvųjų vabzdžių su akimis ant stiebelių. Viena pilka raukšlėta 
koja nusileido visai šalia mašinos. Misis Repler vėliau pasakė, 
kad taip ir nesugebėjo įžiūrėti kūno apačios, nors užvertė galvą, 
kiek tik galėjo. Ji pamatė tik dvi ciklopiškas kojas, kylančias 
aukštyn tarsi dvi gyvos kolonos ir galop išnykstančias rūke. 

Tam padarui žengiant pro “Skautą" pagalvojau, kad mėlyna- 
sis banginis, palyginus su juo, atrodytų kaip upėtakis. Kitaip 
tariant, tokio dydžio neįmanoma buvo net įsivaizduoti. Paskui 
padaras praėjo pro mus, bet dar ilgai girdėjome drebinančius 
žemę žingsnius. Kelio dangoje liko tokie gilūs pėdsakai, kad 
nesimatė jų dugno, ir į kiekvieną galėjo tilpti mano “Skautas". 

Kurį laiką visi tylėjome. Buvo girdėti tik mūsų kvėpavimas ir 
tolstantis pabaisos žingsnių dundesys. Paskui Bilis paklausė: 

- Tai buvo dinozauras, tėveli? "Kaip paukštis, kuris įskrido į 
parduotuvę? | 

- Nemanau. Nemanau, kad tokio dydžio gyvūnai išvis kada 
nors egzistavo, Bili. Bent jau Žemėje. 

Vėl prisiminiau “Projektą “Strėlė": kuo tie bepročiai galėjo 
ten užsiiminėti? 

- Galjau važiuokime? - nedrąsiai paklausė Amanda. - Jis gali 
grįžti. | 

Taip, gali. O gal dar keli tokie patys laukia mūsų priekyje. 
Tačiau nebuvo prasmės šito sakyti. Kažkur juk reikėjo važiuoti. 
Aš pavariau mašiną pirmyn, sukinėdamasis tarp tų klaikių 
pėdsakų, kol jie pasuko nuo kelio į šalį. 

Štai ir viskas. Liko tikvienas dalykas, apie kurį aš dar norėčiau 
papasakoti, bet kiek vėliau. Tik nelaukite kokios nors aiškios 
pabaigos. Čia nebus tokių frazių, kaip “Ir jie išsigavo iš rūko į 
saulėtą naują dieną" arba “Kai mes pabudome, pagaliau atvyko 
Nacionalinės gvardijos kareiviai" ar net klasikinio finalo “Visa tai 
įvyko sapne". 

Manau, manoistorijos pabaigą būtų salima „avadinti “Finalu 
Alfredo Hičkoko stiliumi". Taip raukydamasis sakydavo mano 
tėvas apie daugiareikšmes pabaigas, kurios leidžia skaitytojui 
arba žiūrovui pačiam nuspresti, kuo viskas baigėsi. Tėvas visada 
su panieka atsiliepdavo apie tokias įstorijas, vadindamas jas 

“pigiais triukais". 

Mes apsistojome šiame “Hovard Džonsons" motelyje jau 
temstant, kai toliau važiuoti tapo pavojinga. Prieš tai dar surizi- 
kavome pervažiuoti tiltu per Sako upe. Tiltas atrodė gerokai 
apgadintas, bet pro rūką neįmanoma buvo įžiūrėti, sveikas jis ar 
įgriuvęs. Tąkart mums pasisekė. 

Bet juk yra dar rytojus. 

Dabar jau liepos 23-osios naktis, be penkiolikos pirma. Aud- 
ra, tapusi viso šio košmaro pradžia, praūžė vos prieš keturias 
dienas. Bilis miega vestibiulyje ant čiužinio, kurį aš jam suieško- 
jau. Amanda ir misis Repler įsitaisė šalia jo. Aš rašau pasišvies- 
damas dideliu kišeniniu žibintuvėliu, o už lango trankosi į stiklą 
rausvieji vabzdžiai. Kartais, kai vieną iš jų nustveria atskridęs 
paukštis, pasigirsta garsesnis smūgis. 

“Skauto" bake liko benzino dar maždaug devyniasdešimčiai 
mylių. Galima būtų bandyti papildyti baką čia - visai šalia yra 
degalinė “Ekson". Nors elektriniai siurbliai neveikia, manau, 
galėčiau išpumpuoti iš saugyklos truputį benzino. Tačiau... 

Tačiau tai reiškia, kad teks išlipti iš mašinos. 

"Jeigu gausime benzino - čia ar toliau kelyje, - galėsime 
važiuoti pirmyn. Mat aš turiu kelionės tikslą. Apie tai ir noriu dar 
papasakoti. 

Žinoma, aš nesuiki galo tikras. Tas ir baisiausia. Galbūt mane 
apgavo vaizduotė, galbūt aš tiesiog išgirdau tai, ką norėjau 
išgirsti. O jeigu ir ne, vis tiek tikimybė išsigelbėti labai maža. Kiek 
dar mylių priešaky? Kiek tiltų? Kiek baisių padarų, tykojančių 
užpulti ir suėsti mano sūnų, klykiantį iš baimės ir skausmo? 

Aš nesu tikras, kad man nepasivaideno, todėl nieko nepasa- 
kiau Biliui, Amandai ir misis Repler... bent kol kas nepasakiau. 

Motelio valdytojo bute radau galingą radijo imtuvą, maitina- 
mą baterijomis, su plokščia antena, išvesta pro langą į lauką. Aš 
įjungiau jį, pasukinėjau derinimo ratuką, paspragsėjau perjun- 
gėju, tačiau negirdėjau nieko, išskyrus traškesį ar visišką tylą. 

Ir kai jau ketinau išjungti imtuvą, pačiame trumpųjų bangų 
diapazono gale išgirdau - o gal man tik pasivaideno, kad išgir- 
dau, - vieną žodį. 

Ir viskas. Aš klausiausi visą valandą, bet nieko daugiau 
nesulaukiau. Jeigu tas vienas vienintelis žodis tikrai nuskambė- 
jo, tai jis tikriausiai prasiveržė pro kažkokį plyšį nepraleidžian- 

čiame radijo bangų rūke, be galo mažą plyšį, kuris iškart po to vėl 
užsitraukė. 

Vienas žodis. | 

Man reikia pamiegoti... jei galėsiu užmigti ir iki ryto nesap- 
nuoti Olio Vikso, misis Karmodi ir prekių išnešiotojo Normo 
veidų... ir Stefos veido, ant kurio krenta šešėlis nuo plačių 
šiaudinės skrybėlės kraštų. 

Čia yra restoranas, tipiškas “Hovard Džonsons" motelių res- 
toranas - su pietų sale ir ilgu, pasagos formos baru. Aš ketinu 
palikti šiuos lapus bare ant prekystalio. Galbūt kada nors kas 
nors suras juos ir perskaitys. 

Vienas žodis. | 

Jeigu tik aš jį tikrai girdėjau. Jeigu tik... | 

Dabar einu gulti. Bet iš pradžių pabučiuosiu sūnų ir pašnibž- 
dėsiujamį ausį du žodžius. Žinote, kad nesapnuotų blogų sapnų. 

Du žodžius. 

Vienas iš jų tas, kurį girdėjau - “Hartfordas". Antrasis - 
“Viltis". 

